
ĮVADAS* 


Modernaus europietiško kultūros pasaulio sūnus, nag- 
rinėdamas visuotinės istorijos problemas, neišvengiamai 
ir teisėtai kels tokį klausimą: kokia aplinkybių grandinė 
lėmė tai, kad kaip tik Vakaruose, ir tik čia, atsirado 
kultūros reiškiniai, kurių raidos kryptis įgyja — bent jau 
mes mielai taip įsivaizduojame — universalią reikšmę ir 
galią? 

Tik Vakaruose egzistuoja „mokslas“ tokio raidos ly- 
gio, kokį mes šiandien pripažįstame esant „tikrą“. Ne- 
paprastai subtilių Žinių ir stebėjimų, empirinių duome- 
nų, pasaulio ir gyvenimo problemų apmąstymų, 
įžvalgiausios filosofinės ir teologinės gyvenimo išmin- 
ties būta ir kitur — pirmiausia Indijoje, Kinijoje, Babilo- 


* Tai M. Weberio tritomio Rinktiniai religijos sociologijos raštai įva- 
das, parašytas 1920 m. Pagal nusistovėjusią leidybos tradiciją juo 
pradedami ir atskiri Protestantiškosios etikos ir kapitalizmo dvasios leidi- 
mai. Šiame įvade M. Weberis retrospektyviai apžvelgia us; savo 
religijos sociologijos tyrinėjimų problematiką. Veikalas Protestantiškoji 
etika ir kapitalizmo dvasia, pirmą kartą paskelbtas 1904-1905 m., - tai 
pirmasis vokiečių tyrinėtojo religijos sociologijos darbas. Vėliau buvo 
parašyti kiti darbai, sudarantys ciklą Pasaulinių religijų ūkinė etika, į 
kurį įeina  Konfucianizmas ir daoizmas (1915), Induizmas ir budizmas 
(1916-1917), Senovės judaizmas (1917-1919). - Čia ir toliau vertėjo pa- 
stabos. 

ne, Egipte, nors visiškai susiformavusi sisteminė teolo- 
gija būdinga tik krikščionybei, kuriai įtaką darė hele- 
nizmas (jos užuomazgų esama tik islame ir kai kuriose 
indų sektose). Tačiau nei babiloniečių, nei kokia nors 
kita astronomija nebuvo matematiškai pagrįsta, tokią ast- 
ronomiją turėjo tik graikai. Tiesa, dėl to babiloniečių 
astronomijos aukštas lygis kelia tik dar didesnę nuosta- 
bą. Indų geometrijai trūko racionalaus „įrodymo“ - šis 
taip pat heleniškos dvasios kūrinys, beje, ji sukūrė ir 
mechaniką bei fiziką. Indų gamtotyra, kurios stebėjimai 
buvo nepaprastai ištobulinti, nesirėmė racionaliu ekspe- 
rimentu. Šis iš esmės yra Renesanso kūrinys, nors užuo- 
mazgų buvo jau antikoje. Indų gamtotyrininkai neturėjo 
ir modernios laboratorijos, todėl, nors Indijos medicinos 
empirinis techninis lygis buvo labai geras, jai trūko bio- 
loginio ir ypač biocheminio pagrindo. Nė viena kultūra, 
išskyrus Vakarų, neturi racionalios chemijos. Labai iš- 
plėtotai kinų istoriografijai trūksta Tukidido pragmati- 
kos. Machiavelli'o pirmtakų yra Indijoje. Bet visoms vals- 
tybės sampratoms, atsiradusioms Azijoje, trūksta tiek 
sistemiškumo, panašaus į aristoteliškąjį, tiek ir apskritai 
racionalių sąvokų. Nors Artimuosiuose Rytuose būta pla- 
čių kodeksų, o Indijoje ir kitur — teisės knygų, racionali 
teisės teorija čia neturi griežtų juridinių mąstymo sche- 
mų, būdingų Romos teisei, iš kurios mokėsi Vakarų tei- 
sė. Toks dalykas kaip kanonų teisė taip pat egzistuoja 
tik Vakaruose. 

"Tą patį galima pasakyti ir apie meną. Atrodo, kad 
kitos tautos buvo išsiugdę net subtilesnę muzikinę klau- 
są, negu dabar mes, bent jau ne mažiau subtilią. Visur 
plačiai buvo paplitusi įvairiausių rūšių polifoninė mu- 
zika. Visur galima atrasti daugybės instrumentų derini- 

mą bei diskantą. Ir kitur visi mums Žinomi garsų inter- 
valai buvo apskaičiuoti. Bet tik Vakaruose buvo visi šie 
dalykai: racionali harmoninė muzika — tiek kontrapunk- 
tas, tiek ir akordų -harmonija — garsinės medžiagos su- 
tvarkymas trijų trigarsių ir harmoninės tercijos pagrin- 
du; mūsų ne erdviškai, bet nuo Renesanso laikų 
racionaliai harmoniškai interpretuojamas chromatizmas 
ir enharmonizmas; mūsų orkestras, kurio branduolys yra 
styginių kvartetas, o pučiamieji instrumentai sudaro an- 
samblį; boso akompanimentas; mūsų natų užrašymo sis- 
tema, kuri leidžia ir komponuoti, ir išmokti modernius 
muzikos kūrinius, o tai ir laidavo jų išlikimą; mūsų so- 
natos, simfonijos, operos - nors programinė muzika, gar- 
sų tembras, alteracija ir chromatizmas kaip išraiškos prie- 
monės egzistavo visur. Tačiau tik Vakaruose tokia 
muzika buvo grojama šiais pagrindiniais instrumentais: 
vargonais, fortepijonu, smuiku. 

Kaip dekoratyvinis elementas smailioji arka randa- 
ma ir antikoje, ir Azijoje; atrodo, kad ir Rytuose buvo 
žinoma apie smailų kryžminį skliautą. Tačiau raciona- 
liai gotikinį skliautą kaip svorio paskirstymo ir visų for- 
mų erdvių uždengimo priemonę, pirmiausia kaip dide- 
lių monumentalių pastatų konstrukcinį principą bei stiliaus, 
būdingo taip pat skulptūrai ir tapybai, pagrindą (tokį 
stilių sukūrė viduramžiai) naudojo tik Vakarai. Tik Va- 
karai, nors. technines prielaidas turėjo Rytai, išsprendė 
kupolo problemas „klasikiniu“ būdu ir racionalizavo visą 
meną. Tapyboje tai pasiekta racionaliai panaudojant li- 
nijinę ir erdvinę perspektyvą, kurią mums sukūrė Re- 
nesansas. Spausdinimo menas egzistavo Kinijoje. Tačiau 
spausdinta literatūra, skirta vien tik spausdinti ir galima 
tik spausdinta, pirmiausia „spauda“ ir „periodika“, at- 

sirado tik Vakaruose. Ir kitur (Kinijoje, islamo šalyse) 
buvo įvairiausių aukštųjų mokyklų, taip pat ir tokių, 
kurios iš pažiūros atrodė panašios į mūsų universitetus 
ar akademijas. Bet tik Vakaruose egzistavo racionalus ir 
sistemiškai specializuotas profesinis mokymas: tik čia 
specialiai parengti profesionalūs specialistai įgijo šiandie- 
ninę dominuojančią reikšmę kultūroje. Pirmiausia tai 
profesionalūs valdininkai, kurie yra modernios Vakarų 
valstybės ir modernaus Vakarų ūkio atrama. Visur ki- 
tur galima rasti tik šito dalyko užuomazgų - niekur ki- 
tur valdininkai netapo tokiu esminiu socialinės tvarkos 
elementu kaip Vakaruose. Žinoma, „valdininkas“, net ir 
profesionalus valdininkas, yra labai senas įvairių kultū- 
rų reiškinys. Bet jokioje šalyje ir jokiais laikais, išskyrus 
moderniuosius Vakarus, visas gyvenimas, pagrindinės 
politinės, techninės ir ekonominės gyvenimo sąlygos taip 
absoliučiai ir visiškai nepriklausė nuo profesionaliai pa- 
rengtų valdininkų organizacijos karkaso - nuo techniš- 
kai, ekonomiškai, o visų pirma teisiškai išsilavinusių vals- 
tybės valdininkų, atliekančių svarbiausias kasdienes 
socialinio gyvenimo funkcijas. Luominė politinių ir so- 
cialinių junginių organizacija buvo plačiai paplitusi, bet 
luominę valstybę vakarietiška rex et regnum* prasme pa- 
žinojo tik Vakarai. Ir pagaliau tik Vakarai sukūrė perio- 
diškai renkamų „tautos atstovų“ parlamentus kartu su 
demagogų bei partijų lyderių, kaip parlamentui atsa- 
kingų „ministrų“, valdžia — nors, žinoma, visame pa- 
saulyje egzistavo „partijos“ kaip organizacijos politinei 
valdžiai užgrobti ir daryti jai įtaką. Tik Vakarams pa- 
žįstama valstybė kaip politinis steiginys (Anstalt) — vals- 


* Karalius ir karalystė (lot.). 

tybė, turinti racionaliai sudarytą „konstituciją“, teisę ir 
valdoma profesionalių valdininkų, besivadovaujančių ra- 
cionaliomis taisyklėmis — „įstatymais“, nors tokius es- 
minius bruožus turinčios valstybės užuomazgų būta ir 
kitur. | 

Tą patį galima pasakyti ir apie pačią lemtingiausią 
mūsų modernaus gyvenimo jėgą — kapitalizmą. 

„Troškimas pralobti“, „pelno“, piniginės naudos, pa- 
ties didžiausio piniginio pelno siekimas atsirado ne su 
kapitalizmu. Šito siekė ir siekia kelneriai, gydytojai, ve-- 
žikai, menininkai, kokotės, korumpuoti valdininkai, ka- 
reiviai, plėšikai, kryžiuočiai, lošėjai ir elgetos — galima 
sakyti, „all sorts and conditions of men“* visais laikais 
visose pasaulio šalyse — visur, kur tik tam buvo ar yra 
kokios nors objektyvios galimybės. Šitokio naivaus ka- 
pitalizmo suvokimo kartą visiems laikams turėtų atsisa- 
kyti jau kultūros studijų darželinukai. Nežabotas troški- 
mas pralobti jokiu būdu nėra tapatus kapitalizmui, o 
tuo labiau jo „dvasiai“. Kapitalizmas gali tiesiog sutapti 
su šio iracionalaus impulso pažabojimu, bent jau su ra- 
cionaliu jo ribojimu. Iš tikrųjų kapitalizmas yra tapatus 
pelno, vis naujo pelno, rentabilumo siekimui, būdingam 
nuolatos veikiančiai racionaliai kapitalistinei įmonei. Ir 
toks jis turi būti. Mat kapitalistinės santvarkos sąlygo- 
mis pavienė kapitalistinė įmonė, neieškanti galimybių 
padidinti savo rentabilumą, būtų pasmerkta žlugti. 

Pirmiausia apibrėžkime šias sąvokas tiksliau, negu tai 
yra įprasta daryti. „Kapitalistiniu“ ekonominiu veiksmu 
vadinsime visų pirma tokį veiksmą, kuris grindžiamas 
lūkesčiu pasipelnyti išnaudojant mainų galimybes, tokį, 


* Visų tipų ir visokios padėties žmonės (angl.). 

kuris remiasi (formaliai) taikiomis galimybėmis pasipel- 
nyti. Prievartinis (formaliai ir iš tikrųjų) pasipelnymas 
paklūsta savo ypatingiems dėsniams. Netikslinga pri- 
skirti jį tai pačiai kategorijai (nors to niekas negali ir 
uždrausti), kuriai priklauso (galiausiai) veikla, orientuo- 
ta į galimybę gauti pelno iš mainų!. Ten, kur kapitalis- 
tinio pelno siekiama racionaliai, ten atitinkama veikla 
orientuojama į kapitalo apskaitą. Tai reiškia, jog ta veik- 
la stengiamasi planingai panaudoti daiktines ir asmeni- 
nes priemones pelnui gauti taip, kad, apskaičiavus at- 
skiros verslo operacijos galutinį balansą ir pinigais 
įvertinus gautas pajamas, jos (arba, esant pastoviam vers- 
lui, periodiškai apskaičiuojama ir pinigais įvertinama tur- 
to balansinė vertė) viršytų (esant pastoviam verslui, ruo- 
Intos viršytų) „kapitalą“, t.y. balansinę pasipelnymui 
mainais panaudotų daiktinių priemonių vertę. Visai ne- 
svarbu, ar tai prekės, kurios komendoje* buvo in natu- 
ra perduotos keliaujančiam pirkliui ir už kurias gautos 
pajamos buvo kitos prekės in natura; ar tai fabrikas — 
būtent pastatai, mašinos, pinigų ir žaliavų, pusgaminių 
ir gatavos produkcijos atsargos, kreditiniai reikalavimai 
ir įsipareigojimai. Visada svarbiausia yra tai, kad kapi- 
talo apskaita turi piniginę išraišką — nesvarbu, ar ji atlie- 
kama modernios buhalterijos metodais, ar primityviai ir 
paviršutiniškai. Tokia apskaita daroma ir pradedant ver- 
slo operaciją (pradinis balansas), ir atliekant kiekvieną 
operacijos veiksmą (kalkuliacija). Ji padeda kontroliuoti 
ir tikrinti atskirų veiksmų tikslingumą (atgalinė kalku- 


* Komenda — tai laikina prekybinė asociacija. Jos viduramžiais 
buvo steigiamos Italijos prekybiniuose miestuose (Genujoje, Venecijo- 
je ir kt.). Komendos institutą M. Weberis ištyrė savo 1889 m. para- 
šytoje daktaro disertacijoje. 

liacija) bei nustatyti, koks „pelnas“ gautas (galutinis ba- 
lansas). Pvz., pradinis komendos balansas fiksuoja, ko- 
kią piniginę vertę komendos partneriams turi jų per- 
duotos prekės. Galutinis balansas — tai įvertinimas, 
„kuriuo remiantis padalijamas pelnas arba nuostoliai. Kal- 
kuliacija yra grindžiamas kiekvienas komendos nario 
veiksmas, jeigu tik jis racionalus. Iki pat mūsų dienų, 
kai aplinkybės neverčia skaičiuoti tiksliai, visų formų 
kapitalistiniame versle išsiverčiama be tikrai tikslaus 
skaičiavimo ir vertinimo: vertinama „iš akies“ arba tie- 
siog tradiciškai ir konvencionaliai. Bet tai susiję tik su 
kapitalistinio verslo racionalumo lygiu. 

Norint apibrėžti sąvoką, svarbu tik tai, kad ūkinė 
veikla tikrai grindžiama gauto pelno ir sąnaudų pinigi- 
nės išraiškos palyginimu, kad ir kaip primityviai tai būtų 
daroma. Šiuo atžvilgiu, kiek galima spręsti pagal išliku- 
sius ekonominius dokumentus, „kapitalizmas“ ir „kapi- 
talistinės“ įmonės (taip pat ir turinčios gana racionalią 
kapitalo apskaitą) egzistavo visuose kultūringuose že- 
mės kraštuose: Kinijoje, Indijoje, Babilone, Egipte, Vi- 
duržemio jūros šalyse antikos laikais, viduramžiais ir 
naujaisiais laikais. Kapitalistinės čia buvo ne tik pavie- 
nės atskiros verslo operacijos, bet ir ekonomika, orien- 
tuota į vis naujas kapitalistines verslo operacijas, bei 
nuolatinės „įmonės“, nors būtent prekyba ilgą laiką, mū- 
sų supratimu, buvo ne įprastas nuolatinis versias, o tik 
atskirų sandėrių virtinė. Tik pamažu didžiųjų pirklių 
veikla įgavo vidinės („šakinės“) organizacijos pobūdį. 
Šiaip ar taip, ir kapitalistinis verslas, ir kapitalistinis vers- 
lininkas, besiverčiantis verslu ne tik esant progai, bet 
nuolatos, yra labai senas ir labai plačiai paplitęs reiški- 
nys. 

Tačiau Vakaruose susiformavęs kapitalizmas įgavo 
tokią reikšmę ir susikūrė tokios jo atmainos, formos ir 
kryptys, kurių nebuvo niekur kitur. Visame pasaulyje 
buvo pirklių, besiverčiančių urmine ir mažmenine, vie- 
tine ir užsienio prekyba. Egzistavo visokiausių rūšių kre- 
ditiniai sandėriai, bankai su labai įvairiomis funkcijo- 
mis, kurios vis dėlto iš esmės buvo panašios į tas, kurias 
vykdė mūsų bankai maždaug šešioliktame šimtmetyje. 
Buvo plačiai paplitusios (taip pat ir kaip nuolatinis ver- 
slas) paskolos jūrų prekybai, komendos, komanditiniai* 
sandėriai ir bendrovės. Visur, kur buvo visuomeninių 
darinių finansų, atsirado ir kreditoriai - taip buvo Ba- 
bilone, Graikijoje, Indijoje, Kinijoje, Romoje. Kreditoriai 
pirmiausia finansuodavo karus ir piratavimą, įvairiau- 
sius tiekimus ir statybas. Užjūrio politikoje jie veikė kaip 
kolonizatoriai, kaip plantatoriai, išnaudojantys vergų ar- 
ba tiesiogiai ar netiesiogiai engiamų darbininkų darbą; 
jie supirkinėjo dvarus, pareigybes ir pirmiausia mokes- 
čius. Jie finansavo partijų lyderius per rinkimus bei sam- 
dinius pilietiniuose karuose, o galų gale „spekuliavo“ 
visomis galimybėmis pasipelnyti. Tokių verslininkų — ka- 
pitalistinių avantiūristų — buvo visame pasaulyje. Išsky- 
rus prekybą bei kredito ir bankininkystės verslą, jų veik- 
la buvo arba tiesiog iracionalaus spekuliacinio pobūdžio, 
arba jie siekė pasipelnyti naudodami prievartą, pirmiau- 
sia plėšdami: jiems rūpėjo arba proginis karo grobis, 
arba nuolatinis iždo grobimas (valdinių apiplėšinėjimas). 

Dabartiniu metu vakarietiškam griunderių**, didžių- 
jų spekuliantų, kolonizatorių ir modernių finansininkų 
kapitalizmui šie bruožai būdingi net taikos sąlygomis. 


* Komanditinėje bendrovėje bent vieno nario turtinė atsakomybė 
būna neribota (visas turtas), o kitų - ribota. 
** Akcinių bendrovių steigėjai. 

Tačiau labiausiai jie būdingi nusiteikusiam kariauti ka- 
pitalizmui. Šiandien, kaip ir kitados, šį avantiūristinį ka- 
pitalizmą primena kai kurios, bet tik kai kurios, didžio- 
sios tarptautinės prekybos sferos. Tačiau, be tokio 
kapitalizmo, moderniejiį Vakarai suformavo visai kitokią 
ir niekur kitur neatsiradusią kapitalizmo rūšį - raciona- 
lią kapitalistinę Iaisvo darbo (formaliai) organizaciją. Ki- 
tur galima rasti tik jos užuomazgų. Net nelaisvo darbo 
organizavimas pasiekė tam tikrą racionalumo lygį tik 
plantacijose ir labai ribotai — antikos ergasterijose*. Dar 
mažesnis jis buvo baudžiaviniuose dvaruose, dvarų fab- 
rikuose arba naujųjų laikų pradžioje — namudinėje ga- 
myboje, kur dirbo baudžiauninkai ir priklausomi žmo- 
nės. Yra tik pavienių tikrų įrodymų, kad laisvas darbas 
buvo naudojamas „namudinėje gamyboje“ ne Vakarų 
šalyse. O padieniai darbininkai buvo samdomi, žinoma, 
visur, tačiau tai nesukūrė manufaktūrų ir netgi nesufor- 
mavo racionalios amatų mokymo organizacijos, kokia 
egzistavo Vakaruose viduramžiais. Kelios išimtys (ypač 
valstybinės monopolinės įmonės) yra labai specifinės ir 
visiškai skiriasi nuo modernios įmonės organizacijos. Ta- 
čiau racionali įmonės organizacija, orientuota į prekių 
rinkos, o ne į prievartinės politikos ar iracionalios spe- 
kuliacijos teikiamas galimybes, nėra vienintelis, tik Va- 
karų kapitalizmui būdingas reiškinys. Modernioji racio- 
nali kapitalistinės įmonės organizacija būtų buvusi 
negalima be dviejų kitų svarbių raidos elementų - be 
namų ūkio ir įmonės atskyrimo, kuris tiesiog dominuoja 
nūdienos ekonominiame gyvenime, ir be glaudžiai su 
juo susijusios racionalios buhalterinės apskaitos. Erdvinis 


* Dirbtuvės, kuriose dirbo vergai. 

darbo ar prekybos vietų atskyrimas nuo namų egzistuo- 
ja ir kitur — tiek Rytų turguje, tiek ir kitų kultūros re- 
gionų ergasterijose. Taip pat ir kapitalistinės asociacijos, 
turinčios savo apskaitą, buvo sukurtos ir Tolimuosiuose, 
ir Artimuosiuose Rytuose, ir antikoje. Bet palyginti su 
moderniu pelno įmonių savarankiškumu, tai tik užuo- 
mazgos. Pirmiausia todėl, kad čia vidinės šito savaran- 
kiškumo priemonės - racionali mūsų įmonės buhalterija 
bei teisinis įmonės turto ir asmeninio turto atskyrimas — 
egzistavo tik kaip užuomazgos arba jų visai nebuvo“. 
Visur pelno įmonės atsirasdavo kaip kunigaikščio arba 
žemvaldžio didelio namų ūkio (oikos) dalys: jau Rodber- 
tusas suprato, kad tai yra visai kitokia, nors turinti tam 
tikrų tariamų panašumų, bet netgi priešinga raidos 
kryptis. 

Tačiau šiandieninę visų šių Vakarų kapitalizmo ypa- 
tumų reikšmę lėmė galų gale tik kapitalistinis darbo 
organizavimas. Su juo susijęs ir vadinamasis „komercia- 
lizmas“: vertybinių popierių atsiradimas ir spekuliacijos 
racionalizavimas, t.y. birža. Be racionalaus kapitalistinio 
darbo organizavimo visa tai, taip pat ir „komercializ- 
mas“ - jeigu apskritai tai būtų buvę įmanoma - nega- 
lėjo įgyti dabartinės reikšmės. Pirmiausia tos reikšmės, 
kurią jie turi socialinei struktūrai ir visoms su ja susi- 
jusioms specifinėms moderniųjų Vakarų problemoms. Juk 
tikslus apskaičiavimas — visko pagrindas — yra galimas 
tik laisvo darbo pagrindu. Kadangi racionaliai darbas 
"buvo organizuojamas tik moderniuosiuose Vakaruose, 
kitose pasaulio šalyse nebuvo žinoma apie jokį raciona- 
lų socializmą. Žinoma, pasaulyje egzistavo ne tik miesto 
ūkis, miesto aprūpinimo maistu politika, kunigaikščių 
merkantilizmas ir gerovės politika, racionavimas, regu- 

liuojama ekonomika, protekcionizmas ir laissez-faire* 
teorija (Kinijoje), bet ir labai įvairaus pobūdžio komu- 
nistinis bei socialistinis ūkis: šeimyninis, religinis arba 
karinis komunizmas, įvairiausių rūšių valstybinės socia- 
listinės (Egipte), monopolinės kartelinės ir vartotojų or- 
ganizacijos. Bet niekur, išskyrus moderniuosius Vaka- 
rus, nebuvo sąvokų „buržua“ ir „buržuazija“, nors visur 
egzistavo įvairiausios prekybos privilegijos, cechai, gil- 
dijos ir visokie teisiškai įtvirtinti miesto ir kaimo skirtu- 
mai; niekur, išskyrus Vakarus, nebuvo ir negalėjo būti 
ir „proletariato“ kaip klasės, nes nebuvo racionaliai or- 
ganizuojamas laisvas darbas įmonėse. Visur nuo seno vy- 
ko įvairiausio pobūdžio „klasių kovos“ tarp kreditorių 
ir skolininkų sluoksnių, tarp žemvaldžių ir bežemių, bau- 
džiauninkų arba nuomininkų, tarp prekybininkų ir var- 
totojų arba Žemės savininkų. Tačiau netgi tokios kovos, 
kuri Vakaruose viduramžiais vyko tarp supirkinėtojų ir 
amatininkų - namudininkų, kitur buvo tik užuomazgų. 
Ten visiškai nėra modernybei būdingos didžiųjų pra- 
monininkų ir laisvai samdomų darbininkų priešpriešos. 
Ir niekur, išskyrus Vakarus, negalėjo rastis tokių proble- 
mų, kurios būdingos moderniajam socializmui. 
Vadinasi, pagrindinė mums iškylanti visuotinės kul- 
tūros istorijos problema ekonominiu aspektu galų gale 
yra e pačios kapitalistinės veiklos susiformavimas - mat 
ši veikla būna tik įvairių formų: tai avantiūristinio tipo 
arba prekybinis kapitalizmas, karinis, politinis, administ- 
racinis, pelno besivaikantis kapitalizmas. Mus dominan- 
ti problema greičiau yra buržuazinio įmoninio kapitaliz- 
mo (būrgerlichen Betriebskapitalismus) su jam būdingu 


* Leiskite veikti (pranc.). 

racionaliu laisvo darbo organizavimu atsiradimas, o kal- 
bant kultūros istorijos terminais - Vakarų buržuazijos at- 
siradimas. Jos savitumas yra glaudžiai susijęs su kapi- 
talistinės darbo organizacijos atsiradimu, bet, žinoma, 
tai nėra tiesiog tapatūs dalykai. Mat „buržua“ luomo 
prasme* egzistavo ir iki atsirandant savitam vakarietiš- 
kam kapitalizmui. Bet, žinoma, Hk Vakaruose. Akivaiz- 
du, kad savito modernaus vakarietiško kapitalizmo at- 
siradimą smarkiai lėmė techninių galimybių plėtojimasis. 
Jo racionalumą šiandien iš esmės lemia galimybė apskai- 
čiuoti svarbiausius techninius faktorius, kurie sudaro tiks- 
lios apskaitos pagrindą. O tai iš tiesų reiškia, kad racio- 
nalumas priklauso nuo Vakarų mokslo ypatumų, ypač - 
nuo matematiškai ir eksperimentiškai tiksliai ir raciona- 
liai pagrįstų gamtos mokslų. Savo ruožtu šių mokslų ir 
jais grindžiamos technikos plėtojimuisi lemiamą impul- 
są davė kapitalizmo atveriamos galimybės, t.y. premijos 
už ekonominį technikos pritaikymą. Tiesa, ne šios gali- 
mybės lėmė Vakarų mokslo atsiradimą. Ir indai išmanė 
algebrą, skaičiavo poziciniais skaičiais. Jie išrado pozici- 
nę skaičių sistemą, kuria pasinaudojo tik Vakaruose at- 
sirandantis kapitalizmas, o Indijoje jos pagrindu nebu- 
vo sukurta jokia moderni apskaita ir buhalterija. Taip 
pat ir matematikos bei mechanikos atsiradimo nenulė- 
mė kapitalistiniai interesai. Tačiau techninį mokslo žinių 
pritaikymą, nuo kurio priklauso liaudies masių gyveni- 
mo sankloda, lėmė ekonominis mokslo žinių pritaiky- 
"mo skatinimas Vakaruose. Bet šis skatinimas glaudžiai 
susijęs su Vakarų socialinės santvarkos savitumu. Tad 
turėtume paklausti: kokie šio savitumo elementai lėmė 


* Biurgeris, miestietis. 

šį skatinimą, nes, be abejo, ne visi jie buvo vienodai 
svarbūs. Prie neabejotinai svarbių priklauso racionali rei- 
a5 ir valdymo struktūra. Mat moderniam įmoniniam 
kapitalizmui būtinos ne tik apskaičiuojamos techninės 
gamybos priemonės, bet ir numatoma teisinė sistema 
bei valdymas pagal formalias normas, be kurių gali vers- 
tis avantiūristinis ir spekuliacinis pirklių kapitalizmas 
bei visokių rūšių politiškai sąlygotas kapitalizmas, bet 
ne racionali privataus ūkio įmonė su pastoviu kapitalu 
ir tikslia apskaita. Tik Vakarai ūkio vadybai pateikė to- 
kius juridiniu techniniu ir formalistiniu požiūriu tobu- 
lus teisę bei valdymą. Tad iškyla klausimas: iš kur at- 
sirado tokia teisė? Kaip rodo visi tyrimai, be kitų 
faktorių, kapitalistiniai interesai taip pat, be abejo, atvė- 
rė kelią įsiviešpatauti profesionaliai išsilavinusių teisi- 
ninkų luomui teisingumo vykdymo ir valdymo srityse. 
Bet jokiu būdu negalima sakyti, kad šį luomą sukūrė 
tik kapitalistiniai interesai. Ir ne jie sukūrė šią teisę. Šia- 
me procese veikė ir visai kitokios jėgos. Ir kodėl kapi- 
talistiniai interesai to paties nepadarė Kinijoje arba In- 
dijoje? Kodėl nei mokslo, nei meno, nei valstybės, nei 
ekonomikos raida nepasuko tuo racionalizacijos keliu, ku- 
ris būdingas Vakarams? 

Mat visais nurodytais savitumo atvejais kalbama apie 
savitą vakarietiškos kultūros „racionalizmą“. Kaip daug 
kartų parodysime tolesniame dėstyme, šis žodis gali būti 
labai įvairiai suprantamas. Pvz., egzistuoja „racionaliza- 
cija“ mistinės kontempliacijos, o ši yra tokia nuostata, 
kuri kitų gyvenimo sričių atžvilgiu yra specifiškai „ira- 
cionali“. Be to, egzistuoja ekonomikos, technikos, moks- 
linio darbo, ugdymo, karo, teisės ir valdymo racionali- 
zavimas. Maža to, kiekvieną šių sričių galima labai 

įvairiai „racionalizuoti“ priklausomai nuo galutinių po- 
žiūrių ir tikslų. Tai, kas vienu atžvilgiu yra „racionalu“, 
kitu gali būti „iracionalu“. Todėl visuose kultūros re- 
gionuose buvo labai įvairių racionalizacijų įvairiausiose 
gyvenimo srityse. Tų kultūrų istorinius skirtumus nusa- 
ko tai, kokios sritys racionalizuojamos ir kokia kryptimi. 
Tad vėlgi pirmiausia mes privalome atskleisti ypatingą 
Vakarų racionalizmą, o per jį - moderniojo Vakarų ra- 
cionalizmo savitumą ir paaiškinti jo atsiradimą. Kiek- 
vienas toks bandymas paaiškinti, pripažįstant pamatinę 
ekonomikos reikšmę, turi visų pirma atsižvelgti į eko- 
nomines sąlygas. Tačiau kartu negalima nepaisyti ir grįŽ- 
tamojo priežastinio ryšio. Mat ekonominio racionalizmo 
atsiradimas priklauso ne tik nuo racionalios technikos 
ir racionalios teisės, bet ir nuo Žmonių sugebėjimo bei 
polinkio rinktis tam tikros rūšies praktiškai racionalų 
gyvenimo būdą (Lebensfilhrung). Kur buvo psichologinio 
pobūdžio kliūčių, ten ekonomiškai racionalaus gyvenimo 
būdo raida susidūrė su stipriu vidiniu pasipriešinimu. 
Praeityje visur vieni svarbiausių elementų, formavusių 
gyvenimo būdą, buvo maginės ir religinės jėgos bei ti- 
kėjimu tomis jėgomis grindžiamos etinės pareigos nuo- 
statos. Apie jas kalbama toliau pateikiamuose ir papil- 
„ dytuose straipsniuose. 

Pradžioje sudėti du anksčiau parašyti straipsniai*, ku- 
rie skirti vienam: svarbiam klausimui, liečiančiam sun- 
kiausiai suvokiamą problemos aspektą: kaip tam tikros 
religinės idėjos sąlygojo „ekonominio mąstymo būdo“ 
arba tam tikros ūkio formos „etoso“ raidą. Čia kaip 


* Protestantiškoji etika ir kapitalizmo dvasia (1904-1905) bei Protes- 
tantiškos sektos ir kapitalizmo dvasia (1906). Žr. taip pat vert. pasta- 
bą7 p. 

pavyzdys nagrinėjamas modernaus ūkinio etoso ir ra- 
cionalios asketinio protestantizmo etikos sąryšis. Todėl 
bus aptariamas tik vienas priežastinio ryšio aspektas. Vė- 
lesniuose straipsniuose apie „pasaulinių religijų ūkinę 
etiką“, apžvelgdami svarbiausių religijų ryšius su eko- 
nomika bei socialiniais sluoksniais, bandome išnagrinėti 
abu priežastinio ryšio aspektus tiek, kiek būtina norint 
palyginti su toliau analizuojama Vakarų raida. Juk tik 
šitaip iš viso galima daugiau ar mažiau vienareikšmiai 
priskirti priežastis tiems Vakarų religijos ūkinės etikos 
elementams, kurie būdingi tik jai ir išskiria ją iš kitų. 
Tad šie straipsniai jokiu būdu nelaikytini išsamiomis, 
nors ir trumpomis kultūros analizėmis. Juose tyčia pa- 
brėžiama, kas kiekvienoje kultūros srityje buvo ir yra 
priešiška Vakarų kultūros raidai. Tad šiuose straipsniuo- 
se yra aiškiai pabrėžiama tai, kas būtent šiuo požiūriu . 
atrodo svarbu atskleidžiant Vakarų raidą. Mūsų iškelto 
tikslo atžvilgiu kitoks metodas neatrodė esąs galimas, 
bet kad išvengtume nesusipratimų, privalome aiškiai ap- 
riboti savo tikslą. Ir dar privalu perspėti naujoką dėl to, 
kad šis nepervertintų šių tyrimų reikšmės. Sinologas, 
indologas, semitologas, egiptologas, Žinoma, neras čia 
jokių naujų faktų. Tik norėtųsi, kad jie dalykiniu požiū- 
riu nerastų nieko esminio, ką turėtų vertinti kaip daly- 
kines klaidas. Autorius negali spręsti, kiek jam pavyko 
bent jau priartėti prie šio idealo, kiek nespecialistas iš 
viso pajėgus tai padaryti. Juk aišku, kad visiškai pa- 
grįstai savo darbą labai kukliai vertinti turi tas, kuris 
priverstas remtis vertimais, o panaudodamas ir vertin- 
damas monumentalius, dokumentinius arba literatūri- 
nius šaltinius, turi orientuotis kartais labai prieštaringo- 
je specialiojoje literatūroje, kurios įvertinti jis savarankiškai 

negali. Tuo labiau, kad „tikrųjų šaltinių“ (t.y. įrašų ar 
aktų) vertimų (ypač iš Kinijos istorijos) yra dar labai 
maža, palyginti su tuo, kas turima ir kas yra svarbu. 
Vadinasi, šie straipsniai yra visiškai preliminaraus pobū- 
džio, ypač tos dalys, kur kalbama apie Aziją*. Galutinį 
įvertinimą gali pateikti tik specialistai. Šie darbai buvo 
parašyti tik todėl, kad iki šiol nėra jokių specialių tyri- 
nėjimų, atliktų keliant šį ypatingą tikslą ir žvelgiant į 
tai šiuo ypatingu požiūriu. Jiems yra lemta netrukus 
būti „pranoktiems“ kur kas labiau ir kitokiu požiūriu, 
negu tai galiausiai nutinka visiems moksliniams dar- 
bams. Tačiau tokiuose lyginamuosiuose darbuose neiš- 
vengiamai įsibraunama, kad ir kiek tai būtų pavojinga, 
į kitas specialiąsias sritis; bet būtent todėl negalima iš 
jų pernelyg daug, tikėtis. Šiandien yra madinga, arba 
literatai trokšta, tikėti, kad galima išsiversti be specia- 
listo arba paversti jį stebėtojo pagalbininku. Beveik visi 
mokslai šiek tiek skolingi dilėtantams, dažnai — už la- 
bai vertingus požiūrius. Bet diletantizmas kaip mokslo 
principas reikštų mokslo galą. Kas pageidauja „reginių“, 
teeina į kiną; beje, mūsų probleminėje srityje jie šian- 
dien masiškai siūlomi ir literatūrine forma“. Tokia nuo- 
stata yra visiškai svetima gana proziškoms šitų griežtai ' 
empirinių tyrimų analizėms. Norėčiau pridurti, kad tas, 
kuris tikisi pamokslo, tegul eina į religinio būrelio su- 
sirinkimą. Nė žodžio nebus pasakyta apie tai, kuri iš 
čia lyginamų kultūrų yra vertingesnė. Tiesa, kad žmo- 
gui, apžvelgiančiam istorijos raidos tarpsnį, žmonių li- 
kimai degina širdį. Bet jis gerai padarys, jeigu savo men- 
kus asmeninius komentarus pasilaikys sau, kaip kad 
visai nedera reikšti susižavėjimo išvydus jūrą ar aukš- 
tikalnes — nebent jis jaučiasi turįs menininko arba pra- 

našo pašaukimą ir gabumus. Dažniausiai ilgos šnekos 
apie „intuiciją“ nereiškia nieko kito, o tik distancijos 
objekto atžvilgiu stoką, kurią reikia vertinti taip pat kaip 
ir distancijos stoką Žmonių atžvilgiu. 

Reikia paaiškinti, kodėl mes čia visai nesiremiam et- 
nografine medžiaga tiek, kiek tai būtų būtina, atsižvel- 
giant į dabartinį etnografijos lygį, nuodugniam, tikrai 
giliam religingumo, ypač Azijos, tyrinėjimui. Taip atsi- 
tiko ne tik todėl, kad Žmogaus darbingumas turi ribas, 
bet ir todėl, kad čia kalbama apie religiškai determi- 
nuotą etiką kaip tik tų sluoksnių, kurie buvo „kultūr- 
trėgeriai“* savo šalyse. Nagrinėjame įtaką, kurią darė jų 
gyvenimo būdas. Visiškai teisinga, kad šios įtakos savi- 
tumą galima tikrai adekvačiai atskleisti tik remiantis et- 
nografine folklorine medžiaga. Tad aš aiškiai pripažįstu 
ir pabrėžiu: čia yra spraga, dėl kurios etnografas turi 
teisę priekaištauti. Aš tikiuosi šiek tiek sumažinti šią 
spragą sistemingu religijos sociologijos tyrimu**. Tačiau 
toks darbas pranoktų šį tyrimą, turintį apibrėžtus tiks- 
lus. Mes privalome čia tenkintis bandymu deramai nu- 
šviesti tuos įvairių religijų aspektus, kurie padeda jas 
palyginti su Vakarų kultūros religijomis. 

"Pagaliau verta prisiminti antropologinį problemos as- 
pektą. Kadangi mes tam tikrus racionalizacijos tipus ran- 
dame Vakaruose, ir Hk čia, net tose šalyse, kur gyveni- 
mo būdas formavosi (neva) nepriklausomai, tai, Žinoma, 
peršasi hipotezė, kad čia lemiama priežastis buvo įgim- 
tos savybės. Autorius prisipažįsta, kad jis asmeniškai ir 


* Kultūros skleidėjai, kultūrininkai. 

** M. Weberis turi omenyje religijos sociologijai skirtus savo vei- 
kalo Ekonomika ir visuomenė skyrius, kurių jis nebespėjo galutinai su- 
tvarkyti. 

subjektyviai yra linkęs suteikti didelę reikšmę biologi- 
niam paveldimumui. Bet nors antropologinių tyrimų re- 
zultatai yra svarūs, jis šiuo metu dar nemato jokio bū- 
do, kaip būtų galima kiek nors tiksliau nustatyti arba 
bent hipotetiškai apibrėžti jų įtaką čia tiriamos raidos 
mastui ir pirmiausia jos formai. Vienas sociologinių ir 
istorinių tyrimų uždavinių turės būti pirmiausia išaiš- 
kinti visas tas įtakas ir priežastinius sąryšius, kurie ga- 
lėtų būti patenkinamai paaiškinti kaip reakcijos į likimą 
ir aplinką. Ir tik po to ir tik tada, kai lyginamoji rasių 
neurologija ir psichologija pasieks kur kas daugiau ne- 
gu dabar, nors pradžia daug žadanti, tik tada galbūt 
bus galima tikėtis patenkinamų rezultatų sprendžiant ir 
šią problemą?. O dabar man atrodo, kad tokių prielaidų 
nėra, tad nurodydami „paveldimumą“ pernelyg skubo- 
tai išsižadėtume tų žinių, kurių mes galime įgyti šian- 
dien, ir susietume problemą su dabar dar nežinomais 
faktoriais. 


Pirma dalis 


PROBLEMA 


Pirmas skyrius 
TIKYBA IR SOCIALINĖ STRATIFIKACIJA! 


Žvelgiant į konfesiškai mišrios šalies profesijų statis- 
tiką, ypač dažnai krinta į akis? reiškinys, kuris ne kartą 
buvo gyvai svarstytas katalikų spaudoje ir literatūroje? 
bei Vokietijos katalikų suvažiavimuose: daugumą kapi- 
talo savininkų ir verslininkų, taip pat didesnę dalį la- 
biau kvalifikuotų darbininkų ir vyresniojo aukštesnį tech- 
ninį bei ekonsiuių išsilavinimą turinčio modernių 
įmonių personalo sudaro protestantai“. Šis reiškinys atsi- 
spindi tikybų statistikos skaičiuose ne tik ten, kur tiky- 
bos skirtumai sutampa su tautybės ir kultūros lygio skir- 
tumais, kaip kad yra Vokietijos rytuose tarp vokiečių ir 
lenkų. Jis matyti ir beveik visur ten, kur besivystantis 
kapitalizmas savo suklestėjimo laikais turėjo laisvas ran- 
kas iš naujo pagal savo poreikius socialiai susluoksniuoti 
ir pagal profesijas suskirstyti gyventojus. Ir kuo smar- 
kiau tai vyko, tuo akivaizdesnis buvo šis reiškinys. Ži- 
noma, tai, kad protestantų procentas tarp kapitalo savi- 
ninkų?, didžiųjų modernių gamybos ir prekybos įmonių 
valdytojų“ bei aukštesnės kvalifikacijos darbininkų pra- 
noksta jų procentinę dalį bendro gyventojų skaičiaus at- 
žvilgiu, iš dalies galima paaiškinti istorinėmis aplinkybė- 

mis“, susiklosčiusiomis tolimoje praeityje. Remiantis to- 
kiu aiškinimu, konfesinė priklausomybė atrodo esanti 
ne ekonominių reiškinių priežaslis, bet tam tikru mastu 
yra jų padarinys. Norint atlikti minėtas ekonomines funk- 
cijas, iš dalies būtina turėti kapitalą, iš dalies - brangiai 
kainuojantį išsimokslinimą, o dažniausiai reikia abiejų 
dalykų. Visa tai šiandien yra susiję su paveldėto turto 
"nuosavybe arba tam tikra gerove. XVI a. į protestantiz- 
mą atsivertė daug kaip tik turtingiausių, geriausią gam- 
tinę arba geografinę padėtį turinčių, ekonomiškai labiau- 
siai išsivysčiusių Imperijos* sričių, o ypač dauguma 
turtingų miestų. Šio įvykio padariniai iki šių dienų pa- 
deda protestantams jų ekonominėje kovoje už būvį. Bet 
tuoj pat iškyla istorinio pobūdžio klausimas: dėl kokių 
priežasčių šios labiausiai ekonomiškai išsivysčiusios sri- 
tys šitaip smarkiai linko į bažnytinę revoliuciją. Ir čia 
atsakymas nėra toks paprastas, kaip iš pradžių būtų 
galima manyti. Žinoma, ekonominio tradicionalizmo at- 
sikratymas atrodo esąs toks dalykas, kuris taip pat tu- 
rėjo iš esmės skatinti abejoti religine tradicija ir maiš- 
tauti prieš tradicinius autoritetus. Bet čia verta atsižvelgti 
į tai, kas šiandien dažnai pamirštama: Reformacija reiš- 
kė ne tiek tai, kad buvo panaikinta bažnyčios valdžia 
gyvenime, kiek tai, kad buvusi tos valdžios forma buvo 
pakeista kita. Būtent labai atlaidi, praktiškai tais laikais 
mažai juntama, dažnai tik formali bažnyčios valdžia bu- 
vo pakeista viso gyvenimo būdo reglamentavimu, ku- 
ris, kiek tik buvo įmanoma, aprėpė visas privataus ir 
viešo gyvenimo sritis ir buvo labai sunkus bei griežtas. 
Katalikų bažnyčios, kuri anksčiau kur kas labiau „bau- 


* Turimas omeny oficialus viduramžių Vokietijos pavadinimas: 
Šventoji vokiečių tautos Romos imperija (962-1806). 

dė eretikus, bet buvo švelni nusidėjėliams“ nei šian- 
dien, valdžią dabar pakelia ir tautos, kurių ekonominė 
struktūra yra pakankamai moderni. Išpažino ją ir tur- 
tingiausios, ekonomiškai labiausiai išsivysčiusios pasau- 
lio šalys XV a. pabaigoje*. Kalvinizmo valdžia, kokia ji 
buvo XVI a. Ženevoje ir Škotijoje, XVI a. pabaigoje — 
XVII a. pradžioje didelėje Nyderlandų dalyje, XVII a. 
Naujojoje Anglijoje, o kartais — ir pačioje Anglijoje, mums ' 
būtų tiesiog sunkiausiai pakeliama asmens bažnytinės 
kontrolės forma. Taip į ją ir anais laikais žiūrėjo platieji 
senojo patriciato sluoksniai tiek Ženevoje, tiek ir Olan- 
dijoje bei Anglijoje. Reformatoriai labiausiai ekonomiš- 
kai išsivysčiusiuose kraštuose kritikavo ne pernelyg di- 
delę, bet pernelyg mažą bažnytinę-religinę gyvenimo 
kontrolę. Kaip paaiškinti tai, kad kaip tik tada šios eko- 
nomiškai labiausiai išsivysčiusios šalys ir, kaip dar pa- 
matysime, kaip tik tada ekonomiškai kylanti buržuazi- 
nė „vidurinioji“ klasė ne tik susitaikė su šita jai ligi tol 
nežinoma puritoniška tironija, bet ir taip didvyriškai ją 
gynė? Juk buržuazinės klasės anksčiau tai darė retai, o 
vėliau ir niekada nebedarė. Ne be pagrindo Carlyle'is 
vadina tuos laikus „the last of our heroisms“**. 

Be to — ir tai svarbiausia, — tai, kad, kaip sakyta, 
dauguma kapitalo savininkų ir modernios ekonomikos 
vadovų yra protestantai, iš dalies galima suprasti tie- 
siog kaip istoriškai paveldėtos vidutiniškai geresnės tur- 
tinės padėties padarinį. Tačiau yra tokių reiškinių, ku- 
nių Heįmanona "paaiškinti šiais priežastiniais ryšiais. Štai 
tik keletas pavyzdžių: pirmiausia labai plačiai, kaip 


* Weberis turi omenyje Italiją. 
** Paskutinis mūsų žygdarbis (angl.). 

Badene ir Bavarijoje, taip ir, pvz., Vengrijoje, aukštesny- 
sis išsilavinimas, į kurį tėvai katalikai paprastai orien- 
tuoja savo vaikus, yra kitokio pobūdžio negu tas, į kurį 
savo vaikus paprastai orientuoja protestantai. Tai, kad 
katalikų procentas tarp „aukštesniųjų“ mokymo įstaigų 
mokinių ir abiturientų yra kur kas mažesnis negu jų 
sudaromas bendro gyventojų skaičiaus procentas“, gali- 
ma daugiausia paaiškinti minėtais paveldėtais turtiniais 
skirtumais. Tačiau tuo negalima paaiškinti fakto, kad 
katalikai sudaro daug mažesnį negu protestantai pro- 
centą abiturientų, baigiančių modernias, specialiai tech- 
nikos studijoms ir pramoninėms komercinėms profesi- 
joms bei apskritai buržuaziniam verslo gyvenimui 
rengiančias mokymo įstaigas: realines gimnazijas, reali- 
nes mokyklas, aukštesniąsias civilines mokyklas ir t.t.? 
Tuo tarpu abiturientai katalikai teikia pirmenybę išsila- 
vinimui, kurį duoda humanitarinės gimnazijos. Veikiau 
priešingai — reikia pasinaudoti pačiu šiuo faktu aiški- 
nant, kodėl tiek mažai katalikų dalyvauja kapitalistinia- 
me versle. Dar iškalbingesnis yra faktas, kuris padeda 
suprasti, kodėl tarp kvalifikuotų modernios pramonės 
darbininkų maža katalikų. Gerai žinoma, kad fabrikai tel- 
kia didelę kvalifikuotos darbo jėgos dalį iš jaunų ama- 
tininkų. Šitaip amatams patikima parengti darbo jėgą, 
kurią po to fabrikai išvilioja iš amatų. Tokiais samdo- 
maisiais darbininkais daugiausia tampa pameistriai pro- 
testantai, o ne katalikai. Kitaip sakant, katalikai labiau 
linkę būti amatininkai, tapti amato meistrais, o protes- 
tantai kur kas dažniau eina dirbti į fabrikus, kur jie 
papildo kvalifikuotų pramonės darbininkų ir tarnautojų 
gretas!?. Šiuo atveju priežastinis ryšys, be abejonės, yra 

toks: išugdytos dvasinės ypatybės, o būtent auklėjimo po- 
būdis, kurį lėmė religinė tėvynės ir namų atmosfera, nu- 
lėmė ir profesijos pasirinkimą bei tolesnį profesinį likimą. 

Tai, kad nedaug katalikų dalyvauja moderniame Vo- 
kietijos verslo gyvenime, krinta į akis tuo labiau, kad 
tai prieštarauja senai'!, o ir dabar būdingai tendencijai: 
tautinės ir religinės mažumos, kurios yra „pajungtos“ ir 
susiduria su „viešpataujančia“ grupe ir yra savo noru 
arba ne savo noru praradusios politinę įtaką, paprastai 
itin smarkiai įsitraukia į verslą, kur gabiausi jų atstovai 
stengiasi patenkinti savo ambicijas, kadangi neturi gali- 
mybių tai daryti valstybinėje tarnyboje. Taip darė len- 
kai Rusijoje ir Rytų Prūsijoje, kur jų ekonominė padėtis, 
kitaip negu pačių lenkų valdomoje Galicijoje, be abejo- 
nės, greitai gerėjo. Šitaip anksčiau buvo su hugenotais 
Liudviko XVI valdomoje Prancūzijoje, su nonkomformis- 
tais bei kvakeriais Anglijoje ir — last not least* - su 
žydais du tūkstantmečius. Tačiau Vokietijoje katalikų 
veiklos rezultatai visai nėra tokie, arba bent jau nėra 
tokie akivaizdūs. Kitaip negu protestantai, katalikai ir 
tais laikais, kai Olandijoje ir Anglijoje jie buvo persekio- 
jami arba tik pakenčiami, kiek nors aktyviau nedalyva- 
vo ekonomikos plėtroje. Kita vertus, iš tiesų protestantai 
(ypač tam tikros jų srovės, kurias aptarsime vėliau at- 
skirai) ir kap valdantysis, ir kap valdomas sluoksnis, 
tiek kaip dauguma, tiek ir kaip mažuma, rodė ypatingą 
polinkį į ekonominį racionalizmą. Toks polinkis nebuvo 
ir nėra pastebimas tarp katalikų, esančių analogiškoje 
padėtyje". Todėl šio skirtumo priežasties reikėtų pir- 
miausia ieškoti atsižvelgiant į jų religinių įsitikinimų pa- 


* Atvejis, kuris nors ir paskutinis, nėra nereikšmingiausias (angl.). 

stovų vidinį savitumą, o ne tik į jų išorinę istorinę-po- 
litinę situaciją“. 

Tad pirmiausia turėtume ištirti, kokie yra arba buvo 
tą religijų savitumą lėmę elementai, kurie darė ir iš da- 
lies vis dar daro įtaką tik ką apibūdintoms tendenci- 
joms. Paviršutiniškai žvelgiant ir remiantis tam tikrais 
šiuolaikiniais įspūdžiais, būtų galima mėginti šitaip for- 
muluoti tą priešingybę: didesnis katalikybės „svetimu- 
mas pasauliui“, jos aukščiausių idealų asketiškumas tu- 
rėjo išugdyti didesnį jos išpažinėjų abejingumą šio 
pasaulio gėrybėms. Ir iš tikrųjų šitoks aiškinimas atitin- 
ka šiandien paplitusią schemą, kuria vadovaujamasi ver- 
tinant abi konfesijas. Protestantai naudojasi šiuo aiškini- 
mu kritikuodami asketinius (tikrus arba tariamus) 
katalikų gyvenimo idealus. Katalikai atsako protestan- 
tams priekaištu dėl jų „materializmo“, laikydami jį esant 
protestantiško viso gyvenimo turinio supasaulietinimo 
padariniu. Vienas šių laikų rašytojas manė, kad dviejų 
tikėjimų skirtumus — kokie jie atsiskleidžia jų nuostato- 
se į verslininkystę — reikia formuluoti taip: „Katalikas... 
yra ramesnis; mažiau trokšdamas pralobti, jis kur kas 
labiau vertina kuo saugesnį gyvenimą, kad ir teikiantį 
mažiau pajamų, negu tokį, kuris yra pavojingas, nera- 
mus, nors kartais ir atneša garbę bei turtą. Liaudis juo- 
kauja: arba gerai valgyti, arba ramiai miegoti. Šiuo at- 
veju protestantas nori gerai valgyti, o katalikas - ramiai 
miegoti““. Iš tiesų pasakymu „nori gerai valgyti“ gali- 
ma nors ir nepakankamai, tačiau bent jau iš dalies tei- 
singai apibūdinti bažnyčiai indiferentiškų Vokietijos pro- 
testantų motyvaciją dabartiniu metu. Tačiau ne tik 
praeityje buvo visai kitaip: anglų, olandų ir amerikiečių 
puritonams, kaip žinoma, buvo būdingas priešingas da- 

lykas, t.y. gyvenimo džiaugsmo neigimas, - o šis jų 
bruožas, kaip mes dar pamatysime, yra vienas svar- 
biausių mūsų tyrimui. Be to, prancūzų protestantizmas 
labai ilgai ir netgi tam tikru mastu iki mūsų dienų iš- 
liko tokio pobūdžio, kokio buvo kalvinistų bažnyčios, 
ypač tos, kurios atsirado religinių karų laikais, t.y. ku- 
rios buvo „po kryžiumi“*. Bet šis pobūdis vis dėlto ar- 
ba, kaip mes toliau kelsime klausimą, gal būtent todėl 
ir buvo vienas svarbiausių Prancūzijos pramonės ir ka- 
pitalistinės raidos veiksnių — tiek, kiek buvo įmanoma, 
nepaisant persekiojimo, ir toks tebėra. Jeigu šitą rimtu- 
mą ir stiprų religinių interesų dominavimą gyvenime 
pavadinsime „svetimumu pasauliui“, hi prancūzai kal- 
vinistai buvo ir yra ne mažiau tokie pat svetimi pasau- 
liui kaip ir Šiaurės Vokietijos katalikai, kuriems jų kata- 
likybė, kaip jokiai kitai tautai pasaulyje, yra širdies 
reikalas. Ir vieni, ir kiti skiriasi nuo dominuojančios re- 
liginės srovės — tiek nuo gyvenimo džiaugsmo kupinų 
žemesniųjų ir tiesiog religijai priešiškų aukštesniųjų Pran- 
cūzijos katalikų sluoksnių, tiek ir nuo Vokietijos protes- 
tantų, kurie šiandien atsidavę pasaulietiškam verslo gy- 
venimui, 0 jų aukštesniųjų sluoksnių atstovai paprastai 
yra indiferentiški religijai“. Vargu ar dar kas taip aiš- 
kiai rodo, kaip kad šie sugretinimai, jog čia nieko ne- 
nuveiksime remdamiesi tokiais neapibrėžtais vaizdiniais 
kaip (tariamas!) katalikybės „svetimumas pasauliui“, (ta- 
riamas!) materialistinis protestantiškas gyvenimo 
džiaugsmas ir daugeliu į juos panašių vaizdinių. Juk 
jeigu šie vaizdiniai, nors ir yra bendrybės, neatspindi 
dabarties, tai tuo labiau jie neatspindi praeities. Bet jei- 


* T.y. buvo persekiojamos. 

gu kas nors vis dėlto norėtų jais remtis, tai, be jau pa- 
darytų pastabų, būtina atsižvelgti ir į kai kuriuos kitus 
dalykus, kurie skatina manyti, perša mintį, ar nereikia 
atsisakyti priešstatos tarp, viena, svetimumo pasauliui, 
askezės ir bažnytinio pamaldumo ir, antra, dalyvavimo 
kapitalistiniame verslo gyvenime ir nagrinėti šiuos da- 
lykus kaip vidinę giminystę? 

Pradėkime nuo kai kurių visai išorinių dalykų. Krin- 
ta į akis, kiek daug Žmonių, atstovaujančių pačioms in- 
travertiškiausioms krikščioniško pamaldumo formoms, 
buvo kilę iš pirklių. Itin daug pačių uoliausių pietistų 
yra kilę iš jų. Galima būtų manyti, kad tai tam tikras 
priešingas „mamonizmo“ poveikis intravertiškoms ir pir- 
klio profesijai netinkančioms prigimtis. Tikrai, tiek Pran- 
ciškus Asyžietis, tiek ir daugelis pietistų labai dažnai 
šitaip subjektyviai įsivaizduoja savo „atsivertimą“. Ir ly- 
giai taip pat — kaip reakciją į asketišką auklėjimą jau- 
nystėje — galima būtų bandyti aiškinti tai, kad nepa- 
prastai daug didžiausių verslininkų kapitalistų — iki pat 
Cecilo Rhodeso - kilo iš dvasininkų šeimų. Bet šis aiš- 
kinimo būdas netinka tada, .kai tie patys asmenys bei 
žmonių grupės suderina virtuozišką kapitalistinę verslo 
nuovoką su stipriausio, visą jų gyvenimą persmelkian- 
čio ir reguliuojančio dievobaimingumo formomis. Tokie 
atvejai nėra tik pavieniai, o tiesiog yra ištisų istoriškai 
svarbiausių protestantiškų bažnyčių ir sektų skiriamasis 
bruožas. Šis derinys ypač būdingas kalvinizmui, kad ir 
kur jis atsirasdavo“. Nors Reformacijos plitimo laikais 
kalvinizmas (kaip ir kitos protestantiškos konfesijos) jo- 
kioje šalyje nebuvo susijęs su kokia nors konkrečia kla- 
se, vis dėlto labai įprasta ir tam tikra prasme „tipiška“, 
kad prancūzų hugenotų bažnyčiose tarp atsivertusiųjų 

buvo itin daug vienuolių ir pramonininkų (pirklių, ama- 
tininkų), kurių daug liko ir persekiojimo laikais". Jau 
ispanai Žinojo, kad „erezija“ (t.y. Nyderlandų kalviniz- 
mas) „skatina prekybinę dvasią“, ir tai visiškai atitinka 
pažiūras, kurias išsakė seras W. Petty aiškindamas Ny- 
derlandų kapitalistinio suklestėjimo priežastis. Gothei- 
nas'* pagrįstai kalvinistinę diasporą vadina „kapitalisti- 
nio ūkio daigynu“". Būtų galima manyti, kad čia le- 
miamas dalykas yra pranašesnė prancūzų ir olandų, 
sudariusių šios diasporos branduolį, ūkininkavimo kul- 
tūra arba ir didžiulė tremties bei tradicinių gyvenimo 
ryšių praradimo įtaka“. Bet, kaip Žinome iš Colberto 
kovų, lygiai taip pat buvo ir Prancūzijoje XVII šimtme- 
tyje. Netgi Austrija — o ką jau kalbėti apie kitas šalis — 
kartais tiesiog importuodavo fabrikantus protestantus. 
Bet atrodo, kad ne visos protestantizmo atmainos darė 
vienodai stiprią tokio pobūdžio įtaką. Matyt, kalviniz- 
mas darė tokią įtaką ir Vokietijoje: atrodo, kad „refor- 
muota“ konfesija“, palyginti su kitais tikėjimais, skatino 
Vupertalyje ir kitur kapitalizmo dvasios plėtrą kur kas 
labiau negu, pvz., liuteronybė, ką matome lygindami 
apskritai ir pavienius, ypač Vupertalio, atvejus?2. Šiuos 
ryšius pabrėžė Buckle'is kalbėdamas apie Škotiją, o iš 
anglų poetų - Keatsas“. Dar akivaizdesnis, ir tai terei- 
kia priminti, yra ryšys tarp gyvenimo religinio regla- 
mentavimo ir didžiausios-komercinės nuovokos susifor- 
mavimo, būdingo daugeliui tokių sektų, kurių ir atsiri- 
bojimas nuo gyvenimo, ir turtas tapo priežodžiu. Tai 
itin būdinga kvakerių ir menonitų sektoms. Tą vaidme- 
nį, kurį kvakeriai vaidino Anglijoje ir Šiaurės Ameriko- 
je, Nyderlanduose ir Vokietijoje atliko menonitai. Net 
Friedrichas Wilhelmas I suteikė Rytų Prūsijoje prieglobstį 

menonitams kaip nepakeičiamiems pramonės skleidė- 
jams, nors jie griežtai atsisakinėjo atlikti karinę tarnybą. 
Tai yra tik vienas, bet, Žinant apie karaliaus charakterį, 
matyt, ir vienas ryškiausių iš daugelio gerai žinomų 
faktų, iliustruojančių mūsų teiginį. Pagaliau pakanka- 
mai gerai žinoma, kad ir pietistai“* sugebėjo derinti stip- 
rų pamaldumą ir labai išlavintą verslo ir jo sėkmės nuo- 
voką. Tereikia prisiminti situaciją, susiklosčiusią prie Rei- 
no, bei Kalvą. Tad nėra reikalo ieškoti daugiau 
pavyzdžių dėstant šiuos gana išankstinius samprotavi- 
mus. Mat jau šie keli pavyzdžiai įrodo vieną dalyką: 
„pažangos“, „darbo dvasios“ - kad ir kaip ji būtų va- 
dinama, - kurios sužadinimą dažnai linkstama priskirti 
protestantizmui, nereikia suvokti, nors taip šiandien pa- 
prastai daroma, kaip „gyvenimo džiaugsmo“ arba ko- 
kia nors kitokia „švietėjiška“ prasme. Senasis Lutherio, 
Calvino, Knoxo, Vočto protestantizmas tikrai maža ką 
bendro turėjo su tuo, kas šiandien yra vadinama „pa- 
žanga“. Jis buvo tiesiog priešiškas daugeliui moderniojo 
gyvenimo aspektų, kurių šiandien nebenorėtų prarasti 
ir ekstremistinių pažiūrų tikintysis. Tad jeigu apskritai 
mėgintume rasti kokią nors vidinę tam tikrų senojo pro- 
testantizmo dvasios apraiškų ir modernios kapitalisti- 
nės kultūros giminystę, tai turėtume jos ieškoti ne šita- 
me (tariamame) daugiau ar mažiau materialistiškame 
ar antiasketiškame „gyvenimo džiaugsme“, bet grynai 
religiniuose protestantizmo bruožuose. Montesguieu sa- 
ko (Esprit des Lois*, kn. XX, sk. 7), kad anglai „pralenkė 
visas pasaulio tautas trimis svarbiais dalykais: pamal- 
dumu, prekyba ir laisve“. Ar jų pranašumas verslo sri- 


* Įstatymų dvasia (pranc.). 

tyje ir jų tinkamumas laisvoms politinėms institucijoms — 
tai, beje, priklauso kitų santykių sričiai — nėra susiję su 
tuo pamaldumo rekordu, kurį jiems priskiria Montes- 
guieu? 

Kai mes šitaip keliame klausimą, tuoj pat iškyla dau- 
gybė neaiškiai suvokiamų galimų ryšių. Dabar mūsų 
uždavinys būtų kuo aiškiau suformuluoti tas neaiškias 
idėjas — kiek tai apskritai galima daryti susidūrus su 
begaline kiekvieno istorinio reiškinio įvairove. Tačiau no- 
rint tai daryti, būtina palikti miglotų bendrų vaizdinių, 
kuriais operavome ligi šiol, sritį ir mėginti įsigilinti į 
savitumą bei skirtumus didžiųjų religinių pasaulėvaiz- 
džių, kurie mums yra istoriškai duoti kaip įvairios krikš- 
čioniškos religijos kryptys. 

Tačiau prieš tai reikia dar kelių pastabų: pirmiausia 
apie ypatumus to reiškinio, kurį mes stengiamės istoriš- 
kai paaiškinti; be to, apie tai, kokia prasme įmanoma 
tai paaiškinti šiuose tyrinėjimuose. 


Antras skyrius 
KAPITALIZMO „DVASIA“ 


Šio tyrimo pavadinime pavartota kiek pretenzingai 
skambanti sąvoka „kapitalizmo dvasia“. Kaip reikėtų ją 
suprasti? Bandant ją apibrėžti, tuoj iškyla tam tikri sun- 
kumai, nulemti pačios tyrimo tikslo esmės. 

Jeigu iš viso galima rasti objektą, kuriam bent kiek 
prasmingiau pritiktų šis pavadinimas, tai galėtų būti tik 
„Istorinis individas“, t.y. kompleksas istorinėje tikrovėje 
egzistuojančių ryšių, kuriuos mes suvienijame į koncep- 
tualią visumą atsižvelgdami į jų kultūrinę reikšmę. 

Tačiau tokia istorinė sąvoka susijusi savo turiniu su 
reiškiniu, kuris yra reikšmingas dėl savo individualaus 
savitumo, ji negali būti apibrėžta (vok. „atribota“) vado- 
vaujantis schema: „genus proximum differentia specifi- 
ca“*. Ji turi būti pamažu sukomponuota iš atskirų sude- 
damųjų dalių, kurias reikia imti iš istorinės tikrovės. 
Todėl galutinis konceptualus sprendimas galimas ne ty- 
rimo pradžioje, bet pabaigoje. Kitaip sakant, tik anali- 
zuodami ir turėdami esminį tos analizės rezultatą, suži- | 
nosime, kaip tinkamiausiai suformuluoti mus čia 
dominančiu požiūriu tai, ką mes suprantame esant ka- 


* Per artimiausią giminę ir rūšinį skirtumą (Iot.). 

pitalizmo „dvasia“. Savo ruožtu šis požiūris (apie jį mes 
dar kalbėsime) nėra vienintelis, kuriuo remdamiesi ga- 
lėtume analizuoti mūsų aptariamus istorinius reiškinius. 
Nagrinėdami kitais požiūriais, atskleistume kitus „esmi- 
nius“ tiek šio, tiek ir kiekvieno kito istorinio reiškinio 
bruožus. Vadinasi, kapitalizmo „dvasia“ galima arba rei- 
kia suprasti ne tik tai, kas mums atrodo esmingiausi jo 
bruožai. Tai glūdi pačioje „istorinių sąvokų darybos“ 
esmėje, kurios metodinis tikslas yra ne pajungti tikrovę 
abstrakčioms gimininėms sąvokoms, bet įtraukti ją į kon- 
krečius genetinius ryšius, kurie visada neišvengiamai turi 
specifinį individualų atspalvį. 

Ir jeigu vis dėlto reikia nustatyti objektą, kurį mes 
stengiamės analizuoti ir istoriškai paaiškinti, tai —- bent 
jau iš pradžių — negali tai būti sąvokos apibrėžimas, o 
tik išankstinis vaizdingas apibūdinimas to, kas čia vadi- 
nama kapitalizmo „dvasia“. Toks apibūdinimas tikrai 
būtinas, kad aiškiai suprastume, kas yra šio tyrimo ob- 
jektas. Šiuo tikslu mes apsistojame prie šios „dvasios“ 
dokumento, kuriame viskas, kas mus čia pirmiausia do- 
mina, glūdi beveik klasiškai grynu pavidalu. Kartu šis 
dokumentas ypatingas ir tuo, kad jis mėm tiesiogiai su- 
sijęs su religija, taigi neturi jokių „prielaidų“ mūsų te- 
mos požiūriu. 

Prisimink, kad laikas yra pinigai. Tas, kuris gali uždirbti 
per dieną savo darbu dešimt šilingų, bet pusę dienos vaikš- 
tinėja ar sėdi dykas, tas, išleidęs savo malonumams tik šešis 
pensus, neturi manyti, kad tai buvo vienintelės išlaidos: jis 
išleido ar greičiau išmetė dar penkis šilingus. 

Prisimink, kad kreditas yra pinigai. Tas, kuris nepasiima iš 


manęs savo pinigų praėjus jų grąžinimo terminui, padovano- 

ja man procentus arba tiek, kiek aš per tą laiką su tais pini- 
gais sugebėsiu uždirbti. Tai gali sudaryti ir nemažą sumą, 
jeigu Žmogus turi gerą ir didelį kreditą ir sugeba sumaniai jį 
panaudoti. 

Prisimink, kad pinigai vislūs ir vaisingi. Pinigai gali kurti 
pinigus, jų kūriniai gali kurti dar daugiau ir t.t. Apsisukę 
apyvartoje penki šilingai virsta šešiais, o šie šeši paleisti apy- 
varton dar kartą virsta septyniais šilingais trimis pensais ir 
t.t., kol jie tampa šimtu svarų sterlingų. Kuo daugiau pinigų, 
tuo daugiau jų susikuria kiekvieną kartą leidžiant juos apy- 
varton, ir pelnas didėja vis greičiau ir greičiau. Kas pasker- 
džia paršavedę kiaulę, tas sunaikina visus jos palikuonis iki 
tūkstantosios kartos. Kas sunaikina penkių šilingų monetą, 
tas nužudo(!) viską, ką ji galėjo sukurti, ištisas kolonas svarų 
sterlingų. 

Prisimink patarlę: geras mokėtojas yra kito Žmogaus pinigi- 
nės šeimininkas. Jeigu apie jį Žinoma, kad jis punktualiai ir 
tiksliai sumoka pažadėtu laiku, jis gali visada ir kiekviena 
proga gauti skolon visus pinigus, kurių nenaudoja jo drau- 
gai. Tai kartais būna labai naudinga. Išskyrus uolumą ir tau- 
pumą, niekas taip nepadeda iškilti jaunam žmogui kaip punk- 
tualumas ir teisingumas vykdant visus sandėrius; todėl 
niekada nelaikyk pasiskolintų pinigų nė vienos valandos il- 
giau, negu esi pažadėjęs, kad tavo draugo nepasitenkinimas 
visiems laikams neuždarytų jo piniginės. 

Reikia paisyti pačių nereikšmingiausių dalykų, nuo kurių 
priklauso kreditas. Kreditorius, išgirdęs tavo plaktuko stukse- 
nimą penktą valandą ryto arba aštuntą valandą vakaro, nu- 
siramina šešiems mėnesiams. Bet jeigu jis tave mato prie bi- 
lijardo stalo arba girdi tavo balsą smuklėje tada, kai tu turi 
dirbti, jis jau kitą rytą primena, kad reikia atsiskaityti, ir rei- 
kalauja savo pinigų anksčiau, negu turi juos grąžinti. 

Be to, tai parodo, kad tu atsimeni savo skolas; todėl tu 
atrodai esąs rūpestingas ir padorus žmogus ir tai didina tavo 
kreditą. 

Venk manyti, kad viskas, ką tu turi, yra tavo nuosavybė, 
ir šitaip gyventi. Šią klaidą padaro daugelis žmonių, turinčių 
kreditą. Kad jos išvengtum, tiksliai skaičiuok savo išlaidas ir 
savo pajamas. Jeigu tu kartą pasistengsi atkreipti dėmesį ir į 
smulkmenas, padariniai bus geri: tu suprasi, kaip mažytės, 
niekingos išlaidos virsta didelėmis sumomis, ir matysi, ką 
buvo galima ir ką bus galima sutaupyti ateityje. 

Jei apie tave žino, kad esi apdairus ir padorus Žmogus, 
tai už šešis svarus per metus tu gali naudotis šimtu svarų. 

Tas, kuris be reikalo kasdien išleidžia po keturis pensus, 
tas per metus tuščiai išleidžia daugiau nei šešis svarus, o tai 
yra naudojimosi šimtu svarų kaina. 

Tas, kuris diena po dienos dykas praleidžia keturių pen- 
sų vertės laiką (o tai gali būti tik pora minučių), praranda 
teisę naudotis šimtu svarų per metus. 

Tas, kuris tuščiai iššvaisto penkių šilingų vertės laiką, pra- 
randa penkis šilingus ir lygiai taip sėkmingai galėtų išmesti 
tuos penkis šilingus į jūrą. 

Tas, kuris praranda penkis šilingus, praranda ne tik šią 
sumą, bet ir visą tą pelną, kurį galėtų gauti paleidęs šiuos 
pinigus apyvarton. Tuo metu, kai jaunuolis pasens, tai jau 
galėtų būti didelė pinigų suma. 

Šiais sakiniais mums pamokslauja Benjaminas Fran- 
klinas'. Tai tie patys sakiniai, kuriuos kaip tariamą jan- 
kių tikėjimo išpažinimą pašiepia Ferdinandas Kūrnber- 
geris savo sąmojingame ir kandžiame „Amerikos 
kultūros paveiksle“*. Niekas neabejos, kad Franklino lū- 
pomis byloja „kapitalizmo dvasia“ jai būdinga kalba, 
nors ir negalima teigti, kad šiuose žodžiuose glūdi visa 

tai, ką galima tapatinti su šia „dvasia“. Stabtelkime prie 
šių žodžių, kurių gyvenimišką išmintį Kūrnbergerio „pa- 
vargėlis nuo Amerikos“ reziumuoja taip: „Iš galvijų da- 
romi taukai, o iš žmonių — pinigai“. Šioje „šykštumo 
filosofijoje“ į akis krinta sąžiningo, kreditą gauti verto 
žmogaus idealas ir pirmiausia mintis, kad individas pri- 
valo didinti savo kapitalą kaip tikslą sau. Iš tikrųjų rei- 
kalo esmė ta, kad čia skelbiama ne tik gyvenimo tech- 
nika, bet ir savita „etika“, kurios pažeidimas 
traktuojamas ne tik kaip kvailystė, bet ir kaip savotiš- 
kas pareigos užmiršimas. Čia mokoma ne Hk „komerci- 
nio apdairumo“ - tai galima pakankamai dažnai rasti 
ir kitur. Čia išryškėja etosas, ir kaip tik todėl šis tekstas 
mus domina. 

Kai Jakobas Fuggeris kalbėjosi su verslo kolega, ku- 
ris pasitraukė iš verslo ir patarė jam padaryti tą patį, 
nes jis pakankamai pasipelnęs ir turįs leisti tą patį da- 
ryti kitiems, tai Fuggeris pavadino jį „silpnadvasiu“ ir 
pasakė, kad „jis (Fuggeris) mano kitaip ir nori pelny- 
tis, kol tik gali“. Akivaizdu, kad šio pasakymo „dva- 
sia“ skiriasi nuo Franklino pasisakymo. Tai, kas čia yra 
pirkliškos drąsos ir asmeninio, morališkai neutralaus po- 
linkio proveržis“, Franklino tekste tampa etiškai nuspal- 
vinta gyvenimo būdo maksima. Sąvoka „kapitalizmo 
dvasia“ čia bus vartojama šia specifine prasme“. Žino- 
ma, tai modernaus kapitalizmo dvasia. Net pats mūsų 
klausimo formulavimo būdas savaime parodo, kad čia 
mės kalbame tik apie Vakarų Europos ir Amerikos ka- 
pitalizmą. „Kapitalizmas“ egzistavo Kinijoje, Indijoje, Ba- 
bilone, antikoje ir viduramžiais. Bet, kaip pamatysime vė- 
liau, jam trūko šio savito etoso. 

Žinoma, visi moraliniai Franklino pamokymai for- 
muluojami utilitariškai: sąžiningumas yra naudingas, nes 

jis garantuoja mums kreditą; punktualumas, darbštumas, 
saikingumas - taip pat. Ir būtent dėl to tai yra dorybės. 
Beje, iš to galėtume daryti išvadą, kad, pvz., ten, kur 
dorumo regimybė padeda pasiekti tą patį tikslą, nebūti- 
nas dorybės perteklius Franklino akyse turėtų atrodyti 
kaip smerktinas neproduktyvus išlaidumas. Ir iš tikrų- 
jų, kas jo autobiografijoje skaito pasakojimą apie „atsi- 
vertimą“ į šias dorybes“ arba išvedžiojimus apie tą nau- 
dą, kurią teikia skrupulingas kuklumo regimybės 
palaikymas ir sąmoningas savo nuopelnų menkinimas 
stengiantis įgyti visuotinį pripažinimą“, tas būtinai turi 
padaryti išvadą, kad Franklinui visos šios dorybės, kaip 
ir kitos, yra dorybės tik tiek, kiek jos in concreto yra 
naudingos Žmogui, ir kad regimybės surogato pakanka 
visada, kai jis padeda pasiekti tą patį tikslą. Tai išvada, 
kurios tikrai negali išvengti nuoseklus utilitarizmas. At- 
rodo, kad čia in flagranti* galima užklupti tai, ką vo- 
kiečiai paprastai jaučia esant amerikietiškų dorybių 
„veidmainyste“. 

Tačiau iš tikrųjų viskas ne taip paprasta. Ne tik pa- 
ties Benjamino Franklino charakteris — kokį jį vaizduoja 
reto sąžiningumo jo autobiografija, bet ir tai, kad jis 
patį faktą, jog jam atsiskleidė dorybės „naudingumas“, 
aiškina apreiškimu Dievo, kuris norėjęs šitokiu būdu 
padaryti jį dorą, rodo, kad tai yra ne vien grynai ego- 
centrinių maksimų rinkinys. Svarbiausia, šios „etikos“ 
„sSummum bonum“ —- pelnyti pinigų, kuo daugiau pini- 
gų, griežčiausiai vengiant nerūpestingo mėgavimosi, — 
yra visiškai svetimas visokiam eudemonizmui ar hedo- 
nizmui. Šis pasipelnymas yra tikslas dėl tikslo, ir indi- 


* Nusikaltimo vietoje (lot.). 


43 


I. PROBLEMA 


vido „laimės“ arba „naudos“ požiūriu atrodo visiškai 
transcendentiškas ir tiesiog iracionalus“. Pasipelnymas 
tampa Žmogaus gyvenimo tikslu, tai nebėra jo materia- 
lių gyvenimo poreikių tenkinimo priemonė. Šitas, saky- 
tume, „natūralios“ daiktų tvarkos apvertimas, toks be- 
prasmis tiesioginio suvokimo požiūriu, dabar 
akivaizdžiai ir besąlygiškai yra kapitalizmo leitmotyvas, 
kad ir koks svetimas jis būtų Žmonėms, nepaliestiems 
kapitalizmo alsavimo. Tačiau tokiame požiūryje slypi iš- 
tisa pojūčių gama, kuri glaudžiai susisieja su tam tik- 
rais religiniais vaizdiniais. Mat į klausimą, o kodėl iš 
žmonių turi būti „daromi pinigai“, Benjaminas Frankli- 
nas, jokiai konfesijai nepriklausąs deistas, atsako savo 
autobiografijoje posakiu iš Biblijos. Pasak jo, šį posakį 
jam jaunystėje nuolatos kartodavęs tėvas, griežtas kalvi- 
nistas: „Matai žmogų, greitą savo darbe? Jis stovės kara- 
lių akivaizdoje ir nebus su negarbingais“?. Modernioje 
ekonominėje santvarkoje pasipelnymas, kiek jis legalus, 
yra žmogaus dalykiškumo rezultatas ir išraiška. Nesunku 
suprasti, kad šis dalykiškumas yra tikroji Franklino eti- 
kos alfa ir omega, kaip tai matyti tiek iš cituotos ištrau- 
kos, tiek ir iš visų kitų jo kūrinių be išimties“. 

Iš tiesų profesinės pareigos idėja mums šiandien labai 
įprasta, bet iš tikrųjų toli gražu ne savaime supranta- 
ma. Tai pareiga, kurią individas turi jausti ir jaučia sa- 
vo „profesinės“ veiklos atžvilgiu, kad ir kokia ji būtų — 
nesvarbu, ar asmeniui ši veikla reikštų vien jo darbo 
jėgos, ar tik jo daiktinio turto („kapitalo“) panaudojimą. 
Tokios profesinės pareigos idėja ne tik būdinga kapita- 
listinei kultūrai, bet ir tam tikra prasme yra pamatinė 
šitos kultūros idėja. Ta idėja neišaugo Hk kapitalizmo 
dirvoje - mes toliau bandysime atskleisti jos ištakas. Ir, 

žinoma, dar mažiau mes linkę teigti, jog tolesnio šian- 
dienos kapitalizmo egzistavimo sąlyga yra ta, kad pa- 
yieniai kapitalistinio ūkio dalyviai, pvz., verslininkai ar 
modernios kapitalistinės įmonės darbininkai, subjekty- 
viai įsisąmonintų šias etines maksimas. Šių dienų kapi- 
talizmo ekonominė santvarka yra gigantiškas kosmosas, 
kuriame individas atsiduria gimdamas. Šis kosmosas 
jam, bent jau kaip individui, iškyla kaip faktiškai nepa- 
keičiamas kiautas, kuriame jis turi gyventi. Individas, 
kiek jis įtrauktas į rinkos santykius, priverstas paklusti 
šio kosmoso primetamoms ekonominės veiklos normoms. 
Fabrikantas, ilgą laiką nepaisantis tų normų, bus neiš- 
vengiamai eliminuotas lygiai kaip neišvengiamai bus iš- 
mestas į gatvę tas darbininkas, kuris negali arba nenori 
prie jų prisilaikyti. 

Tad šių dienų kapitalizmas, įsiviešpatavęs ekonomi- 
niame gyvenime, ekonomine rtraika auklėja ir kuria jam 
reikiamus ūkio subjektus — verslininkus ir darbininkus. 
Bet kaip tik čia lengva užčiuopti „atrankos“ sąvokos, 
padedančios aiškinti istorinius reiškinius, ribas. Tam, kad 
būtų „atrinktas“ kapitalizmo specifikai tinkamas gyve- 
nimo būdas ir atitinkama profesijos samprata, t. y. pra- 
dėtų dominuoti kitų atžvilgiu, jis turėjo iš pradžių atsi- 
rasti ne kaip pavienių, izoliuotų individų gyvenimo 
būdas, bet kaip ištisų Žmonių grupių gyvenimo būdas. 
Šitą atsiradimą kaip tik ir reikia paaiškinti. Vėliau mes 
detaliau išnagrinėsime naivaus istorinio materializmo po- 
žiūrį, kad tokios „idėjos“ atsiranda kaip ekonominių si- 
tuacijų „atspindys“ arba „antstatas“. Čia mūsų tikslui 
pakanka nurodyti, kad bent jau Benjamino Franklino 
gimtinėje (Masačusetse) „kapitalistinė dvasia“ (mūsų čia 
aptarta prasme), be abejonės, egzistavo iki „kapitalizmo 

išsivystymo“ (jau 1632 m. Naujojoje Anglijoje, kitaip ne- 
gu kitose Amerikos srityse, skundžiamasi specifiškais 
troškimo pasipelnyti diktuojamo apskaičiavimo reiški- 
niais). Be abejonės, kaimyninėse kolonijose, iš kurių vė- 
liau susidarė JAV Pietų valstijos, kapitalizmo dvasia bu- 
vo išsivysčiusi kur kas menkiau, nors šias kolonijas įkūrė 
didieji kapitalistai verslo tikslais, o Naujosios Anglijos 
kolonijas religiniais sumetimais sukūrė pamokslininkai bei 
graduates* drauge su smulkiaisiais buržua, amatininkais 
ir jomenais**. Šiuo atveju priežastinis ryšys tikrai prie- 
šingas negu tas, kurį reikėtų postuluoti remiantis „ma- 
terialistiniu“ požiūriu. Bet tokių idėjų jaunystė apskritai 
yra daug skausmingesnė, nei mano „antstato“ teoreti- 
kai, ir jos pražysta ne taip, kaip gėlės. Kapitalizmo dva- 
sia ta prasme, kokia mes ją apibrėžėme, turėjo įsitvir- 
tinti kovodama su daugybe priešiškų jėgų. Toks 
mąstymo būdas, kurį išreiškė Benjaminas Franklinas ci- 
tuotuose samprotavimuose ir kuriam pritarė visa tauta, 
būtų buvęs pasmerktas antikos laikais ir viduramžiais" 
kaip paties purviniausio šykštumo ir tiesiog orumo sto- 
kos išraiška. Panašiai ir šiandien nuolatos daro tos so- 
cialinės grupės, kurios mažiausiai įsitraukusios į mo- 
dernią kapitalistinę ekonomiką arba yra mažiausiai prie 
jos prisitaikiusios. Taip yra ne todėl (kaip dažnai buvo 
sakoma), kad ikikapitalistinėse epochose „troškimas pa- 
sipelnyti“ buvo dar nežinomas arba nesusiformavęs. Ir 
ne todėl, kad „auri sacra fames“***, pinigų godulys, ta- 
da arba šiandien būtų buvęs mažesnis nesant buržuazi- 


* Mokyklų absolventai (angl.). 

** Valstiečiai (Anglijoje). 

** Aukso prakeiktas godumas (lot.). - Vergilijus. Eneida. — Vil- 
nius: Vaga, 1967. - P. 56. 

nio kapitalizmo negu pačiame kapitalizme, kaip klai- 
dingai įsivaizduoja modernieji romantikai. Ne tuo ski- 
riasi kapitalistinė „dvasia“ nuo ikikapitalistinės: kinų 
mandarino, senovės Romos aristokrato, modernaus žem- 
valdžio godumas yra toks pat. Neapoliečio vežiko ar 
barcajuolo*, taip pat panašių profesijų atstovų azijiečių, 
Pietų Europos ar Azijos amatininkų „auri sacra fames“ 
kur kas Iabiau ir netgi begėdiškiau prasiveržia negu an- 
glo godumas panašioje situacijoje — tuo kiekvienas gali 
įsitikinti'“. Tokiems kraštams, kurių buržuazinė kapita- 
listinė raida „atsiliko“, vertinant vakarietiškais standar- 
tais, yra tiesiog specifiškai būdingas absoliutus begėdiš- 
kumas ir savanaudiškumas piniginio pasipelnymo 
reikaluose. Kiekvienas fabrikantas žino, kad darbininkų 
„coscienziosita** stoka!* tokiose šalyse kaip Italija, paly- 
ginti su Vokietija, buvo ir tam tikru mastu tebėra viena 
pagrindinių jų kapitalistinio vystymosi kliūčių. Kapita- 
lizmui nereikalingi nei darbininkai, praktiškai įkūnijan- 
tys nedisciplinuotą „liberum arbitrium“'***, nei verslinin- 
kai, kurių elgesys yra tiesiog begėdiškas. Tai mes 
galėjome sužinoti jau iš Franklino. Taigi, skirtumą le- 
mia ne kokio nors pelno „troškimo“ intensyvumo lygis. 
„Auri sacra fames“ yra toks pat senas kaip ir Žmonijos 
istorija. Bet mes pamatysime, kad tie, kurie visiškai at- 
sidavė jam kaip instinktui — panašiai kaip olandų kapi- 
tonas, kuris „dėl pelno norėjo plaukti per pragarą, net 
jeigu apdegtų burės“, - visai nebuvo atstovai tos nuosta- 
tos, iš kurios kilo čia aptariama moderni kapitalistinė 
„dvasia“ kaip masinis reiškinys. Beatodairiškas siekis pa- 


* Valtininkas (it.). 
** Sąžiningumas (it.). 
*** Laisva valia (lot.). 

sipelnyti be jokių vidinių varžtų gyvavo istorijoje visais 
laikais, visur, kur tik buvo įmanoma. Panašiai kaip ka- 
ro ir piratavimo, laisvos prekybos su svetimšaliais ne- 
varžė jokios normos. „Išorinė moralė“ -čia leido tai, kas 
buvo smerkiama santykiuose „tarp brolių“. Visose eko- 
nominėse santvarkose, kuriose turtą buvo galima pa- 
versti pinigais ir pelningai jais pasinaudoti per komen- 
dą, mokesčių atpirkimą, valstybines paskolas, karų, 
kunigaikščių rūmų ir valdininkų finansavimą, egzistavo 
kaip „avantiūra“ ir kapitalistinis pasipelnymas. Ir lygiai 
taip pat visuotinė buvo vidinė avantiūristinė nuostata, 
besišaipanti iš etikos normų. Absoliutus ir sąmoningas 
beatodairiškumas siekiant pelno dažnai egzistavo šalia 
griežto tradicijų laikymosi. Ir kai tradicija imdavo nyk- 
ti, o laisvas pasipelnymas daugiau ar mažiau įsiskverb- 
davo į socialinius santykius, tai šios naujovės būdavo 
ne etiškai įteisinamos ir įtvirtinamos, bet tik toleruoja- 
mos kaip faktas, 0 šis savo ruožtu būdavo interpretuo- 
jamas arba kaip nesvarbus etiniu požiūriu, arba kaip 
nemalonus, bet, deja, neišvengiamas. Ikikapitalistinėje 
epochoje tai buvo ne tik normalus visų etikos teorijų 
požiūris, bet ir — o tai kur kas svarbiau — normali ei- 
linio Žmogaus elgesio nuostata. Tai buvo „ikikapitalisti- 
nė“ epocha ta prasme, kad racionalus kapitalo panau- 
dojimas įmonėse bei racionalus kapitalistinio darbo 
organizavimas dar nebuvo tokia jėga, kuri lemtų eko- 
nominės veiklos orientaciją. Ir kaip tik ši nuostata buvo 
viena svarbiausių vidinių kliūčių, kurios visur iškilo 
Žmonėms, mėginantiems prisitaikyti prie organizuoto 
buržuazinio kapitalistinio ūkio sąlygų. 

Priešininkas, su kuriuo pirmiausia turėjo kovoti ka- 
pitalizmo „dvasia“ kaip tam tikras gyVenimo stilius, su- 

saistytas normų ir apsigaubęs „etikos“ rūbu, buvo to- 
kios nuostatos ir elgesio tipas, ką galima pavadinti tra- 
dicionalizmu. Tačiau ir čia reikia susilaikyti nuo kokių 
nors mėginimų pateikti galutinę „definiciją“. Mes pa- 
mėginsime paaiškinti savo mintį tik keliais pavyzdžiais — 
žinoma, taip pat tik preliminariai. Pradėsime nuo apa- 
čios - nuo darbininkų. 

Viena techninių priemonių, kuriomis modernus vers- 
lininkas stengiasi padidinti „savo“ darbininkų darbo na- 
šumą, kad jie dirbtų intensyviau, yra akordinis darbo už- 
mokestis. Pvz., žemės ūkyje derliaus nuėmimo metu 
būtina maksimaliai padidinti darbo intensyvumą, nes 
nepastoviomis oro sąlygomis nuo maksimalaus darbo 
pagreitinimo dažnai priklauso nepaprastai didelis pel- 
nas arba nuostoliai. Todėl čia plačiai taikoma akordinė 
darbo užmokesčio sistema. Kadangi, didėjant pajamoms 
ir darbo intensyvumui, paprastai didėja ir verslininko 
interesas pagreitinti derliaus nuėmimą, tai daug kartų 
buvo bandyta padidinti darbininkų darbo našumą ke- 
liant įkainius ir šitaip suteikiant jiems progą per trum- 
pą laiką nepaprastai gerai uždirbti. Tačiau čia iškilo sa- 
votiškų sunkumų. Labai dažnai, padidinus įkainius, 
darbo našumas ne padidėdavo, bet sumažėdavo, nes 
darbininkai į įkainių padidinimą reaguodavo ne padi- 
dindami, bet sumažindami dienos darbo išdirbį. Pvz., 
vyras, gaunantis 1 markę «už 1 morgeno* javų nukirti- 
mą, kasdien nukirsdavo 2,5 morgeno ir uždirbdavo 2,5 
markės per dieną. Padidinus įkainį 25 pfeningiais už 
morgeną, jis nenukirsdavo, kaip buvo tikėtasi, pvz., 


* Tradicinis žemės ploto matas Vokietijoje. Jo dydis buvo labai 
įvairus: nuo 25,53 arų Tiuringijoje iki 122,56 arų Oldenburge. 

3 morgenų, kad uždirbtų 3,75 markės (nors tai buvo 
įmanoma), bet tik 2 morgenus ir, kaip ir anksčiau, už- 
dirbdavo 2,5 markės ir to, Biblijos žodžiais sakant, jam 
„buvo gana“. Didesnis uždarbis jį mažiau traukė negu 
lengvesnis darbas. Jis neklausdavo: kiek uždirbsiu per 
dieną, jeigu dirbsiu kiek tik galiu. Jis klausdavo: kiek 
aš turiu dirbti, kad užsidirbčiau tiek pat — 2,5 markės, 
kiek gaudavau anksčiau, nes tai tenkina mano tradici- 
nius poreikius? Tai yra pavyzdys tos nuostatos, kurią 
galima pavadinti „tradicionalizmu“. Netiesa, kad Žžmo- 
gus „iš prigimties“ nori užsidirbti kuo daugiau pinigų. 
Jis nori tiesiog gyventi, kaip yra įpratęs, ir uždirbti tiek, 
kiek jam reikia. Visur, kur šiuolaikinis kapitalizmas pra- 
dėjo didinti žmogaus darbo „produktyvumą“ intensy- 
vindamas tą darbą, jis susidurdavo su nepaprastai at- 
kakliu ikikapitalistinės ūkinės veiklos leitmotyvo 
pasipriešinimu. Ir šiandien jis susiduria su juo tuo stip- 
riau, kuo labiau atsilikę (kapitalistiniu požiūriu) tie dar- 
bininkai, su kuriais jis turi reikalų. Grįžkime prie mūsų 
pavyzdžio: ten, kur neveikė apeliavimas į „godumą“, 
atrodė natūralu griebtis priešingų priemonių, t. y. nma- 
žinti įkainius, priversti darbininkus, kad jie, norėdami 
išsaugoti ankstesnį uždarbį, padarytų daugiau. Atrodė, 
o ir šiandien dar atrodo, kad objektyvus tyrimas randa 
ryšį tarp mažo užmokesčio ir didelio pelno: neva, padi- 
dinus užmokestį, turįs atitinkamai sumažėti pelnas. Tad 
šiuo keliu kapitalizmas iš pat pradžių visą laiką ėjo, ir 
šimtmečius vyravo dogma, kad maži atlyginimai yra 
„produktyvūs“, t. y. didina darbo našumą. Pasak Piete- 
rio de la Court — šiuo klausimu, kaip pamatysime, jis 
mąstė senojo kalvinizmo dvasia, - liaudis dirba tik to- 
dėl ir tik tol, kol ji skursta. 

Tačiau ši, atrodytų, išmėginta priemonė veiksminga 
tik tam tikru mastu“. Žinoma, kapitalizmo raida reika- 
linga gyventojų pertekliaus - juos galima pigiai samdy- 
ti darbo rinkoje. Tačiau, nors didelė „rezervinė armija“ 
tam tikromis sąlygomis padeda kiekybiškai plėstis ka- 
pitalizmui, ji stabdo jo kokybinę raidą, ypač trukdyda- 
ma pereiti prie tokių įmonių, kuriose intensyviai išnau- 
dojamas darbas. Mažas užmokestis visai nėra tapatus 
pigiam darbui. Net grynai kiekybiniu požiūriu darbo 
našumas visada mažėja, kai darbo užmokestis neleidžia 
patenkinti fiziologinių poreikių, o tai galų gale reiškia 
„Mažiausiai tinkamų“ atranką. Šiandien visa jėga dir- 
bantis silezietis nukerta ne ką daugiau nei du trečdalius 
to ploto, kurį per tą patį laiką nukerta geriau apmoka- 
mas ir maitinamas pomeranietis arba meklenburgietis, 
o kuo toliau į Rytus gyvena lenkas, tuo mažiau jis pa- 
daro negu vokietis. Grynai ekonominiu požiūriu kapi- 
talizmo raida negali remtis mažu darbo užmokesčiu ten, 
kur produktams pagaminti būtinas kvalifikuotas darbas 
ir naudojamos brangios bei lengvai sugadinamos maši- 
nos, be to, apskritai reikia atidumo ir iniciatyvos. Čia 
mažas darbo užmokestis nepasiteisina, o padariniai bū- 
na priešingi, negu tikėtasi. Mat čia būtinas ne tik išug- 
dytas atsakomybės jausmas, bet ir toks mąstymo būdas, 
kad bent jau darbo metu be paliovos neklausiama: kaip 
minimaliu darbu ir maksimaliai patogiai gauti įprastą 
atlyginimą, t. y. dirbama taip, lyg darbas būtų absoliu- 
tus tikslas sau — „pašaukimas“. Tačiau toks mąstymo 
būdas nėra gamtos dovana. Jo negali išugdyti nei dide- 
lis, nei mažas užmokestis. Jis gali būti tik ilgo ugdymo 
rezultatas. Šiandicn tvirtai sėdinčiam balne kapitalizmui 
palyginti lengvai sekasi rekrutuoti darbininkus visose 

industrinėse šalyse, o pačiose šiose šalyse — visuose pra- 
moniniuose rajonuose. Praeityje tai buvo visais atvejais 
labai sunki problema“. Ir netgi šiandien kapitalizmas 
ne visada pasiekia tikslą nepadedamas to galingo .pa- 
galbininko, kuris, kaip pamatysime, padėjo ir jo atsira- 
dimo laikais. Tai, kas čia turima omenyje, vėl galima 
' paaiškinti pavyzdžiu. Kas yra atsilikusi tradicionalistinė 
darbo forma, šiandien itin dažnai parodo darbininkės, 
ypač netekėjusios. Beveik visi darbdaviai, samdantys 
merginas, ypač vokietes, skundžiasi jų visišku nesuge- 
bėjimu ir nenoru atsisakyti senų, kadaise išmoktų dar- 
bo metodų ir išmokti naujų, praktiškesnių, prisitaikyti 
prie naujų darbo formų, mokytis sutelkti savo protinius 
sugebėjimus arba apskritai juos panaudoti. Jos visiškai 
nesupranta aiškinimų apie galimybę dirbti lengviau ir 
daugiau uždirbti, o įkainių padidinimas būna bepras- 
mis ir atsitrenkia į įpročio sieną. Kitokios būna tik spe- 
cialų religinį, o būtent pietistinį išsiauklėjimą gavusios 
merginos, ir tai yra svarbu mūsų analizei. Galima daž- 
nai girdėti, ir tai patvirtina epizodiški statistiniai tyri- 
mai'““, kad kaip tik ši darbininkių grupė tinkamiausia 
ekonominiam auklėjimui. Sugebėjimas sutelkti mąstymą, 
kaip ir absoliučiai svarbiausias bruožas — „pareiga dar- 
bui“, čia itin dažnai dera su griežtu ūkiškumu skaičiuo- 
jant uždarbio dydį, su šalta savitvarda bei saikingumu, 
kurie nepaprastai padidina darbingumą. Čia pati palan- 
kiausia dirva suprasti darbą kaip tikslą sau, kaip. „pro- 
fesinį pašaukimą“ - šito taip reikia kapitalizmui. Čia, 
padedant religiniam auklėjimui, didžiausios galimybės 
įveikti tradicionalistinę rutiną. Vien ši įžvalga, liečianti 
kapitalizmo dabartį", vėl mums parodo, kad visada ver- 
ta klausti, koks buvo ryšys tarp Žmonių sugebėjimo pri- 

sitaikyti prie kapitalizmo ir jų religingumo kapitalizmo 
jaunystės laikais. Kad šis ryšys ir tada buvo panašaus 
pobūdžio, įrodo daugelis reiškinių. Pvz., tas pasibjaurė- 
jimas ir persekiojimas, kurį XVIII a. patyrė darbininkai 
metodistai bendraudami su kolegomis darbe, buvo su- 
sijęs ne tik su jų religiniu ekscentriškumu - Anglija bu- 
vo jo mačiusi daugiau ir kur kas didesnį. Kaip liudija 
šaltinių užuominos, buvo dažnai gadinami jų darbo įran- 
kiai, o priežastis buvo metodistams būdingas „uolumas 
darbe“, kaip kad mes pasakytume šiandien. 

Tačiau vėl sugrįžkime prie dabarties, o būtent - prie 
verslininkų, kad išsiaiškintume, ką šiuo atveju reiškia 
„tradicionalizmas“. Sombartas savo kapitalizmo genezės 
tyrinėjimuose!* išskyrė du didžiuosius ekonomikos isto- 
rijos leitmotyvus — vartojimą (Bedarfsdeckung) ir „pasi- 
pelnymą“ (Erwerb) atsižvelgdamas į tai, kas lemia ūki- 
nės veiklos rūšį ir kryptį: ar asmeninių poreikių mastas, 
ar nuo jo nepriklausomas pelno siekimas bei galimybė 
gauti pelną. Iš pirmo žvilgsnio atrodo, kad tai, ką jis 
vadina „vartotojiško ūkio sistema“, sutampa su tuo, ką 
mes vadiname „ekonominiu tradicionalizmu“. Taip iš 
tikrųjų yra Hada, kai sąvoka „poreikiai“ suprantama kaip 
„tradiciniai poreikiai“. Priešingu atveju daugybė ūkių, 
kurių, jeigu remsimės kitoje Sombarto veikalo vietoje!“ 
pateiktu apibrėžimu, organizacijos forma yra „kapitalis- 
tinė“, iškrinta iš pelno siekiančių ūkių grupės ir pakliū- 
va į „vartotojiškų ūkių“ sistemą: Kaip tik „tradicionalis- 
tiniai“ gali būti ir tokie ūkiai (beje, tai, be abejonės, 
„kapitalistinės įmonės“), kuriuose ūkininkauja privatūs 
verslininkai, perkantys gamybos priemones, parduodan- 
tys produkciją ir šitaip leisdami apyvarton kapitalą (pi- 
nigus arba pinigais įvertintas gėrybes) gaunantys pelną. 

Tokie ūkiai nėra moderniosios ekonomikos istorijos iš- 
imtis, bet tiesiog taisyklė — jie nuolat atsiranda po pa- 
sikartojančių pertrūkių dėl vis naujų ir „vis stipresnių 
„kapitalistinės dvasios“ įsiveržimų. Nors tarp „kapita- 
listinės“ ūkio formos ir dvasios, kuria vadovaujantis ūki- 
ninkaujama, egzistuoja „adekvatus“ ryšys, tai nėra „dės- 
ninga“ tarpusavio priklausomybė. Jeigu mes vis dėlto 
sąlygiškai vartojame sąvoką (modernaus) „kapitalizmo 
dvasia“*? mėgindami apibūdinti tą mąstymo būdą, ku- 
ris leidžia profesionaliai, sistemingai ir racionaliai siekti 
teisėto pelno, kaip kad buvo paaiškinta Benjamino Fran- 
klino pavyzdžiu, mes grindžiame tai istorinėmis prie- 
žastimis. Mat šis mąstymo būdas savo adekvačiausia 
forma atsiskleidžia modernioje kapitalistinėje įmonėje, o 
kapitalistinei įmonei savo ruožtu jis yra tinkamiausia 
varomoji jėga. 

Bet abu dalykai gali egzistuoti ir atskirai vienas nuo 
kito. Benjaminas Franklinas buvo kupinas „kapitalisti- 
nės dvasios“ tais laikais, kai jo spaustuvės darbo pobū- 
dis niekuo nesiskyrė nuo amatininko Įmonės. Kaip pa- 
matysime, šitoks mąstymo būdas, kurį mes čia 
pavadinome „kapitalizmo dvasia“, naujųjų laikų pra- 
džioje buvo būdingas ne tik ir ne tiek kapitalistiniams 
verslininkams iš prekybinio patriciato, kiek kylančiam 
viduriniojo amatininkų luomo sluoksniui?!. Net ir XIX a. 
jo klasikiniai atstovai buvo ne kilmingi Liverpulio ir 
Hamburgo džentelmenai su jų paveldėtais pirkliškais ka- 
pitalais, bet dažnai iš labai kuklių sluoksnių kylantys 
Mančesterio ir Reino Vestfalijos parveniu. Panašiai bu- 
vo XVI a. - tada atsirandantys pramonininkai dažniau- 
siai būdavo parveniu?. 

Tokie verslai kaip bankininkystė, didmeninis ekspor- 
tas arba kiek didesnė mažmeninė prekyba, namudinės 
pramonės gaminių supirkimas dideliu mastu iš tikrųjų 
gali egzistuoti tik kaip kapitalistinės įmonės. Vis dėlto 
visiems jiems galima vadovauti tradicionalistiška dva- 
sia: didelių emisijos bankų reikalai netgi negali būti tvar- 
komi kitaip; ištisas epochas užjūrio prekyba rėmėsi mo- 
nopolijomis ir griežtai tradicionalistinėmis taisyklėmis. 
Mažmeninėje prekyboje tebevyksta revoliucija, reiškian- 
ti senojo tradicionalizmo galą, — čia kalbame ne apie 
tuos menkus tinginius be kapitalo, kurie šiandien šau- 
kiasi valstybės pagalbos. Tai ta pati revoliucija, kuri su- 
sprogdino senąją namudinės pramonės organizacijos sis- 
temą ir kuriai modernioji namudininkystė yra gimininga 
tik formaliai. Kaip ši revoliucija vyksta ir ką ji reiškia, 
vėl parodysime pavyzdžiu, nors tie dalykai ir yra labai 
gerai Žinomi. 

Iki pat praeito šimtmečio vidurio namudinės pramo- 
nės gaminių supirkėjo gyvenimas, bent jau kai kuriose 
kontinentinės Europos tekstilės pramonės šakose?, bu- 
vo, mūsų akimis Žiūrint, ramus. Jį galima įsivaizduoti 
maždaug taip: valstiečiai su savo audiniais, kurie daž- 
nai (pvz., drobė) dar buvo gaminami iš jų pačių pasi- 
gamintos žaliavos, atvykdavo į miestą, kuriame gyven- 
davo supirkėjai, ir po kruopštaus, dažnai oficialaus 
kokybės patikrinimo gaudavo užmokestį. Supirkėjo klien- 
tai buvo tolesnio pardavimo tarpininkai. Jie taip pat bū- 
davo atvykėliai ir rinkdavosi gaminius ne pagal pavyz- 
džius, bet pirkdavo įprastinės kokybės produkciją iš 
sandėlio arba užsakydavo ją iš anksto. Tokiu atveju sų- 
pirkėjo užsakymai būdavo toliau perduodami valstie- 
čiams. Jeigu supirkėjai patys ir važiuodavo pas klien- 

tus, tai labai retai. Paprastai pakakdavo laiškų arba siun- 
tinėti pamažu plintančius prekių pavyzdžius. Kontoroje 
jie praleisdavo palyginti nedaug laiko — gal 5-6 valan- 
das per dieną, kartais — daug mažiau, o darbymečiu, 
jeigu toks būdavo, - daugiau. Uždarbio pakakdavo pa- 
doriai gyventi, o gerais laikais — ir nedidelėms santau- 
poms. Kadangi verslo principai buvo tie patys, tarp kon- 
kurentų buvo palyginti geri santykiai. Kasdien buvo 
lankomasi klube, o vakare dar būdavo bokalas alaus, 
pasisėdėjimas draugų būryje ir apskritai lėtas gyvenimo 
tempas. 

Jeigu atsižvelgsime į tai, kad tai buvo grynai komer- 
ciniais motyvais besivadovaujantys verslininkai, kad bu- 
vo būtinas kapitalas verslui išlaikyti ir kad ekonominio 
proceso forma arba apskaitos būdas buvo objektyvūs, 
pripažinsime, jog tai buvo visais atžvilgiais „kapitalisti- 
nė“ organizacijos forma. Bet jei žiūrėsime į verslininkų 
dvasią, vis dėlto tai buvo „tradicionalistinis“ ūkis. Šio 
verslininkų būrio „etosas“ buvo grindžiamas tradiciniu 
gyvenimo būdu, tradiciniu pelno ir darbo sąnaudų dy- 
džiu, tradiciniais sandėriais, tradiciniais santykiais su 
darbininkais bei tradiciniais klientais ir tradiciniais klien- 
tų paieškos bei prekių realizavimo būdais. 

Tačiau tam tikru momentu ta ramybė staiga baigda- 
vosi, ir tai dažnai atsitikdavo nevykstant jokių principi- 
nių organizacijos: formos permainų, pvz., pereinant prie 
fabrikinės gamybos organizavimo, panaudojant mecha- 
nihes stakles ir pan. Dažnai atsitikdavo tik tai: koks 
nors jaunas vyriškis, kilęs iš supirkėjų šeimos, patrauk- 
davo iš miesto į kaimą, rūpestingai atrinkdavo audėjus 
savo verslui, padidindavo jų priklausomybę bei jų dar- 
bo priežiūrą ir šitaip valstiečius išugdydavo darbinin- 

kais. Kita vertus, jis stengdavosi perimti į savo rankas 
visą prekių realizavimą ieškodamas kuo tiesesnio kelio 
pas tikrąjį pirkėją mažmeninėje prekyboje. Jis asmeniš- 
kai ieškodavo klientų, juos kasmet aplankydavo, o svar- 
biausia, jis mokėdavo parinkti tokią produkciją, kurios 
kokybė patenkindavo pirkėjų poreikius ir norus bei jų 
„Skonį“. Tuo pačiu metu jis pradėdavo įgyvendinti prin- 
cipą „žemos kainos — didelė apyvarta“. Po to kartoda- 
vosi tai, kas visada ir visur būna tokio „racionalizavi- 
mo“ proceso padarinys: kas nekilo aukštyn, tas turėjo 
smukti žemyn. Idiliją sunaikindavo prasidedanti įnirtin- 
ga konkurencijos kova, įgyti dideli turtai buvo ne sko- 
linami už procentus, bet iš naujo investuojami į verslą. 
Senasis ramus ir malonus gyvenimo būdas turėjo būti 
pakeistas griežtu apdairumu. Tie, kurie vertėsi naujo- 
viškai ir kilo, keitėsi todėl, kad jie morėjo ne vartoti, o 
pelnytis; tie, kurie vertėsi senoviškai, keitėsi todėl, kad 
jiems reikėjo apriboti savo poreikius“. Ir — o tai čia svar- 
biausia — šitokį perversmą paprastai sukeldavo ne nau- 
jų pinigų srautas: kai kuriais man Žinomais atvejais re- 
voliucinį procesą pradėjo keli tūkstančiai kapitalo, 
pasiskolinto iš giminių. Jį sukeldavo nauja dvasia, bū- 
tent „modernaus kapitalizmo dvasia“. Moderniojo kapi- 
talizmo ekspansijos varomųjų jėgų klausimas pirmiau- 
sia yra ne kapitalistiškai panaudojamų piniginių išteklių 
kilmės, bet kapitalistinės dvasios plėtros klausimas. Ten, 
kur ši dvasia atsiranda ir gali daryti poveikį, ji įgyja 
reikiamų pinigų kaip priemonių savo veiklai, bet ne 
atvirkščiai?. Bet jos įsitvirtinimas toli gražu nebuvo tai- 
kus. Pirmasis novatorius nuolatos susidurdavo su nepasi- 
tikėjimu, kartais — su neapykanta, pirmiausia - su mora- 
liniu pasipiktinimu. Dažnai - aš Žinau daug tokių atvejų — 

būdavo kuriamos ištisos legendos apie slaptas jo anks- 
tesnio gyvenimo dėmes. Nėra lengva pripažinti, kad tik 
nepaprastai tvirtas charakteris galėjo apsaugoti tokį 
„Naujo stiliaus“ verslininką nuo blaivios savitvardos pra- 
radimo bei nuo moralinio ir ekonominio kracho. Maža 
to, jis privalėjo turėti ne tik aiškią nuovoką ir būti ak- 
tyvus, bet pirmiausia tik dėl šių labai konkrečių ir tvir- 
tų „etinių“ savybių jis galėjo įgyti klientų ir darbininkų 
pasitikėjimą, būtiną tokioms naujovėms diegti. Tik šios 
savybės galėjo jam suteikti energijos įveikti nesuskaičiuo- 
jamas kliūtis, o svarbiausia — daug intensyviau dirbti, o 
tai būtina moderniam verslininkui ir nesuderinama su 
ramiu mėgavimusi gyvenimu. Bet tai buvo visiškai ki- 
tokios rūšies etinės savybės negu tos, kurios buvo bū- 
dingos praeities tradicionalizmui. 

Šį istoriškai beveik nematomą, bet naujos dvasios įsi- 
skverbimui į ekonominį gyvenimą lemtingą posūkį pa- 
prastai įgyvendindavo ne nutrūktgalviški ir begėdiški 
spekuliantai, ekonomikos avantiūristai, kurių buvo vi- 
sais laikais, ar tiesiog „dideli piniguočiai“, bet Žmonės, 
išėję sunkią gyvenimo mokyklą, apdairūs ir kartu ryž- 
tingi, pirmiausia santūrūs ir tvirti, įžvalgūs ir visiškai 
atsidavę savo verslui, griežtų buržuazinių pažiūrų ir 
“ „principų“. 

Natūralu manyti, kad šios asmeninės moralinės savy- 
bės nieko bendra neturi su kokiomis nors etinėmis mak- 
simomis arba religinėmis idėjomis, bet susijusios su jo- 
mis iš esmės negatyviai — kaip sugebėjimas atitrūkti nuo 
paveldėtos tradicijos. Šiuo atžvilgiu liberalus „švietimas“ 
veikiausiai yra tikrasis tokio verslininkiško gyvenimo bū- 
do pagrindas. Iš tikrųjų apskritai taip yra šiandien. Ne 


58 


2. KAPITALIZMO „DVASIA“ 


tik nėra jokio sąryšio tarp gyvenimo būdo ir religinių 
įsitikinimų, bet ten, kur ryšys su religija egzistuoja, jis 
dažnai būna negatyvus - kaip kad yra Vokietijoje. Žmo- 
nės, kupini „kapitalistinės dvasios“, šiandien būna jeigu 
ne tiesiog priešiški, tai bent jau abejingi bažnyčiai. To- 
kius veiklius žmones menkai traukia pamaldus rojaus 
nuobodulys, religija jiems atrodo esanti tik priemonė ati- 
traukti žmones nuo darbo šioje žemėje. Jeigu jų paklaus- 
tumėte, kokia jų nepaliaujamo skubėjimo prasmė, kodėl 
jie nuolat nepatenkinti tuo, ką turi, kas atrodo taip be- 
prasmiška šiapusio gyvenimo orientacijos atžvilgiu, jie, 
jeigu apskritai Žinotų, ką atsakyti, gal atsakytų: „rūpini- 
masis vaikais ir anūkais“. Bet kadangi šis motyvas nėra 
kuo nors ypatingas, o būdingas ir „tradicionalistinių“ 
pažiūrų Žmonėms, jie dažniau tiesiog atsakytų, kad vers- 
las ir su juo susijęs nuolatinis darbas jiems tapęs „gy- 
venimo būtinybe“. Tai iš tiesų vienintelis tinkamas mo- 
tyvavimas, ir jis kartu išreiškia visą tokio gyvenimo būdo 
iracionalumą asmeninės laimės požiūriu: žmogus gyvena 
verslui, o ne atvirkščiai. Savaime suprantama, savo vaid- 
menį čia vaidina galios ir garbės pajauta, kurią teikia 
pats turto turėjimas. Ten, kur visos tautos fantazija yra 
nukreipta į gryną kiekybę, kaip Jungtinėse Amerikos 
Valstijose, ten pirkliai „poetai“ negali atsispirti šitos skai- 
čių romantikos kerams. Tačiau kitur.žymiausi verslinin- 
kai, kuriuos nuolat lydi sėkmė, yra atsparūs šiems ke- 
rams. Ir pagaliau epigoniško dekadanso kūrinys yra 
tipiška vokiečių kapitalistų parveniu šeimų karjera: 
įplaukimas į majorato ir dovanotos bajorystės uostą su 
sūnumis, kurie savo elgesiu universitete ir karininkų kor- 
puse bando priversti kitus užmiršti jų kilmę. Kapitalis- 

tinio verslininko „idealusis tipas“*“, kuriam pas mus at- 
stovavo keli iškilūs verslininkai, nieko bendra neturi su 
tokiu atviru ar subtilesniu pasipūtimu. Jis vengia bliz- 
gesio ir nereikalingos prabangos taip pat, kaip ir ven- 
gia sąmoningai mėgautis savo galia bei priiminėti jį var- 
žančią išorinę visuomenės jam rodomą pagarbą. Kitaip 
sakant, jo gyvenimo būdui būdingas tam tikras asketiš- 
kumas, aiškiai atskleistas anksčiau cituotame Franklino 
„pamoksle“. Mes dar aptarsime istorinę šio mums svar- 
baus reiškinio reikšmę. Visai neretai tokiam verslinin- 
kui būdingas santūrus kuklumas, daug nuoširdesnis ne- 
gu tas santūrumas, kurį taip protingai rekomenduoja 
Franklinas. Jam asmeniškai „nieko nereiškia“ jo paties 
turtas, išskyrus iracionalų pojūtį, kad jis gerai „atliko 
savo profesinį pašaukimą“. 

Bet būtent iz ikikapitalistiniam žmogui atrodė toks 
nesuvokiamas ir mįslingas, toks purvinas ir niekingas 
dalykas. Tai, kad kas nors galėtų viso gyvenimo tikslu 
padaryti siekį kada nors nužengti į kapo duobę su di- 
dele pinigų ir turto našta, atrodė, galima paaiškinti tik 
iškrypėliškais instinktais: „auri sacra fames“. 

Kaip sakyta, šią kapitalizmo „dvasią“ galima suprasti 
vien kaip prisitaikymo rezultatą. Bet šitaip ją suprasti 
galime tik dabar, kada egzistuoja mūsų politiniai, pri- 
vačios teisės, komerciniai institutai, mūsų ekonomikai 
būdingos įmonių formos ir struktūra. Kapitalistinei eko- 
nominei santvarkai reikalingas šis atsidavimas „profesi- 
niam pašaukimui“, kurio esmė - uždirbti pinigų. Toks 
požiūris į materialias gėrybes puikiai atitinka ekonomi- 
nę struktūrą, jis tiek susijęs su pergalės ekonominėje 
kovoje už būvį sąlygomis, kad šiandien iš tikrųjų nebe- 

galima nė kalbėti apie būtiną tokio „chrematinio“* gy- 
venimo būdo ir kokios nors vientisos „pasaulėžiūros“ 
ryšį. Tokiam gyvenimo būdui nebereikia jokių religinių 
jėgų pritarimo, o bažnyčios įtaka ekonominiam gyveni- 
mui, kiek tokia įtaka apskritai dar jaučiama, suvokiama 
esant tokia pat kliūtimi kaip ir valstybinis to gyvenimo 
reglamentavimas. Tad „pasaulėžiūrą“ lemia prekybinės 
ir socialinės politikos interesai. Kas neprisitaiko savo gy- 
venimo būdu prie kapitalistinės sėkmės sąlygų, tas 
smunka arba neiškyla. Bet visa tai yra reiškiniai to lai- 
ko, kai modernus kapitalizmas laimėjo ir nugriovė vi- 
sus senuosius ramsčius. Kitados jis tik drauge su besi- 
formuojančios modernios valstybės galia susprogdino 
senas viduramžiškas ekonomikos reguliavimo formas. 
Galbūt buvo panašus — mes tik preliminariai taip sako- 
me - ir jo santykis su religinėmis jėgomis. Ar šitaip yra 
ir kokia prasme taip yra —- kaip tik tai turime čia nusta- 
tyti. Mat vargu ar reikia įrodymų, kad požiūris į pasi- 
pelnymą kaip į Žmogų įpareigojantį tikslą sau, kaip į 
„pašaukimą“ prieštaravo doroviniam ištisų epochų jaus- 
mui. Į kanoninę teisę įtrauktas sakinys „Deo placere 
vix potest“**, kuris taikytas pirklio veiklai ir laikomas 
autentišku (kaip ir Evangelijos vieta apie palūkanas“), 
ir Tomo*** vartotas žodis turpitudo****, kuriuo jis api- 
būdino pelno siekimą (taikomas netgi neišvengiamam 
ir todėl etiškai leistinam pasipelnymui), jau reiškė dide- 
les (turint omenyje radikaliai antichrematines gana pla- 


* „Chrematiniu“ Aristotelis vadino ūkį, orientuotą į piniginį pel- 
ną. Tokį ūkį jis skyrė nuo normalios „ekonomikos“, padedančios ten- 
kinti „natūralius“ poreikius. 

** Vargu ar gali patikti Dievui (Iot.). 

*** Tomo Akviniečio (1225/26-1274). 

*** Gėdingas dalykas (Iot.). 

čių gyventojų sluoksnių pažiūras) katalikų doktrinos muo- 
laidas taip glaudžiai politiškai su bažnyčia susijusių Ita- 
lijos miestų finansinių jėgų interesams“. Ir net ten, kur 
katalikų doktrina buvo dar labiau prisitaikėliška (pvz., 
Antonino Florentiečio raštuose), niekada visai neišnyko 
jausmas, kad pasipelnymas kaip tikslas sau yra puden- 
dum*, kurį toleruoti verčia tik esama gyvenimo sanklo- 
da. Kai kurie tų laikų etikai, pirmiausia nominalistai, 
išplėtotus kapitalistinių verslo formų pradmenis, ypač 
prekybą, pripažino kaip duotybę ir mėgino, įveikdami 
prieštaravimus, įrodyti, kad tie pradmenys yra leistini, 
kad „industria“** dėka gautas pelnas yra teisėtas ir etiš- 
kai nepriekaištingas. Tačiau dominuojanti doktrina at- 
metė kapitalizmo „dvasią“ kaip turpitudo arba bent jau 
negalėjo jos etiškai teigiamai vertinti. „Dorovinės“ pa- 
žiūros, panašios į tas, kurias reiškė Benjaminas Frankli- 
nas, tuo metu buvo tiesiog neįsivaizduojamos. Tokios 
buvo visų pirma pačių kapitalistinių sluoksnių pažiū- 
ros. Kol jie laikėsi bažnytinės tradicijos, jų darbas ge- 
riausiu atveju atrodė etiškai indiferentiškas, toleruoti- 
nas, bet kartu dėl nuolatinio pavojaus pažeisti bažnyčios 
draudimą lupikauti — pavojingas pomirtinei palaimai. 
Kaip rodo šaltiniai, po turtingų Žmonių mirties. gana 
didelės sumos kaip „sąžinės pinigai“ atitekdavo bažny- 
tinėms institucijoms, o kartais ir buvusiems skolininkams 
kaip neteisėtai iš jų paimtos „usura“***. Išskyrus eretiš- 
kas ar abejotinas sroves, kitokios buvo tik patriciato 
sluoksnių pažiūros — mat jie vidujai jau buvo išsivada- 
vę iš tradicijos. Tačiau netgi skeptikai ir bažnyčiai abe- 


* Smerktinas dalykas (Iot.). 
** Darbštumas, sumanumas (Iot.). 
*** Palūkanos (lot.). 

jingi žmonės paprastai aukodavo pinigų sumas? bažny- 
čiai norėdami apsidrausti nuo pomirtinės nežinomybės, 
tuo labiau, kad (bent jau paplitusiu liberalesniu požiū- 
riu) pakako išoriškai paklusti bažnyčios įsakymams no- 
rint pasiekti pomirtinę palaimą. Kaip tik čia aiškiai ma- 
tyti, kad pačių tokios veiklos dalyvių požiūriu, ji buvo 
nesusijusi su dorove arba buvo tiesiog nmedorovinga. 
Kaipgi toks, geriausiu atveju tik doroviškai toleruoja- 
mas elgesys tapo „profesiniu pašaukimu“, kaip jį su- 
prato Benjaminas Franklinas? Kaip istoriškai paaiškinti, 
kad tuometinio pasaulio kapitalistinės raidos centre — 
XIV a. ir XV a. Florencijoje, kuri tuo metu buvo visų 
didžiųjų pasaulio politinių jėgų pinigų ir kapitalo rin- 
ka, — doroviškai abejotinas arba tik pakenčiamas daly- 
kas buvo tai, kas provincialioje smulkiaburžuazinėje Pen- 
silvanijoje XVIII a. buvo doroviškai pagirtinas, netgi 
privalomas gyvenimo būdas, nors ten ekonomikai vien 
dėl pinigų stokos nuolat grėsė grįžimas prie natūrinių 
mainų, nebuvo nė pėdsako didesnių pramonės įmonių 
ir buvo tik pradinės bankų užuomazgos? Kalbėti šiuo 
atveju apie „materialių“ santykių atspindį „idealiame ant- 
state“ būtų tikra nesąmonė. 

Tad koks buvo tas idėjų laukas, kuris lėmė tai, kad 
išoriškai vien pelno siekianti veikla buvo priskirta kate- 
gorijai „pašaukimas“, kurį individas suvokė kaip parei- 
gą? Mat kaip tik ši idėja. buvo „naujojo stiliaus“ versli- 
ninko gyvenimo būdo etinis pagrindas ir atrama. 

Sombartas savo dažnai vykusiuose ir įtikinamuose 
samprotavimuose modernaus ūkio leitmotyvu vadina 
„ekonominį racionalizmą“. Tai, be abejonės, tiesa, jeigu 
ekonominį racionalizmą suprasime kaip darbo našumo 
padidinimą, kuris pasiekiamas moksliškai suskaidant ga- 

mybos procesą ir šitaip įveikiant gamtos nulemtą „or- 
ganinį“ Žmogaus darbingumo ribotumą. Be abejonės, ši- 
toks racionalizacijos procesas technikos ir ekonomikos 
srityje nulemia ir daugumą modernios buržuazinės vi- 
suomenės „gyvenimo idealų“: darbas, padedantis sukurti 
racionalų Žmonijos aprūpinimą materialiomis gėrybėmis, 
be abejo, visada buvo „kapitalistinės dvasios“ atstovams 
vienas svarbiausių jų gyvenimo tikslų. Pakanka, pvz., 
paskaityti, kaip Franklinas pasakoja apie pastangas pa- 
gerinti Filadelfijos komunalinį ūkį, kad suvoktume šią 
akivaizdžią tiesą. Džiaugsmas ir pasididžiavimas „da- 
vus darbą“ daugybei Žmonių, prisidėjus prie gimtojo 
miesto ekonominio „suklestėjimo“ - gyventojų ir preky- 
bos kiekybinio augimo prasme, kaip žodis „klestėjimas“ 
suvokiamas kapitalizme, - visa tai yra, žinoma, vieni iš 
savitų, neabejotinai „idealistinių“ moderniosios versli- 
ninkijos gyvenimo džiaugsmų. Ir, žinoma, viena pama- 
tinių kapitalistinio privataus ūkio ypatybių yra tai, kad 
jis racionalizuotas griežto apskaičiavimo pagrindu, be to, 
planingai ir blaiviai siekiama ūkinės sėkmės. Tuo jis 
skiriasi nuo valstiečių gyvenimo šia diena, nuo privile- 
gijuotos senojo cecho amatininko rutinos ir nuo „avan- 
tiūristinio kapitalizmo“, kuris orientuotas į politinį atsi- 
tiktinumą ir iracionalią spekuliaciją. 

Tad atrodytų, kad „kapitalistinės dvasios“ raidą pa- 
prasčiausia suprasti kaip bendrosios racionalizmo rai- 
dos dalį ir kildinti ją iš principinės racionalizmo nuo- 
statos svarbiausių gyvenimo problemų atžvilgiu. Tada 
protestanbizmas būtų istoriškai svarbus tik kaip grynai 
racionalistinės gyvenimo sampratos „ankstyvas vaisius“. 
Bet vos tik pabandome šią tezę pagrįsti, paaiškėja, kad 
negalima taip paprastai formuluoti problemos jau vien 

dėl to, jog racionalizmo istorija visai nėra atskirų gyve- 
nimo sričių lygiagrečiai vykstančių racionalizacijų visu- 
ma. Jeigu privačios teisės račionalizavimą suprastume 
kaip teisės sąvokų suprastinimą ir teisinės medžiagos 
suskaidymą, tai iki šiol tobuliausia buvo vėlyvosios an- 
tikos Romos teisė, o labiausiai atsilikusi buvo kai kurių 
didžiausios ekonominės racionalizacijos šalių, ypač An- 
glijos, teisė, kur Romos teisės renesansas kadaise sudu- 
žo į didžiųjų juristų korporacijų galią, tuo tarpu kata- 
likiškose Pietų Europos šalyse Romos teisė viešpatavo 
visada. Grynai šiapusiškos racionalios filosofijos buvei- 
nė XVIII a. visai nebuvo tik ir pirmiausia labai išsivys- 
čiusios kapitalistinės šalys. Voltaire'o idėjas ir šiandien 
plačiai išpažįsta būtent romaniškų katalikiškų šalių aukš- 
čiausieji ir — o tai kur kas svarbiau praktiškai — vidu- 
rinieji gyventojų sluoksniai. Jeigu „praktiniu racionaliz- 
mu“ laikomas toks gyvenimo būdas, kai pasaulis 
sąmoningai susiejamas su šiapusiais individo interesais 
ir vertinamas šiuo požiūriu, tai toks gyvenimo būdas 
buvo ir dar šiandien yra būdingas tokioms tautoms kaip 
italai ir prancūzai, kuriems į kūną ir kraują įsigėrusi 
„liberum arbitrium“. O mes jau galėjome įsitikinti, kad 
tai visai nėra ta dirva, kur suvešėjo tas Žmogaus požiū- 
ris į savo „profesinį pašaukimą“ kaip uždavinį, kuris 
būtinas kapitalizmui. Šiuo paprastu teiginiu turėtų pra- 
sidėti kiekvienas „racionalizmo“ tyrimas — mat gyveni- 
mą galima „racionalizuoti“ labai įvairiais požiūriais ir 
labai įvairiomis kryptimis. „Racionalizmas“ yra istorinė 
sąvoka, kurioje glūdi priešybių pasaulis, ir mės turėsi- 
me ištirti, kokios dvasios vaikas yra ta konkreti „racio- 
nalaus“ mąstymo ir gyvenimo forma, iš kurios išaugo 
„profesinio pašaukimo“ idėja ir - kaip matėme - gry- 
, 

nai eudemonistinių bei egoistinių interesų požiūriu tas 
toks iracionalus atsidavimas profesiniam darbui, kuris 
buvo ir tebėra vienas būdingiausių mūsų kapitalistinės 
kultūros elementų. Mus čia domina kilmė to iracionalaus 
elemento, kuris glūdi tiek šioje, tiek ir visose sąvokose 
„pašaukimas“. 


Trečias skyrius 


LIUTERONIŠKOJI PAŠAUKIMO SAMPRATA. 
TYRIMO UŽDAVINYS 


Visiškai akivaizdu, kad vokiškame žodyje „Beruf“, o 
galbūt net dar labiau angliškame „calling“ drauge su 
kitais skamba ir religinis motyvas - Dievo iškelto užda- 
vinio vaizdinys. Ir skamba tuo stipriau, kuo labiau kon- 
krečiu atveju šis žodis pabrėžiamas. Panagrinėjus šio 
žodžio istorinę raidą kultūringų tautų kalbose, tuoj pa- 
aiškėja, kad tiek katalikiškos tautos, tiek ir klasikinė an- 
tika! neturėjo žodžio, panašaus į vokiečių „Beruf“, reiš- 
kiantį tam tikrą padėtį gyvenime, apibrėžtą darbo sritį. 
Tačiau jis egzistuoja visose protestantiškose tautose. Be 
to, paaiškėja, kad tai visai nėra kokia nors etninė kai 
kurių kalbų ypatybė. Jis nėra, pvz., „germaniškos tau- 
tos dvasios“ išraiška. Šis žodis jo šiandienine reikšme 
atsirado pirmiausia Biblijos vertimuose, būtent jis kilo iš 
vertėjo, o ne iš originalo dvasios“. Atrodo, kad Lutherio 
išverstoje Biblijoje šis žodis visai šiuolaikine reikšme bu- 
vo pirmą kartą pavartotas vienoje Jėzaus Siracido kny- 
gos vertimo vietoje (II, 20-21)*. Po to jis labai greitai 
įgijo šiandieninę reikšmę visų protestantiškų tautų pa- 
saulietinėse kalbose, o anksčiau nė vienoje iš jų nebuvo 
jokių tokios žodžio reikšmės užuomazgų. Negalima jo 

rasti ir pamoksluose, išimtis — vienas vokiečių mistikas, 
kurio įtaka Lutheriui yra gerai Žinoma. 

Apskritai turėtų būti Žinoma, kad nauja yra ne tik 
šio žodžio reikšmė, bet ir pati idėja, kurią sukūrė Refor- 
macija. Tiesa, jau viduramžiais, netgi jau vėlyvosios he- 
lenistinės antikos laikais buvo tam tikrų pasaulietinio 
kasdienio darbo vertinimo užuomazgų, kurios glūdi ir 
„pašaukimo“ sąvokoje, - apie tai kalbėsime vėliau. Šiaip 
ar taip, iš pradžių tikrai naujas buvo vienas dalykas: 
pasaulietinės profesinės pareigos atlikimas buvo verti- 
namas kaip svarbiausias galimas žmogaus dorovinės sa- 
viraiškos turinys. Tai neišvengiamai sukūrė vaizdinį, kad 
kasdienis pasaulietinis darbas turi religinę reikšmę, ir 
šia prasme pirmą kartą sukūrė pašaukimo sąvoką. Tad 
sąvoka „pašaukimas“ išreiškia tą pagrindinę visų pro- 
testantizmo atmainų dogmą, kuri atmeta katalikišką 
krikščioniškų dorovės normų skirstymą į „praecepta“* 
ir/„consilia“** ir vienintele priemone įtikti Dievui pripa- 
žįsta ne pasaulietinės dorovės pranokimą vienuoliška as- 
keze, bet vien tik atlikimą tų pasaulietinių pareigų, ku- 
rias lemia kiekvieno individo padėtis gyvenime. Taip 
šios pareigos tampa jo „pašaukimu“. 

Lutheris* šią idėją plėtojo pirmąjį savo reformatoriš- 
kos veiklos dešimtmetį. Iš pradžių jis visiškai viduram- 
žių tradicijos dvasia, kuriai atstovauja, pvz., Tomas Ak- 
vinietis?, pasaulietinį darbą laikė tik kūriniui derančiu, 
nors ir Dievo valią atitinkančiu užsiėmimu. Darbas yra 
būtinas tikinčiojo gyvenimo natūralus pagrindas. Pats 
savaime jis doroviniu požiūriu toks pat indiferentiškas 


* Įsakymai (Iot.). 


** Patarimai (Iot.). 

kaip ir valgymas ar gėrimas“. Bet, plėtodamas „sola fi- 
de“* idėją ir kartu vis labiau pabrėždamas savo idėjų 
priešiškumą „velnio padiktuotiems“ katalikų „evange- 
liškiems patarimams“, jis vis didesnę reikšmę teikė pro- 
fesiniam pašaukimui. Dabar vienuolio gyvenimo būdą 
jis laikė ne tik visiškai beverčiu pasiteisinimu prieš Die- 
vą, bet ir egoistiško, pasaulietinių pareigų vengiančio 
abejingumo artimui padariniu. Palyginti su juo, pasau- 
lietinė veikla atrodo esanti išorinė meilės artimui išraiš- 
ka. Tai Lutheris pagrindžia tikrai labai naivia įžvalga, 
kuri skamba kone kaip groteskiška prieštara žinomiems 
Adamo Smitho teiginiams': darbo pasidalijimas verčia 
kiekvieną dirbti kitiems. Tačiau netrukus šis, kaip mato- 
me, iš esmės scholastiškas pagrindimas išnyksta ir lieka 
nurodymas, kad pasaulietinių pareigų atlikimas visomis 
aplinkybėmis esąs vienintelis kelias patikti Dievui, kad 
tik toks darbas atitinka Dievo valią ir todėl visos leistos 
profesijos vienodai vertingos Dievuič. 

Nekelia jokių abejonių ir gali būti laikomas banaliu 
teiginys", kad šis pasaulietinės profesinės veiklos doro- 
vinis vertinimas buvo vienas lemtingiausių Reformaci- 
jos ir, konkrečiai, Lutherio laimėjimų. Ši samprata labai 
tolima tai giliai kontempliatyviai nusiteikusio Pascalio 
neapykantai, kai jis atmetė teigiamą pasaulietinės veik- 
los vertinimą ir manė, kad tai tik tuštybė arba gudru- 
mas'?. Dar tolimesnė ji nuolaidžiam utilitariniam prisi- 
taikymui “prie. pasaulio, kuriam pirmenybę teikė jėzuitų 
probabilizmas. Tačiau, kaip konkrečiai reikia suprasti 
praktinę šito protestantizmo laimėjimo reikšmę, papras- 
tai žmonės tik neaiškiai nujaučia, bet nesupranta. | 


* Vien tikėjimas (Iot.). 

Pirmiausia vargu ar reikia dar teigti, kad negalima 
kalbėti apie vidinę Lutherio giminystę „kapitalizmo dva- 
siai“ ta prasme, kokią ligi šiol teikėme šitam Žodžiui, o 
ir apskritai kokia nors prasme. Netgi tie bažnyčios 
sluoksniai, kurie uoliausiai šlovina Reformacijos „Žyg- 
darbį“, visai nėra kapitalizmo draugai jokia prasme. Ir 
pats Lutheris tikrai be jokių abejonių atsižadėtų bet ko- 
kios giminystės su tomis pažiūromis, kurias skelbia Fran- 
klinas. Žinoma, čia nereikia remtis jo nusiskundimais 
dėl stambiųjų pirklių — dėl Fuggerių" ir pan. Juk 
XVI-XVII a. vykusią kovą prieš juridiškai arba faktiškai 
privilegijuotą kai kurių didelių prekybos kompanijų pa- 
dėtį greičiausiai galima lyginti su šiuolaikiniu karu su 
trestais, ir, kaip ir šis karas, toji kova savaime nėra tra- 
dicionalistinio mentaliteto išraiška. Ir puritonai, ir huge- 
notai įnirtingai kovojo su tokiomis kompanijomis, su 
lombardais, su „trapezitais“, su monopolistais, dideliais 
spekuliantais ir bankininkais, kuriuos Anglijoje ir Pran- 
cūzijoje globojo anglikonybė, karaliai ir parlamentai“. 
Po mūšio prie Dunbaro (1650 m. rugsėjis) Cromwellis 
rašė Ilgajam parlamentui: „Prašau padaryti galą visiems 
profesiniams piktnaudžiavimams. Jeigu yra tokia profe- 
sija, kuri nuskurdina daugelį, kad praturtintų nedauge- 
lį, ji netamauja bendram labui“. Kita vertus, mes mato- 
me, kad Cromwelliui buvo būdinga gana savita 
„kapitalistinė“ mąstysena“. Užtat daugybė priešiškų Lut- 
herio pasisakymų apie lupikautojus ir palūkanas apskri- 
tai parodo tiesiog „atsilikusį“ (kapitalistiniu požiūriu), 
palyginti netgi su vėlyvuoju scholastiniu požiūriu, kapi- 
talistinio pasipelnymo esmės supratimą!*. Čia priskirti- 
nas dar Antonino Florentiečio nuneigtas argumentas, kad 
pinigai yra neproduktyvūs, bet nėra jokio reikalo gilin- 

tis į smulkmenas, nes iš religinės „pašaukimo“ idėjos 
buvo galima padaryti labai įvairias išvadas apie tai, koks 
turi būti pasauliečių gyvenimo būdas. 

Palyginti su katalikiška samprata, Reformacijos lai- 
mėjimas pirmiausia buvo tas, kad buvo labiau pabrė- 
žiamas moralinis pasaulietinio, profesionaliai organizuoto 
darbo aspektas ir smarkiai padidėjo religinės premijos 
už jį. Kaip toliau buvo plėtojama visa tai išreiškianti 
„pašaukimo“ idėja, priklausė nuo konkretesnės religin- 
gumo raiškos — nuo to, kaip ją plėtojo įvairios refor- 
muotos bažnyčios. Apskritai Biblijos, iš kurios Lutheris 
manė paėmęs pašaukimo idėją, autoritetas palankesnis 
buvo tradicionalistinei sampratai. Būtent Senasis Testa- 
mentas, kurio pranašų knygose pasaulietinė dorovė vi- 
sai nepranokstama arba pranokstama tik rudimentiškai 
ir užuomazgomis, suteikia gan panašiai idėjai griežtą 
prasmę: tegul kiekvienas lieka ten, kur jis „praminta“, 
o siekimą pasipelnyti palieka bedieviams. Tokia yra vi- 
sų tų vietų, kur tiesiogiai kalbama apie pasaulietinę veik- 
lą, prasmė. Talmude iš dalies, bet ne iš esmės, dėsto- 
mas kitoks požiūris. Paties Jėzaus požiūris klasiškai 
aiškiai išsakomas tipiška antikine — rytietiška malda: 
„Kasdienės mūsų duonos duok mums šiandien“. O tas 
polinkis radikaliai neigti pasaulį, kuris išreikštas žodžiais 
„Lauovac Th“ AdixIaC“, visiškai neleidžia tiesiogiai sie- 
ti modernios profesinio pašaukimo idėjos su Jėzaus as- 
meniu". Naujajame Testamente išsakytos apaštalų (ypač 
Pauliaus) laikų krikščionybės idėjos dėl pasaulietinio pro- 
fesinio gyvenimo yra arba indiferentiškos, arba iš es- 
mės tradicionalistinės. Tai lėmė eschatologiniai lūkes- 
čiai, kurių buvo kupinos pirmosios krikščionių kartos. 

Kadangi pasaulis laukia Viešpaties atėjimo, tai tegul 
kiekvienas būna to luomo ir tęsia tą pasaulietinę veiklą, 
kur jis išgirdo Viešpaties „šauksmą“, ir tegul dirba kaip 
ir anksčiau: šitaip jis kaip koks vargeta neapsunkins sa- 
vo brolių — juk visa tai užtruks jau tik labai trumpai. 
Lutheris skaitė Bibliją pro savo bendro tuometinio nu- 
siteikimo akinius, ir tas nusiteikimas 1518-1530 m. lai- 
kotarpiu ne tik išliko tradicionalistinis, bet ir vis labiau 
toks darėsi“. 

Pirmaisiais savo reformatoriškos veiklos metais Lut- 
heris, tardamas, kad profesija priklauso kūrinijos sričiai, 
savo pažiūromis į įvairias pasaulietinės veiklos rūšis bu- 
vo artimas tam eschatologiniam apaštalo Pauliaus indi- 
ferentiškumui, kurį išreiškia Pirmasis laiškas korintie- 
čiams, 7": palaimos galima sulaukti nepriklausomai nuo 
luomo. Trumpoje piligrimo kelionėje, kokia yra gyveni- 
mas, nėra prasmės sureikšminti profesijos rūšį. Materia- 
linės naudos, pranokstančios asmens reikmes, siekimas 
turėtų būti laikytinas požymiu, kad nesi Dievo malonė- 
je, o kadangi šis siekimas įgyvendinamas tik kitų žmo- 
nių sąskaita, jis yra tiesiog smerktinas“. Kuo daugiau 
Lutheris įsitraukė į pasaulietinius reikalus, tuo jis la- 
biau vertino profesionalaus darbo reikšmę. Bet kartu jis 
konkrečią kiekvieno Žmogaus profesiją vis labiau trak- 
tuoja kaip Dievo valios išraišką, kaip ypatingą Dievo 
įsakymą Žmogui užimti šią konkrečią vietą. Po kovų su 
„svajotojais“ ir po valstiečių neramumų jis vis dažniau 
objektyvią istorijos tvarką, kurioje kiekvienas žmogus 
užima Dievo jam skirtą vietą, interpretuoja kaip tiesio- 
ginę Dievo valios išraišką". Vis stipriau pabrėždamas, 
kad ir pavieniuose gyvenimo įvykiuose reiškiasi Dievo 
apvaizda, Lutheris artėjo prie tradicionalistinį atspalvį 

turinčios „paklusnumo“ idėjos: kiekvienas Žmogus pri- 
valo likti tos profesijos ir to luomo, kuriuos jam skyrė 
Dievas, ir apriboti savo žemiškus siekius tuo, ką leidžia 
jo padėtis. Iš pradžių ekonominis Lutherio tradiciona- 
lizmas buvo apaštalui Pauliui būdingo indiferentišku- 
mo išdava, o vėliau jį lėmė vis stiprėjantis jo tikėjimas 
Apvaizda“, tikėjimas, kuris sutapatino besąlygišką pa- 
klusnumą Dievui“ su besąlygišku susitaikymu su esa- 
ma padėtimi. Lutheriui nepavyko sintetiškai susieti pro- 
fesinio darbo su religiniais principais“ ir šią sintezę 
pagrįsti naujais principais arba apskritai kokiais nors 
principais. Įsitikinimas, kad doktrinos grynumas yra vie- 
nintelis visiškai patikimas tikrosios bažnyčios kriterijus, 
šis įsitikinimas, kurio Lutheris po trečiojo XVI a. de- 
šimtmečio kovų vis tvirčiau laikėsi, trukdė plėtoti nau- 
jas etines pažiūras. 

Tad Lutherio profesinio pašaukimo sąvoka taip ir 
liko tradicionalistiškai ribota“. Profesija yra tai, ką žŽmo- 
gus turi pripažinti kaip Dievo skirtį, su kuo jis turi „su- 
sitaikyti“. Šita mintis užgožia kitą Lutherio idėją, kad 
profesionalus darbas yra Dievo skirta užduotis, be to, 
svarbiausia užduotis“. Ortodoksaliosios liuteronybės rai- 
doje šis bruožas dar labiau ryškėjo. Tad vienintelis eti- 
nis liuteronybės laimėjimas pirmiausia buvo negatyvus: 
pasaulietinės pareigos jau nebebuvo gožiamos asketinių 
ir kartu buvo skelbiamas klusnumas vyresnybei bei su- 
sitaikymas su. užimama padėtimi“. Kaip dar bus paaiš- 
kinta analizuojant viduramžių religinę etiką, dirvą šiai 
liuteroniškai pašaukimo sampratai buvo kruopščiai pa- 
ruošę jau vokiečių mistikai, o būtent Tauleris, kuris vie- 
nodai vertino dvasines ir pasaulietinės profesijas bei nia- 
žiau vertino tradicines asketizmo formas“, mat mistikai 

lemiamą reikšmę teikė ekstatiniam-kontempliatyviam 
Dievo dvasios priėmimui sieloje. Palyginti su mistikais 
(jų pažiūros šiuo klausimu iš dalies primena pietistų, o 
iš dalies - kvakerių tikėjimo psichologiją)“, liuteronybė 
tam tikra prasme netgi žengia atgal, nes Lutheris - 0 jo 
bažnyčia dar labiau — išklibino psichologinius raciona- 
lios profesinės etikos pagrindus. Kaip parodysime, taip 
įvyko būtent todel, jog polinkis į asketišką savęs discip- 
linavimą Lutheriui buvo įtartinas kaip išraiška įsitikini- 
mo, kad išganymą galima pasiekti darbais (Werkheilig- 
keit). Tad Lutherio bažnyčioje šis polinkis vis labiau 
buvo stumiamas į antrą planą. 

Kiek pajėgėme atskleisti, „pašaukimo“ idėja liutero- 
niškąja prasme vargu ar yra labai svarbi mūsų nagrinė- 
jamai problemai —- čia mums pakanka tik tiek konsta- 
tuoti“. Kartu mes neketiname sakyti, kad liuteroniškoji 
nauja religinio gyvenimo tvarka neturėjo praktinės reikš- 
mės mūsų tyrimo objektams. Visai priešingai. Tik ne- 
įmanoma šios reikšmės Hesiogiai kildinti iš Lutherio ir 
liuteroniškosios bažnyčios požiūrio į pasaulietines pro- 
fesijas. Ir apskritai ji nėra tokia akivaizdi, kaip kitose 
protestantizmo srovėse. Todėl patartina iš pradžių iš- 
nagrinėti tokias protestantizmo formas, kuriose ryšys 
tarp gyvenimo praktikos ir religinio pagrindo atsklei- 
džiamas lengviau negu liuteronybėje. Jau anksčiau mi- 
nėjome, kokį svarbų vaidmenį vaidina kalvinizmas ir pro- 
testantiškos sektos kapitalizmo raidoje. Panašiai kaip 
Lutheris atrado „kitokią Zwingli dvasią“ negu jo paties 
dvasia, taip atsitiko ir jo dvasiniamš5 palikuonims. Ir tik- 
rai nuo seno iki šiol katalikybė savo tikruoju priešu 
laiko kalvinizmą. Tai lemia pirmiausia grynai politinės 
priežastys. Neįmanoma įsivaizduoti Reformacijos be as- 


a 

meninio Lutherio religinio formavimosi. Reformaciją il- 
gam laikui dvasiškai paveikė jo asmenybė. Tačiau be 
kalvinizmo Lutherio reikalas nebūtų ilgai gyvavęs. 

Ir katalikų, ir liuteronų bjaurėjimąsi kalvinizmu le- 
mia etinis jo savitumas. Jau labai paviršutiniška pažin- 
tis su kalvinizmu įtikina, kad čia ryšys tarp religinio 
gyvenimo ir žemiškos veiklos visai kitoks negu katali- 
kybėje ar liuteronybėje. Tai matyti net literatūroje, ku- 
rioje vyrauja grynai religiniai motyvai. Palyginkime Di- 
vina Commedia* pabaigą, kur poetas rojuje stebėdamas 
Dievo slėpinius praranda kalbą ir geismus, ir pabaigą 
tų eilių, kurias įprasta vadinti „puritonizmo dieviškąja 
komedija“. Miltonas, pavaizdavęs išvarymą iš rojaus, pa- 
skutinę savo Paradise lost** giesmę užbaigia šitaip: 


Jie atsigręžė ir išvydo rytinę 
Rojaus dalį, tik ką buvus jų laimės vietą, 
Liepsnų apgaubtą; prie vartų - 
Būrį sargų grėsmingų, ginkluotų 
Ugnies ginklais. 

Jie verkė, 

Bet greit nudžiūvo skruostai: 
Prieš juos plytėjo visas 

Platus pasaulis, 

Kur jie galėjo pasirinkti 

Ramybės vietą, Apvaizdos vedini. 
Ir rankom susikibę, 

Palikdami Edemą, nedrąsiai 
Žengė jie tolyn. 


* Dante Alighieri (1265-1321). Dieviškoji komedija. 
** Prarastasis rojus (angl.). 

O ką tik prieš tai arkangelas Mykolas Adomui pasakė: 


„„Tiktai pridėk 

Tų darbus prie Žinių savųjų; 
Tikėjimą pridėk, dorybę ir kantrybę, 
Ir saiko jausmą. 

Pridėk ir meilę artimui, 
Kuri yra kitoms dorybėms 
Kaip siela kūnui. 

Tada negaila bus tau 

Palikti rojų. 

Turėsi rojų savyje 

Su didesne palaima. 


Kiekvienas tuoj pajunta, kad viduramžių laikų rašy- 
tojas nebūtų galėjęs taip stipriai išreikšti šio rimties ku- 
pino puritoniško pasaulietiškumo, t. y. žvelgti į pasau- 
lietinį gyvenimą kaip į uždavinį. 

Tačiau ir liuteronybei — kokia ji išreikšta Lutherio ir 
Pauliaus Gerhardo choraluose - panaši nuostata taip 
pat mažai būdinga. Mūsų uždavinys — šitas neaiškias 
pajautas suformuluoti tikslesnėmis sąvokomis ir iškelti 
klausimą, kokios yra vidinės šių skirtumų priežastys. 
Mėginimai remtis „tautos charakteriu“ apskritai yra ne 
tik neišmanymo pripažinimas, bet šiuo atveju jie ir vi- 
siškai netinkami. Pripažindami vientisą XVII a. anglų 
„tautinį charakterį“ tiesiog padarytume istorinę klaidą. 
„Kavalieriai“ ir „apskritagalviai“ suvokė save esant ne 
tik dviejų skirtingų partijų atstovais, bet ir visiškai skir- 
tingų rūšių žmonėmis; ir atidus stebėtojas negali su tuo 
nesutikti“. Kita vertus, neįmanoma nustatyti nei anglų 

merchant adventurers* ir senųjų hanziečių charakterių 
skirtumų, nei atskleisti kiek esmingesnio viduramžių pa- 
baigos anglų ir vokiečių charakterių skirtumo, išskyrus 
tuos jų bruožus, kuriuos galima paaiškinti politiniu abie- 
jų tautų likimu“. Tik religinių sąjūdžių jėga —- nors ne 
tik ji, bet daugiausia ji — sukūrė ir šiandien jaučiamus 
skirtumus"!. 

Tirdami senosios protestantiškos etikos ir kapitalisti- 
nės dvasios formavimosi sąveiką, mes pradiniu tašku 
renkamės Calvino, kalvinistų ir kitų „puritoniškų“ sek- 
tų tekstus. Bet šio pasirinkimo nevalia suprasti taip, tarsi 
mes tikimės atskleisti, kad kuris nors iš šių religinių 
bendrijų kūrėjų ar atstovų kokia nors prasme savo gy- 
venimo tikslu laikė šios „kapitalistinės dvasios“ žadini- 
mą. Mes, aišku, negalėsime patikėti, kad pasaulietinių 
gėrybių siekimas kaip tikslas sau galėjo kuriam nors iš 
jų būti etine vertybe. Ir apskritai kartą visiems laikams 
reikėtų įsidėmėti: etikos reforma niekada nebuvo pa- 
grindinis jokio religinio reformatoriaus tikslas, o refor- 
matoriams mes čia priskiriame ir tokius veikėjus kaip 
Menno, George'as Foxas, Wesley. Jie nebuvo nei „etinės 
kultūros“ draugijų steigėjai, nei siekė humanistinių so- 
cialinių reformų ar kultūros idealų. Pagrindinis jų gy- 
venimo ir veiklos tikslas buvo sielos išganymas, ir tik 
jis. Tik jis ir lėmė jų etinius tikslus bei jų mokymų prak- 
tinį poveikį — visa tai tebuvo grynai religinių motyvų 
padariniai. Todėl mes turėsime atsižvelgti į tai, kad kul- 
tūrinė Reformacijos įtaka daugiausia - o mūsų specia- 
laus tyrimo požiūriu iš esmės — buvo nenumatytas ir 
tiesiog nepageidautinas reformatorių darbo padarinys, daž- 
nai labai tolimas arba tiesiog priešingas tam, ką jie pa- 
tys įsivaizdavo. 


* Pirkliai avantiūristai (angl). 

Mūsų tyrimas galėtų būti kuklus indėlis, paaiškinan- 
tis, kaip apskritai „idėjos“ gali daryti poveikį istorijos 
raidai. Bet, kad iš pat pradžių nekiltų nesusipratimų 
dėl to, kokia prasme mes teigiame, jog grynai idėjiniai 
motyvai daro poveikį, baigdami šiuos įvadinius svars- 
tymus, leisime sau pateikti dar keletą trumpų pastabų. 

Visų pirma reikia pabrėžti, kad tokie tyrimai nėra 
bandymas kaip nors įvertinti idėjinį Reformacijos turinį 
— nesvarbu, ar socialiniu-politiniu, ar religiniu požiūriu. 
Siekdami savo tikslų, mes visą laiką nagrinėjame tuos 
Reformacijos aspektus, kurie tikrajai religinei sąmonei 
turi pasirodyti periferiniai ir kartais tiesiog išoriniai. Mes 
stengiamės tik pabandyti aiškiai parodyti, kokia reikš- 
mė tų religinių motyvų, kurie prisidėjo prie mūsų mo- 
dernios, iš esmės „šiapusės“ kultūrinės raidos audinio, 
kurį supynė nesuskaičiuojama daugybė pavienių istori- 
nių motyvų. Tad mūsų klausimas tik toks: kokius bū- 
dingus šios kultūros turinio aspektus galime priskirti Re- 
formacijos kaip istorinės priežasties įtakai? Tai darydami, 
mes, žinoma, turime atsiriboti nuo požiūrio, kad Refor- 
macijos „istorinę būtinybę“ galima kildinti iš ekonomi- 
nių pokyčių. Kad reformatorių sukurtos naujos bažny- 
čios galėtų bent išlikti, reikėjo, jog susiklostytų 
nesuskaičiuojamos istorinės aplinkybės, o jų visų -neap- 
rėpia ne tik joks „ekonomikos dėsnis“, bet ir apskritai 
joks ekonominis požiūris. Būtent turėjo susiklostyti gry- 
nai politinės sąlygos. Kita vertus, neturi būti ginama ir 
tokia kvaila doktrinieriška tezė“?, neva „kapitalistinė dva- 
sia“ (ta prasme, kuria čia laikinai vartojame šią sąvoką) 
galėjo atsirasti tk kaip tam tikros Reformacijos įtakos 
rezultatas; neva kapitalizmas kaip ekonominė sistema yra 
Reformacijos kūrinys. Neįveikiama kliūtis tokiam požiū- 

riui yra jau tas faktas, kad kai kurios svarbios kapita- 
listinės verslininkystės formos, kaip Žinia, yra kur kas 
senesnės už Reformaciją. Mes stengiamės nustatyti tik 
tiek: ar religijos įtaka vaidino tam tikrą vaidmenį ir kiek 
kokybiškai formuojantis ir kiekybiškai sklindant po pa- 
saulį „kapitalistinei dvasiai“ ir kokie konkretūs kapita- 
lizmo pagrindu susikūrusios kultūros aspektai nulemti 
religijos įtakos. Dėl neįtikėtinai painios materialių pa- 
grindų, socialinių ir politinių organizacijų formų bei Re- 
formacijos epochos kultūros dvasinio turinio sąveikos 
mes galime pradėti savo darbą tik ištirdami, ar (ir kur) 
galima atrasti tam tikrą „atrankinę giminystę“ tarp tam 
tikrų religinio tikėjimo ir profesinės etikos formų. Be to, 
kiek įmanoma atskleidžiamas būdas ir bendroji kryptis 
tos įtakos, kurią religinis sąjūdis dėl atrankinės gimi- 
nystės darė materialios kultūros raidai. Tik po to, kai 
visa tai pakankamai vienareikšmiai bus nustatyta, gali- 
ma bandyti įvertinti, kiek istoriškai atsirandantis mo- 
dernios kultūros turinys aiškintinas religiniais, o kiek — 
kitokiais motyvais. 


Antra dalis 


ASKETINIO 
PROTESTANTIZMO 
PROFESINĖ ETIKA 


Pirmas skyrius 


RELIGINIAI PASAULIETINĖS 
ASKEZĖS PAGRINDAI 


Pagrindinės asketinio protestantizmo (mūsų vartoja- 
mos šios sąvokos prasme) srovės yra keturios: 1) kalvi- 
nizmas, toks, koks jis buvo kai kuriose Vakarų Europos 
šalyse, kuriose jis dominavo XVII a.; 2) pietizmas; 3) me- 
todizmas; 4) iš perkrikštų sąjūdžio kilusios sektos!'. Nė 
viena iš šių srovių nebuvo absoliučiai izoliuota nuo ki- 
tų. Nebuvo jos ir griežtai atsiribojusios nuo neasketiškų 
Reformacijos bažnyčių. Metodizmas atsirado tik XVIII a. 
pirmoje pusėje Anglijos valstybinėje bažnyčioje. Jo įkū- 
rėjai ne tiek norėjo įkurti naują bažnyčią, kiek vėl suža- 
dinti asketišką senosios bažnyčios dvasią. Metodizmas 
atsiskyrė nuo anglikonų bažnyčios tik vėliau, ypač po 
to, kai jis paplito Amerikoje. Pietizmas iš pradžių An- 
glijoje ir ypač Olandijoje išaugo kalvinizmo dirvoje ir 
negreit griežtai atsiribojo nuo ortodoksijos. Tik XVII a. 
pabaigoje Spenerio veiklos dėka pietizmas prasiskverbė 
į liuteronybę, iš dalies pakeisdamas savo dogmatinius 
pagrindus. Jis liko vidiniu bažnyčios sąjūdžiu, ir tik su 
Zinzendorfu susijusi Moravijos brolių bendruomenės 
grupė („Viešpaties sargai“), kuriai turėjo įtakos husitai 
ir kalvinistai, prieš savo valią virto (kaip ir metodiz- 
mas) savotiška sekta. Iš pradžių kalvinizmas ir perkrikš- 

tų sąjūdis buvo labai priešiški, bet jie glaudžiai susisie- 
ja XVII a. pabaigos baptizme. Jau to paties šimtmečio 
pradžioje jų nuostatos pamažu ėmė panašėti Anglijos ir 
Olandijos independentų sektose. Kaip matyti iš pietiz- 
mo, pamažu vyko perėjimas ir į liuteronybę, tą patį 
galima pasakyti ir apie kalvinizmą bei anglikonų baž- 
nyčią, kuri išoriškai bei jos nuosekliausių išpažinėjų dva- 
sia kur kas artimesnė katalikybei. Nors šis asketinis są- 
jūdis, kuris buvo pavadintas „puritonizmu“* plačiausia 
šio daugiareikšmio žodžio prasme, ir ypač nuoseklūs jo 
šalininkai puolė anglikonybės pagrindus, bet ir čia skir- 
tumai išryškėjo tik pamažu, pačioje kovoje. Ir net jeigu 
mes čia iš pradžių visai atsiribotume nuo kol kas mums 
neaktualių struktūros ir organizacijos klausimų, padėtis 
tebėra tokia pati. Netgi svarbiausi dogmatiniai skirtu- 
mai, tokie kaip predestinacijos ir nuteisinimo doktrinų 
skirtingi aiškinimai, būdavo suderinami įvairiausiais bū- 
dais. Nors jie jau XVII a. pradžioje dažnai trukdydavo 
išlaikyti bažnyčios bendrumą, bet taip būdavo ne visa- 
da. Pirmiausia mus dominantys dorovinio elgesio bruo- 
žai yra būdingi atstovams pačių įvairiausių atmainų de- 
nominacijų, atsiradusių iš keturių aukščiau nurodytų 
šaltinių arba iš jų derinių. Mes pamatysime, kad pana- 
šios etinės maksimos galėjo būti susijusios su skirtin- 
gais dogmatiniais pagrindais. Netgi plačiai paplitę ka- 
zuistiniai įvairių tikybų kompendiumai - literatūriniai 
kūriniai, skirti sielovadai, - pradėjo ilgainiui daryti įta- 
ką vieni kitiems. Todėl čia, nepaisant didelių realaus 
gyvenimo būdo skirtumų, galima rasti daug panašumų. 
Beveik galėtų atrodyti, kad geriausia būtų visai igno- 
ruoti tiek dogmatinius pagrindus, tiek ir etines teorijas 
ir atsižvelgti tik į dorovinę praktiką, kiek apskritai ga- 
lima ją atskleisti. 

Bet vis dėlto taip nėra. Žinoma, po baisių kovų as- 
ketiškos dorovės dogmatinių šaknų skirtumai nunyko. 
Bet pradinis ryšys su tomis dogmomis paliko ne vien 
ryškius pėdsakus vėlesnėje „nedogmatiškoje“ etikoje. Tik 
žinodami pradines idėjas galime suprasti, kaip ta doro- 
vė buvo susijusi su idėjomis apie anapus — jos absoliu- 
čiai valdė to meto Žmogaus sielą. Be tų idėjų, kurių 
galia tais laikais pranoko viską, negalėjo prasidėti joks 
dorovinis atsinaujinimas, darantis rimtą įtaką praktiniam 
gyvenimui. Savaime suprantama, kad mums svarbu ne 
tai, ko teoriškai ir oficialiai buvo mokoma to meto eti- 
kos kompendiumais?, nors ir tai turėjo praktinę reikšmę 
dėl bažnytinės drausmės, sielovados ir pamokslavimo 
įtakos tikintiesiems. Mus domina visai kas kita: atskleisti, 
kokius religinio tikėjimo ir religinio gyvenimo praktika 
sukūrė psichologinius stimulus, kurie lėmė gyvenimo bū- 
dą ir vertė individą griežtai jo laikytis. O šitie stimulai 
iš esmės priklausė nuo religinių vaizdinių ypatybių. Mes 
suprasime, kodėl to meto Žmogus tiek daug mąstė apie 
iš pažiūros abstrakčias dogmas, tik tuo atveju, jeigu 
įžvelgsime tų dogmų ryšį su praktiniais religiniais inte- 
resais. Negalima išsiversti be kai kurių apmąstymų apie 
dogmas', nors jie galbūt atrodys per sunkūs skaitytojui 
neteologui ir pernelyg skuboti bei paviršutiniški teolo- 
giškai išprususiam skaitytojui. Žinoma, mes galime ana- 
lizuoti tas dogmas tik dėstydami religines idėjas kaip 
„Idealiai tipiškas“ kompiliacijas, tada tos idėjos atrodo 
labai nuoseklios, nors istorinėje tikrovėje jos tokios retai 
būna. Kadangi istorinėje tikrovėje neįmanoma nubrėžti 
aiškių ribų, tad tik tirdami nuosekliausias religinių idėjų 
formas galime tikėtis atskleisti konkrečią jų įtaką. 

Kalvinizmas* buvo tas tikėjimas“, dėl kurio XVI ir 
XVII a. kultūringose, labiausiai išsivysčiusiose kapitalis- 
tinėse šalyse — Nyderlanduose, Anglijoje, Prancūzijoje — 
vyko didelės politinės ir kultūrinės kovos. Tada, o ir 
dabar būdingiausia kalvinizmo dogma buvo ir tebėra 
predestinacijos dogma. Tiesa, buvo ginčų, ar ji yra „es- 
mingiausia“ reformuotos bažnyčios dogma, ar tik „prie- 
dėlis“. Sprendiniai, ar koks nors istorinis reiškinys yra 
esminis, tampa vertinimo ir tikėjimo sprendiniais bū- 
tent tada, kai atsižvelgiama į tai, kas yra „įdomu“ arba 
nuolatos „vertinga“. Kita vertus, gali būti atsižvelgiama 
į jo įtaką kitiems istoriniams įvykiams — tada turime 
istorinius priežastinius sprendinius. Jeigu vadovautumės 
antruoju požiūriu (kaip ir darome) ir klaustume, kokia 
predestinacijos dogmos kultūrinė istorinė reikšmė, — va- 
dinasi, pripažintume, kad ji labai didelė'. Oldenbarn- 
veldto vadovaujama kova už kultūrą žlugo susidūrusi 
su šia dogma. Skilimas Anglijos bažnyčioje tapo nebe- 
įveikiamas tada, kai, valdant Jokūbui I, karališkoji val- 
džia ir puritonai nebesutarė dogmatiniu požiūriu kaip 
tik dėl šios doktrinos. Apskritai ši doktrina buvo laiko- 
ma valstybei pavojingiausiu kalvinizmo motyvu ir bu- 
vo puolama“. Kanoninės galios suteikimas šiai dogmai 
buvo svarbiausias didžiųjų XVII a., pirmiausia Dordrech- 
to ir Vestminsterio, taip pat daugybės mažesnių sinodų 
tikslas. Predestinacijos dogma buvo tvirta atrama nesu- 
skaičiuojamiems „ecclesia militans“* didvyriams, XVIII 
ir XIX a. dėl jos skildavo bažnyčios, ji buvo naujų di- 
delių sąjūdžių kovos šūkis. Mes negalime ignoruoti šios 
dogmos, o kadangi ji šiandien nebėra žinoma kiekvie- 


* Kovojančios bažnyčios (Iot.). 

nam išsilavinusiam Žmogui, autentiškai susipažinkime 
su jos turiniu remdamiesi 1647 m. Westminster Confes- 
sion“ tekstu, kurio teiginiai šiuo klausimu tiesiog pakar- 
tojami tiek independentų, tiek ir baptistų tikėjimo išpa- 
žinimuose“. 


IX skyrius (Apie valios laisvę). Nr. 3. „Žmogus dėl 
savo nuopuolio į nuodėmę visiškai prarado valios suge- 
bėjimą siekti dvasinio gėrio, lydinčio išganymą. Tad pri- 
gimtinis žmogus, visiškai atskirtas nuo gėrio ir miręs nuo- 
dėmėje, nepajėgia savo jėgomis atsiversti arba pasiruošti 
atsiversti.“ 

III skyrius (Apie amžinąjį Dievo nuosprendį). Nr. 3. 
„Parodydamas savo didybę, Dievas nuskyrė kai kuriuos 
žmones ir angelus amžinajam gyvenimui, o kitus nuskyrė 
amžinajai mirčiai.“ 

Nr. 5. „Dar iki pasaulio sukūrimo Dievas pagal savo 
amžiną ir nekintamą tikslą savo slaptu sumanymu ir lais- 
va nuožiūra išrinko Kristuje tuos Žmones, kurie nuskirti 
gyvenimui. Padarydamas tai iš laisvos malonės ir meilės, 
o ne numatydamas jų tikėjimą ar gerus darbus, ar jų pa- 
stovumą, ar kitus savo kūrinių dalykus kaip sąlygas arba 
priežastis, ir visa tai - savo šlovingai malonei išaukštinti.“ 

Nr. 7. „Slėpiningu savo valios sprendimu, kuriuo jis 
dėl savo neribotos valdžios savo nuožiūra skyrė malonę 
arba jos neskyrė, Dievas teikėsi apeiti likusius Žmones ir 
nuskyrė juos už jų nuodėmes nešlovei ir rūstybei savo 
šlovingam teisingumui išaukštinti.“ 

X skyrius (Apie veiksmingąjį pašaukimą). Nr. 1. „Savo 
nustatytu ir pasirinktu laiku Dievas teikėsi savo žodžiu ir 
savo dvasia veiksmingai pašaukti tuos, ir tik tuos, ku- 


* Vestminsterio išpažinimas (angl.). 

riuos jis nuskyrė gyvenimui (...), išimdamas jų akmeninę 
širdį ir duodamas jiems gyvą širdį; atnaujindamas jų va- 
lią ir savo visagalybe nukreipdamas juos į gėrį...“ 

V skyrius (Apie Apvaizdą). Nr. 6. „Apie sugedusius ir 
bedievius žmones, kuriuos Dievas kaip teisingas teisėjas 
apakina ir sukietina už jų ankstesnes nuodėmes: Dievas 
ne tik neteikia jiems savo malonės, kuri apšviestų jų pro- 
tus ir suminkštintų širdis, bet kartais atima iš jų tas do- 
vanas, kurias jie turėjo, ir skiria jiems tokius dalykus, ku- 
rie dėl jų sugedimo stumia į nuodėmę: jis atiduoda juos 
jų geismams, pasaulio pagundoms ir Šėtono valdžiai. Taip 
jie užkietėja, net Dievui naudojant tas pačias priemones, 
kurios kitus suminkština.“!? 

Kaip Žinoma, Miltonas apie šią doktriną pasakė: „Te- 
gu net pateksiu į pragarą, bet toks Dievas niekada ne- 
privers manęs jo gerbti“!!. Tačiau mus čia domina ne 
dogmos vertinimas, bet istorinis jos vaidmuo. Tik trum- 
pam galime stabtelėti prie klausimo, kaip atsirado ši 
doktrina ir kokią kalvinistinės teologijos logiką ji atiti- 
ko. Buvo galimi du keliai, vedantys prie šios doktrinos. 
Patys aktyviausi ir aistringiausi tikintieji, kurie krikščio- 
nybės istorijoje žinomi nuo Augustino laikų, religinį iš- 
ganymo jausmą papildydavo tvirta pajauta, kad jie už 
viską turi būti dėkingi objektyvios jėgos veiksmui, o jų 
pačių vertė nevaidina jokio vaidmens. Viską užgožianti 
džiaugsmingo tikrumo nuotaika tampa traukulių, ky- 
lančių suvokus savo nuodėmingumą, iškrova. Ši iškro- 
va įvyksta, atrodytų, visai netikėtai, ir todėl jie negali 
nė pagalvoti, kad ši negirdėta malonės dovana bent šiek 
tiek galėtų būti nulemta jų pačių pastangų arba galėtų 
būti susijusi su jų pačių tikėjimo ir valios laimėjimais 
ar savybėmis. Lutherio religinio genijaus didžiausio 

klestėjimo laikais, kai jis sugebėjo parašyti Krikščionio 
laisvę (Freiheit eines Christenmenchen), jis tvirtai tikėjo 
„slaptu Dievo sprendimu“ kaip absoliučiai vieninteliu 
savo religinio išrinktumo šaltiniu“. Formaliai šios min- 
ties Lutheris neišsižadėjo ir vėliau, tačiau ji ne tik ne- 
tapo pagrindine jo idėja, bet vis labiau darėsi šalutinė. 
Tai iš dalies lėmė jo, už bažnyčios reikalus atsakingo 
politiko, „realioji politika“. Melanchthonas visai sąmo- 
ningai atsisakė šią „pavojingą ir neaiškią“ doktriną įra- 
šyti į Augsburgo išpažinimą. O liuteronų bažnyčios tėvai 
nė kiek neabejojo dogma, kad malonė gali būti prarasta 
(amissibilis) ir vėl atgauta per atgailą, nusižeminimą bei 
pasitikėjimą Dievo žodžiu ir sakramentais. Priešingai at- 
sitiko Calvinui“, kuris, polemizuodamas su dogmatiniais 
priešininkais, vis labiau tikėjo predestinacijos doktrinos 
reikšme. Ji galutinai suformuluota tik trečiajame jo Ins- 
tHitutio leidime ir tapo pagrindiniu klausimu vykstant di- 
džiosioms tikėjimo kovoms, kurias bandė užbaigti Dor- 
drechto ir Vestminsterio sinodai. Calvinas, kitaip negu 
Lutheris, ne išgyveno, bet išmąstė „decretum horribille“*, 
todėl jo reikšmė vis didėjo stiprėjant loginiam jo religi- 
nės minties nuoseklumui. Calvinui rūpėjo tik Dievas, o 
ne žmogus“. Ne Dievas egzistuoja žmogui, bet žmogus — 
Dievui. Viskas, kas vyksta, turi prasmę tik kaip Dievo 
didybės išaukštinimas — Calvinas neabejojo ir tuo, kad 
amžinoji palaima skirta tįk mažai Žmonių daliai. Taiky- 
ti žemiško „teisingumo“ mastus suvereniems Dievo 
sprendimams yra beprasmiška, be to, tai įžeistų jo di- 
dybę“, nes jis, ir tik jis, yra laisvas, t.y. nepavaldus jo- 
kiam įstatymui, ir jo sprendimus galime suprasti ir ap- 


* Baisusis dekretas (lot.). 

apskritai apie juos žinoti tiek, kiek jis nutars pranešti 
mums apie juos. Mes galime remtis tik šiais amžinosios 
tiesos fragmentais, o visa kita, taip pat ir mūsų indivi- 
dualaus likimo prasmę gaubia tamsios paslaptys, kurių 
atskleisti ir neįmanoma, ir įžūlu. Jeigu Dievo atstumtieji 
pradėtų skųstis nepelnytu savo likimu, jų skundai būtų 
panašūs į gyvulių, kad jie negimė žmonėmis. Mat visus 
padarus.nuo Dievo skiria neįveikiama praraja, ir jie visi 
pasmerkti amžinai mirčiai, nebent Dievas nusprendžia 
kitaip savo didybei išaukštinti. Mes žinome tik tiek, kad 
dalis žmonių bus palaiminti, o kiti bus prakeikti. Tarti, 
kad Žmonių nuopelnai arba kaltės turi įtakos jų liki- 
mui, reikštų absoliučiai laisvus, amžinai galiojančius Die- 
vo sprendimus laikyti esant priklausomus nuo Žmogaus 
įtakos — tai visiškai absurdiška mintis. Žmogiškai su- 
prantamas Naujojo Testamento „dangiškasis tėvas“, be- 
sidžiaugiantis atsivertusiu nusidėjėliu taip, kaip džiau- 
giasi radusi grašį moteriškė, čia virto nepasiekiama 
jokiam Žmogiškam supratimui transcendentine būtybe, 
kuri nuo amžinybės savo visiškai nesuvokiamais spren- 
dimais kiekvienam žmogui paskyrė jo likimą ir valdo 
menkiausias kosmoso daleles!*. Kadangi Dievo sprendi- 
mai nekintami, tai dieviškosios malonės taip pat negali 
prarasti tie, kuriems ji suteikta, kaip ir KEpaSiEiaama ji 
tiems, kurie jos negavo. 

Šitas mokslas savo patetišku nežmoniškumu taip pat 
turėjo paveikti jo milžiniškus padarinius patyrusios kar- 
tos nuotaiką — sukelti pavienio individo negirdėtos vienai- 
us jausmą“. O dėl Reformacijos laikų Žmonėms svar- 
biausio - amžinosios palaimos - klausimo, tai žmogui 
buvo lemta vienam eiti pasitikti nuo amžių jam skirtą 
likimą. Niekas negalėjo jam padėti. Joks pamokslinin- 

kas, nes tik išrinktasis gali suprasti Dievo žodį spiritu- 
aliter*. Joks sakramentas, nors sakramentus savo šlovei 
didinti nustatė Dievas ir todėl jų reikia griežtai laiky- 
tis — tai nėra priemonė Dievo malonei gauti, bet tik sub- 
jektyvios tikėjimo „externa subsidia“**. Jokia bažnyčia, 
nors principas „extra ecclesiam nulla salus“*** galioja 
ta prasme, kad nepriklausantis tikrajai bažnyčiai negali 
būti vienas iš Dievo išrinktųjų!*, bet (išorinei) bažnyčiai 
priklauso ir atstumtieji. Jie net privalo jai priklausyti ir 
paklusti jos drausmei, bet ne todėl, kad įgytų palaimą — 
tai yra neįmanoma, —- o todėl, kad vardan Dievo šlovės 
ir juos reikia priversti laikytis Dievo įsakymų. Galų ga- 
le joks Dievas, nes Kristus mirė tik už išrinktuosius"“, 
kuriuos Dievas nuo amžių nutarė išpirkti Kristaus kan- 
kinio mirtimi. Tai, kad nebeliko išganymo per bažnyčią 
r sakramentus (liuteronybė dar nebuvo jo visiškai nuo- 
sekliai atsisakiusi), buvo tas lemiamas dalykas, kuris at- 
sky1:ė kalvinizmą nuo katalikybės. Čia užsibaigė didysis 
istorinis religinis pasaulio atkerčjimo procesas“, kuris pra- 
sidėjo senovės žydų pranašų laikais ir kuris kartu su 
helenų moksliniu mąstymu atmetė visas maginės išga- 
nymo priemones kaip prietarus ir šventvagystę. Norė- 
damas išvengti bet kokio superstition****, bet kokio pa- 
sikliovimo išganingu sakramentų magijos poveikiu, 
tikrasis puritonas atsisakė visų religinių ceremonijų lie- 
kanų net prie artimųjų kapo duobės ir laidojo juos ty- 
liai, be giesmių?'. Nebuvo ne tik maginių, bet ir apskri- 
tai jokių priemonių, kurios galėtų nukreipti Dievo 


* Dvasine prasme (Iot.). 

** Išorinės pagalbinės priemonės (Iot.). 

*+* Išskyrus bažnyčią, nėra jokio išganymo (Iot.). 
*** Prietaras (angl.). 

malonę į tą, kuriam Dievas nusprendė jos nesuteikti. 
Viena vertus, ši vidinė Žmogaus vienatvė kartu su griež- 
ta doktrina apie absoliutų Dievo transcendentiškumą ir 
visos kūrinijos bevertiškumą tapo visiškai neigiamo pu- 
ritonizmo požiūrio į visus juslinius — emocinius kultūros 
ir subjektyvaus religingumo elementus, pagrindu; mat 
šie elementai nenaudingi išganymui, jie tik žadina sen- 
timentalias iliuzijas ir prietaringą kūrinijos sudievinimą. 
Kartu tai buvo ir pagrindas iš principo atsisakyti ap- 
skritai visos jusliškos kultūros*. Kita vertus, ši vidinė 
žmogaus vienatvė yra viena iš prielaidų to jokių iliuzi- 
jų neturinčio ir pesimistiško individualizmo?, kuris dar 
ir šiandien būdingas puritoniškos praeities tautų „na- 
cionaliniam charakteriui“ ir institucijoms. Ji yra tikra 
priešingybė to žmogaus matymo, kuris būdingas Švie- 
čiamajam amžiui“. Predestinacijos doktrinos daromos įta- 
kos pėdsakų mus dominančiu laikotarpiu randame vi- 
suose elementariuose gyvenimo būdo ir pasaulėžiūros 
reiškiniuose, be „to, netgi ten, kur dogmatinė jos reikš- 
mė jau nyko. Ši dogma buvo tik kraštukinė forma to 
pasikliovimo Hik Dievu, kurį čia analizuojame. Pavyzdys 
gali būti labai dažnai, ypač anglų puritoniškoje literatū- 
roje, kartojamas perspėjimas nė kiek nepasikliauti nei 
žmonių pagalba, nei jų draugyste“. Netgi romusis Bax- 
teris pataria didžiai nepasitikėti pačiu artimiausiu drau- 
gu, o Bailey tiesiai šviesiai siūlo niekuo nepasitikėti ir 
niekam neišduoti nieko kompromituojančio apie save: 
patikėtiniu turįs būti tik Dievas“. Didžiulę reikšmę tu- 
rėjo tai, kad tose srityse, kur kalvinizmas visiškai susi- 
formavo, nepastebimai išnyko ir asmeninė išpažintis, ku- 
ria pats Calvinas abejojo tik tiek, kiek ji „galėjo būti 

klaidingai interpretuojama kaip sakramentas. Išpažinties 
išnykimas aiškiai skyrė kalvinizmą nuo liuteronybės. Tai 
buvo nepaprastai reikšmingas įvykis: pirma, jis buvo 
kalvinizmo daromo poveikio požymis, antra, jis buvo 
psichologinis impulsas plėtoti etinę jo nuostatą. Buvo 
atsisakyta priemonės periodiškai „iškrauti“ jausmingą 
kaltės sąmonę“. Mes dar kalbėsime, kokie buvo to pa- 
dariniai kasdienei dorovinei praktikai. Visiškai akivaiz- 
du, kokie buvo padariniai visų Žmonių religinei situa- 
cijai. Nors priklausyti tikrajai bažnyčiai buvo būtina 
išganymo sąlyga, kalvinistas bendravo su savo Dievu 
visiškoje vienatvėje“. Kas nori pajusti šios savotiškos 
atmosferos ypatingą poveikį?, tegul perskaito Bunyano 
knygą Piligrimo kelionė (Piligrim's progress“?, kuri buvo 
labiausiai skaitoma iš visų puritoniškos literatūros kūri- 
nių. Čia aprašomą, kaip vienas „christians“*, suvokęs, 
kad jis gyvena „sugedimo mieste“, išgirdo raginimą sku- 
biai leistis į piligrimo kelionę. Žmona ir vaikai kabinosi 
į jį, bet jis, užsikimšęs pirštais ausis, leidosi tiesiai per 
laukus šaukdamas: „Life, eternal life“**. Jokia rafinuota 
literatūra negalėjo geriau perteikti tik savo paties išga- 
nymu besirūpinančio tikinčio puritono nuotaikos negu 
tie naivūs jausmai, kuriuos išsako kalėjime sėdintis ka- 
tilų taisytojas, sulaukęs visuotinio tikinčiųjų pritarimo. 
Jo šventeiviški pokalbiai su pakeleiviais, apimtais to pa- 
ties troškimo, primena Gottfriedo Kellerio Dievobaimin- 
gus šukų dirbėjus (Gerechte Kaminacher). Tik pasijutęs sau- 
gus, maldininkas pagalvoja, kad būtų gražu vėl būti su 


* Krikščionis (angl.). 
** Gyvenimas, amžinasis gyvenimas (angl.). 

šeima. Tai ta pati kankinanti mirties ir pomirtinio pa- 
saulio baimė, kuri taip gerai juntama Dėllingerio pasa- 
kojime apie Alfonso de Liguori. Šie jausmai be galo 
svetimi tai išdidaus šiapusiškumo dvasiai, kurią išreiš- 
kė Machiavelli's šlovindamas Florencijos piliečius, ku- 
riems, kovojant su popiežiumi ir interdiktu, „meilė gim- 
tajam miestui buvo svarbiau už baimę dėl jų sielų 
išganymo“. Šie jausmai dar svetimesni tiems jausmams, 
kuriuos Richardas Wagneris išreiškia Siegmundo lūpo- 
mis prieš lemtingąjį mūšį: „Pasveikink Votaną, pasvei- 
kink Valhalą... bet nieko man nesakyk apie nepasiekia- 
mą Valhalos palaimą“. Tik, žinoma, Bunyano ir Liguori 
baimė sukelia skirtingus padarinius: ta pati baimė, kuri 
Liguori stumia į didžiausią nusižeminimą, Bunyaną ska- 
tina nepaliaujamai ir sistemingai kovoti su gyvenimu. 
Kas lemia šį skirtumą? 

Iš pradžių atrodo mįslinga, kaip su šia individo ten- 
dencija vidujai išsilaisvinti nuo saitų su pasauliu galėjo 
derėti neabejotinas kalvinizmo pranašumas socialinės or- 
ganizacijos srityje“. Bet kad ir kaip neįtikėtinai tai atro- 
dytų, šis pranašumas plaukia iš to specifinio kolorito, 
kuriuo nusidažė krikščioniška „artimo meilė“, paveikta 
kalvinistų tikėjimui“ būdingos asmenybės vidinės izo- 
liacijos. Ši izoliacija pirmiausia yra dogmatikos padari- 
nys. Pasaulis egzistuoja tam ir tik tam, kad Dievas save 
išaukštintų. O išrinktasis krikščionis gyvena tam ir tik 
tam, kad pasaulyje, vykdydamas Dievo įsakymus, di- 
dintų Jo šlovę. Dievas pageidauja, kad krikščionis būtų 
socialiai aktyvus, mes Jis nori, kad socialinė gyvenimo 
sąranga atitiktų Jo įsakymus ir Jo iškeltą tikslą. Kalvi- 
nisto socialinė“ veikla pasaulyje tėra darbas „in majo- 

rem gloriam Dei“*. Toks yra ir profesionalus darbas, ku- 
ris vyksta šiapusiame gyvenime ir visuomenės labui. 
Jau Lutheris, kaip matėme, profesionalų darbą, grindžia- 
mą darbo pasidalijimu, kildino iš „artimo meilės“. Bet 
tai, kas Lutherio moksle tebuvo neaiškus, logiškai iš- 
mąstytas pradmuo, tapo būdinga kalvinistinės etikos sis- 
temos dalimi. Kadangi „artimo meilė“ suprantama tik 
kaip tarnavimas Dievo“, o ne kūrinio šlovei, ji visų pirma 
išreiškiama atliekant profesinius uždavinius, nulemtus lex 
naturae**, be to, „artimo meilė“? įgyja savitą dalykinį 
neasmeninį pobūdį - ji tampa mus supančio socialinio 
kosmoso racionaliu formavimu. Ir pagal Biblijos apreiš- 
kimą, ir pagal natūralią proto įžvalgą akivaizdu, kad 
šitas kosmosas skirtas žmonių giminės audai. Tad nuo- 
stabiai tikslinga šio kosmoso sąranga leidžia šią neas- 
meninę veiklą visuomenės labui traktuoti kaip pagei- 
dautiną Dievui ir skirtą Jo šlovei. Visiškas teodicėjos 
problemos ir visų pasaulio ir gyvenimo „prasmės“ klau- 
simų, dėl kurių kiti kankinosi, pašalinimas puritonui, 
kaip ir žydui (dėl visai kitokių priežasčių), buvo visai 
suprantamas dalykas. Beje, tam tikru atžvilgiu tai bū- 
dinga ir visam nemistiniam krikščioniškam religingu- 
mui. Kalvinizme prie šios jėgų ekonomijos prisideda dar 
vienas bruožas, turintis panašų poveikį. Kalvinizmui ne- 
egzistavo „atskirybės“ ir „etikos“ kolizija (kaip ją su- 
prato Sorenas Kierkegaard'as), nors religijos klausimais 
kalvinizmas palieka individą pačiam sau. Čia ne vieta 
analizuoti, kodėl taip atsitiko ir kokia buvo tokių nuosta- 
tų reikšmė politiniam ir ekonominiam kalvinizmo ra- 


* Didesnei Dievo šlovei (Iot.). 
** Prigimtinis įstatymas (Iot.). 

cionalizmui. Bet visa tai sąlygojo utilitarinį kalvinistinės 
etikos pobūdį bei kai kurias svarbias kalvinistinės pro- 
fesinio pašaukimo sampratos ypatybes“. Tad iš pradžių 
dar kartą grįžkime prie predestinacijos doktrinos. 

Pagrindinė mūsų problema yra tokia: kaip Žmonės 
galėjo ištverti?" šį mokymą tais laikais, kai pomirtinis 
gyvenimas daugeliu atžvilgių buvo ne tik svarbesnis, 
bet ir tikresnis už visus šiapusio gyvenimo interesus“. 
Juk kiekvienam tikinčiajam anksčiau ar vėliau turėjo iškil- 
ti klausimas, užgožiantis visus kitus interesus: ar aš esu 
išrinktasis? Ir kaip aš galiu įsitikinti savo išrinktumu?*? 

Pačiam Calvinui ši problema neiškilo. Jis jautėsi esąs 
Dievo „įrankis“ ir neabejojo, kad jam suteikta malonė. 
Tad į klausimą, kokiu būdu žmogus gali įsitikinti savo 
išrinktumu, jis iš esmės galėjo atsakyti tik šitaip: mes 
turime tenkintis žinojimu, kad Dievas nusprendė, ir tvir- 
tai pasitikėti Kristumi — o tai suteikia tikras tikėjimas. 
Calvinas iš principo kaip įžūlų bandymą įsiskverbti į 
Dievo paslaptis visiškai atmeta prielaidą, kad iš žmo- 
gaus elgesio galima suprasti, ar jis yra išrinktasis, ar 
pasmerktasis. Šiame gyvenime išrinktieji išoriškai nie- 
kuo nesiskiria nuo pasmerktųjų“. Visus subjektyvius iš- 
rinktųjų išgyvenimus kaip „ludibria spiritus sancti“* gali 
patirti ir pasmerktieji, išskyrus „finaliter“** pastovų ti- 
kintį pasitikėjimą savo išrinktumu. 

Tad išrinktieji yra ir bus nematoma Dievo bažnyčia. 
Žinoma, visai kitaip mąstė epigonai (jau Beza) ir pir- 
miausia platūs kasdienį gyvenimą gyvenantys tikinčiųjų 


J 


* Šventosios dvasios pašaipa (Iot.). 
** Galutinai (Iot.). 

sluoksniai. Jiems „certitudo salutis“*, galimybė sužinoti 
apie savo išrinktumą tapo absoliučiai svarbiausiu daly- 
ku*!. Tad visur, kur buvo pripažįstama predestinacijos 
doktrina, būtinai kilo klausimas, ar egzistuoja tikri po- 
žymiai, leidžiantys atpažinti Žmogaus priklausomybę 
„electi“**. Šis klausimas ilgai buvo svarbiausias, o tam 
tikru atžvilgiu kartais tiesiog pamatinis reformatų baž- 
nyčios dirvoje išaugusiam pietizmui. Vėliau, aptardami 
didelę reformatų komunijos teorijos ir komunijos prak- 
tikos politinę ir socialinę reikšmę, mes dar turėsime kal- 
bėti apie tai, kokį vaidmenį vaidino galimybė sužinoti 
apie individo išrinktumą sprendžiant, pvz., klausimą, 
ar leistina jam priimti komuniją, t.y. suteikti pagrindinį 
sakramentą, - o tai visą XVII a. buvo svarbiausias kul- 
to veiksmas, turėjęs lemiamą reikšmę socialinei išpaži- 
nėjų padėčiai. 

Kadangi reikalas buvo susijęs su asmeniniu išrinktu- 
mu, buvo neįmanoma tenkintis tuo Calvino nurodymu - 
jo ortodoksinė kalvinizmo doktrina bent jau formaliai 
niekada neišsižadėjo“*, —- kad išrinktumo įrodymas yra 
tikėjimo pastovumas, kurį palaiko malonė“. Visų pirma 
tųo negalėjo tenkintis sielovados praktika, kuri kiekvie- 
name žingsnyje susidurdavo su šitos doktrinos kelia- 
momis kančiomis“. Jeigu predestinacija nebūdavo iš nau- 
jo interpretuojama, sušvelninama arba atmetama“, tai 
imdavo vyrauti du būdingi tarpusavyje susiję sielovadi- 
nių patarimų tipai. Viena vertus, tikinčiajam tiesiog skel- 
biama, kad jo pareiga Imikyti save Dievo išrinktuoju ir 
vyti šalin visas abejones kaip velnio pagundą“, nes ne- 


* Tikrumas dėl išganymo (Iot.). 
** Išrinktieji (Iot.). 

pakankamas pasitikėjimas savo išrinktumu rodąs tikėji- 
mo, tad ir malonės, stoką. Apaštalo raginimas „sutvir- 
tinti“ savo pašaukimą čia aiškinamas kaip pareiga kas- 
diene kova išsikovoti subjektyvų įsitikinimą, kad esi 
išrinktasis ir nuteisintasis. Čia vietoj nusižeminusių nu- 
sidėjėlių, kuriems Lutheris žadėjo Dievo malonę, jeigu 
jie atgailaudami pasikliaus Dievu, iškyla puritonizmo 
išpuoselėti „šventieji“* — tvirti kaip plienas herojiškos 
kapitalizmo epochos pirkliai. Tokių pavienių „šventųjų“ 
sutinkame dar ir šiandien. Kita vertus, kaip geriausia 
priemonė įgyti tokį pasitikėjimą savimi yra įsakmiai siū- 
lomas profesinis darbas“. Jis, ir tik jis, išsklaido visas re- 
ligines abejones ir įtikina, „kad tau suteikta malonė. 

Tai, jog pasaulietiniam profesionaliam darbui buvo 
suteikiama šitokia reikšmė, kad jį buvo galima traktuoti 
kaip tinkamiausią priemonę, įveikiančią religinės bai- 
mės sukeltą afektą, kyla iš reformatų bažnyčios puose- 
lėjamo religinio jausmo savitumo gelmės, o reformatų 
bažnyčia nuo liuteronybės ryškiausiai skiriasi doktrina 
apie nuteisinančio tikėjimo prigimtį Šis skirtumas taip 
subtiliai ir be jokių vertinimų, grynai dalykiškai išana- 
lizuotas puikiame Schneckenburgerio paskaitų cikle“, 
kad tolesnėse trumpose pastabose galime tiesiog remtis 
jo pagrindiniais teiginiais. | 

Tobuliausias religinis išgyvenimas, kurio siekia liute- 
roniškas religingumas - toks, koks jis susiformavo 
XVII a., yra „unio mystica“* su Dievybe“. Kaip matyti 
jau iš pavadinimo - tokio nėra panašioje reformatų pa- 
žiūrų formuluotėje, - kalbama apie substancialaus Die- 
vo artumo jausmą — apie realų Dievybės prasiskverbi- 


* Mistinė vienybė (Iot.). 

mą į tikinčiojo sielą. Šis prasiskverbimas kokybiškai yra 
toks pat kaip vokiečių mistikų kontempliacijos poveikis. 
Jam būdingas pasyvumas, troškimas nurimti Dievuje, jis 
yra tam tikra vidinė nuotaika. Kaip žinome iš filosofijos 
istorijos, mistinis religingumas ne tik labai gerai sude- 
rinamas su išlavėjusiu realybės jausmu empirinėje srity- 
je, bet dažnai būna, kitaip negu realybės neigimas dia- 
lektinėse teorijose, tiesioginė jo atrama. Šitaip mistika 
gali netiesiogiai padėti įsitvirtinti racionaliam gyvenimo 
būdui. Vis dėlto jos santykiui su pasauliu trūksta (ir tai 
natūralu) teigiamo išorinės veiklos vertinimo. Be to, liu- 
teronybėje ši „unio mystica“ susijusi su tuo giliu pri- 
gimtinio nuodėmingumo jausmu, kuris buvo reikalin- 
gas liuterono „poenitentia guotidiana“*, turinčiai 
išsaugoti nuolankumą ir naivų paprastumą, būtinus no- 
rint gauti nuodėmių atleidimą. Užtat specifinis refor- 
matoriškas religingumas iš pat pradžių buvo priešiškas 
tiek kvietistiniam Pascalio bėgimui nuo pasaulio, tiek ir 
liuteriškam, grynai intravertiškam nuotaikos religingu- 
mui. Realiai dievybė įeiti į Žmogaus sielą negali, nes 
Dievas absoliučiai transcendentiškas visos kūrinijos at- 
žvilgiu: „finitum non est capax infiniti“**. Dievo ben- 
dravimas su tais, kuriems jis suteikė malonę, gali vykti 
ir būti suprastas tik taip, kad Dievas juose veikia („ope- 
ratur“), o jie tai suvokia ir tad jų veikla plaukia iš ti- 
kėjimo, suteikto Dievo malone, o šis tikėjimas savo ruož- 
tu įrodo savo dievišką kilmę per tą veiklą, kuria jis 
reiškiasi. Čia išryškėja gelminiai išrinktumo pajautos skir- 
tumai"!, jais galima pagrįsti praktinio religingumo klasi- 


* Kasdienė atgaila (Ilot.). 
** Baigtinybė negali aprėpti begalybės (Iot.). 

fikaciją: religinio tikėjimo virtuozas gali įsitikrinti savo 
išrinktumu arba jausdamasis esąs dieviškosios galios in- 
das, arba jos įrankis. Pirmuoju atveju jo religinis gyveni- 
mas krypsta į mistinę jausmo kultūrą, antruoju atveju — 
į asketinę veiklą. Pirmajam tipui artimesnis Lutheris, ant- 
rajam priklausė kalvinizmas. Ir reformatas norėjo palai- 
mos „sola fide“. Bet jau pasak Calvino, visi jausmai ir 
nuotaikos, kad ir kokie išaukštinti jie atrodytų, yra ap- 
gaulingi??. Tikėjimas turi įrodyti savo tikrumą objekty- 
viais padariniais. Tik tada jis gali būti tvirtas „certitudo 
salutis“ pagrindas. “ 

Jis turi būti „fides efficax““?*, o pašauktumas išgany- 
mui - „effectual calling“** (kalbant Savojos deklaracijos 
žodžiais). Jeigu toliau klaustume, o kokie vaisiai, pagal 
kuriuos reformatai gali neklysdami atpažinti, kad tikė- 
jimas tikras, tai atsakymas būtų toks: tai krikščionio gy- 
venimo būdas, didinantis Dievo šlovę. Kas čia būtina, 
galima sužinoti tiesiogiai iš Biblijoje apreikštos Dievo 
valios, arba netiesiogiai — iš Dievo sukurtos tikslingos 
pasaulio tvarkos (lex naturae)**. Ar esi išrinktasis, gali- 
ma įsitikinti lyginant savo sielos būseną su ta, kuri, pa- 
sak Biblijos, išskyrė išrinktuosius, pvz., Senojo Testamen- 
to patriarchus“. Tik išrinktasis tikrai turi fides efficax““, 
tik jis, būdamas atgimęs (regeneratio) ir šitaip sušven- 
tinęs (sanctificatio) visą savo gyvenimą, pajėgia iš tikrų- 
jų didinti Dievo šlovę tikrais, o ne tik tariamai. gerais 
darbais. Išrinktasis pasiekia didžiausią savo religingu- 
mo gėrybę - malonės tikrumą", suvokdamas, kad jo 
elgesys — bent jau pagrindiniais bruožais ir nuolatinė 


* Veiksmingas tikėjimas (Iot.). 
** Veiksmingas pašaukimas (angl.). ų 

intencija (propositum oboedientiae) — remiasi gyva jė- 
ga“ didinti Dievo šlovę, kad jo elgesys ne tik pageidau- 
jamas Dievo, bet ir, svarbiausia, jo nulemiamas“. | Tai, 
kad šį tikrumą galima pasiekti, buvo grindžiama Ant- 
ruoju laišku korintiečiams 13, 5. Nors geri darbai jo- 
kiu būdu negali būti priemonė palaimai pasiekti, nes ir 
išririktasis tėra kūrinys, ir viskas, ką jis daro, be galo 
tolima Dievo reikalavimams, šie geri darbai yra būtini 
kaip išrinktumo ženklas“'. Jie yra techninės priemonės 
ne palaimai pirkti, bet išsivaduoti iš baimės to, kas lau- 
kia žmogaus po mirties. Šiuo atžvilgiu kartais tiesiog 
sakoma, kad jie „būtini palaimai““*, arba su jais susie- 
jamas „possessio salutis“***. Praktiškai tai iš esmės reiš- 
kia, kad Dievas padeda tam, kuris pats sau padeda“, 
kad kalvinistas pats „susikuria“ palaimą“, teisingiau bū- 
tų sakyti — Hkrumą dėl palaimos, bet šis kūrimas negali 
būti, kaip aiškina katalikybė, nuolatinis nuopelnų kau- 
pimas, o tik sistenminga savikontrolė, kuri visą laiką iške- 
lia tikinčiajam alternatyvą: ar aš esu išrinktas, ar atstum- 
tas? Čia mes prieiname labai švarbią mūsų svarstymų 
vietą. : ž 

Kaip Žinoma, liuteronai nuolatos kritikavo šias vis 
labiau reformatų bažnyčiose ir sektose ryškėjusias“? idė- 
jas už tai, kad jomis pripažįstamas „išganymas už dar- 
bus“. Ir nors kalvinistai pagrįstai prieštaravo dėl to, 
kad dogmatinės jų pažiūros tapatinamos su katalikų dog- 
'momis, kritika buvo tikrai teisinga tik praktinių šių idė- 
jų padarinių eilinio krikščionio reformato kasdieniam 
gyvenimui“ atžvilgiu. Mat vargu ar egzistavo dar inten- 


* Palaimos turėjimas (Iot.). 

syvesnė dorovinio elgesio religinio vertinimo forma, ne- 
gu ta, kurią kalvinizmas ugdė tarp savo šalininkų. Bet 
norint įvertinti šitokio „išganymo už darbus“ praktinę 
reikšmę, būtina atskleisti būdingas kalvinisto gyvenimo 
būdo ypatybes, kurios skyrė jį nuo eilinio viduramžių 
krikščionio kasdienio gyvenimo. Šį skirtumą galima mė- 
ginti nusakyti maždaug šitaip: eilinis viduramžių kata- 
likas pasaulietis? etiniu požiūriu gyveno „šia diena“. 
Pirmiausia jis sąžiningai atlikinėjo savo tradicines parei- 
gas. Tačiau „geri darbai“, viršijantys šias pareigas, pa- 
prastai nebūdavo siejami vienas su kitu ir nesudaryda- 
vo nuoseklios atskirų veiksmų sekos, nebuvo būtina jų 
racionalizuoti paverčiant juos gyvenimo sistema. Tie „geri 
darbai“ būdavo proginiai, daromi arba norint išpirkti 
konkrečias nuodėmes, arba dėl sielovados įtakos, arba - 
gyvenimo pabaigoje - kaip savotiška apsidraudimo įmo- 
ka. Žinoma, katalikų etika buvo „įsitikinimo“ etika. Ta- 
čiau atskiro veiksmo vertę lėmė jo konkreti „intentio“*. 
Būdavo skaičiuojamas kiekvienūs geras arba blogas žmo- 
gaus Veiksmas, darantis įtaką jo šiapusiam ir,anapu- 
siam likimui. Bažnyčia visai realistiškai atsižvelgė į tai, 
kad. žmogus nėra absoliučiai ir vienareikšmiai determi- 
nuotas ir jo neįmanoma vienareikšmiai įvertinti. Ji atsi- 
žvelgė į tai, kad Žmogaus dorovinį gyvenimą paprastai 
sudaro labai prieštaringi poelgiai, kuriems įtaką daro 
priešingi motyvai. Žinoma, ir katalikų bažnyčios idealas 
buvo principinis tikinčiojo gyvenimo pakeitimas. Bet šitą 
reikalavimą bažnyčia sušvelnindavo atgailos sakramen- 
tu, kuris (eiliniams tikintiesiems) buvo viena svarbiau- 
sių jos valdžios ir auklėjimo priemonių. Atgailos funk- 


. Intencija, ketinimas, tikslas (Iot.). 

cija glaudžiai susijusi su esminiu katalikų religingumo 
savitumu. 

Katalikų religijoje pasaulio „atkerėjimas“ - magijos 
kaip išganymo priemonės pašalinimas“ — nebuvo toks 
nuoseklus kaip puritonų (o iki jų tik žydų) religijoje. 
Katalikas"! savo netobulumui kompensuoti galėjo nau- 
dotis bažnyčios sakramentų malone: kunigas buvo magas, 
daręs transsubstanciacijos stebuklą ir laikęs rankose ro- 
jaus palaimos raktus. Į jį galėjo kreiptis atgailaujantis ir 
norintis išpirkti savo nuodėmes. Jis skirdavo atgailą, su- 
teikdavo malonės viltį ir tikrumą dėl atleidimo ir šitaip 
panaikindavo tą didžiulę įtampą, kuri buvo neišvengiama 
ir niekuo nepalengvinama kalvinisto dalia. Kalvinistas 
neturėjo tokios draugiškos ir žmogiškos paguodos. Jis 
negalėjo, kaip katalikas bei liuteronas, tikėtis išpirkti sil- 
pnybės ir lengvabūdiškumo valandas geros valios kon- 
centracija kitomis valandomis. Kalvinizmo Dievas iš sa- 
viškių reikalavo ne pavienių „gerų darbų“, bet šventu- 
mo, tapusio. išganingų darbų sistema??. Čia nebuvo nė 
kalbos apie katalikišką, tikrai žmogišką svyravimą tarp 
nuodėmės, atgailos, atpirkimo, nuodėmių atleidimo ir 
naujos nuodėmės ar apie viso gyvenimo subalansavimą 
bažnytinėmis malonės priemonėmis, kai nuodėmės at- 
perkamos laikinomis bausmėmis. Praktinė kalvinizmo 
etika įveikė plano ir sistemos nebuvimą kasdieniame 
tikinčiojo gyvenime ir tapo nuosekliu viso gyvenimo bū- 
do metodu. Neatsitiktinai paskutinio didelio puritoniškų 
idėjų atgimimo XVIII a. šalininkai buvo pavadinti „me- 
todistais“, o XVII a. jų dvasiniai pirmtakai buvo vadi- 
nami tokios pačios reikšmės žodžiu - „precizistais““. 
Mat įsitikinti malonės veikimu kaip Žmogaus perkėlimu 

iš status naturae“* į status gratiae** buvo galima tik kiek- 
vieną valandą ir kiekvienu veiksmu?“ iš esmės transfor- 
muojant visą gyvenimo prasmę. 

„Šventasis“ savo gyvenimu siekė vien transcendenti- 
nio tikslo - palaimos, ir būtent todėl šiapusė tokio gyve- 
nimo tėkmė buvo visiškai racionalizuota ir valdoma vie- 
nintelės nuostatos — didinti Dievo šlovę Žemėje. Ir 
niekada anksčiau į šią nuostatą — „omnia in majorem 
Dei gloriam“ - nebuvo žiūrima taip rimtai". Tik nuola- 
tinės refleksijos persmelktas gyvenimas suvokiamas kaip 
galimybė įveikti štatus naturalis: tų laikų puritonai perė- 
mė Descartes'o „cogito, ergo sum“*** ir suteikė jam to- 
kią etinę reikšmę“. 

Šis racionalizavimas suteikė reformatų religingumui 
savitą asketinį atspalvį ir buvo tiek jo ir katalikybės vi- 
dinės giminystės“, tiek ir jo savitumo, palyginti su ka- 
talikybe, pagrindas. Mat panašūs dalykai nebuvo sveti- 
mi ir katalikybei. 

Krikščionišką askezę sudaro išoriškai patys skirtin- 
giausi ir turintys pačią įvairiausią prasmę reiškiniai. Ta- 
čiau Vakaruose tobuliausios askezės formos jau vidu- 
ramžiais, o kai kurios jos apraiškos jau ir antikoje buvo 
visiškai racionalaus pobūdžio. Tuo ir pagrįsta Vakarų vie- 
nuoliško gyvenimo būdo (ne kaip visumos, bet kaip jo 
tipiško reiškinio) pasaulinė-istorinė reikšmė - priešingai 
rytietiškai vienuolystei. Iš principo toks gyvenimo bū- 
das jau šv. Benedikto reguloje buvo laisvas nuo nepla- 
ningo bėgimo iš pasaulio ir virtuoziško savęs kankini- 


* Prigimtinė būsena (lot.). 
** Malonės būsena (Iot.). 
*** Mąstau —- vadinasi, esu (lot). 

mo, kur kas labiau tai išryškėjo Kliuni vienuolyne, cis- 
tersų ordine, o labiausiai — jėzuitų ordine. Jis tapo sis- 
temiškai išplėtotu gyvenimo metodu, kurio tikslas buvo 
įveikti status naturae, išvaduoti žmogų iš iracionalių im- 
pulsų galios ir iš priklausomybės nuo pasaulio bei gam- 
tos ir atiduoti jį planingos valios valdžion“, o jo veiks- 
mus paversti nuolatinės savikontrolės objektu ir analizuoti 
jų etinę reikšmę. Šitoks gyvenimo būdas objektyviai tu- 
rėjo išugdyti vienuolį - Dievo karalystės darbininką, o 
subjektyviai — įtikinti jį savo sielos išganymu. Toks ak- 
hyvus savęs valdymas buvo ir šv. Ignoto* exercitia**, ir 
apskritai racionalių vienuoliškų dorybių tobuliausių for- 
mų tikslas“ bei pagrindinis puritonų praktinio gyveni- 
mo idealas“. Jau toje didžioje paniekoje, kurios kupini 
puritonų pasakojimai apie tardomus puritonus kanki- 
nius, kurių šaltakraujiškumas priešinamas sutrikusių kil- 
niųjų prelatų ir valdininkų riksmams“!, jaučiama, kad 
labai vertinamas santūrumas ir susivaldymas, būdingas 
geriausiems: anglų ir amerikiečių „gentlemen“** atsto- 
vams ir šiandien. Kalbant mums įprastais žodžiais“, tai 
reiškia, kad puritoniška askezė, kaip ir kiekviena „ra- 
cionali“ askezė, ugdė Žmogaus sugebėjimą vadovautis 
„pastoviais motyvais“, ypač tais, kuriuos ji pati jam „die- 
gė“, o ne „afektais“. Vadinasi, ji ugdė asmenybę šia 
formalia - psichologine žodžio prasme. Priešingai kai 
kurioms populiarioms nuomonėms, askezės tikslas — su- 
daryti sąlygas aktyviam, sąmoningam, šviesiam gyveni- 
mui; jos svarbiausias uždavinys - sunaikinti nevaržomą 


* Loyola, jezuitų ordino steigėjas (1491-1556). 
** Dvasiniai pratimai (lot.). 

instinktyvų mėgavimąsi gyvenimu, o pagrindinė jos prie- 
monė — gyvenimo būdo sutvarkymas. Visi šie svarbiausi 
momentai atspindėti tiek katalikų vienuolystės regulo- 
se*!, tiek ir kalvinistų gyvenimo būdo principuose“?. Ši- 
tuo metodišku viso Žmogaus kontroliavimu remiasi di- 
džiulė tiek katalikų vienuolių, tiek ir kalvinistų galia 
veikti pasaulį. Jos dėka kalvinizmas, kitaip negu liute- 
ronybė, pajėgė kaip „ecclesia militans“ apginti protes- 
tantizmą. 

Kita vertus, akivaizdu, kuo kalvinistų askezė buvo 
viduramžių askezės priešingybė: buvo atsisakyta „consi- 
lia evangelica“* ir kartu askezė buvo paversta grynai 
pasaulietine askeze. Negalima sakyti, kad katalikybėje 
„metodiškas“ gyvenimas neperžengė vienuolyno celės 
sienų. Taip nebuvo nei teoriškai, nei praktiškai. Jau ne 
kartą buvo pabrėžta, kad, nepaisant mažesnio kataliky- 
bės moralinio reiklumo, nesistemingas etinis gyvenimas 
neatitinka tų aukščiausių idealų, kurių ji skatina siekti ir 
pasaulietiniame gyvenime“. Pvz., šv. Pranciškaus treti- 
ninkų ordinas buvo reikšmingas ir, kaip Žinia, ne vie- 
nintelis bandymas persmelkti asketizmu kasdienį gyve- 
nimą. Žinoma, tokie kūriniai kaip Sekimas Kristumi 
(Nachfolge Christi) pačiu savo poveikio stiprumu rodo, 
kad juose propaguojamas gyvenimo būdas buvo suvo- 
kiamas kaip tobulesnis, palyginti su minimaliais reikala- 
vimais kasdienei dorovei, ir kad šiai dorovei nebuvo tai- 
kėmi tokie masteliai, kokius taikė puritonizmas. Su 
sistemingos pasaulietinės askezės pradais nuolatos turė- 
jo kirstis tam tikrų bažnytinių institucijų praktika, pir- 
miausia jų teikiami atlaidai. Būtent todėl Reformacijos 


* Evangelijos patarimai (Iot.). 

laikais jie buvo suvokiami ne kaip nereikšmingas pik- 
tnaudžiavimas, bet kaip esminė blogybė. O svarbiausia 
čia buvo tai, kad metodiškai gyvenantis (religine pras- 
me) Žmogus par excellence* buvo ir liko Hk vienuolis. 

Tad kuo didesnis asketas buvo žmogus, tuo labiau 
jis traukėsi nuo kasdienybės, mat švento gyvenimo spe- 
cifika buvo tapatinama su pasaulietinės dorovės prano- 
kimu“". Pirmasis to atsisakė Lutheris, be to, ne kaip ko- 
kios nors „raidos tendencijos“ įgyvendintojas, bet dėl 
savo asmeninės patirties. Tiesa, iš pradžių jis dar svy- 
ravo dėl praktinių išvadų, bet vėliau politinė situacija 
padėjo jam įveikti savo abejones. Kalvinizmas tai iš jo 
tiesiog perėmė“. Kai Sebastianas Franckas įžvelgė Re- 
formacijos reikšmę tame, kad dabar kiekvienas krikščio- 
nis visą gyvenimą turi būti vienuolis, jis užčiuopė šios 
religingumo rūšies esmę. Buvo sukurta kliūtis askezei 
ištekėti iš pasaulietinio gyvenimo kasdienybės į vienuo- 
lynus, o aistringos, rimtos, gilios prigimtys, kurios ligi 
tol tapdavo geriausiais vienuolystės atstovais, dabar bu- 
vo priverstos vadovautis asketiniais idealais pasaulieti- 
niame profesiniame darbe“. Bet kalvinizmas savo rai- 
doje pridėjo ir kai ką teigiamo: tai idėja, kad savo tikėjimą 
būtina patikrinti pasaulietine profesine veikla. Šitaip kal- 
vinizmas platesniems religingų žmonių sluoksniams da- 
vė pozityvų askezės stimulą. Kalvinizmui pagrindus sa- 
vo etiką predestinacijos doktrina, dvasinę vienuolių 
aristokratiją, esančią už pasaulio ir virš pasaulio, pakei- 
tė dvasinė aristokratija pasaulyje“ — Dievo nuo amžių 
išrinktų šventųjų aristokratiją. Šią aristokratiją su jos cha- 
racter indelebilis** nuo likusios, amžiams pasmerktos 


* Visų pirma (pranc.). 
** Neklystamumas (Iot.). 

žmonijos atskyrė praraja, dar labiau neįveikiama ir sa- 
vo neregimumu daug klaikesne“! už tą, kuri išoriškai 
nuo pasaulio skyrė viduramžių vienuolį. Tai buvo pra- 
„raja, kuri giliai įsirėžė į visus socialinio gyvenimo pojū- 
čius, nes šiems Dievo malone išrinktiesiems ir todėl 
šventiesiems nederėjo būti draugiškai nuolaidiems arti- 
mo nuodėmei dėl savo pačių silpnumo suvokimo. Nuo- 
dėmingo artimo derėjo nekęsti ir niekinti jį kaip Dievo 
priešą, paženklintą amžino prakeikimo žyme“. Tokie 
jausmai galėdavo tiek sustiprėti, kad, susiklosčius tam 
tikroms aplinkybėms, kurdavosi naujos sektos. Taip bū- 
davo tada, kai tikrąjį kalvinistinį tikėjimą, kad dėl Dievo 
šlovės būtina palenkti atstumtuosius bažnyčios įstaty- 
mui, nusverdavo (pvz., XVII a. „independentų“ sektose) 
įsitikinimas, kad Dievas yra įžeidžiamas, jeigu jo ban- 
doje yra neatgimęs Žmogus, kuris dalyvauja sakramen- 
tuose arba netgi kaip dvasininkas juos teikia“. Vienu 
žodžiu, atsitikdavo taip, kad, remiantis idėja apie iš- 
rinktumo patikrinimą, būdavo formuluojama donatisti- 
nė bažnyčios samprata, ką ir padarė kalvinistai baptis- 
tai. Ir ten, kur reikalavimas, kad bažnyčia būtų „švari“ 
kaip atgimusių, įsitikinusių savo išgelbėjimu bendruo- 
menė, nebuvo patenkinamas ir nebuvo sukurtos sektos, 
ten buvo daug įvairių bandymų pakeisti bažnytinę są- 
rangą (jų esmė buvo mėginimas atskirti atgimusius krikš- 
čionis nuo neatgimusių, nesubrendusių sakramentui), su- 
teikti atgimusiems išimtinę teisę valdyti bažnyčią ir 
apskritai ypatingai juos išskirti ir tik jiems leisti būti 
pamokslininkais“. 

Akivaizdu, kad šis asketinis gyvenimo būdas savo 
tvirtą normą, į kurią jis nuolat orientavosi ir kuri jam 
buvo būtina, rado Biblijoje. Dažnai aprašoma kalviniz- 

mo „bibliokratija““ mums svarbi tuo, kad Senojo Testa- 
mento moralinius priesakus, kurie nebuvo akivaizdžiai 
susiję tik su istorinėmis judėjų-gyvenimo sąlygomis ar- 
ba kategoriškai paneigti Kristaus, kalvinistai laikė lygia- 
verčiais Naujojo Testamento priesakams — mat ir Sena- 
sis, ir Naujasis Testamentas esą tiek pat Dievo įkvėpti. 
Tikintiems kalvinistams Įstatymas buvo tam tikra ideali 
norma, niekada iki galo nepasiekiama, bet vis dėlto siek- 
tina“?, o Lutheris — atvirkščiai: iš pradžių jis Iaisvę nuo 
vergiško Įstatymo laikymosi aukštino kaip dievišką ti- 
kinčiojo privilegiją“. Visa puritonų gyvenimiška nuosta- 
ta yra paveikta labai rėligingos ir kartu visiškai blaivios 
hebrajų gyvenimo išminties, kuri surašyta labiausiai pu- 
ritonų skaitomose Biblijos knygose — Saliamono patarlė- 
se ir kai kuriose psalmėse. Jau Sanfordas*' puritonų re- 
ligingumo racionalumą teisingai aiškino Senojo 
Testamento įtaka, kuri apribojo jų religijos mistiškumą 
ir apskritai emocionalumą. Vis dėlto šitas Senojo Testa- 
mento racionalumas pats savaime buvo smulkiaburžua- 
zinis ir tradicionalistinis bei skyrėsi ne tik nuo didingo 
pranašų ir daugelio psalmių patoso, bet ir nuo tų Bib- 
lijos dalių, kurios jau viduramžiais buvo išeities taškas 
jausminio religingumo raidai“. Tad galų gale paties kal- 
vinizmo esminis bruožas — būtent asketiškumas — lėmė 
tai, kad jis Senajame Testamente ieškojo sau artimų idė- 
jų ir jas perėmė. 

Tas gyvenimo būdo etikos sisteminimas, kuris sieja 
kalvinistinio protestantizmo askezę ir racionalias katali- 
kų vienuolių ordinų gyvenimo formas, kalvinizme išo- 
riškai atsiskleidžia kaip būdas, kuriuo „pedantiškas“ pu- 
ritonas nuolatos kontroliavo savo išrinktumą“. Ir jėzuitų 
išpuoselėto modernaus. katalikiško religingumo atstovai 

(daugiausia Prancūzijoje), ir uoliausi reformatų bažny- 
čios sluoksniai skatino rašyti religinius dienoraščius!“, 
kuriuose nuolatos, netgi lentelėmis būdavo surašomos 
nuodėmės, pagundos ir pažanga siekiant malonės. Bet 
katalikybėje tokie dienoraščiai padėdavo pasirengti iš- 
samiai išpažinčiai arba būdavo pagalbinė priemonė „di- 
recteur de V'ame“*, kuris autoritariškai vadovavo krikš- 
čioniui arba (dažniau) krikščionei, o krikščionis 
reformatas šitokiu dienoraščiu pats „tikrino sau pulsą“. 
Apie tai užsimena visi didieji moralės teologai, o klasi- 
kinis tokio dienoraščio pavyzdys yra Benjamino Fran- 
klino tvarkyta jo paties laimėjimų, ugdant kai kurias 
dorybes, apskaita!'"'. Kita vertus, Bunyanas būdingu jam 
stiliumi vulgarizuoja seną viduramžių (žinomą jau an- 
tikoje) dieviškosios buhalterijos vaizdinį, lygindamas nu- 
sidėjėlio ir Dievo santykį su kliento ir shopkeeper** san- 
tykiu: kas kartą įsiskolino, galbūt sugebės, surinkęs 
„Visus savo“ nuopelnus, sumokėti augančius procentus, 
bet niekada jam nepavyks sumokėti pagrindinės su- 
mos'“?. Vėlesnių laikų puritonas kontroliavo ne tik savo 
paties, bet ir Dievo elgesį ir kiekviename gyvenimo įvy- 
kyje įžvelgdavo Dievo pirštą. Jis visiškai tiksliai Žinojo, 
kodėl Dievas nusprendė taip arba kitaip, o tai priešta- 
ravo tikrajam Calvino mokslui. Taip gyvenimo sušven- 
tinimas galėjo tapti kone verslo įmone!“. Tokios etinio 
elgesio metodikos, kurią kalvinizmas, priešingai negu liu- 
teronybė, pajėgė įdiegti, išdava buvo nuodugnus viso 
gyvenimo sukrikščioninimas. Norint deramai suprasti 
kalvinizmo poveikį, visada reikia atsižvelgti į tai, kad 


* Sielos vadovas (pranc.). 
** Krautuvininkas (angl.). 

metodika buvo lemiamas daromo poveikio elementas. Vie- 
na vertus, tai paaiškina, kodėl kaip tik kalvinizmas galėjo 
daryti tokį poveikį; kita vertus, tai paaiškina, kodėl ir 
kitos tikybos turėjo: daryti tokio pat pobūdžio poveikį 
su ta sąlyga, kad jų etinės paskatos šiuo svarbiausiu — 
tikėjimo išmėginimo - klausimu buvo tos pačios. 

Ligi šiol mes kalbėjome tik apie kalvinizmą, ir todėl 
predestinacijos doktriną laikėme dogmatiniu puritoniš- 
kos dorovės, suprantamos kaip metodiškai racionalizuo- 
tas etinio gyvenimo būdas, pagrindu. Taip galėjome da- 
ryti todėl, kad šią dogmą kertiniu reformuoto tikėjimo 
akmeniu pripažino toli gražu ne tik religinė „presbite- 
rionų“ partija, kuri visais atžvilgiais griežtai vadovavo- 
si Calvino mokslu. 

Ji įrašyta ne tik į independentų 1658 m. Savojos de- 
klaraciją, bet ir į baptistinį 1689 m. Hanserd Knollys 
tikėjimo išpažinimą. Nors talentingas metodizmo orga- 
nizatorius Johnas Wesley buvo visuotinės malonės šali- 
ninkas, bet predestinacijos dogmą pripažino jau didysis 
pirmosios metodistų kartos agitatorius ir nuosekliausias 
mąstytojas Whitefieldas, be to, tam tikrą laiką ir labai 
įtakingas „malonės partikuliarizmo“ šalininkų būrelis, 
suburtas ledi Huntingdon. Savo didingu nuoseklumu ši 
doktrina lemtingoje XVII a. epochoje palaikė kovojančių 
„švento gyvenimo“ gynėjų tikėjimą, kad jie yra Dievo 
įrankis ir įgyvendina providencialius jo sprendimus!“. 
Ši doktrina stabdė ir per greitą puritonų nuosmukį į 
gryną utilitarizmą, šiapusę orientaciją siekiant išgany- 
mo už gerus darbus - be šito būtų neįmanomos tokios 
negirdėtos aukos vardan iracionalių ir idealių tikslų. O 
šis savotiškai genialus tikėjimo besąlygiškai galiojančio- 
mis normomis susiejimas su absoliučiu determinizmu ir 


111 


II. ASKETINIO PROTESTANTIZMO PROFESINĖ ETIKA 


su visiška antjuslinės būties transcendencija buvo iš prin- 
cipo kur kas „modernesnis“ negu tas jausmams nuolai- 
desnis mokymas, kuris ir Dievą aiškino esant pavaldų 
doroviniam įstatymui. Bet pirmiausia labai svarbią (kaip 
dar pamatysime) mūsų tyrimui įsitikrinimo idėją 
(Rewūhrungsgedanke) — metodiškos dorovės psichologinį 
išeities tašką — galėjome tirti „grynu pavidalu“ nagrinė- 
dami išrinktumo malonei doktriną ir jos reikšmę kas- 
dieniam gyvenimui. Kadangi šią idėją, kuri yra tikėjimo 
ir dorovės sąsaja, nuolatos atrandame tose denominaci- 
jose, kurias toliau nagrinėsime, mes turėjome pradėti 
nuo predestinacijos doktrinos kaip pačios nuosekliau- 
sios šios idėjos formos. Išrinktumo Dievo malonei dok- 
trinos padariniai, kuriuos privalėjo patirti pirmieji jos 
šalininkai, lėmė tai, kad protestantizmas buvo iš princi- 
po priešingas (santykiniam) doroviniam liuteronybės be- 
jėgiškumui. „Gratia ammisibilis“*, kurią liuteronas visa- 
da gali atgauti nuolankia atgaila, pati savaime neturėjo 
jokio impulso sistemiškai racionalizuoti visą etinį gyve- 
nimą. O tai mus čia ir domina kaip asketinio protestan- 
tizmo išdava!“. Liuteriškasis religingumas nepaveikė ties- 
mukiško impulsyvaus veiksmo ir naivaus jausmų 
gyvenimo vitališkumo. Jis visiškai neturėjo to impulso 
nuolat save kontroliuoti ir apskritai planingai reglamen- 
tuoti gyvenimą - stimulp, kuris glūdėjo kraupiame kal- 
vinizmo moksle. Toks religijos genijus kaip Lutheris 
lengvai plasnojo šiame laisvo atvirumo pasauliui ore, ir 
kol jo sparnams užteko jėgos(!), jam nekilo pavojaus nu- 
grimzti į „status naturalis“. Rasti šios kuklios, subtilios 
ir savotiškai nuotaikingos religingumo formos, kuri puo- 


* Dievo malonė, kurią galima prarasti (Iot.). 

šė kai kuriuos geriausius liuteronybės atstovus, atitik- 
menį tikro puritonizmo dirvoje kur kas sunkiau negu 
nuosaikioje Hookerio, Chillingswortho ir kt. anglikony- 
bėje. Bet net ir uoliausiam eiliniam liuteronui buvo vi- 
siškai aišku, kad jis iškilęs virš status naturalis tik lai-- 
kinai - tol, kol jam tebedaro įtaką atlikta išpažintis ar 
pamokslas. Gerai žinoma, kaip amžininkus trikdė skir- 
tingi etiniai standartai, vyravę kunigaikščių reformatų 
ir liuteronų rūmuose. Liuteronų rūmai dažnai skendė- 
davo girtuoklystėje ir Žiaurume!'“. Be to, kokia bejėgė 
būdavo liuteronų dvasininkija, pamokslaudavusi apie 
grynąjį tikėjimą, palyginti su asketiniu baptistų sąjūdžiu. 
Jaučiamas vokiečio „nuoširdumas“ ir „natūralumas“, ski- 
ria jį — iki pat veido išraiškos — nuo anglą ir amerikietį 
gaubiančios gyvenimo atmosferos, kuriai dar ir šiandien 
daro įtaką tai, kad išnyko laisvumas, būdingas „status 
naturalis“. Vokietį ši atmosfera paprastai stebina kaip 
ribota, nelaisva ir varžanti iš vidaus. Visa tai paaiškina- 
ma gyvenimo būdo skirtumais, kuriuos iš esmės lemia 
tai, kad liuteronybė daro kur kas mažesnį poveikį gyve- 
nimui negu kalvinizmas. Šie vokiečio jausmai atspindi 
laisvo „pasaulio vaiko“ antipatiją asketizmui. Liutero- 
nybė dėl savo malonės doktrinos neturėjo psichologinio 
stimulo sisteminti gyvenimą ir atitinkamai jį metodiškai 
racionalizuoti. Kaip mes tuoj pamatysime, šis asketinio 
religingumo sąlygotas stimulas galėjo rastis dėl įvairiau- 
sių religinių motyvų: kalvinizmo predestinacijos doktri- 
na buvo tik viena iš galimybių. Bet mes jau įsitikinome, 
kad ji ne tik yra savaip nepaprastai nuosekli, bet ir 
labai veiksminga psichologiškai!". Kai mes nagrinėjame 
nekalvinistinius asketinius sąjūdžius vien jų askezės 

religinės motyvacijos požiūriu, tai atrodo, kad juose su- 
silpninamas vidinis kalvinizmo nuoseklumas. 

Bet ir istorinės raidos tikrovė rodo, kad kalvinistinė 
askezė — nors ne visada, bet dažniausiai —- arba buvo 
pavyzdys kitiems asketiniams sąjūdžiams, arba kiti są- 
jūdžiai atsižvelgdavo į ją lygindami ir papildydami sa- 
vo plėtojamus kitokius principus. Tada, kai, nepaisant 
kitokio religinio pagrindimo, rasdavosi toks pats aske- 
zės' nuoseklumas; paprastai tai būdavo nulemta bažny- 
čios organizacijos. Apie ją kalbėsime kitoje vietoje!“. 

Šiaip ar taip, idėja apie išrinktumą Dievo malonei 
istoriškai buvo išeities taškas tos asketizmo atmainos, kuri 
paprastai vadinama „pietizmu“. Kadangi pietizmas bu- 
vo vidinė reformatų bažnyčios srovė, tiesiog neįmano- 
ma tiksliai atskirti kalvinistus pietistus ir kalvinistus ne- 
pietistus'“?. Beveik visi iškilūs puritonizmo atstovai 
būdayo priskiriami pietistams. Gerai pagrįstas yra po- 
žiūris, kad egzistuoja sąsajos tarp aukščiau aptartos pre- 
destinacijos idėjos ir išrinktumo, grindžiamo troškimu 
įgyti subjektyvų „certitudo salutis“, idėjos, ir šios sąsajos 
yra ne kas kita kaip pietistinis Calvino mokslo išplėto- 
jimas. Asketinių revivals* atsiradimas reformatų ben- 
druomenėse, ypač Olandijoje, visada būdavo susijęs su 
nauju laikinai užmirštos arba savo poveikį praradusios 
predestinacijos doktrinos atgaivinimu. Todėl, kalbant 
apie Anglijos religinį gyvenimą, „pietizmo“ sąvoka daž- 
niausiai visai nevartojama!!?. Tačiau ir kontinentinis re- 
formatų pietizmas (Nyderlanduose ir Žemutinio Reino 
srityse), kaip ir Bailey religinė doktrina; iš pradžių bu- 


i 


* Atgimimo sąjūdžiai (angl.). 

vo tiesiog reformatų askezės stiprinimas. „Praxis pieta- 
tis“* būdavo pabrėžiama taip stipriai, kad dogmatinis 
ortodoksalumas atsidurdavo nuošalyje, o kartais atro- 
dydavo esąs tiesiog bereikšmis dalykas. Juk išrinktieji 
kartais galėdavo klysti dėl dogmų, kaip ir daryti kitas 
nuodėmes. Patirtis parodė, kad daugybė krikščionių, nič- 
nieko nenusimanančių apie scholastinę teologiją, subran- 
dina puikiausius tikėjimo vaisius. Kita vertus, patirtis 
mokė, kad teologijos Žinios toli gražu negarantuoja tik- 
rumo dėl išganymo!"!. Vadinasi, teologijos žinios nega- 
lėjo liudyti išrinktumo!"“. Tad pietizmas, oficialiai nenu- 
traukdamas ryšių su teologų bažnyčia (tai yra vienas jo 
požymių), bet didžiai ja nepasitikėdamas"'*, pradėjo burti - 
„praxis pietatis“ šalininkus į nuo pasaulio atsiskyrusius 
„būrelius“'“. Pietistai norėjo neregimą šventųjų bažny- 
čią padaryti regimą žemėje. Vengdami tapti sekta, jie 
norėjo prisiglausti šioje susikurtoje bendruomenėje, atsi- 
riboti nuo pasaulio įiakos ir gyventi net iki smulkmenų 
Dievo valiai -patikėtą gyvenimą bei įsitikinti savo atgi- 
mimu per išorinius kasdienio gyvenimo būdo požymius. 
Visam pietizmui specifiškai būdinga, kad tikrai atsiver- 
tusiųjų „ecclesiola““* jau šiame pasaulyje stengėsi per 
didesnį asketizmą patirti bendravimo su Dievu palai- 
mą. Šitas siekis buvo artimas Lutherio „unio mystica“ 
ir dažnai sustiprindavo jausminį religijos aspektą labiau, 
negu tai derėjo eiliniam krikščioniui reformatui. Mūsų ' 
nuomone, kaip tik tai yra pagrindinis „pietizmo“, atsi- 
radusio reformatų bažnyčios dirvoje, požymis. Mat šis 
jausmingumas, apskritai svetimas „kalvinistiniam religin- 


* Dievobaimingumo praktika (Iot.). 
** Bažnytėlė (Iot.). 

gumui, bet vidujai artimas kai kurioms viduramžių re- 
ligingumo formoms, skatino praktinį religingumą panir- 
ti į mėgavimąsi palaima šiame pasaulyje atitraukdamas 
tikinčiuosius nuo asketinės kovos už anapusę palaimą 
ateityje. Jausmingumas galėdavo tiek sustiprėti, kad reli- 
gingumas pasidarydavo tiesiog isteriškas. Tada prasidė- 
davo iš daugybės pavyzdžių Žinoma neuropatiška psi- 
chinių būsenų kaita, kai pusiau sąmoningas religinės 
ekstazės būsenas pakeisdavo nervinio išsekimo laikotar- 
piai, suvokiami kaip „nutolimas nuo Dievo“. Tad tokio 
religingumo padariniai buvo tiesiog priešingi blaiviai ir 
griežtai drausmei, valdžiusiai visą susistemintą, šventą 
puritono gyvenimą: susilpnėdavo tos „užtvaros“, kurios 
racionalią kalvinisto asmenybę apsaugodavo nuo „afek- 
tų“*“. Kalvinistų idėja, kad visi kūriniai yra Dievo pa- 
smerkti, buvo suvokiama emocionaliai (pvz., patiriant 
jausmą, kad „esi kirminas“) ir galėjo paralyžiuoti profe- 
sinės Veiklos aktyvumą""“. Taip pat ir predestinacijos idė- 
ja galėdavo tapti fatalizmu, kai ji, priešingai kalvinistinio 
racionalaus religingumo tikrosioms tendencijoms, tapda- 
vo nuotaikų ir jausmų objektu!'. Pagaliau šventojo troš- 
kimas atsiskirti nuo pasaulio virsdamas vis stipresniu 
jausmu galėdavo pastūmėti steigti pusiau komuništinio 
pobūdžio vienuoliškas bendruomenių organizacijas. Pa- 
našiai jos atsirasdavo pietizmo pagrindu, taip pat ir re- 
formatų bažnyčioje"š. Tačiau, kol puoselėjant jausmin- 
gumą buvo pasiektas šis ypatingas efektas, pietistai 
reformatai taip pat mėgindavo įsitikinti savo palaima 
pasaulietinėje profesinėje veikloje. Praktinis pietistinių re- 
liginių principų rezultatas būdavo dar griežtesnė profe- 
sinės veiklos kontrolė bei dar tvirtesnis religinis profe- 
sinės etikos pagrindimas, pranokstantis tai, ką pajėgė 

eiliniai krikščionys reformatai, kuriuos „jautrūs“ pietis- 
tai laikė antrarūšiais krikščionimis ir pripažino tik jų 
paprastą pasaulietišką „padorumą“. Kuo rimčiau buvo 
žiūrima į reformatorišką askezę, tuo aiškiau jos raidoje 
formavosi religinė šventųjų aristokratija. Olandijoje ji vo- 
liuntaristiškai organizavosi į bendruomenes pačioje baž- 
nyčioje, o anglų puritonizme viena jos dalis privertė 
formaliai suskirstyti tikinčiuosius į aktyvius ir pasyvius 
krikščionis ir šį suskirstymą organizaciškai įtvirtino pa- 
čioje bažnyčioje, o kita dalis būrėsi į sektas. 

Vokiečių pietizmo, atsiradusio liuteronybės dirvoje, su- 
sijusio su Spenerio, Francke's, Zinzendorfo vardais, rai- 
da išveda mus iš predestinacijos doktrinos srities. Bet 
tai visai nereiškia, kad vokiečių pietizmas nesusijęs su 
tomis idėjomis, kurių nuosekli išdava ir buvo ši doktri- 
na. Speneris pats patvirtino, kad jam darė įtaką Angli- 
jos ir Nyderlandų pietizmas. Tai įrodo ir tas faktas, kad 
pirmuosiuose savo bendruomenės susirinkimuose. Spe- 
neris skaitė Bailey!?. Mus dominančiu požiūriu vokie- 
čių pietizmas reiškia tik tiek, kad metodiškas ir kontro- 
liuojamas, t.y. asketiškas, gyvenimo būdas prasiskverbė ir 
į nekalvinistinio religingumo sritį". Bet liuteronybei ši 
racionali askezė turėjo atrodyti svetimkūnis. Dėl to vo- 
kiečių pietistinė doktrina buvo nepakankamai nuosekli. 
Stengdamasis dogmatiškai pagrįsti -sistemišką religinio 
gyvenimo būdą, Speneris derino Lutherio idėjas su sa- 
vitu reformatorišku gerų darbų aiškinimu, pasak kurio, 
gerų darbų požymis esąs tas, kad jie atliekami didesnei 
„Dievo garbei“'?', ir su tikėjimu, kad atgimusieji gali san- 
tykinai priartėti prie krikščioniškos tobulybės idealo!??, 
Čia išryškėja Spenerio teorijos nenuoseklumas. Speneris, 

kuriam didelę įtaką darė taip pat ir mistikai'“, bandė 
daugiau aprašyti, negu pagrįsti krikščioniško gyvenimo 
sistemiškumą, kuris yra esminis ir jo pietizmo sampratos 
elementas. Tai jis darė neaiškia, bet iš esmės liuteriška 
maniera. Jis nekildina certitudo salutis iš sanktifikacijos 
ir atsisako išrinktumo per Dievo malonę patikrinimo idė- 
jos, o pačia bendriausia forma susieja certitudo salutis 
su tikėjimu, kaip kad daro Lutheris'“. Bet kur tik racio- 
nalus asketiškas pietizmo elementas išlaikė pirmumą 
prieš jausmus, ten reikėjo pripažinti dvi idėjas, turin- 
čias lemiamą reikšmę mūsų nagrinėjamai problemai: 
(1) Dievo malonės ženklas yra metodiškas tikinčiojo savo 
šventumo stiprinimas, vis labiau Įstatymu kontroliuojant 
to šventumo tvirtumą ir tobulumą!*. (2) Šitaip tobulė- 
jančiame šventajame veikia Dievo apvaizda, kuri pata- 
ria kantriai laukiančiam ir metodiškai svarstančiam““. Taip 
pat ir A. H. Francke profesinį darbą laikė asketine prie- 
mone par excellence!''?. Jis, kaip ir puritonai, neabejojo, 
kad Dievas darbo sėkme palaimina saviškius. Kaip „dvi- 
gubo dekreto“ surogatas pietizme atsirado idėjos, ku- 
rios iš esmės panašiu būdu, tik mažiau įtikinamai, ne- 
gu tai daro kalvinizmas, įtvirtina ypatingą per Dievo 
malonę atgimusiųjų aristokratiją'?*. Psichologiniai pada- 
riniai buvo tokie patys, kokius aprašėme anksčiau kal- 
bėdami apie kalvinizmą. Šioms idėjoms priskirtinas, pvz., 
vadinamasis „terminizmas“, kuriuo pietistus kaltino vi- 
si priešininkai (žinoma, neteisingai)'?. Aiškinama, kad 
malonė yra siūloma visiems, bet kiekvienam žmogui — 
arba tik vieną kartą visiškai konkrečiu gyvenimo mo- 
mentu, arba kada nors ir paskutinį kartą gyvenime!*. 
Kas tą momentą pražiopsojo, tam malonės visuotinu- 
mas daugiau nebepadės: pasak kalvinizmo doktrinos, 

Dievas pro jį praėjo. Ši teorija artima, pvz., Francke's“ 
požiūriui, kurį jis išplėtojo remdamasis savo asmenine 
patirtimi ir kuris buvo labai paplitęs pietizme: į malonę 
galima „prasiveržti“ išimtinėmis nepakartojamomis są- 
lygomis, būtent po ilgos „atgailos kovos“'?!'. Pačių pie- 
tistų nuomone, tokie išgyvenimai skirti ne visiems, to- 
dėl tas, kuris, nors ir naudojosi pietistų siūlomu 
asketiniu metodu, bet nepatyrė to išgyvenimo, atgimu- 
siųjų akyse likdavo savotiškas pasyvus krikščionis. Kita 
vertus, sukūrus „atgailos kovos“ metodą, racionalios žmo- 
gaus veiklos tikslu tapo ir dieviškosios malonės įgiji- 
mas. Šis malonės aristokratizmas paskatino pietistus — 
ne visus, kaip rodo Francke's pavyzdys, bet vis dėlto 
daugelį jų — suabejoti asmenine išpažintimi. Kaip maty- 
ti iš nuolatinių klausimų Speneriui, abejonės itin kanki- 
no pietistus dvasininkus. Jos pakirto asmeninės išpažin- 
ties šaknis ir liuteronybėje: dabar nuodėmių atleidimas 
turėjo priklausyti nuo to, ar esama regimo dieviškosios 
malonės poveikio šventojo elgesiui. Tad siekiant nuodė- 
mių atleidimo, nebebuvo galima tenkintis vien „contri- 
tio“*192 - 

Nors Zinzendorfas ir keitė savo religines nuostatas dėl 
ortodoksų išpuolių, jis buvo linkęs laikyti save Dievo 
„įrankiu“. Bet sunku vienareikšmiai pasakyti, kokios bu- 
vo šio įdomaus „religinio diletanto“, kaip jį pavadino 
Ritschlis, pažiūros kitais (mums svarbiais klausirnais“?. 
Jis pats ne kartą vadino save „Pauliaus ir Lutherio tro- 
po“ atstovu ir į Įstatymą įsikibusio „pietistinio jokūbiš- 
ko“ tropo priešininku. Bet pati brolių bendruomenė ir 
jos veikla, kurią Zinzendorfas leido ir skatino, nors nuo- 


* Gailestis dėl padarytos nuodėmės (Iot.). 


119 


II. ASKETINIO PROTESTANTIZMO PROFESINĖ ETIKA 


latos ir pabrėždavo savo liuteroniškumą“*, daugeliu as- 
pektų buvo artimos kalvinistų nuostatai dėl šventųjų 
aristokratijos, kas ir atsispindėjo jau 1729 m. rugpjūčio 
12 d. notariniame protokole“*. Išorinė kažko panašaus 
išraiška yra 1741 m. lapkričio 12 d. nutarimas bendruo- 
menės seniūnu paskelbti Kristų. Apie tai buvo daug 
rašyta. Be to, iš brolių bendruomenės trijų „tropų“ du — 
kalvinistinis ir moraviškas — iš pat. pradžių esminiais 
klausimais orientavosi į reformatų profesinę etiką. Zin- 
zendorfas išsakė Johnui Wesley visai puritonišką požiū- 
rį, kad nors pats Dievo nuteisintasis ne visada gali Ži- 
noti apie savo nuteisinimą, tai padaryti gali kiti - pažinti iš 
jo elgesio“. Bet, kita vertus, emocinis momentas buvo 
vienas ryškiausių specifiškai hernhutietiškame religin- 
gume, ir pats Zinzendorfas nuolat bandydavo savo ben- 
druomenėje užkirsti kelią asketinio sušventinimo puri- 
toniška prasme tendencijai?' ir mėgino liuteriškai 
interpretuoti gerų darbų išganingumą“*. Kadangi tebebu- 
vo praktikuojama išpažintis, o bendruomenių reikšmė 
mažėjo, vis labiau įsitvirtino iš esmės liuteroniškas tikė- 
jimas sakramentais kaip išganymo priemone. Raciona- 
liam gyvenimo būdui nepaprastai trukdė ir Zinzendor- 
fo principas, kad religinio jausmo autentiškumo požymis 
esąs jo vaikiškas betarpiškumas, jo įsitikinimas, kad Dievo 
valią galima atskleisti metant burtus. Apskritai tiek, kiek 
jis pajėgė daryti įtaką"??, antiracionalūs. bei emocinio po- 
būdžio elementai hernhutiečių religingume vyravo kur 
kas labiau negu kitose pietizmo atmainose!“. Ryšys tarp 
dorovės ir nuodėmių atleidimo Spangenbergo Idea fidei 
frantum* yra toks pat netvirtas“! kaip ir apskritai liute- 


* Brolių tikėjimo idėja (Iot.). 

ronybėje. Tai, kad Zinzendorfas neigė metodistinį tobu- 
lybės idealą, čia, kaip ir visur, lėmė jo iš esmės eude- 
monistinis idealas: padėti žmonėms pajausti palaimą 
(Zinzendorfas sako: „laimės palaimą“) jau dabar!*, o ne 
mokyti juos stengtis racionaliai dirbti, kad įsitikintų bū- 
sią palaiminti anapus“?. Kita vertus, ir čia liko gyva idė- 
ja, skirianti hernhutiečius nuo kitų bažnyčių, kad brolių 
bendruomenės vertę lemia aktyvus jos narių krikščio- 
niškas gyvenimas, jų misionieriška veikla ir su šiais da- 
lykais susijęs jų profesinis darbas!“. Be to, praktinis gy- 
venimo racionalizavimas jo naudingumo požiūriu buvo 
esminė ir Zinzendorfo pasaulėžiūros dalis'“?. Tokį Zin- 
zendorfo, kaip ir kitų pietizmo atstovų, požiūrį lėmė, 
viena vertus, griežtas priešiškumas tikėjimui pavojin- 
goms filosofinėms spekuliacijoms ir atitinkamas polin- 
kis į konkrečias empirines žinias“, kita vertus - prak- 
"tinė profesionalaus misionieriaus nuovoka. Brolių 
bendruomenė, kaip misijų centras, kartu buvo dalykinė 
įstaiga ir savo narius nukreipdavo į pasaulietinės aske- 
zės kelią. Tokia askezė gyvenime visų pirma ieško „už- 
davinių“ ir, atsižvelgdama į juos, blaiviai ir planingai 
organizuoja tikinčiųjų gyvenimą. Tačiau tokiam prakti- 
niam gyvenimo organizavimui trukdė apaštalų misijos 
pavyzdys. Iš jų misijos kildinamas apaštališko neturto, 
kurio turi siekti Dievo išrinktieji „mokiniai“!“, chariz- 
mos šlovinimas galų gale reiškė, kad iš dalies atgaivi- 
nama „consilia evangelica“. Tai kartu stabdė kalvinisti- 
nio pavyzdžio racionalios profesinės etikos kūrimą, nors, 
kaip matyti iš perkrikštų sąjūdžio transformacijos, to- ' 
kios etikos kurti buvo neįmanoma. Jai dirvą iš vidaus 
intensyviai ruošė darbo kaip vien tik savo pašaukimo 
įgyvendinimo idėja. 

Apibendrindami galime pasakyti, kad kai mes nag- 
rinėjame vokiečių pietizmą mms dominančiu požiūriu, 
atskleidžiame, jog religiniai jo askezės pagrindai svy- 
ruoja ir yra netvirti, o tai nulemta iš dalies liuteronybės 
įtakos, iš dalies — emocionalaus pietistinio religingumo 
pobūdžio. Šie bruožai ryškiai atskiria pietizmą nuo kal- 
vinizmo geležinio nuoseklumo. Visiškai nedera šį pie- 
tizmo emocionalumą laikyti specifiniu jo bruožu, skirian- 
čiu jį nuo liuteronybės'“. Bet palyginti su kalvinizmų, 
pietistinis gyvenimo racionalizavimas neišvengiamai tu- 
rėjo būti mažesnis, nes vidinis impulsas, skatinantis nuo- 
lat išgyventi savo išrinktumą, laiduojantį amžinąją atei- 
H, pietizme perkeliamas į dabartį ir sukuria tam tikrą 
emocinę nuostatą. Tikrumas dėl savo išganymo, kurį 
išrinktasis visą laiką turėjo iš naujo įgyti nepaliaujama 
ir sėkminga profesine veikla, pakeičiamas nuolankumu 
ir nusižeminimu!“?, kuriuos iš dalies lėmė emocinis su- 
sijaudinimas, susijęs su grynai vidiniais išgyvenimais, o 
iš dalies — liuteroniškas išpažinties institutas, kuriuo pie- 
tistai ne kartą stipriai abejojo, bet vis dėlto toleravo!“ 
Visame tame atsispindi tikrasis liuteroniškas principas - 
ieškoti išganymo per „nuodėmių atleidimą“, o ne per 
praktinį „sušventinimą“. Planingą, racionalų siekį tikrai 
žino apie būsimą (anapus) palaimą ir tą Žinojimą iš- 
saugoti pakeičia poreikis jausti susitaikymo ir vienybės 
„ su Dievu džiaugsmą dabar (šiapus). Beje, ekonominia- 
me gyvenime polinkis mėgautis dabar trukdo raciona- 
liai organizuoti ūkį, kurio pagrindinis uždavinys — rū- 
pintis ateitimi. Tam tikru požiūriu šitaip yra ir religinio 
gyvenimo srityje. Visai akivaizdu, kad religinio gyveni- 
mo poreikis iš vidaus aktyvinti jausmus dabar mažiau 

skatina racionalizuoti pasaulietinę veiklą, negu tik į ana- 
pusį egzistavimą orientuotas reformatų „šventojo“ po- 
reikis patikrinti savo išrinktumą. Palyginti su ortodoksi- 
ne liuteronybe, kuri tradiciškai prisirišusi prie žodžio ir 
sakramentų, pietizmas labiau tinkamas tam, kad religija 
galėtų metodiškai skverbtis į gyvenimą. Apskritai pietiz- 
mas nuo Francke's bei Spenerio iki Zinzendorfo vis Ia- 
biau akcentavo jausmus. Bet tai nėra kokia nors ima- 
nentiška jo „raidos tendencija“. Šiuos skirtumus lėmė 
religinės (ir socialinės) aplinkos, iš kurios kilo Žymiausi 
pietizmo atstovai, prieštaros. Čia mes negvildensime šio 
klausimo, taip pat nekalbėsime ir apie tai, kiek vokie- 
čių pietizmo savitumas susijęs su tuo, kokiuose sociali- 
niuose sluoksniuose ir regionuose jis labiausiai paplito'?!. 
Čia mes turime dar kartą prisiminti, kad jausmingo pie- 
tizmo ir puritoniškų šventųjų gyvenimo būdo skirtumai 
nėra labai aiškūs ir griežti. Ketindami kaip nors iš anksto 
apibūdinti šitų skirtumų praktinius padarinius, galėtu- 
me sakyti, kad pietizmas ugdė daugiau tokias dorybes, 
kurios gana būdingos, viena vertus, savo „pašaukimui 
ištikimiems“ valdininkams, tarnautojams, darbininkams 
ir namudininkams"“?, o kita vertus - daugiausia patriar- 
chališkai nusiteikusiems darbdaviams, kurie, stengdamie- 
si įtikti Dievui, nusileidžia (panašiai kaip Zinzendorfas) 
iki savo darbininkų. O kalvinizmas, priešingai, kur kas 
artimesnis griežtai teisinei ir aktyviai buržuazinio kapi- 
talistinio verslininko nuostatai"*. Grynai emocionalus pie- 
tizmas yra, kaip pabrėžė jau Ritschlis“*, tik religinis „lei- 
sure classes“* žaidimas. Nors šitokia charakteristika toli 
gražu nėra išsami, ji dar ir šiandien atspindi tam tikrus 


* Dykinėtojų klasės (angl.). 

ekonominius savitumus tų tautų, kurioms darė įtaką vie- 
na ar kita iš šių dviejų asketinių srovių. 

- Emocinio ir kartu vis dėlto asketiško religingumo ry- 
šys su vis didesniu abejingumu dogmatiniams kalvinis- 
tinės askezės pagrindams ar net jų išsižadėjimu yra bū- 
dingas taip pat ir kontinentinio pietizmo atmainai 
Anglijoje ir Amerikoje - būtent mmetodizmui““. Jau pats 
pavadinimas rodo, ką amžininkai laikė jo šalininkų sa- 
vybe: tai „metodiškas“ gyvenimo būdo sisteminimas, ku- 
rio tikslas — certitudo salutis. Mat ir čia certitudo salu- 
tis buvo svarbiausias dalykas, jis tebebuvo tikinčiųjų 
religinių siekių tikslas. Nepaisant visų skirtumų, meto- 
dizmas neabejotinai giminingas tam tikroms vokiečių 
pietizmo srovėms"“. Giminystę visų pirma rodo tai, kad 
minėta metodika buvo pritaikyta taip pat ir jausmin- 
giems „atsivertimo“ aktams sukelti. Kadangi metodiz- 
mas iš pat pradžių buvo skirtas masinei propagandai, 
tai jausmingumas, būdingas Johno Wesley doktrinai dėl 
hernhutiečių ir liuteronybės įtakos, metodizme (ypač 
amerikiečių) įgavo ryškų emocinį pobūdį. Kartais baisia 
ekstaze virstanti atgailos kova, kuriai Amerikoje mėgs- 
tama skirti ypatingą „baimės suolą“, baigdavosi tikėji- 
mu nepelnyta Dievo malone, o kartu - įsitikinimu sa- 
vuoju nuteisintumu ir susitaikymu su Dievu. Šitas 
emocionalus religingumas įveikdamas didelius vidinius 
sunkumus savotiškai susiliedavo su asketine etika, ku- 
rią kartą visiems laikams racionalizavo puritonizmas: Prie- 
šingai kalvinizmui, kuris visus jausmus įtarinėjo esant 
apgaulingus, metodizmas vieninteliu neabejotinu certi- 
tudo salutis pagrindu laikė grynai jaučiamą absoliutų 
išrinktojo tikrumą, kylantį iš tiesioginio dvasinio liudi- 
jimo, be to, paprastai būdavo nurodoma diena ir net 

valanda, kada šis tikrumas atsirado. Nuosekliai plėto- 
damas saktifikacijos doktriną, bet ir ryžtingai vengda- 
mas jos ortodoksalaus aiškinimo, Wesley mokė, kad toks 
atgimusysis, veikiamas malonės, jau šiame gyvenime gali 
pasiekti „šventumą“, pasijusti tobulas (nenuodėmingas). 
Paprastai tai būdavo ypatingas ir dažnai staigus vidinis 
įvykis. Šis tikslas yra labai sunkiai pasiekiamas - daž- 
niausiai tik gyvenimo pabaigoje, bet jo reikia besąlygiš- 
kai siekti, nes jis laiduoja certitudo salutis, o „niaurų“ 
kalvinistų susirūpinimą pakeičia džiugiu tikrumu“". 
Šiaip ar taip, tikrasis atsivertėlis turi sau ir kitiems įro- 
dyti, kad bent jau nuodėmė „nebevaldo jo“. Todėl, ne- 
paisant lemiamos jausmo liudijimo reikšmės, metodizme 
tebereikalaujama šventai gyventi vadovaujantis Įstatymu. 
Wesley, kovodamas su tų laikų teisuoliais, tikėjusiais 
gerų darbų išganingumu, tik atgaivino seną puritonų 
idėją, kad geri darbai nėra realus malonės pagrindas, o 
tik padeda ją atpažinti —- bet tik tada, kai tie darbai 
atliekami Dievo šlovei. Kaip Johnas Wesley pats patyrė, 
vien gerų darbų nepakanka - būtina ir jausti, kad turi 
malonę. Jis pats kartais pavadindavo darbus malonės 
„Sąlyga“ ir 1771 m. rugpjūčio 9 d. deklaracijoje"ė pa- 
brėžė, kad tas, kuris nedaro jokių gerų darbų, nėra tik- 
ras tikintysis. Apskritai metodistai nuolatos pabrėžda- 
vo, kad nuo oficialiosios bažnyčios jie skiriasi ne mokslu, 
bet pamaldumu. Tikėjimo „vaisiaus“ reikšmė dažniau- 
siai būdavo grindžiama nuoroda į Pirmąjį Jono laišką 3, 
9, o asketiškas elgesys traktuojamas kaip aiškus atgimi- 
mo požymis. Ir vis dėlto sunkumų metodistams kilda- 
vo“*. Certitudo salutis nebuvo suvokiamas kaip išrink- 
tumas, nuolat tikrinamas asketišku gyvenimu, o tiesiogiai 


125 


II. ASKETINIO PROTESTANTIZMO PROFESINĖ ETIKA 


jaučiamas'? kaip malonė ir tobulumas, tad čia tikrumas 
dėl perseverantia* siejamas su vienkarbine atgailos kova. 
O tai galėjo reikšti predestinacijos doktrinos šalininkams 
vieną iš dviejų dalykų: silpnos prigimties Žmonėms tai 
leido antinomistiškai interpretuoti „krikščioniškąją lais- 
vę“ ir šitaip griauti metodišką gyvenimo būdą, o tada, 
kai nebūdavo prieinama prie tokios išvados, šventojo 
pasitikėjimas savimi pakildavo į svaiginančias aukštu- 
mas'?' ir sustiprėdavo jausminis puritoniško tipo pra- 
das. Viena vertus, dėl priešininkų kritikos metodistai 
mėgino išvengti šių išvadų labiau pabrėždami normaty- 
vinę Biblijos reikšmę ir būtinumą patikrinti savo išrink- 
tumą darbais'“. O kita vertus, šios išvados metodistų 
sluoksniuose stiprino antikalvinistišką Wesley tenden- 
ciją, pasak kurios, malonę galima prarasti. Stiprus liute- 
ronybės poveikis Wesley per Moravijos brolių bendruo- 
menę'“ skatino šią tendenciją ir didino metodistinės 
dorovės religinės orientacijos neapibrėžtumą'“. Galų gale 
iš esmės kaip būtinas pagrindas buvo išlaikytos tik dvi 
sąvokos: „regeneration“**, t.y. tiesiogiai jaučiamas tikru- 
mas dėl išsigelbėjimo, atsirandantis kaip tikėjimo vaisius, 
ir šventumo sąvoka, reiškianti laisvę (bent jau potencia- 
lią) nuo nuodėmės, kas įrodo malonės turėjimą. Atitin- 
kamai buvo sumenkinta išorinių malonės priemonių, 
ypač sakramentų, reikšmė. Šiaip ar taip, metodizmo su- 
keltas „general awakening“*** visur, taip pat ir Naujo- 
joje Anglijoje, rodė didėjančią malonės ir išrinktumo dok- 
trinos įtaką!“. 


N 


* Nuolatinė malonė (Iot.). 
** Atgimimas (angl.). 
*** Visuotinis pabudimas (angl.). 

Tad mus dominančiu požiūriu metodizmo etikos pa- 
grindai atrodo tokie pat netvirti kaip ir pietizmo. Ir me- 
todizmui „higher life“*, „antrojo palaiminimo“ siekimas 
buvo savotiškas predestinacijos doktrinos surogatas. An- 
gliškoje dirvoje išaugusio metodizmo praktinė etika bu- 
vo orientuota į etinę praktiką tenykštės reformuotos 
krikščionybės, kurios „revival“ jis ir norėjo būti. Emoci- 
niam atsivertimo aktui buvo rengiamasi metodiškai. Jam 
įvykus, nebebūdavo to pamaldaus mėgavimosi vienybe 
su Dievu, koks buvo būdingas jausmingam Zinzendor- 
fo pietizmui. Sužadintas jausmas turėjo padėti raciona- 
liai siekti tobulybės. Todėl religingumo emocinis pobū- 
dis neskatino intravertiško jausmingo krikščioniškumo, 
būdingo vokiečių pietizmui. Jau Schneckenburgeris pa- 
rodė, kad tai lėmė kur kas menkesnis muodėmingumo 
jausmas (taip iš dalies buvo dėl atsivertimo emo- 
cionalaus pobūdžio), už ką metodistai būdavo nuolatos 
kritikuojami. Metodizme ir toliau vyravo religinė jause- 
na, būdinga reformatams. Emocinis susijaudinimas tik ret- 
karčiais virsdavo entuziazmu (bet tada tikrai „koriban- 
tišku“), bet šis entuziazmas jokiu būdu nekenkė 
gyvenimo būdo racionalumui!'“. Vadinasi, metodizmo 
„regeneration“ tik papildė grynąjį išganymą už darbus — 
būtent religiškai pagrindė asketišką gyvenseną, kai bu- 
vo išsižadėta predestinacijos doktrinos. Atsivertimo po- 
žymiai, būtini norint patikrinti jo tikrumą, jo „sąlygos“, 
kaip sakė Wesley, iš esmės niekuo nesiskyrė nuo kalvi- 
nistinių. Toliau analizuodami profesinio pašaukimo idė- 
ją, mes galime nekreipti dėmesio į metodizmą, nes šis 

gana vėlyvas darinys!“ iš esmės niekuo šios idėjos ne- 
praturtino'*. 

Ir kontinentinės Europos pietizmas, ir anglosaksų tau- 
tų metodizmas yra antriniai reiškiniai'“? tiek idėjiniu tu- 
riniu, tiek ir savo istorine raida. Antras po kalvinizmo 
savarankiškas protestantiškos askezės subjektas yra per- 
krikštų sąjūdis ir XVI bei XVII šimtmečiais iš jo tiesio- 
giai kilusios arba jo religines doktrinas perėmusios sek- 
tos": baptistai, menonitai ir pirmiausia kvakeriai"!. Tai 
religinės bendruomenės, kurių etika grindžiama visiškai 
kitokiomis prielaidomis nei reformatų mokymas. Toliau 
pateikiamoje apybraižoje nušviečiami tik mums svarbūs 
dalykai, todėl tai negali būti išsami šio sudėtingo ir įvai- 
raus sąjūdžio analizė. Mes, žinoma, vėl daugiausia dė- 
mesio skirsime ankstyvųjų kapitalistinių šalių raidai. 

Mes jau buvome susidūrę su idėja, kuri istoriniu ir 
principiniu požiūriu yra pati svarbiausia visų šių ben- 
drijų idėja. Jos reikšmę kultūros raidai galima iki galo 
suprasti tik visai kitame kontekste. Tai „believers' 
church“"?* idėja. Pats pavadinimas rodo, kad religinė 
bendruomenė, arba „regimoji bažnyčia“, kalbant refor- 
matų bažnyčių terminais'“, traktuojama jau ne kaip sa- 
votiškas trestas antžemiškiems tikslams siekti, būtinai 
aprėpiantis ir teisiuosius, ir neteisiuosius. Tai jau nebe 
įstaiga, kurios paskirtis kalvinizme - gausinti Dievo šlo- 
vę, o katalikybėje ir liuteronybėje — perduoti išganymo 
gėrybes Žmonėms. Dabar ji buvo suvokiama vien tik 
kaip asmeniškai tikinčiųjų ir atgimusiųjų bendruomenė; ki- 
taip sakant, ne „bažnyčia“, bet „sekta“'“. Vien tai turė- 
jo simbolizuoti ir grynai išoriškas principas: krikštyti tik 


* Tikinčiųjų bažnyčia (angl.). 

suaugusius, kurie sąmoningai įgijo ir pažino tikėjimą!“. 
Perkrikštai visose religinėse diskusijose atkakliai karto- 
davo, kad „nuteisinimą“ šiuo tikėjimu jie supranta visai 
kitaip, negu dominavusi ortodoksinė senojo protestan- 
tizmo dogmatika, kuri „teismiškai“ skirstė Kristaus nuo- 
pelną'“. Perkrikštai suprato „nuteisinimą“ kaip išganin- 
gojo Kristaus žygdarbio vidinį įsisąmoninimą. O jis 
vykdavo per individualų apreiškimą: per Dievo dvasios 
veikimą atskirame žmoguje, ir tk per jį. Apreiškimas 
galimas kiekvienam, pakanka tik laukti dvasios ir nesi- 
priešinti jos atėjimui nuodėmingu prisirišimu prie pa- 
saulio. Tikėjimo, suprantamo kaip bažnyčios mokslo iš- 
manymas, ir pasiruošimo per atgailą sulaukti Dievo 
malonės reikšmė buvo visiškai sumenkinta. Atgimė anks- 
tyvosios krikščionybės pneumatinės-religinės idėjos, Ži- 
noma, labai pakitusios. Pvz., ta sekta, kuriai Menno Si- 
monsas savo Fondamentboek* (1539) pirmasis sukūrė 
daugmaž išbaigtą doktriną, norėjo kaip ir kitos perkrikš- 
tų sektos, būti tikrąja ir nesutepta Kristaus bažnyčia. Mat 
ją, panašiai kaip ir pirmąją krikščionių bendruomenę, 
turėjo sudaryti vien asmeniškai Dievo pažadintieji ir pa- 
šauktieji. Atgimusieji, ir tik jie, yra Kristaus broliai, nes 
juos, kaip ir jį, dvasiškai pradėjo Dievas'“. Todėl pir- 
mosios perkrikštų bendruomenės griežtai vengė „pasau- 
lio“, t.y. tik iš būtinybės bendravo su pasauliečiais, ir 
buvo griežtai bibliokratiškos ta prasme, kad pavyzdžiu 
laikė pirmosios krikščionių kartos gyvenimą. Kol senoji 
dvasia buvo gyva, šitas principas vengti pasaulio nie- 
kada visiškai neišnyko". Iš šių pradinių motyvų per- 
krikštų sektos perėmė principą, kurį mes (tik kiek ki- 

taip pagrįstą) radome jau kalvinizme ir kurio didžiulė 
reikšmė paaiškės vėliau. Tai visiškas atsisakymas „su- 
dievinti kūrinius“ tuo pagrindu, kad tai nuvertina vien 
tik Dievui skirtiną pamaldžią pagarbą'“. Pirmoji per- 
krikštų karta Šveicarijoje ir Aukštutinėje Vokietijoje su- 
prato biblinį gyvenimo būdą taip pat radikaliai, kaip jį 
kadaise suprato šv. Pranciškus: visiškai išsižadėti visų 
pasaulio džiaugsmų ir gyventi griežtai pagal apaštalų 
pavyzdį. Ir tikrai, daugelio pirmųjų perkrikštų gyveni- 
mas primena šv. Egidijaus gyvenimą. Tačiau šitoks griež- 
čiausias vadovavimasis Biblija“? dėl pneumatinio šio re- 
ligingumo pobūdžio neturėjo labai tvirto pamato. Juk 
tai, ką Dievas apreiškė pranašams ir apaštalams, nebu- 
vo viskas, ką jis galėjo ir norėjo apreikšti. Priešingai, 
kaip mokė jau Schwenkfeldas, kritikuodamas Lutherį, o 
vėliau ir Foxas, pasisakydamas prieš presbiterionus, pir- 
mosios krikščionių bendruomenės liudija, kad vieninte- 
lis tikrosios bažnyčios požymis esąs Dievo žodžio tęsti- 
numas. Toks žodis išlieka ne kaip rašytas dokumentas, 
bet kaip kasdieniame tikinčiojo gyvenime veikianti Šven- 
toji Dvasia, kuri tiesiogiai kreipiasi į kiekvieną, norintį 
ją išgirsti. Šią tebetrunkančio apreiškimo idėją kvakeriai 
vėliau nuosekliai išplėtojo ir sukūrė žinomą doktriną, 
kad lemiamą vaidmenį vaidina vidinis balsas — tiesiogi- 
nis Dvasios, pažįstamos protu ir sąžine, liudytojas. Kar- 
tu buvo paneigta ne Biblijos reikšmė, bet jos vienval- 
dystė. Tuo pat metu prasidėjo ta raida, kuri sunaikino 
visu5š bažnytinės išganymo doktrinos likučius, o galų 
gale kvakeriai visai atsisakė krikšto ir komunijos!'*!. Per- 
krikštų denominacijos, kaip ir predestinacijos doktrinos 
šalininkai, pirmiausia griežtieji kalvinistai, radikaliai nu- 
vertino visus sakramentus kaip išganymo priemones ir 

šitaip iki galo religiškai „atkerėjo“ pasaulį. Tik tebe- 
trunkančio apreiškimo „vidinė šviesa“ leidžia deramai 
suprasti Dievo apreiškimą Biblijoje'?*. Kita vertus, vidi- 
nė šviesa, bent jau pasak kvakerių, kurie išplėtojo šią 
idėją iki galo, gali veikti ir tuos žmones, kurie visai 
nieko nežino apie dievišką apreiškimą, pateiktą Biblijo- 
je. Šis principas „extra ecclesiam nulla salus“ galioja tik 
neregimoje bažnyčioje, kurią sudaro Dievo apšviestieji. 
Prigimtinis, taip pat ir besivadovaujantis prigimtiniu pro- 
tu'? žmogus be šios vidinės šviesos — tik padaras, kurio 
nutolimą nuo Dievo perkrikštai ir kvakeriai juto kone 
dar stipriau negu kalvinistai. Kita vertus, atgimimas, kurį 
teikia Dvasia, jeigu mes laukiame jo ir vidujai atsiduoda- 
me jam, gali, kadangi jis kyla iš Dievo, visiškai įveikti 
nuodėmės galią'““, tad grįžti į ankstesnę padėtį arba pra- 
rasti malonę faktiškai neįmanoma. Tiesa, kaip vėliau aiš- 
kino metodistai, tokia būsena nebuvo pasiekiama visa- 
da, o pavienio žmogaus tobulumo lygis čia, siejamas su 
jo nuosekliu (brendimu. Bet visos perkrikštų bendruome- 
nės norėjo būti „švarios“ — jų narių elgesys turėjo būti 
nepriekaištingas. Vidinis atsiskyrimas nuo pasaulio ir jo 
interesų, besąlygiškas paklusnumas Dievui, kalbančiam 
mums per mūsų sąžinę, buvo vienintelis neabejotinas 
tikrojo atgimimo požymis, o atitinkamas elgesys - pa- 
laimos sąlyga. Ji negalėjo būti pelnyta, tai - Dievo ma- 
lonės dovana, tačiau tik gyvenantis pagal savo sąžinę 
galėjo laikyti save atgimusiu. „Geri darbai“ šia prasme 
buvo „causa sine gua non“*. Mes matome, kad šios 
paskutinės Barcley'aus mintys, kurias mes čia išdėstė- 
me, praktiškai sutampa su reformatų doktrina. Be abe- 


* Būtina sąlyga (lot). 

jonės, šių idėjų plėtojimui darė įtaką kalvinistinė aske- 
zė, su kuria-perkrikštų sektos susidūrė Anglijoje ir Olan- 
dijoje. Visą pirmąjį savo misionieriškos veiklos laikotar- 
pi G. Foxas pamoksluose reikalavo rimtai ir giliai perimti 
tokią askezę. 

Kadangi perkrikštai nepripažino predestinacijos, psi- 
chologinis jų dorovės metodiškumo pagrindas buvo Dva- 
sios poveikio „laukimas“ — tai idėja, kuri dar ir šiandien 
uždeda savo antspaudą kvakerių „meeting“*. Šios idėjos 
esmę puikiai išanalizavo Barclay'us: šito tylaus laukimo 
tikslas - įveikti „prigimtinio“ Žmogaus instinktyvumą ir 
iracionalumą, aistringumą ir subjektyvumą. Js privalo 
tylėti, kad jo sieloje įsivyrautų ta gili tyla, kurioje gali 
kalbėti tik Dievas. Žinoma, toks „laukimas“ galėjo su- 
kelti isteriją, paskatinti pranašauti ir ten, kur buvo puo- 
selėjamos eschatologinės viltys, sukelti entuziastiško chi- 
liazmo proveržius. Visa tai tikrai įmanoma esant tokio 
pobūdžio religingumui, ir tai iš tikrųjų buvo būdinga 
Miunsteryje sunaikintai perkrikštų bendruomenei. Ta- 
čiau, kai perkrikštai įsiliejo į normalų pasaulietišką pro- 
fesinį gyvenimą, idėja; kad Dievas kalba tik ten, kur jo 
kūrinys tyli, skatino ugdyti žmogaus gebėjimą ramiai 
apsvarstyti savo veiksmus ir vadovautis kruopščia savo 
sąžinės analize!*“. Šitokia ramybė, blaivumas, nepapras- 
tas sąžiningumas iš tikrųjų būdingi vėlesnių perkrikštų 
bendruomenių, o ypač kvakerių gyvenimo praktikai. Ra- 
dikalus pasaulio atkerėjimas nepaliko jokio kito kelio, 
išskyrus pasaulietinę askezę. Tos bendruomenės, kurios 
nenorėjo turėti nieko bendra su politine valdžia ir jos 
veikla, galėjo išoriškai realizuoti šias asketines dorybes 

tik profesinėje veikloje. Nors perkrikštų bendruomenių 
steigėjai nusigręžė nuo pasaulio beatodairiškai radika- 
liai, bet jau pirmajai perkrikštų kartai griežtas apaštališ- 
kas gyvenimo būdas nebuvo besąlygiškai būtinas visiems 
kaip atgimimo įrodymas. Jau šioje perkrikštų kartoje bu- 
vo pasiturinčių biurgerių. Menno tvirtai pripažino pa- 
saulietines profesines dorybes ir tvarką, grindžiamą pri- 
vatine nuosavybe. Bet jau iki jo griežtas perkrikštų 
dorovės rūstumas pasuko tuo keliu, kurį praskynė re- 
formatų etika'“, ir būtent Hodėl, kad nepasaulietinė vie- 
nuoliška askezė nuo Lutherio, kuriuo čia sekė perkrikš- 
tai, buvo laikoma prieštaraujančia Biblijai ir krypstančia 
į išganymą už darbus. Ir vis dėlto, jeigu nepaisysime 
kai kurių pusiau komunistinių ankstyvųjų bendruome- 
nių, reikia nurodyti, kad iki pat mūsų dienų egzistuoja 
perkrikštų sekta, vadinamieji „tunkeriai“ (dompelaers, 
dunckards), kurie nepripažįsta švietimo ir pragyveni- 
mui nebūtinos nuosavybės. Be to, ir Barclay'us ištiki- 
mybę profesijai suprato ne kalvinistiškai ar liuteroniš- 
kai, bet, ko gero, tomistiškai - kaip „naturali ratione“* 
neišvengiamą tikinčiojo priklausomybės pasauliui pada- 
rinį“7. Šios pažiūros, kaip ir daugelis Spenerio bei vo- 
kiečių pietistų pasisakymų, švelnino kalvinistinę profe- 
sinio pašaukimo sampratą. Bet kita vertus, dėl daugybės 
faktorių iš esmės susHprėjo perkrikštų sektų ekonomi- 
niai profesiniai interesai. Vienas iš tokių veiksnių buvo 
atsisakymas eiti valstybines pareigas. Iš pradžių tai bu- 
vo suprantama kaip religinė pareiga, kylanti iš atsisky- 
rimo nuo pasaulio. Šiam atsisakymui praradus principi- 
nę reikšmę, jo tebesilaikė menonitai ir kvakeriai, nes jie 


* Dėl natūralių priežasčių (lot). 

griežtai atsisakė naudotis ginklais bei prisiekti, o tai ne- 
išvengiamai užkirto jiems kelią į valstybines pareigas. 
Be šio atsisakymo, visoms perkrikštų denominacijoms 
būdingas neįveikiamas priešiškumas bet kokiam aristok- 
ratiškam gyvenimo stiliui. Iš dalies tai paaiškintina tuo, 
kad perkrikštai (kaip ir kalvinistai) draudė šlovinti Die- 
vo kūrinius, o iš dalies tai buvo minėtų apolitiškų arba 
tiesiog antipolitiškų principų padarinys, kartu blaivus 
ir sąžiningas perkrikštų gyvenimo būdo metodiškumas 
buvo nukreiptas į su politika nesusijusios profesinės 
veiklos vėžes. Sąžinės atliekamą elgesio kontrolę per- 
krikštų išganymo teorija traktavo kaip Dievo individu- 
alų apreiškimą Žmogui ir teikė šiai kontrolei didžiulę 
reikšmę. Tai uždėjo antspaudą perkrikštų profesiniam 
elgesiui. Apie didelę tokio elgesio reikšmę svarbių ka- 
pitalistinės dvasios aspektų raidai kalbėsime vėliau, bet 
tik tiek, kiek yra įmanoma šiame darbe, neanalizuojant 
visos protestantiškos askezės politinės ir socialinės eti- 
kos. Užbėgdami už akių, pasakysime, kad mes pamaty- 
sime, jog jau XVII šimtmečio Žmonių vertinimu, per- 
krikštams, o ypač kvakeriams būdinga askezės forma!“ 
praktiškai išryškino tą svarbų kapitalistinės „etikos“ prin- 
cipą, kuris paprastai formuluojamas taip: „honesty is 
the best policy“*'*. Klasikinė šio principo formuluotė 
pateikta anksčiau cituotame Franklino traktate. Kalbė- 
dami apie kalvinizmo poveikį, mes tariame, kad labiau- 
siai jis padėjo išlaisvinti privataus ūkio energiją. Nepai- 
sant viso formalaus „šventųjų“ veiklos legalumo, ir 
kalvinistams pakankamai dažnai kildavo abejonė, kurią 


* Sąžiningumas yra geriausia politika (angl.). 

Goethe išsakė šitaip: „Veikiantis visada nesąžiningas, są- 
žiningas gali būti tik stebėtojas“'**. 

Dar vieno svarbaus momento, kuris stiprino perkrikš- 
tų denominacijų pasaulietinę askezę, visą reikšmę gali- 
ma išanalizuoti tik kitame kontekste. Vis dėlto, kad pa- 
teisintume čia pasirinktą dėstymo seką, pateiksime keletą 
pastabų ir apie jį. Mes visai sąmoningai išeities tašku 
nepasirinkome objektyvių socialinių senųjų protestantų 
bažnyčių institutų, taip pat ir bažnytinės drausmės, kuri 
buvo tokia svarbi. Mes sąmoningai domėjomės tuo po- 
veikiu, kurį tikinčiojo gyvenimo būdui daro subjektyvus 
asketinio religingumo suvokimas. Taip darėme ne tik 
todėl, kad šitas problemos aspektas ligi šiol mažai tir- 
tas, bet ir todėl, kad bažnytinės drausmės padariniai 
toli gražu ne visada vienodi. Bažnytinė policinė indivi- 
do gyvenimo kontrolė, kuri kalvinistinių valstybinių baž- 
nyčių srityse beveik prilygo inkvizicijai, veikiau galėjo 
trukdyti išlaisvinti individualias jėgas. Šį išlaisvinimą są- 
lygojo asketiškas metodiško išganymo siekis: Kartais taip 
ir būdavo. Nors valstybinis merkantilinis reglamentavi- 
mas galėjo skatinti plėtoti pramonę, bet jis negalėjo pats 
"savaime išugdyti kapitalistinės „dvasios“. Ten, kur tas 
reglamentavimas įgydavo policinį autoritarinį pobūdį, 
jis tą dvasią tiesiog paraližuodavo. Lygiai tokie pat ga- 
lėjo būti bažnytinio askezės reglamentavimo, kai jis tap- 
davo pernelyg policinis, poveikis. Tada jis priversdavo 
tikinčiuosius laikytis tam tikrų išorinių elgesio normų, 
bet tam tikromis sąlygomis slopindavo subjektyvius me- 
todiško gyvenimo būdo impulsus. Analizuojant šį klau- 
simą“"', būtina atsižvelgti į tą didelį skirtumą, egzista- 
vusį tarp to poveikio, kurį darė valstybinių bažnyčių 
autoritarinė dorovės policija, ir poveikio, kurį darė sek- 

tų dorovės policija, besiremianti savanorišku paklusnu- 
mu. Visos perkrikštų sąjūdžio denominacijos iš principo 
kūrė „sektas“, o ne „bažnyčias“, o dėl to jų askezė irgi 
darėsi stipresnė. Taip būdavo, nors ir įvairiu mastu, ir 
tose kalvinistų, pietistų, metodistų bendrijose, kurios fak- 
tiškai buvo priverstos voliuntaristiškai burti bendruome- 
nes'*. 

Pateikę šią puritoniškos pašaukimo idėjos religinių 
pagrindų apybraižą, dabar turime išnagrinėti jos povei- 
kį ekonominiam gyvenimui. Nepaisant individualių skir- 
tumų ir įvairių akcentų, visose asketinėse religinėse ben- 
druomenėse randame tų bruožų, kurie yra lemiami mus 
dominančiu požiūriu“*. Tačiau lemiamas mums daly- 
kas - pakartokime — yra tai, kad visose denominacijose 
religinė „malonės būklė“ suprantama kaip būklė (sta- 
tus), kuri žmogų atskiria nuo pasmerktosios kūrinijos, 
nuo „pasaulio“'“. Kad ir kaip skirtingai šios denomina- 
cijos dogmatiškai aiškino, kokiu būdu pasiekiama ši būk- 
lė, visos teigė, jog jos negali garantuoti kokios nors ma- 
ginės-sakramentinės priemonės, nuodėmių atleidimas po 
išpažinties ar pavieniai dievobaimingi darbai, bet tik iš- 
rinktumo patikrinimas tam tikru savitu elgesiu, kuris aiš- 
kiai skyrė išrinktąjį nuo „prigimtinio“ Žmogaus gyveni- 
mo stiliaus. Tai skatino individą metodiškai kontroliuohi 
savo malonės būklę gyvenimo būdu ir gyventi asketiš- 
kai. Kaip mes matėme, šitas asketiškas gyvenimo stilius 
reiškė racionalų visos Žmogaus egzistencijos pertvarky- 
mą pagal Dievo valią. Šita askezė nebebuvo opus super- 
erogationis*. Tai buvo veikla, būtina kiekvienam, kas 
norėjo būti tikras dėl savo palaimos. Lemiamas dalykas 


Ž Darbas, pranokstantis pareigą (lot.). 

buvo tai, kad šitas ypatingas, nuo „natūralaus“ gyveni- 
mo besiskiriantis „šventųjų“ gyvenimas, kurio reikalavo 
religija, vyko jau ne vienuolių bendruomenėse, atsisky- 
rusiose nuo pasaulio, bet pačiame pasaulyje ir jo dari- 
niuose. Šitas pasaulietinio gyvenimo būdo racionalizavi- 
mas transcendencijos akivaizdoje buvo asketinio protes- 
tantizmo profesinio pašaukimo sampratos padarinys. 

Krikščioniška askezė, kuri iš pradžių bėgo nuo pa- 
saulio į vienatvę, jau iš vienuolyno valdė pasaulį kaip 
bažnyčia, nors ir buvo jo išsižadėjusi. Bet apskritai pa- 
saulietinis kasdienis gyvenimas neprarado dėl jos savo 
natūralaus ir betarpiško pobūdžio. Dabar ji įžengė į gy- 
venimo rinką, užtrenkė vienuolyno duris ir pradėjo dieg- 
ti savo metodiką pasaulietiniame kasdieniame gyvenime, 
paversdama jį racionaliu gyvenimu pasaulyje, bet vis dėl- 
to me šio pasaulio gyvenimu ir ne šiam pasauliui. Rezul- 
tatus mes mėginsime atskleisti toliau. 


Antras skyrius 
ASKEZĖ IR KAPITALISTINĖ DVASIA 


Norėdami suprasti pagrindinių asketinio protestan- 
tizmo religinių idėjų ryšius su kasdienio ekonominio gy- 
venimo maksimomis, privalome visų pirma remtis to- 
kiais teologiniais tekstais, kurie radosi iš sielovados prak- 
tikos. Tais laikais, kai gyvenimas anapus reiškė viską, 
kai nuo leidimo priimti komuniją priklausė krikščionio 
socialinė padėtis, kai dvasininkas per sielovadą, bažny- 
tinę drausmę ir pamokslą darė tokią įtaką, kokios mes, 
modernieji žmonės, tiesiog nebegalime įsivaizduoti, tais lai- 
kais šią praktiką skatinusios religinės jėgos iš esmės for- 
mavo ir „nacionalinį charakterį“. Tuo galime įsitikinti 
vien pažvelgę į „consilia“, „casus conscientiae“* ir kt. 
rinkinius. 

Šiame skyriuje, priešingai negu tolesniuose, mes ga- 
lime tyrinėti asketinį protestantizmą kaip tam tikrą vien- 
tisą darinį. Bet kadangi iš kalvinizmo išaugęs anglų pu- 
ritonizmas nuosekliausiai pagrindžia profesinio pašau- 
kimo idėją, mes, vadovaudamiesi savo principu, 
daugiausia dėmesio skirsime vienam iš jo atstovų. Iš 
daugelio kitų puritonų moralistų Ričhardas Baxteris iš- 


* Sąžinės problemos (Iot.). 

siskiria savo labai praktiška ir realistiška nuostata, o 
kartu ir visuotiniu pripažinimu — jo darbai nuolat iš 
naujo leidžiami ir verčiami. Jis buvo presbiterionas ir 
Vestminsterio sinodo apologetas, tačiau, kaip ir dauge- 
lis geriausių tų laikų protų, dogmatikos klausimais pa- 
mažu tolo nuo grynojo kalvinizmo. Sielos gilumoje jis 
buvo uzurpatoriaus Cromwellio priešininkas, nes jam 
buvo antipatiška bet kokia revoliucija, sektantiškumas 
ir ypač fanatiškas „šventųjų“ uolumas. Jis buvo labai 
pakantus išoriniams nuomonių skirtumams ir objekty- 
vus savo priešininkams. Baxteris stengėsi apriboti savo 
veiklą praktinėmis bažnytinio ir dorovinio gyvenimo 
problemomis ir buvo vienas Žymiausių istorijoje sielo- 
vadininkų, kuriems labiausiai sekėsi. Dirbdamas šį dar- 
bą, jis tarnavo parlamentui, Cromwelliui ir Restauraci- 
jai!', o atsistatydino iš pareigų dar iki „Baltramiejaus die- 
nos“. Baxterio Christian Directory* yra pats išsamiausias 
puritonų moralinės teologijos sąvadas, iki galo pagrįs- 
tas jo paties praktinio sielovados darbo patirtimi. Paly- 
ginimui remiamės vokiečių pietizmo atstovo Spenerio 
Teologiniais apmąstymais (Theologische Bedenken), kvakerio 
Barclay'aus Apologija (Apology) ir kitais asketinės etikos 
atstovų darbais“. Taupydami vietą, šį palyginimą išdės- 
tome komentaruose“. 

Atsivertus Baxterio Amžinąją šventųjų ramybę (Ewige 
Ruhe der Heiligen) ir Christian Directory arba jiems arti- 
mus kitų autorių“ darbus, tuoj krinta į akis, kad jų sam- 
protavimuose apie turtą? ir jo įgijimą akcentuojami ebio- 
nitiniai Naujojo Testamento apreiškimo elementai“. Tur- 
tas pats savaime yra didelis pavojus, o jo pagundos yra 


* Krikščionių vadovas (angl.). 

nepaliaujamos, jo siekimas? yra ne tik beprasmis, paly- 
ginti su neprilygstama Dievo karalystės reikšme, bet ir 
doroviškai abejotinas dalykas. Atrodo, kad čia askezė 
daug priešiškesnė bet kokiam laikinų gėrybių siekimui, 
palyginti su Calvino nuostata, kad turtas nėra jokia kliū- 
tis veiksmingai dvasininko veiklai. Atvirkščiai, Calvinas 
apskritai turtą laikė visai pageidautina priemone dvasi- 
ninkų autoritetui stiprinti ir leido jiems pelningai inves- 
tuoti savo turtą, su sąlyga, kad tai nekels Žmonių nepa- 
sitenkinimo. Galima pateikti gausybę pavyzdžių, kaip 
puritonų raštuose prakeikiamas pinigų ir turto siekis, 
bei priešpriešinti tuos raštus daug pakantesnei etinei vė- 
lyvųjų viduramžių literatūrai. Šitos abejonės yra visiš- 
kai rimtos, bet tikroji etinė jų reikšmė bei sąryšis atsi- 
skleidžia tik kur kas įdėmiau jas nagrinėjant. Tikrai 
smerktinas dalykas yra ramus tenkinimasis nuosavybe“, 
mėgavimasis turtu ir iš to kylantys padariniai - dyka- 
duoniavimas ir kūniškų įgeidžių tenkinimas, o pirmiau- 
sia - „švento“ gyvenimo siekio užmiršimas. Ir tik dėl 
to, kad nuosavybė kelia šį pavojų atsipalaiduoti ir nu- 
rimti, ji yra abejotina. Mat „amžinoji ramybė“ laukia 
„Šventojo“ anapus, o šioje Žemėje Žmogui, kad taptų 
tikras dėl savo malonės, „reikia dirbti darbus to, kuris 
mane siuntė, kolei diena“*. 

Dievas aiškiai apreiškė savo valią, kad Jo šlovę di- 
dina ne dykaduoniavimas ir mėgavimasis, o žik veikla“. 
Tad svarbiausia ir pati sunkiausia iš visų nuodėmių yra 
laiko švaistymas. Žmogaus gyvenimas yra be galo trum- 
pas ir brangus jo pašaukimui įtvirtinti. Gaišti laiką ben- 
dravimui, „tuštiems plepalams“!“, prabangai!!, netgi mie- 


* Jn 9, 4. 

gui“, viršijančiam būtiną sveikatai laiką (ne ilgiau negu 
6-8 valandos) morališkai labai smerktinas dalykas“. Čia 
dar nerandame Franklino teiginio „laikas — tai pinigai“, 
bet šis teiginys galioja, taip sakant, dvasine prasme: lai- 
kas yra be galo brangus, nes kiekviena sugaišta valan- 
da atimama iš Dievo, ji prarandama Dievo šlovei di- 
dinti“. Todėl bevertė, o kartais ir tiesiog smerktina yra 
ir neveikli kontempliacija, bent jau tada, kai kontemp- 
liuojama profesinio darbo sąskaita“. Mat kontempliaci- 
ja Dievui patinkanti mažiau negu aktyvus Jo valios vyk- 
dymas profesinėje veikloje'*. Be to, jai skirtas sekmadie- 
nis. Baxterio nuomone, tie patys žmonės, kurie dykinėja 
darbe, neturi laiko ir Dievui, kai ateina Jam skirta va- 
landa". 

Visą pagrindinį Baxterio veikalą persmelkia atkak- 
lus, o kartais beveik aistringas raginimas imtis nuolati- 
nio fizinio arba protinio darbo“. Čia akivaizdi dviejų 
motyvų įtaka“. Pirma, darbas nuo seno yra išbandyta 
asketinė priemone. Tokį jį nuo senų laikų labai vertino“ 
Vakarų bažnyčia ir tuo griežtai skyrėsi ne tik nuo Rytų 
krikščionybės, bet ir nuo daugumos vienuolijų regulų 
visame pasaulyje?'. Kaip tik darbas yra specifinė pre- 
vencinė priemonė nuo visų pagundų, kurias puritoniz- 
mas pavadino „unclean life“*. Čia jo vaidmuo yra ne- 
mažas. Seksualinė puritonizmo askezė skiriasi nuo 
vienuoliškosios tik mastu, o ne grindžiamuoju principu. 
Kadangi ji aprėpia ir vedybinį gyvenimą, tai jos sritis 
yra platesnė negu vienuoliškosios. Mat ir santuokiniai 
lytiniai santykiai taip pat yra leistini tik kaip priemonė 
Dievo šlovei didinti vykdant Jo įsakymą: „Veiskitės ir 
dauginkitės“**. Tas pats vaistas skiriamas ir nuo religi- 


* Nešvarus gyvenimas (angl.). 
* Pr 1, 28. 

nių abejonių, ir nuo kankinančių skrupulų, ir nuo sek- 
sualinių pagundų: kartu su saikinga, vegetariška dieta 
ir šaltomis voniomis siūloma „uoliai dirbti“? 

Bet darbas dar pirmiausia yra Dievo iškeltas viso 
žmogaus gyvenimo savaiminis tikslas**. Pauliaus Žodžiai 
„Kas nedirba, tas tegul ir nevalgo“ - besąlygiški ir tai- 
komi visiems?. Nenoras dirbti yra malonės stokos po- 
žymis““, 

Čia matome, kad šis požiūris akivaizdžiai skiriasi 
nuo viduramžių požiūrio. Šv. Pauliaus žodžius inter- 
pretavo ir Tomas Akvinietis. Tačiau jo aiškinimu“, dar- 
bas tik naturali ratione* yra būtinas tiek pavienio žmo- 
gaus, tiek ir visuomenės gyvenimui palaikyti. Kur nėra 
tokio tikslo, šis priesakas nustoja galioti. Jis tinkamas 
tik Žmonių giminei, bet ne pavieniam Žmogui. Jis ne- 
taikytinas tam, kas gali gyventi iš savo nuosavybės ne- 
dirbdamas. Žinoma, ir kontempliacija kaip dvasinė ak- 
tyvumo forma Dievo karalystėje yra svarbesnė negu 
Pauliaus įsakymas, suprastas pažodžiui. Pagaliau popu- 
liariajai teologijai tobuliausia vienuoliško „produktyvu- 
mo“ forma buvo „thesaurus ecclesiae** gausinimas mal- 
da ir giedojimu chore. Savaime suprantama, kad Baxte- 
ris ne tik panaikina šias etinės pareigos dirbti išimtis, 
bet ir labai sugriežtina Pauliaus principą teigdamas, kad 
ir turtas neatleidžia nuo šios besąlygiškos pareigos“. Pa- 
siturintis irgi negali valgyti, jeigu nedirba, mat jeigu jis 
ir gali nedirbdamas tenkinti savo poreikius, vis. dėlto 
galioja Dievo įsakymas, kuriam jis turi paklusti taip pat 
kaip ir vargšas“. Juk Dievo apvaizda visiems be išim- 
ties davė pašaukimą (calling), kurį reikia pažinti ir kurį 


* Dėl natūralių priežasčių (Iot.). | 
** Bažnyčios lobynas (Iot.). 

privalu įgyvendinti. Kitaip negu liuteronybėje“, čia šis 
pašaukimas suprantamas ne kaip lemtis, kuriai reikia 
paklusti ir ja tenkintis, bet kaip Dievo įsakymas kiek- 
vienam žmogui dirbti Dievo garbei. Šitas, atrodytų, ne- 
žymus niuansas turėjo reikšmingų psichologinių padari- 
nių ir padėjo toliau plėtoti tą providencialistinį ekonomi- 
nio kosmoso aiškinimą, kuris buvo žinomas jau scho- 
lastikoje. 

Tomas Akvinietis, kurio samprata čia mums pato- 
giausia remtis, kaip ir daugelis kitų mąstytojų, darbo 
pasidalijimą ir pasiskirstymą į profesijas suprato kaip 
tiesioginę dieviškojo pasaulio plano išdavą. Žmogus įei- 
na į šį kosmosą ex causis naturalibus ir atsitiktinai („con- 
tingent“, vartojant scholastų terminą). Kaip jau matėme, 
žmonių susiskirstymas luomais ir profesijomis pagal ob- 
jektyvią istorinę tvarką Lutheriui buvo tiesioginė Dievo 
valios išdava, o kiekvieno Žmogaus prisirišimas prie Die- 
vo jam skirtos vietos ir veiklos tapo religine pareiga“!. 
Taip buvo todėl, kad liuteroniško religingumo santykis 
su „pasauliu“ iš pat pradžių buvo neapibrėžtas, toks jis 
ir išliko. Lutheris niekada taip ir neišsivadavo iš Pau- 
liaus įtakos ir jo abejingumo pasauliui, todėl jo pažiū- 
rose nebuvo galima rasti etinių pasaulio tvarkymo prin- 
cipų. Reikėjo pripažinti pasaulį tokį, koks jis yra, ir tokį 
pripažinimą paskelbti religine pareiga. 

Vėl kitaip dėliojami akcentai providencialistiškai in- 
terpretuojant privačių ūkinių interesų sąveiką puritonų 
moksle. Pasak puritoniško pragmatinio aiškinimo, norė- 
dami suprasti, kokiu tikslu Apvaizda suskirstė Žmones 
pagal profesijas, apie šį tikslą geriausiai sužinome iš šio 
susiskirstymo vaisių. Šiuo klausimu Baxteris leidžiasi į 
tokius išvedžiojimus, kurie daugeliu aspektų tiesiogiai 

primena žinomą Adamo Smitho darbo pasidalijimo apo- 
teozę*?. Profesinė specializacija, sudaranti sąlygas darbi- 
ninkams įgyti įgūdžių (skill), kiekybiškai ir kokybiškai 
padidina darbo našumą ir šitaip prisideda prie didžiau- 
sios visų gerovės (common best), kuri tapati didžiausio 
žmonių skaičiaus gerovei. Iki šios vietos Baxterio moty- 
vacija yra grynai utilitarinė ir gana artima daugeliui 
pažiūrų, kurios jau buvo įprastos to meto pasaulietinėje 
literatūroje“?, tačiau jo pažiūrų puritoniškumas atsisklei- 
džia tuoj pat, kai jis ima svarstyti pagrindinį motyvą: 
„Kai Žmogus neturi nuolatinės profesijos, jo veikla yra 
tik laikinas darbas ir jis daugiau laiko praleidžia tingi- 
niaudamas, negu dirbdamas“. Šiuos svarstymus Baxte- 
ris užbaigia šitaip: „Ir jis (profesionalus darbininkas) dir- 
ba tvarkingai, o kiti pasmerkti amžinai sumaiščiai, 
nežinodami, nei kur, nei kada dirbti“*'. Todėl konkreti 
profesija („certain calling“; kitose vietose parašyta „sta- 
ted calling“) kiekvienam Žmogui yra didžiausia gėrybė. 
Atsitiktinis darbas, kurį dažnai būna priverstas dirbti 
paprastas padienis darbininkas, dažnai esti neišvengia- 
ma, bet visada nepageidaujama laikina veikla. „Žmo- 
gaus be profesijos“ gyvenime trūksta sistemiškumo ir 
metodiškumo, kurie, kaip matėme, yra būtinas pasau- 
lietinės askezės reikalavimas. Taip pat ir'kvakerių etika 
reikalauja, kad profesinė Žmogaus veikla būtų nuosek- 
lus asketiškas dorybės ugdymas, savo išrinktumo tikri- 
nimas sąžiningumu, kuris atsiskleidžia rūpestingu“ ir me- 
todišku profesinės pareigos atlikimu. Dievui reikia ne 
darbo paties savaime, bet būtent racionalaus profesinio 
darbo. Puritoniškoje profesinio pašaukimo sampratoje 
nuolatos pabrėžiamas profesinės askezės metodiškumas, 
o Lutheris tik ragino tenkintis Dievo kartą skirtu liki- 

mu“. Todėl puritonai besąlygiškai teigiamai. atsako į 
klausimą, ar vienas asmuo gali suderinti kelis callings: 
taip, kai tai naudinga bendrai ir asmeninei“ gerovei, 
kai tai niekam nedaro žalos ir neskatina nesąžiningumo 
(„unfaithful“) dirbant vieną iš darbų. Maža to, purito- 
nai visai nesmerktinu dalyku laiko ir profesijos pakeiti- 
mą, kai tai daroma ne lengvabūdiškai, bet trokštant im- 
tis Dievui labiau patinkančios ir, vadinasi, bendrą 
puritonišką principą atitinkančios profesijos“, t.y. nau- 
dingesnės profesijos. Svarbiausia yra tai, kad profesijos 
naudingumas ir atitinkamai jos patikimas Dievui pir- 
miausia vertintini doroviniu masteliu, o po to - svarbu- 
mu atsižvelgiant į gaminamų gėrybių reikšmę „visuo- 
menei“. Tačiau tuoj „pat taikomas trečias ir, Žinoma, 
praktiškai svarbiausias kriterijus, tai — privataus ūkio 
„pelningumas“?. Mat jeigu Dievas, kurio pirštą purito- 
nas mato visose savo gyvenimo aplinkybėse, suteikia 
vienam iš savo išrinktųjų kokį nors šansą pasipelnyti, 
Jis daro tai turėdamas savų ketinimų. Todėl tikintiš 
krikščionis turi paklusti šiam raginimui ir pasinaudoti 
tuo šansu“. „Jeigu Dievas rodo jums kelią, kuriuo eida-. 
mi jūs be žalos savo sielai ar kitiems galite teisėtai pa- 
sipelnyti daugiau negu eidami kitu keliu, o jūs tai atme- 
tate ir renkatės mažiau pelningą kelią, tai jūs žlugdote 
vieną iš jūsų pašaukimo (calling) tikslų. Jūs atsisakote būti 
Dievo patikėtiniais (stewart) ir priimti jo dovanas, kad 
jas panaudotumėte Jam, kai Jis to pareikalaus. Jūs turite 
dirbti, kad praturtėtumėte. Žinoma, ne kūniškiems malo- 
numams tenkinti ir ne tam, kad nusidėtumėte, bet Die- 
vui.“*! Turtas yra pavojingas tik kaip pagunda pasiduo- 
ti tingiai ramybei ir nuodėmingai mėgautis gyvenimu, 
o turto siekimas pavojingas tik tada, kai jo tikslas yra 

galimybė vėliau nerūpestingai ir linksmai gyventi. Bet 
kaip profesinės pareigos atlikimo išdava turtas yra ne 
tik leistinas, bet tiesiog privalomas“. Atrodo, kad apie 
tai tiesiogiai kalbama ir alegorijoje apie tarną, kuris bu- 
vo pasmerktas už tai, kad neuždirbo palūkanų iš jam 
patikėto svaro“. Dažnai argumentuojama, kad noras bū- 
ti neturtingam prilygsta norui sirgti“. Tai smerktina kaip 
noras būti išganytam už nuopelnus ir daro žalą Dievo 
šlovei. Ir pagaliau elgetaujantis darbingas Žmogus nusi- 
deda ne vien tuo, kad tinginiauja, bet ir, pasak apašta- 
lo, tuo, kad nusižengia artimo meilei“. 

Kaip akcentuojant nuolatinės profesijos asketinę reikš- 
mę, išaukštinamas modernus specialistas, taip providen- 
cialistiškai aiškinant pelno siekimą, idealizuojamas vers- 
lininkas*“. Asketiškai nusiteikę puritonai vienodai neken- 
tė ir aristokratiško senjoro atsainumo, ir demonstratyvaus 
parveniu pasipūtimo. Užtat visiško etinio pritarimo su- 
laukia blaivus buržua - selfmademan**. Žodžiai „God 
blesseth his trade“** nuolat taikomi tiems „šventie- 
siems““?, kurie sėkmingai vadovavosi Dievo nurodymais. 
Puritonas, vadovaudamasis Baxterio patarimu, kontro- 
liavo savo išrinktumą, lygindamas savo dvasinę būseną 
su Biblijos herojų dvasine būsena“, ir aiškino Biblijos 
posakius kaip „įstatymų knygos paragrafus“. Tokio pu- 
ritono požiūriu, lygiai taip pat veikia Senojo Testamento 
Dievo galybė — mat Dievas atlygina savo išrinktiesiems 
už jų dievobaimingumą dar šiame gyvenime“. Bėt patys 
savaime Senojo Testamento posakiai nebuvo vienareikš- 
miai. Jau Žinome, kad Lutheris pirmą kartą sąvoką „pa- 


* Žmogus, kuris pats save sukūrė, t.y. iškilo savo pastangomis 
(angl.). 
** Telaimina Dievas jo prekybą (angl.). 

šaukimas“ pasaulietine prasme pavartojo versdamas vie- 
ną Siracido knygos vietą. Bet nors Jėzaus Siracido kny- 
goje jaučiama helenizmo įtaka, visa savo nuotaika ji pri- 
skirtina tradicionalistinėms (praplėsto) Senojo Testamento 
dalims. Būdinga, kad šią knygą iki mūsų dienų itin 
mėgsta vokiečių valstiečiai liuteronai"! ir kad plačių vo- 
kiečių pietizmo sluoksnių sąsajas su liuteronybe rodė 
Jėzaus Siracido knygos populiarumas**. Puritonai, griež- 
tai supriešindami tai, kas dieviška, ir tai, kas kūriniška, 
atmetė apokrifus kaip neįkvėptus Dievo dvasios““, todėl 
tuo didesnį poveikį jiems darė kanoninė Jobo knyga. 
Viena vertus, ji didingai šlovino absoliučiai suverenią ir 
žmogiškais matais neišmatuojamą Dievo didybę - tai 
nepaprastai artima kalvinistų pažiūroms. Kita vertus, 
knygos pabaigoje garantuojama, kad Dievas saviesiems 
atlygins dar šiame gyvenime (Jobo knygoje - tik šiame 
gyvenime!) ir palaimins juos taip pat ir materialiai?*. 
Calvinui toks Žinojimas buvo šalutinis dalykas, bet pu- 
ritonams tai buvo labai svarbu. Puritonai ignoravo ry- 
tietišką kvietizmą, kurį išreiškia kai kurios pačios dva- 
singiausios Psalmių ir Patarlių knygų eilės. Lygiai taip 
pat Baxteris ignoravo tradicionalistinį atspalvį tos Pir- 
mojo laiško korintiečiams vietos, kuri labai svarbi pa- 
šaukimo sampratai. Labiausiai buvo pabrėžiamos tos Se- 
nojo Testamento vietos, kuriose aukštinamas formalus tei- 
sėtumas kaip Dievui patinkančio elgesio požymis. 
Teorija, kad Kristus panaikino Mozės įstatymo galią tik 
tiek, kiek jis susijęs su apeiginiais arba istoriškai sąly- 
gotais priesakais judėjams, o apskritai jis nuo amžių ga- 
liojo ir tebegalioja kaip „Ilex naturae“ išraiška“, leido 
padaryti du dalykus. Viena vertus, ji leido pašalinti vi- 
sas su moderniu gyvenimu tiesiog nesuderinamas nor- 

mas. Kita vertus, remdamasi daugybe sau parankių Se- 
nojo Testamento skelbiamų dorovės bruožų, ši teorija 
paliko atvirą kelią tam, kad būtų sustiprinta ta savimi 
pasitikinti blaivaus legalumo dvasia, kuri buvo būdinga 
protestantizmo pasaulietinei askezei“. Jau amžininkai, 
„taip pat ir vėlesnių laikų autoriai pagrindinę anglų pu- 
ritonizmo etinę nuotaiką vadino „English Hebraism““?. 
Teisingai suprantant šį pavadinimą, jis yra visai taiklus, 
tik reikia turėti omenyje ne tų laikų Palestinos judaiz- 
mą, kada atsirado Senasis Testamentas, o tą judaizmą, 
kuris pamažu susiformavo daugelį šimtmečių veikiant 
formalistiniam-įstatyminiam ir talmudiniam auklėjimui. 
Be to, ir tada reikėtų labai atsargiai ieškoti paralelių. 
Puritonizmui buvo labai tolimas senojo judaizmo iš es- 
mės instinktyvus gyvenimo suvokimas. Nevalia nepai- 
syti ir tos aplinkybės, kad puritonizmui buvo labai sve- 
timi tie viduramžių bei naujųjų laikų žydų ūkinės eti- 
kos bruožai, kurie nulėmė žydų vietą kapitalistinio ctoso 
raidoje. Žydai atstovavo politiniam arba spekuliaciniam 
kapitalizmui: tai buvo, vienu žodžiu, parijų kapitalizmo 
etosas. Puritonizmas įkūnijo racionalios buržuazinės įmo- 
nės ir racionalaus darbo organizavimo etosą. Iš Žydų eti- 
kos jis perėmė tik tai, kas atitiko jo nuostatas. 

Šiame darbe neįmanoma parodyti, kokių būdingų pa- 
darinių turėjo Senojo Testamento normų prasiskverbi- 
mas į gyvenimą, — tai labai viliojantis uždavinys, bet 
ligi šiol tikrai neišspręstas netgi judaizmo tyrimuose“. 
Norint suprasti vidinį puritono charakterį, be jau nuro- 
dyto Senojo Testamento vaidmens jo gyvenime, pirmiau- 
sia reikia atsižvelgti į tai, kad puritonizme didingai at- 
gimė tikėjimas Dievo išrinktąja tauta". Netgi nuosaiku- 
sis Baxteris dėkoja Dievui už tai, kad leido jam gimti 

Anglijoje, tikroje bažnyčioje, o ne kur nors kitur. Šito 
dėkingumo už savąjį Dievo malonės nulemtą nepriekaiš- 
tingumą kupina visa puritoniškos buržuazijos pasaulė- 
jauta“. Šis dėkingumas ir lėmė formalistiškai korektiš- 
ką, tvirtą charakterį, būdingą tos herojiškos kapitalizmo 
epochos atstovams. 

Mes dabar pabandysime atskirai aptarti kai kuriuos 
puritoniškos pašaukimo sampratos ir reikalavimo aske- 
tiškai gyventi momentus, kurie turėjo daryti Hiesioginę 
įtaką kapitalistinio gyvenimo stiliaus raidai. Kaip matė- 
me, visą savo jėgą asketizmas pirmiausia nukreipia prieš 
nevaržomą mėgavimąsi gyvenimu ir jo teikiamais džiaugs- 
mais. Ryškiausiai tai atsiskleidė kovoje dėl Book of 
sports“!*, kurią Jokūbas I ir Karolis I, norėdami įveikti 
puritonizmą, paskelbė įstatymu, o Karolis I įsakė skai- 
tyti ją iš visų sakyklų. Kai puritonai kaip pasiutę prie- 
šinosi karaliaus potvarkiui, paskelbusiam, kad sekma- 
dieniais nepamaldų laiku įstatymiškai leistini kai kurie 
liaudiški pasilinksminimai, juos kartu erzino ne tik tai, 
kad drumsčiama šventadienio ramybė, bet ir tai, kad 
visai sąmoningai griaunamas tvarkingas šventųjų gyve- 
nimo būdas. Ir kai karalius grasino griežtai bausti už 
mėginimus paskelbti tuos pasilinksminimus neteisėtais, 
jo tikslas buvo palaužti tą asketišką tendenciją, kuri buvo 
pavojinga valstybei, nes buvo priešiška valdžiai. Monar- 
chinė-feodalinė visuomenė „norinčius linksmintis“ gynė 
nuo atsirandančios buržuazinės moralės ir nuo valdžiai 
priešiškų asketinių bendruomenių taip pat, kaip šian- 
dien kapitalistinė visuomenė gina „norinčius dirbti“ nuo 
klasinės darbininkų moralės ir nuo valdžiai priešiškų 


* Knyga apie pasilinksminimus (angl.). 

profsąjungų. Puritonai gynė savo svarbiausią dalyką - 
asketinio gyvenimo būdo principą. Apskritai puritonų 
ir netgi kvakerių priešiškumas sportui nebuvo principi- 
nis. Tik sportas privalėjo turėti racionalų tikslą: padėti 
pailsėti, kai tai būtina fiziniam darbingumui išlaikyti. 
Tačiau jis puritonams atrodė įtartinas kaip priemonė lais- 
vai iškrauti nevaržomus impulsus. O tiek, kiek jis tap- 
davo gryno mėgavimosi priemone arba žadino varžybų 
ambicijas, šiurkščius instinktus arba iracionalią lažybų 
aistrą, jis buvo tiesiog smerkiamas. Racionalios askezės 
priešas buvo instinktyvus mėgavimasis gyvenimu, ati- 
traukiantis ir nuo darbo, ir nuo maldos, - nesvarbu, ar 
jis prasiverždavo „senjorų“ sportu, ar prastuomenės šo- 
kiais ir smuklių lankymu“*. 

Nepatikliai, o kartais aiškiai priešiškai puritonai Žiū- 
rėjo ir į tas kultūros vertybes, kurios tiesiogiai nebuvo 
susijusios su religija. Negalima sakyti, kad puritono gy- 
venimo idealas - tai niūrus siauraprotiškumas. Galima — 
bent jau kalbant apie mokslą — sakyti, kad buvo prie- 
šingai, išskyrus puritonų neapykantą scholastikai. Be to, 
žymiausi puritonų sąjūdžio atstovai buvo gerai susipaži- 
nę su Renesanso kultūra: šiam sąjūdžiui priklausiusių 
presbiterionų pamoksluose gausu klasicizmų“, ir netgi 
radikalai nevengė tokio pobūdžio mokytumo teologinėje 
polemikoje, nors ir buvo jam priešiški. Niekada niekur 
nebuvo tiek „graduates““, kiek jų buvo pirmoje Naujo- 
sios Anglijos gyventojų kartoje. Satyrose apie puritonus, 
pvz., Butlerio Hudibras, pirmiausia buvo šaipomasi iš jų 
kabinetinio mokytumo ir rafinuotos dialektikos. Šiuos 
puritonizmo bruožus iš dalies galima paaiškinti religiniu 


* Aukštųjų mokyklų absolventai (angl.). 

žinijos vertinimu, kurį lėmė priešiškumas katalikų „fi- 
des implicita“*. 

Visai kitaip esti tada, kai įžengiame į nemokslinės 
literatūros“' ir vaizduojamųjų menų sritį. Čia, žinoma, 
askezė kaip šerkšnas padengė linksmosios senosios Ang- 
lijos gyvenimą, ir ne vien pasaulietinės šventes. Purito- 
nai rūsčiai nekentė visko, kas bent kiek priminė „super- 
stition“, nekentė visų maginio arba hierurginio malonės 
teikimo reminescencijų. Jų rūsti neapykanta užgriuvo 
tiek krikščionišką Kalėdų, tiek ir Gegužės medžio šven- 
tę“ ir nevaržomą bažnytinį meną. Tai, kad Olandijoje 
galėjo susiformuoti didus, kartais šiurkščiai realistinis 
menas“, įrodo tik tai, kad autoritarinis dorovės regla- 
mentavimas šioje srityje pasirodė esąs per silpnas, paly- 
ginti su rūmų ir regentų luomo (rentininkų sluoksnio) 
įtaka, taip pat praturtėjusių smulkiųjų biurgerių gyve- 
nimo džiaugsmu, kai trumpalaikį kalvinistinės teokrati- 
jos viešpatavimą pakeitė santūri valstybinė bažnyčia, o 
kalvinistinė askezė prarado didelę dalį savo patrauklu- 
mo“. Puritonai smerkė teatrą“, 0 jų radikalai neapsiri- 
bojo tuo, kad griežtai draudė literatūroje ir mene vaiz- 
duoti erotiką ir nuogą kūną. Tokie posakiai kaip „idle 
talk“**, „superfluities““?***, „vain ostentation'****, kuriais 
puritonai apibūdindavo iracionalų, betikslį ir ne Dievą, 
bet žmogų šlovinantį elgesį, būdavo vartojami kiekvie- 
ną kartą, kai reikėdavo pabrėžti blaivumą ir tikslingu- 
mą ir priešpriešinti juos meniniams motyvams. O itin ši 
priešprieša buvo pabrėžiama tada, kai būdavo kalbama 


* Implicitiškas tikėjimas (Iot.). 
** Tuščios kalbos (angl.). 

*** Nereikalingi dalykai (angl.). 
**** Tuščias pasipūtimas (angl.). 

apie asmeninį polinkį puoštis, pvz., apie drabužius“. 
Šios stiprios tendencijos suvienodinti gyvenimo stilių — 
ją šiandien palaiko kapitalistinis produkcijos „standar- 
dization“"! - idėjinis pagrindas yra „stabmeldystės“ nei- 
gimas"?. Žinoma, nevalia pamiršti, kad puritonizmas bu- 
vo priešingybių kupinas pasaulis. Jo vadai instinktyviai 
tikrai geriau suvokė antlaikišką aukštąjį meną, negu tie, 
kuriuos gaubė „kavalierių“ gyvenimo atmosfera“. To- 
kio nepakartojamo genijaus, koks buvo Rembrandtas, kū- 
rybai, be abejonės, darė įtaką sektantiška jo aplinka, nors 
jo „gyvenimo būdas“ vargu ar atitiko puritoniško -Die- 
vo reikalavimus“. Tačiau tai nekeičia bendro vaizdo. 
Tas stiprus asmenybės sudvasinimas, kurį iš dalies tik- 
rai galėjo nulemti tolesnė puritoniškos gyvenimo atmos- 
feros raida, išėjo į naudą daugiausia literatūrai, ir tai 
tik vėlesniais laikais. 

Nesileisdami į detalesnę puritonizmo įtakos įvairioms 
kultūros sritims analizę, mes tik nurodysime, kad 
džiaugsmas, kurį sukelia grynai estetinis kultūros ver- 
tybių suvokimas arba sportas, visada turėjo vieną bū- 
dingą išlygą: nieko nekainuoti. Juk žmogus yra Dievo ma- 
lone jam skirtų gėrybių valdytojas, jis, panašiai kaip tas 
tarnas Biblijoje, privalo atsiskaityti už kiekvieną jam pa- 
tikėtą pfenigą". Todėl, jeigu jis išleis ką nors ne Dievo 
garbei, o savo malonumui, šitai mažų mažiausiai kels 
abejonių, ar jis tinkamai elgiasi“. Ar kam nors iš neša- 
liškų Žmonių nėra tekę susidurti su tokios mąstysenos 
atstovais ir mūsų dienomis"? Mintis apie žmogaus pa- 
rigą dėl jam patikėto turto, kurio jis tarsi pavergtas 
kaip jo valdytojas ar net kaip savotiška „pelno gamini- 
mo mašina“, sunkia našta užgula jo gyvenimą ir jį sting- 
do. Jeigu asketinė gyvenimo nuotaika išlaiko išbandy- 


152 


2. ASKEZĖ IR KAPITALISTINĖ DVASIA 


mus, tai kuo didesnis turtas, tuo stipresnis atsakomybės 
jausmas už tai, kad šis turtas būtų išsaugotas ir nepa- 
liaujamu darbu gausinamas Dievo šlovei. Kaip ir dau- 
gelio moderniosios kapitalistinės dvasios elementų, taip 
ir šio gyvenimo stiliaus pavienės šaknys siekia vidu- 
ramžius“ė. Tačiau tikrasis šio gyvenimo būdo etinis pa- 
grindas yra asketinio protestantizmo etika. Jos reikšmė 
kapitalizmo raidai yra akivaizdi“. 

Tai, kas ligi šiol pasakyta, galima apibendrinti taip: 
pasaulietinė protestantų askezė ryžtingai neigė laisvą mė- 
gavimąsi nuosavybe ir apribojo vartojimą, ypač praban- 
gos reikmenų. Kartu ji išlaisvino materialinį pasipelnymą 
iš psichologinių tradicionalistinės etikos varžtų, ji su- 
daužė grandines, varžiusias pelno siekimą, šį siekimą 
ne tik legalizavo, bet laikė jį Dievo tiesiog pageidauja- 
mu (aukščiau nurodyta prasme) dalyku. Kaip aiškiai pa- 
brėžia ne tik puritonai, bet ir didysis kvakerių apologe- 
tas Barclay'us, kova su kūno įgeidžiais ir prisirišimu 
prie išorinių gėrybių buvo kova ne su racionaliu pasi- 
pelnymu, bet — su iracionaliu turto panaudojimu. Mat 
tada turtas nėra panaudojamas racionaliai ir naudingai 
siekiant Dievui patinkančių individo ir visuomenės tiks- 
lų. Tada prisirišama prie parodomosios prabangos, kurią 
puritonai prakeikė kaip stabmeldystę“ ir kuri buvo to- 
kia miela feodaliniam skoniui. Protestantiška askezė no- 
rėjo priversti turtingąjį me plakti save?', bet panaudoti 
savo turtą būtiniems ir praktiškai naudingienis dalykams. 
Sąvoka „comfort“ paprastai aprėpia etiškai pateisinamus 
turto panaudojimo tikslus. Žinoma, nėra atsitiktinumas, 
kad su šia sąvoka susijusio gyvenimo stiliaus anksčiau- 
siai ir aiškiausiai pradėjo laikytis nuosekliausi šios pa- 
saulėžiūros šalininkai - kvakeriai. Bajoriškos prabangos 

blizgesiui ir spindesiui, neturintiems tvirto ekonominio 
pagrindo ir labiau už santūrų paprastumą vertinantiems 
nuskurusią eleganciją, jie priešpriešino švaraus ir soli- 
daus buržuazinio home* idealą“?. 

O dėl privataus turto kūrimo, tai askezė kovojo tiek 
su neteisiškumu, tiek ir su grynai instinktyviu godumu. 
Būtent jį, t. y. siekimą būti turtingam kaip tikslą dėl 
tikslo, ji smerkė kaip „covetousness“**, „mamonizmą“ 
ir t. t. Mat turtas pats savaime yra pagunda. Bet čia 
askezė buvo jėga, „kuri visada nori gėrio ir visada ku- 
ria blogį“. Šia prasme blogis — tai turtas ir jo pagundos. 
Mat ši jėga, kaip ir Senasis Testamentas bei etinis „gerų 
darbų“ vertinimas, turto kaip tikslo del tikslo siekimą 
traktavo kaip didžiausią ydą, o turtą kaip profesinės | 
veiklos rezultatą — kaip Dievo palaimą. Nenuilstamas, 
nuolatinis, sistemiškas pasaulietinis profesionalus dar- 
bas buvo laikomas geriausia askezės priemone ir kartu 
tikriausio ir akivaizdžiausio atgimusio Žmogaus bei jo 
tikėjimo tikrumo patvirtinimu. Toks religinis darbo ver- 
tinimas turėjo būti pats stipriausias faktorius, padėjęs 
sklisti tai gyvenimo sampratai, kurią mes čia pavadino- 
me „kapitalizmo dvasia““. Ir jeigu vartojimo ribojimą 
susiesime su pelno siekimo išlaisvinimu, tai objektyvus 
rezultatas bus aiškus — tai kapitalo kaupimas, nulemtas 
asketinės prievartos Haupyti“*. Juk kliūtys, trukdančios nau- 
doti įgytą turtą, turėjo skatinti produktyviai jį panaudo- 
ti kaip investuojamą kapitalą. Žinoma, neįmanoma tiks- 
liai apskaičiuoti, koks stiprus buvo šis poveikis. 
Naujojoje Anglijoje tas ryšys toks akivaizdus, kad jį 


* Namai (angl.). 
** Godumas (angl). 

įžvelgė ir toks puikus istorikas kaip Doyle'as“. Bet ir 
Olandijoje, kur griežtas kalvinizmo viešpatavimas truko 
tik septynerius metus, gyvenimo būdo paprastumas, bū- 
dingas tikrai religingiems sluoksniams, ir turimi dideli 
turtai sužadino nepaprastai stiprią aistrą kaupti kapita- 
lą“. Be to, akivaizdu, kad puritonizmas su savo antipa- 
tija feodalinėms gyvenimo formoms turėjo aiškiai su- 
silpninti visur ir visais laikais paplitusią tendenciją, kuri 
stipri pas mus ir šiandien: „nobilituoti“ sukauptą kapi- 
talą supirkinėjant dvarų žemes. XVII šimtmečio anglų 
mąstytojai merkantilistai olandų kapitalo pranašumą 
prieš anglų kapitalą aiškino tuo, kad Olandijoje, kitaip 
negu Anglijoje, įgyti turtai būdavo panaudojami kapita- 
listiškai, nes olandai nesiekė nobilituotis investuodami 
juos į žemę ir pereidami prie feodalinių gyvenimo įpro- 
čių“". Svarbiausia čia — šis perėjimas, 0 ne vien žemės 
pirkimas. Ir puritonai labai vertino (pvz., Baxteris) že- 
mės ūkį kaip itin svarbią ir itin religingumą skatinančią 
ūkinės veiklos sritį. Bet šis vertinimas taikomas ne lend- 
lordui, bet jomenui ir fermeriui, o XVIII a. - ne junke- 
riui, bet racionaliam žemės šeimininkui“. Pradedant 
XVII a., anglų visuomenėje prasidėjo skilimas tarp „sąui- 
rearchy“*, kuri atstovauja „linksmajai senajai Anglijai“, 
ir puritoniškų sluoksnių, kurių socialinė įtaka buvo la- 
bai kintanti“*. Dar ir šiandien anglų nacionaliniam cha- 
rakteriui būdingi prieštaringi bruožai: tai nerūpestingas, 
naivus gyvenimo džiaugsmas ir griežta, santūri savit- 
varda bei ištikimybė etinėms normoms“. Taip pat ir per 
visą ankstyvąją Šiaurės Amerikos kolonizacijos istoriją 
išlieka priešprieša tarp „adventurers“, kurie plantacijo- 


* Žemvaldžių klasė (angl.). 


155 


II. ASKETINIO PROTESTANTIZMO PROFESINĖ ETIKA 


se kaip darbo jėgą naudojo indentured servants* ir ku- 
rie norėjo gyventi kaip feodaliniai senjorai, ir puritonų 
su jų specifinėmis buržuazinėmis pažiūromis*!. 

Visur, kur įsitvirtindavo puritoniška gyvenimo sam- 
prata, ji stiprino (o tai yra kur kas svarbiau už papras- 
tą skatinimą kaupti kapitalą) buržuazinį, ekonomiškai 
racionalų gyvenimo būdą. Kaip tik puritoniška gyveni- 
mo samprata buvo svarbiausias šios tendencijos pama- 
tas, 0 puritonai - jo vieninteliai nuoseklūs atstovai. Pu- 
ritonizmas stovėjo prie modernaus „ekonominio 
žmogaus“ lopšio. Žinoma, šie puritoniški gyvenimo idea- 
lai kartais neišlaikydavo per daug stiprių turto „pagun- 
dų“, apie kurias gerai žinojo ir patys puritonai. Labai 
dažnai nuosekliausius puritoniškos dvasios šalininkus su- 
tinkame kylančių smulkiųjų buržua ir fermerių sluoks- 
nių gretose“?, net „beati possidentes“** tarp kvakerių la- 
bai dažnai būdavo pasirengę išsižadėti savo ankstesnių 
idealų“. Tai buvo tas pats likimas, kuris nuolatos per- 
sekiojo ir pasaulietinės askezės pirmtakę - viduramžių 
vienuolišką askezę: kai racionalus ūkininkavimas vie- 
nuolyne - šioje griežtai sutvarkyto gyvenimo ir riboto 
vartojimo vietoje — visiškai suklestėdavo, tai įgyta nu- 
osavybė arba tiesiog būdavo feodalizuojama (iki Refor- 
macijos), arba iškildavo pavojus vienuolyno drausmei, 
tada turėdavo prasidėti viena iš daugybės vienuolyno 
„reformų“. Tam tikra prasme visa vienuolių ordinų re- 
gulų istorija yra nepaliaujama kova su sekuliarizuojan- 
čiu nuosavybės poveikiu. Tas pat, tik be galo dideliu 
mastu, tinka ir pasaulietinei puritonizmo askezei. Ga- 


* Pagal sutartį samdomi tarnai (anęl.). 
** Laimingi turintieji, savininkai (lot.). 

lingą metodizmo „revival“, įvykusį dar iki Anglijos pra- 
monės suklestėjimo XVIII a. pabaigoje, tikrai galima pri- 
lyginti tokiai vienuolynų reformai. Paties Johno Wesley 
raštuose galima rasti vieną ištrauką“, kuri tiktų kaip 
epigrafas viskam, kas ligi šiol pasakyta. Mat Wesley 
žodžiai įrodo, kad asketinių sąjūdžių vadai visai aiškiai 
ir visai kaip mes suvokė aukščiau čia išdėstytus, tokius, 
atrodytų, paradoksalius sąryšius“. Wesley rašo: „Aš nuo- 
gąstauju dėl to, kad ten, kur didėja turtas, ten tiek pat 
susilpnėjo religingumas. Todėl aš, suvokdamas dalyko 
esmę, nematau galimybės, jog tikro religingumo atgimi- 
mas, kad ir kur jis būtų, galėtų ilgai trukti. Mat religija 
neišvengiamai turi sužadinti ir darbštumą (industry), ir 
taupumą (frugality), o šios savybės gali duoti tik turtą. 
Bet kai turtas didėja, auga ir išdidumas, aistros ir visų 
formų meilė pasauliui. Tad kaip galima tikėtis, kad me- 
todizmas, ši širdies religija, išliks tokia, kokia yra, nors 
dabar ji panaši į žaliuojantį medį? Metodistai visur tam- 
pa darbštūs: ir taupūs. Tad ir jų turtas didėja. Todėl 
auga ir jų pasididžiavimas, aistros, kūno ir akių troški- 
mai ir puikybė. Galiausiai išlieka tik religijos forma, bet 
dvasia pamažu nyksta. Ar įmanoma užkirsti kelią šiam 
nepaliaujamam grynosios religijos nyksmui? Mes neturi- 
me žmonėms trukdyti būti darbštiems ir taupiems. Mes tu- 
rime raginti visus krikščionis pasipelnyti tiek, kiek gali, ir 
taupyti viską, ką gali, - vadinasi, stengtis praturtėti '. (To- 
liau išdėstytas pamokymas, jog tie, kurie „pasipelno tiek, 
kiek gali, ir taupo viską, ką gali“, privalo taip pat ir 
„duoti viską, ką gali“, kad taip išlaikytų Dievo malonę 
ir sukauptų lobį Danguje.) Kaip matome, čia iki smulk- 
menų atsiskleidžia ta minčių seka, kurią nušvietėme““. 

Kaip nurodo Wesley, didieji religiniai sąjūdžiai, ku- 
rie reikšmingi ekonomikos raidai pirmiausia asketine 
auklėjamąja įtaka, didžiausią poveikį ekonomikai daryda- 
vo tada, kai grynai religinio entuziazmo viršūnė jau bū- 
davo pasiekta, kai Dievo karalystės paieškų traukuliai 
pradėdavo transformuotis į blaivią ekonominę dorybę, 
o religijos šaknys jau pamažu džiūdavo, užleisdamos 
vietą utilitaristiniam šiapusiškumui. Dowdeno žodžiais 
tariant, tai įvyko tada, kai „Robinzonas Kruzas“, izo- 
liuotas ekonominis žmogus, iš dalies ėmęsis ir misionieriš- 
kos?" veiklos, išstūmė iš liaudies fantazijos Bunyano „pi- 
ligrimą“ — Žmogų, kuris savo sielos vienatvėje stengiasi 
kuo greičiau prasibrauti pro „tuštybės mugę“ į dan- 
gaus karalystę. O kai vėliau įsigalėjo principas „to ma- 
ke the best of both worlds*, tai galų gale (kaip irgi 
pažymėjo Dowdenas) švari sąžinė tapo tiesiog viena iš 
priemonių gyventi patogų buržuazinį gyvenimą, ką tik- 
rai gražiai išreiškia vokiečių priežodis apie „minkštas 
pagalves“. Iš šitos, religinės gyvybės kupinos XVII a. 
epochos jos utilitaristinė įpėdinė paveldėjo nepaprastai 
ramią (galima net pasakyti, fariziejiškai ramią) sąžinę pi- 
niginio pasipelnymo atžvilgiu, jeigu tik buvo pelnomasi 
legaliai. „Deo placere vix potest“ išnyko be pėdsakų“. 
Atsirado specifiškai buržuazinis profesinis etosas. Buržua- 
zinis verslininkas, kuris mano esąs apdovanotas Dievo 
malone ir esąs Dievo palaimintas, kuris nepažeidžia 
formalaus teisingumo ir iš pažiūros doroviškai neprie- 
kaištingai elgiasi bei nepriekaištingai panaudoja savo tur- 
tą, gali ir net privalo vadovautis savo pelno interesais. 
Maža to, religinė askezė jo dispozicijon atidavė blai- 


* Gauti viską, kas geriausia, iš abiejų pasaulių (angl.). 

vius, sąžiningus, nepaprastai darbščius darbininkus, ku- 
rie savo darbą suvokė kaip Dievo pageidaujamą gyve- 
nimo tikslą“. Be to, askezė kūrė ramų tikrumą dėl to, 
kad nelygus šio pasaulio gėrybių paskirstymas, taip pat 
kaip ir malonės suteikimas tik nedaugeliui, yra Dievo 
apvaizdos dalykas - Ji turi slėpiningų, mums nežinomų 
tikslų'?, Jau Calvinas ištarė labai dažnai cituojamą po- 
sakį, kad „liaudis“ (t.y. darbininkai ir amatininkai) tik 
tol paklusni Dievui, kol yra neturtinga'"!. Olandai (Pie- 
teris de la Court ir kiti) šią mintį „sekuliarizavo“ taip: 
dauguma žmonių dirba tik tada, kai juos verčia skur- 
das. Šitaip suformuluotas kapitalistinio ūkio leitmoty- 
vas įėjo į teoriją apie mažo užmokesčio „produktyvu- 
mą“. Ir čia viskas vyko pagal tą raidos schemą, kurią 
ne kartą matėme: nykstant religinėms idėjos šaknims, 
jai nepastebimai suteikiamas utilitarinis atspalvis. Vidu- 
ramžių etika ne tik toleravo elgetavimą, bet ir šlovino 
jį vienuolių ordinuose. Kartais elgetos pasauliečiai buvo 
vadinami „luomu“ ir labai vertinami, nes pasiturintieji 
turėdavo gerą progą daryti gerus darbus duodami jiems 
išmaldą. Dar Stuartų epochos anglikonų socialinei eti- 
kai buvo labai artimas toks požiūris. Ir tik puritoniška 
askezė suvaidino reikšmingą vaidmenį priimant griež- 
tus Anglijos įstatymus dėl vargšų. Šie įstatymai iš es- 
mės pakeitė situaciją. Ir ji tai galėjo padaryti, nes pro- 
testantiškose sektose ir griežtai puritoniškose bendruo- 
menėse tikrai nebuvo elgetystės!“?. 

Kita vertus, jeigu kalbėsime apie darbininkus, tai, 
pvz., Zinzendorfo sukurta pietizmo atmaina aukštino sa- 
vo profesijai ištikimą, nesiekiantį pralobti darbininką 
kaip gyvenantį apaštalų pavyzdžiu ir apdovanotą Kris- 

taus mokinio charizma!'“. Dar radikalesnės panašios pa- 
žiūros iš pradžių buvo paplitusios tarp perkrikštų. Ži- 
noma, beveik visų konfesijų asketinė literatūra skelbia, 
kad Dievui patinka sąžiningas, net menkai apmokamas 
darbas, kurį dirba kitokių galimybių gyvenime neturin- 
tys žmonės. Šiuo požiūriu protestantų askezė nesukūrė 
nieko naujo. Bet ji ne tik smarkiai pagilino šį požiūrį, 
bet ir suteikė šiai egzistuojančiai normai tai, nuo ko 
priklausė jos veiksmingumas, - psichologinį stimulą, ku- 
ris atsirasdavo žvelgiant į savo darbą kaip į pašaukimą, 
kaip į geriausią, o dažnai ir vienintelę priemonę įsiti- 
kinti savo išrinktumu!“*. Kita vertus, askezė įteisino šio 
ypatingo darbštumo išnaudojimą paskelbdama „pašau- 
kimu“ ir verslininko siekį pasipelnyti'“. Akivaizdu, kad 
šis Dievo karalystės siekimas Hk atliekant darbo pareigą 
kaip pašaukimą ir laikantis griežtos askezės, kurią baž- 
nyčios disciplina visai natūraliai primetė kaip tik nepa- 
siturinčioms klasėms, turėjo labai smarkiai didinti dar- 
bo „produktyvumą“ kapitalistine šio žodžio prasme. 
Požiūris į darbą kaip į „pašaukimą“ tapo moderniam 
darbininkui toks pat būdingas kaip ir verslininkui — ati- 
tinkamas požiūris į pasipelnymą. Labai įžvalgus stebė- 
tojas anglikonas seras Williamas Petty užfiksavo šią nau- 
ją tais laikais situaciją aiškindamas XVII a. olandų 
ekonominę galią tuo, kad ten gyveno itin daug „dissen- 
ters“ (kalvinistų ir baptistų), kurie „darbą ir uolumą vers- 
le laikė savo pareiga Dievui“. Anglikonizmas Stuartų lai- 
kais, o būtent Laudo teorijos, gynė fiskalinį monopolistinį 
„organiškos“ socialinės sąrangos variantą. Ši bažnyčios 
ir valstybės sąjunga su „monopolistais“ rėmėsi krikščio- 
nišku socialiniu pagrindu. Puritonizmas, kurio visi at- 

stovai buvo karšti šitokio valstybės privilegijomis besi- 
naudojančių prekybininkų, supirkinėtojų ir kolonizato- 
rių kapitalizmo priešininkai, šiai sąjungai priešpriešino 
individualistinius racionalaus ir legalaus pasipelnymo, 
grindžiamo asmeniniu sumanumu ir iniciatyva, stiniu- 
lus. Visa monopolistinė ir valstybės privilegijuota An- 
glijos pramonė greitai nyko, o puritonų veikla suvaidi- 
no lemiamą vaidmenį kuriant tas pramonės šakas, kurios 
atsirado be valdžios paramos, o kartais ir nepaisant jos 
priešinimosi'“. Puritonai (Prynne'as, Parkeris) neigė bet 
kokį savo bendrumą su stambaus kapitalistinio plauko 
„rūmininkais ir projektų kūrėjais“ kaip su etiniu požiū- 
riu įtartina klase. Puritonai didžiuodavosi savo prana- 
šesne buržuazine verslo morale. Ši moralė ir esanti tik- 
roji priežastis, dėl kurios puritonus persekiojo anie 
sluoksniai. Dar Defoe siūlė kovoti su dissenters boiko- 
tuojant bankų vekselius ir atsiimant indėlius. Šių dviejų 
kapitalistinės veiklos rūšių priešingybė daugmaž atitiko 
religinių mokymų priešingybes. Ir XVIII šimtmetyje non- 
konformistai nuolat buvo niekinami kaip „spirit of shop- 
keepers“* reiškėjai ir persekiojami už senosios Anglijos 
idealų naikinimą. Čia glūdėjo ir puritonų bei žydų eko- 
nominio etoso priešingybė. Jau amžininkai (Prynne'as) 
žinojo, kad buržuazinis buvo puritonų, o ne žydų eko- 
nominis etosas!“. 

Mūsų analizės turėjo parodyti, kad viena iš konsti- 
tutyvių moderniosios kapitalistinės dvasios, ir ne tik jos, 
bet ir moderniosios kultūros dalių — racionalus gyveni- 
mo būdas, grindžiamas profesinio pašaukimo idėja, — 


* Krautuvininkų dvasios (angl.). 

gimė iš krikščioniškos askezės dvasios. Dar kartą perskai- 
tykime šio veikalo pradžioje pacituotą Franklino trakta- 
tą ir pamatysime, kad esminiai to mąstymo būdo, ten 
pavadinto „kapitalizmo dvasia“, elementai yra kaip tik 
tie, kurie sudaro puritonų profesinės askezės turinį'“. 
Jie tik nebeturi religinio pagrindimo - Franklino laikais 
jis jau buvo miręs. 

Mintis, kad moderni profesinė veikla yra paženklin- 
ta asketizmo žyme, nėra nauja. Jau Goethe, apibendrin- 
damas savo gyvenimišką išmintį kūrinyje Vilhelmo Meis- 
terio klajonių metai ir aprašydamas Fausto gyvenimo 
baigtį, irgi norėjo mus pamokyti'"?, kad šiandienos pa- 
saulyje apsiribojimas specializuotu darbu ir iš šio apsi- 
ribojimo išplaukiantis žmogaus faustiškojo visapusišku- 
mo išsižadėjimas apskritai yra vertingos veiklos 
prielaida. Jis norėjo pamokyti, kad šiandien „darbas“ ir 
„Išsižadėjimas“ neišvengiamai sąlygoja vienas kitą. Tai 
ir yra pamatinis asketinis buržuazinio gyvenimo stiliaus 
motyvas — kalbant tik apie stilių, o ne apie jo nebuvi- 
mą. Goethe'i ši įžvalga reiškė šio visapusiško ir gražaus 
žmogaus epochos išsižadėjimą ir atsisveikinimą su ja — 
su epocha, kuri mūsų kultūros raidoje nebepasikartos, 
kaip nepasikartos ir didžiausio Atėnų suklestėjimo lai- 
kai. Puritonas norėjo būti profesionalas, mes privalome 
būti tokie. Persikeldama iš vienuolyno celės į profesinį 
gyvenimą ir užvaldydama pasaulietinę dorovę, askezė 
"suvaidino tam tikrą vaidmenį kuriant milžinišką šiuo- 
laikinio ūkio, kurio sąranga susijusi su techninėmis ir 
ekonominėmis mechaninės-mašininės gamybos prielai- 
domis, kosmosą. Ši sąranga šiandien su neįveikiama jė- 
ga determinuoja gyvenimo stilių visų (me tik tiesiogiai 

užimtų ūkine veikla) žmonių, kuriems buvo lemta gim- 
ti šiame mechanizme. Šitaip tikriausiai bus tol, kol su- 
degs paskutinis degiųjų iškasenų centneris. Baxteris sa- 
kė, kad rūpestis dėl pasaulio gėrybių turi apgaubti 
šventųjų pečius tik kaip “lengvas apsiaustas, kurį gali- 
ma bet kada nusimesti'"'?, tačiau likimas lėmė šiam ap- 
siaustui virsti tvirtu kaip plienas kiautu. Kai askezė pra- 
dėjo veikti pasaulyje ir jį pertvarkyti, išorinės šio 
pasaulio gėrybės vis labiau valdė Žmones ir galų gale 
įgijo tokią valdžią, kokios istorijoje dar niekada neturė- 
jo. Šiandien askezės dvasia (kas žino, ar visiems lai- 
kams?) apleido šį kiautą. Kai nugalėjęs kapitalizmas įsi- 
kūrė ant mechaninių pamatų, jam nebereikėjo šios 
atramos. Atrodo, kad visiškai blėsta ir besijuokiančio 
askezės įpėdinio - Švietimo - rožinė nuotaika, o po 
mūsų gyvenimą kaip anų laikų religinių tikėjimų šmėk- 
la klaidžioja „profesinio pašaukimo“ idėja. Ten, kur 
„profesinės pareigos atlikimo“ negalima tiesiogiai susie- 
ti su aukščiausiomis dvasinėmis kultūros vertybėmis, ar- 
ba ten, kur jis, atvirkščiai, nėra subjektyviai jaučiamas 
kaip ekonominė prievarta, šiandienos Žmogus dažniau- 
siai tiesiog nesistengia suvokti šios sąvokos esmės. Ten, 
kur religinę etinę prasmę praradęs troškimas pasipelny- 
ti gali reikštis laisviausiai, būtent Jungtinėse Amerikos 
Valstijose, jis tampa nesutramdoma varžybų aistra ir ne- 
retai įgyja tiesiog sportinį pobūdį'''. Niekas dar nežino, 
kas ateityje gyvens tame kiaute, ar ši neregėta raida 
nesibaigs naujų pranašų atsiradimu arba galingu senų 
idėjų ir idealų atgimimu; arba, jeigu neįvyks nei viena, 
nei kita, ar mūsų nelaukia mechaniško sąstingio am- 
žius, kupinas konvulsyvių mėginimų tikėti savo reikš- 

mingumu. Tada šios kultūros raidos „paskutiniesiems 
žmonėms“ tikrai tiktų šie žodžiai: „Bedvasiai profesio- 
nalai, beširdžiai hedonistai - šie menkystos įsivaizduo- 
ja, kad pakilo į visiškai naują Žmonijos raidos pakopą“. 

Tačiau taip mes patenkame į vertinimo ir tikėjimo 
sprendinių sritį, o šito neturėtų būti šiame grynai isto- 
riniame tyrime. Tolesnis mūsų uždavinys būtų parody- 
ti, kokią reikšmę (tik šiek tiek aptartą šioje apybraižoje) 
asketinis racionalizmas turėjo ir socianlinės-politinės etikos 
turiniui, vadinasi, socialinių bendrijų, pradedant sektantų 
būreliais ir baigiant valstybe, organizacijai ir funkcijoms. 
Toliau reikėtų išanalizuoti asketinio racionalizmo santy- 
kį su humanistiniu racionalizmu"““, su jo gyvenimo idea- 
lais ir kultūrine įtaka; be to, jo ryšius su filosofinio ir 
mokslinio empirizmo raida, su technikos plėtra ir su 
dvasinėmis kultūros gėrybėmis. Galų gale reikėtų isto- 
riškai ištirti šio racionalizmo tapsmą nuo jo užuomazgų 
viduramžiais iki jo transformavimosi į grynąjį utilitariz- 
mą visur, kur paplito asketinis religingumas. Tik šitaip 
galima būtų nustatyti asketinio protestantizmo kultūri- 
nės reikšmės mastą ir palyginti jį su kitais plastiškais 
moderniosios kultūros elementais. O šioje studijoje. mes 
tik mėginame, remdamiesi asketinio protestantizmo mo- 
tyvais, paaiškinti vienu, nors ir svarbiu, aspektu asketi- 
nio protestantizmo įtakos faktą ir šitos įtakos pobūdį. 
Be to, reikėtų atskleisti, kokią įtaką protestantiškos as- 
kezės atsiradimui ir savitumui savo ruožtu darė visuo- 
meninių ir kultūrinių sąlygų, o ypač ekonominių, visu- 
ma'“. Mat modernus žmogus, netgi būdamas kuo ge- 
riausios valios, paprastai nepajėgia įsivaizduoti, kokią 
iš tikrųjų didelę įtaką darė religinės idėjos Žmonių gyve- 

nimo būdui, kultūrai ir nacionaliniam charakteriui. Bet 
tai visai nereiškia, kad mes ketiname vienpusišką „ma- 
terialistinę“ kultūros ir istorijos interpretaciją pakeisti to- 
kia pat vienpusiška spiritualistine interpretacija. Abi jos 
ya vienodai galimos!“, bet jos vienodai mažai padeda 
istorinei tiesai, jeigu pretenduoja ne parengti tyrimą, bet 
jį užbaigti'". 


PASTABOS 


Protestantiškoji etika ir kapitalizmo dvasia iki da- 
bartinės įspūdingos apimties išaugo laikotarpiu 
nuo 1904-1905 m. iki 1920 m., kada Weberis, 
ruošdamasis išleisti šį kūrinį savo Rinktiniuose 
religijos sociologijos raštuose, bandė atsižvelgti į 
kai kuriuos jo darbo įvertinimus bei kritiką, pa- 
sirodžiusią po pirmojo šio kūrinio išleidimo 
1904-1905 m. 


ĮVADAS 


1. Šiuo ir kai kuriais kitais klausimais aš nesutinku su 
mūsų gerbiamu mokslininku Lujo Brentano (nepritariu jo darbo, 
kurį vėliau cituosiu, mintims). Visų pirma nepritariu jo termi- 
nijai, o toliau - ir iš esmės. Man atrodo, kad netikslinga 
priskirti tai pačiai kategorijai tokius skirtingus dalykus kaip 
pasipelnymas plėšimu ir pasipelnymas vadovaujant fabrikui. 
Dar netikslingiau vadinti kapitalizmo „dvasia“ - priešingai 
kitoms pasipelnymo formoms - apskritai siekį įsigyti pinigų. 
Mano nuomone, antruoju atveju mūsų sąvokos apskritai pra- 
randa tikslumą. Pirmuoju atveju prarandame galimybę išskirti 
tą Vakarų kapitalizmo savitumą, kuris jį skiria nuo kitų kapi- 
talizmo formų. Taip pat ir G. Simmelio veikale Pinigų filosofija 
(Philosophie des Geldes) „piniginis ūkis“ pernelyg sutapatina- 
mas su „kapitalizmu“, o tai kenkia ir dalyko analizei. W. Som- 
bartas savo darbuose, ir pirmiausiai naujausiame savo pui- 
kaus pagrindinio veikalo apie kapitalizmą leidime, aptaria rai- 
dos faktorius, kurie veikė visame pasaulyje, ir pernelyg mažai 
skiria dėmesio Vakarų specifikai (bent jau mano nagrinėjamos 
problemos požiūriu) - racionaliam darbo organizavimui. 


2. Žinoma, šios prieštaros nereikia suabsoliutinti. Jau se- 
novės laikais Viduržemio jūros ir Rytų kraštuose, taip pat 
Kinijoje ir Indijoje iš politiškai orientuoto kapitalizmo (pir- 

miausia iš mokesčių atpirkimo kapitalizmo) išaugo raciona- 
lios nuolatinės įmonės. Atrodo, kad jų buhalterija, mums ži- 
noma tik iš menkų likučių, buvo „racionali“. Be to, politiškai 
orientuotas „avantiūristinis“ kapitalizmas modernių bankų at- 
siradimo istorijoje kuo glaudžiausiai susisieja su racionaliu 
įmonės kapitalizmu. Tokie bankai, iš dalies ir Anglijos ban- 
kas, dažniausiai atsirasdavo iš politinių, militaristiškai orien- 
tuotų verslų. Šiuo atžvilgiu labai būdinga, pvz., Patersono - 
tipiško „promoter“* - individualybės priešstata tiems valdy- 
bos nariams, kurie lėmė banko ilgalaikę politiką ir netrukus 
buvo pavadinti „The Puritan Usurers of Grocer's Hall“**, taip 
pat ir šito „solidžiausio“ banko politikos klaidos steigiant 
South Sea*** kompaniją. Taigi riba tarp šių priešybių nėra 
griežta, bet ji egzistuoja. Racionalios darbo organizacijos nesu- 
kūrė nei didieji promoters ir financiers****, nei (ir apskritai, 
ir su atskiromis išimtimis) tipiški finansinio ir politinio kapi- 
talizmo atstovai - žydai. Tai padarė visai kiti žmonės (žmo- 
nių tipas!). 


3. Visiškai nepakanka ir mano hebrajų kalbos Žinių. 


4. Vargu ar reikia sakyti, kad šiai kategorijai nepriklauso 
tokie darbai kaip K. Jasperso Pasaulėžiūrų psichologija (Psycho- 
logie der Weltanschauungen) ar, antra vertus, Klageso Charakte- 
rologija (Charakterologie) ir panašūs tyrinėjimai, kurie remiasi 
kitokiais išeities taškais, negu aš bandžiau padaryti čia. Dis- 
kusijai čia būtų ne vieta. 


5. Prieš keletą metų tokį požiūrį man išdėstė vienas gar- 
sus psichiatras. 


* Griunderis, bendrovės steigėjas (angl.). 

** Palūkininkai puritonai iš Grocer's Hall (angl.). 
*** Pietų jūra (angl). 

**** Finansininkai (angl.). 

PROBLEMA 


Pirmas skyrius 
TIKYBA IR SOCIALINĖ STRATIFIKACIJA 


1. Protestantiškoji etika ir kapitalizmo dvasia buvo paskelbta 
Jaffe's Archiv fir Sozialwissenschaft und Sozialpolitik (J. C. B. 
Mohr, Tūbingen), tomai XX, XXI (1904 ir 1905). Iš gausios 
literatūros apie šį darbą aš išskiriu tik išsamiausią kritiką: 
F. Rachfahl.  Kalvinismus und Kapitalismus. - In Internationale 
Wochenschrift fūr Wissenschaft, Kunst und Technik, 1909, Nr. 
39-43. Mano atsakymas: Antikritisches zum „Geist“ des Kapita- 
lismus. — In Archiv fiūr Sozialwissenschaft und Sozialpolitik, to- 
mas XXX, 1910. Rachfahlio atsakymas: Nochimals Kalvinismus 
und Kapitalismus. - In Internationale Wochenschrift fiir Wissens- 
chaft, Kunst und Technik, 1910, Nr. 22-25; be to, mano Anti- 
kritisches Schlusswort. — In Archiv fūr Sozialwissenschaft und So- 
zialpolitik, tomas XXXI (atrodo, kad Brentano savo kritikoje, 
kurią tuoj cituosime, nežinojo apie šias paskutines pastabas, 
nes jų necituoja). Į šitą leidinį aš visai neįdėjau savo neišven- 
giamai gana bevaisio ginčo su Rachfahliu - mokslininku, ku- 
rį ir aš kitais klausimais vertinu. Bet čia jis įžengė į sritį, 
kurioje nėra pakankamai kompetentingas. Aš tiktai papildžiau 
šį leidinį (labai nedaug) citatomis iš savo antikritikos ir įterp- 
tais sakiniais arba pastabomis mėginau užkirsti kelią visiems 
galimiems nesusipratimams ateityje. Toliau: W. Sombartas sa- 
vo knygoje Der Bourgeois (Mūnchen und Leipzig, 1913), prie 


171 


PASTABOS 


kurios aš sugrįšiu toliau pateikiamose pastabose. Pagaliau Lujo 
Brentano savo šventinės kalbos Miunchene antrajame ekskur- 
se (Mokslų akademijoje 1913 m.) Die Anfūnge des modernen 
Kapitalismus, Mūnchen, 1916 (atskiras leidimas, papildytas eks- 
kursais). Taip pat pasitaikius progai, atskirose pastabose grį- 
šiu ir prie šios kritikos. Kiekvienam, kuriam tai (netikėtai) 
pasirodytų įdomu, aš siūlau pačiam įsitikinti palyginant: iš 
savo kūrinio aš neišbraukiau, neinterpretavau kitaip ir nesu- 
silpninau nė vieno sakinio, kuriame būtų teigiama kas nors 
esminio dalykiniu požiūriu. Aš nepapildžiau kūrinio ir jo- 
kiais naujais kitokiais teiginiais. Tam nebuvo jokio reikalo, ir 
tolesnis išdėstymas privers vis dar abejojančius galų gale tuo 
įsitikinti. Abu paskutiniai minėti mokslininkai ginčijasi vienas 
su kitu dar aršiau, negu su manimi. Brentano pateikiamą 
Sombarto veikalo Žydai ir ekonominis gyvenimas (Die Juden und 
das Wirtschaftsleben) kritiką aš laikau daug kur pagrįsta daly- 
kiniu požiūriu, bet vis dėlto dažnai labai neteisinga, o ką jau 
kalbėti apie tai, kad ir Brentano nesuprato svarbiausio daly- 
ko, susijusio su žydų problema, nuo kurios čia iš pradžių 
visai atsiribojame (apie tai - vėliau). 

Iš teologų aš sulaukiau daug vertingų pastabų. Apskritai 
jų reakcija buvo draugiška ir, jeigu nekreipiame dėmesio į 
nesutarimus dėl kai kurių smulkmenų, labai dalykiška. Aš 
tai vertinu tuo labiau, kad manęs nebūtų nustebinusi ir tam 
tikra jų antipatija mano taikomam šių dalykų nagrinėjimo 
metodui. Juk aš, žinoma, negalėjau reikiamai nušviesti to, kas 
vertinga religijoje prie jos prisirišusiam teologui. Mes susidu- 
riame su tais religijų gyvenimo aspektais, kurie = vertinant 
juos religiniu požiūriu — tikrai yra išoriniai ir grubūs. Bet tie 
aspektai, žinoma, taip pat egzistavo ir dažnai būdavo ir iš- 
oriškai veiksmingiausi būtent todėl, kad buvo išoriniai ir gru- 


būs. Dar kartą trumpai nurodysiu, užuot dažnai ją citavęs 

visais atskirais klausimais, E. Trėltscho knygą Die Soziallehren 
der christlichen Kirchen und Gruppen (Tūbingen, 1912), kurioje 
savitu ir labai plačiu požiūriu nagrinėjama Vakarų krikščio- 
nybės etikos visuotinė istorija. Būdama labai turininga, ji yra 
labai pageidautinas taip pat ir mūsų problemos papildymas 
ir patvirtinimas. Knygos autorių labiau domina religijos dok- 
trina, o man svarbesnis praktinis jos poveikis. 


2. Nukrypimus - ne visada, bet dažnai - galima paaiškin- 
ti tuo, kad pramonės darbininkų konfesinė priklausomybė vi- 
sų pirma priklauso nuo to, kokia konfesija dominuoja toje 
vietoje, kur yra ta pramonė, arba toje srityje, iš kur telkiami 
jos darbininkai. Šita aplinkybė dažnai iškreipia tą vaizdą, ku- 
rį sukuria pirmas žvilgsnis į kai kurių konfesijų statistiką, 
pvz., Reino provincijoje. Be to, žinoma, galima daryti išvadas 
remiantis skaičiais tik tada, kai išskiriamos profesijų speciali- 
zacijos ir daromi atitinkami skaičiavimai. Priešingu atveju į 
tą pačią „įmonių vadovų“ kategoriją gali patekti ir stambūs 
įmonininkai, ir pavieniai „meistrai“. Tačiau apskritai inisų 
dienų „išvystytam kapitalizmui“ tikyba nebeturi, kalbant apie 
platų žemesnįjį nekvalifikuotų darbininkų sluoksnį, tos įta- 
kos, kurią ji galėjo daryti praeityje. Apie tai - vėliau. 


3. Plg., pvz.: Schell. Der Katholizismus als Prinzip des Fort- 
schrittes, Wūrzburg, 1897, S. 31; V. Hertling. Das Prinzip des 
Katholizismus und die Wissenschaft, Freiburg, 1899, 5. 58. 


4. Kadaise vienas iš mano mokinių apdorojo pačią išsa- 
miausią statistinę medžiagą, kokią turime apie šiuos dalykus, 
tai - Badeno tikybų statistika. Plg. Martin Offenbacher. Kon- 
fession und soziale Schichtung. Eine Studie iiber die wirtschaftliche 
Lage der Katholiken und Protestanten in Baden, Tūbingen und 
Leipzig (Volkswirtschaftliche Abhandlungen der badischen 

Hochschulen, Bd. IV, Heft 5). Visi faktai ir skaičiai, kurie 
toliau pateikiami kaip iliustracijos, yra paimti iš šio darbo. 


5. Taip, pvz., 1895 m. Badene, apmokestinant kapitalą, 
kiekvienam 1000 evangelikų teko 954 060 markių apmokesti- 
namo kapitalo, o 1000 katalikų - 589 000. Žydai su daugiau 
nei 4 milijonais markių tūkstančiui žmonių, žinoma, smarkiai 
pirmauja (skaičiai pagal Offenbacher, S. 21). 


6. Žr. apie tai Offenbacherio darbo išvadas. 


7. Šiuo klausimu žr. išsamesnius duomenis pirmuose dvie- 
juose Offenbacherio darbo skyriuose. 


8. Tarp Badeno gyventojų 1895 m. buvo: 37,09/0 protes- 
tantų, 61,370 katalikų, 1,570 žydų. Bet mokinių, lankančių aukš- 
tesnes negu pradinė ir neprivalomas mokyklas, statistika 1885— 
1891 m. buvo tokia: 


Protestantai Katalikai Žydai 


(Zo) (7o) (Zo) 
Gimnazijos 43 46 9,5 
Realinės gimnazijos 5 31 9 
Aukštesniosios realinės 
mokyklos 52 41 7 
Realinės mokyklos 49 40) 11 
Aukštesniosios civilinės 
mokyklos 51 37 12 
Vidurkis 48 42 10 


Lygiai tokie pat reiškiniai stebimi Prūsijoje, Bavarijoje, Viur- 
temberge, Elzase ir Lotaringijoje, Vengrijoje (skaičius žr. Of- 
fenbacherio darbe, S. 18 ir toliau). 

9. Žr. skaičius, pateikiamus 8 pastaboje. Jie rodo, kad ka- 
talikų vidurinėse mokyklose yra trečdaliu mažiau, negu jų 
sudaro bendrąjį gyventojų skaičių, jų keliais procentais dau- 
giau negu protestantų tk gimnazijose (kur jie ruošiasi teolo- 
gijos studijoms). Dėl tolesnių samprotavimų kaip būdingą de- 
talę verta nurodyti, kad Vengrijos vidurines mokyklas lanko 
dar daugiau reformatų negu apskritai protestantų (Offenba- 
cher, S. 19, Anm.). 


10. Žr. Offenbacherio pateikiamus nurodymus p. 54 ir len- 
teles jo darbo pabaigoje. 


11. Ypač gerai tai įžvelgė seras W. Petty daugelyje savo 
veikalų, kuriuos vėliau ne kartą cituosime. 


12. Petty nurodomą Airijos atvejį galima labai lengvai pa- 
aiškinti: ten protestantų sluoksniui atstovavo tik pastoviai ne- 
gyvenantys savo dvaruose lendlordai. Jeigu šituo pavyzdžiu 
būtų bandyta įrodyti ką nors daugiau, tai būtų (žinoma) klai- 
da, kaip rodo „Scotch-Irish“* padėtis. Tipiškas kapitalizmo ir 
protestantizmo ryšys Airijoje buvo toks pat kaip ir kitur (apie 
„Scotch-Irish“ Airijoje žr. C. A. Hanna. The Scotch-Irish, Vol. 
1-2, New York, 1902). 


13. Žinoma, tai nepaneigia, kad ir konfesijų istorinė-poli- 
tinė padėtis turėjo labai svarbių padarinių. Būtent, tai nepa- 
neigia, kad visą kai kurių protestantiškų sektų gyvenimo at- 
mosferą lėmė tai, jog jos buvo nedidelės ir todėl homogeniškos 
mažumos, o tai turėjo įtakos ir jų dalyvavimui ekonominia- 
me gyvenime. Pvz., griežtieji kalvinistai visur, išskyrus Žene- 
vą ir Naująją Angliją, buvo mažuma, netgi ten, kur jų ranko- 
se buvo politinė valdžia. Tai, kad visų pasaulio konfesijų - 


* Šiaurės Airijos gyventojai protestantai, imigravę iš Škotijos. 

indų, arabų, kinų, sirų, finikiečių, graikų, lombardiečių ir ki- 
tų — atstovai, turintys prekybos įgūdžių, emigruodavo iš la- 
bai išsivysčiusių šalių į kitas, buvo visuotinis reiškinys, ne- 
susijęs su mūsų problema. Brentano savo darbe Moderniojo 
kapitalizmo atsiradimas (Die Anfūnge des modernen Kapitalismus), 
kurį dar ne kartą cituosime, kaip pavyzdį nurodo savo šei- 
mos istoriją. Tačiau visais laikais visose šalyse buvo bankinin- 
kų, kilusių iš svetimų kraštų, kurie turėjo daugiausia komer- 
cinės patirties ir ryšių. Tačiau tai nėra moderniajam kapitalizmui 
būdingas dalykas, o protestantai tokiais bankininkais nepasi- 
tikėjo (Žr. Žemiau) etiniu požiūriu. Kitaip buvo su iš Lokarno 
į Ciurichą persikėlusiomis Muralt, Pestalozzi ir kt. protestan- 
tų šeimomis, kurios Ciuriche labai greitai tapo modernios ka- 
pitalistinės (industrinės) plėtros iniciatorėmis. 


14. Dr. Offenbacher, op. cit., S. 68. 


15. Labai taiklios pastabos apie Vokietijos ir Prancūzijos 
konfesijų savitumą ir apie konfesinių priešybių susipynimą 
su kitais kultūros elementais vykstant tautybių konfliktui El- 
zase pateiktos puikiame W. Witticho straipsnyje Deutsche und 
franzėsische Kultur im Elsass. — mh Illustrierte Elsūssische Rund- 
schau, 1900 (jis paskelbtas taip pat ir atskiru leidiniu). 


16. Žinoma, tik tokiu atveju, jeigu tam tikrame krašte ap- 
skritai buvo galimybių plėtotis kapitalizmui. 


17. Žr. apie tai, pvz.: Dupin de St. Andrė. L'ancienne čęlise 
rėformėe de Tours. Les membres de Vėglise. - In Bull. de la Sociėte 
de Uhistoire du protestantisme, 1856, 4 t., p. 10. Galima būtų 
manyti — katalikui ši mintis ypač natūrali, - kad varomasis 
motyvas buvo troškimas išsilaisvinti iš vienuolyno kontrolės 
ar apskritai bažnytinės kontrolės. Tačiau tam prieštarauja ne 
vien priešiškų amžininkų (tarp jų ir Rabelais) vertinimai. Tam 


176 


I dalis, 1 skyrius 


prieštarauja ir, pvz., pirmųjų nacionalinių hugenotų sinodų 
moralinės abejonės (pvz., I Sinodas, C. partic., gu. 10. Žr.: 
Aymon. Synodes nationaux de Uėglise reformėe de France, p. 10), 
a bankininkas gali būti bažnyčios seniūnu, be to, nacionali- 
niuose sinoduose nuolatos kartojamas aiškinimas, kad leisti- 
na imti procentus. Šitaip būdavo atsakoma nepaisant viena- 
reikšmio Calvino pasisakymo šiuo klausimu į nuolatos reiš- 
kiamas bendruomenės narių abejones. Tokie atvejai rodo, kad, 
sprendžiant šiuos klausimus, stipriai reiškėsi suinteresuoti 
sluoksniai, bet tuo pačiu metu jie rodo ir tai, kad jų noras be 
išpažinties kontrolės imtis „usuraria pravitas“* nebuvo svar- 
biausias dalykas. Tą patį galima pasakyti (žr. žemiau) ir apie 
Olandiją. Mes pabrėžiame, kad šiuose tyrimuose joks vaid- 
muo neskiriamas kanoniniam draudimui imti procentus. 


18. Gothein.  Wirtschaftsgeschichte des Schwarzwalds, Bd.l, 
Strassburg, 1892, S. 674. 


19. Žr. apie tai taip pat trumpas Sombarto pastabas: Der 
moderne Kapitalismus, I. Aufl. S. 380. Deja, vėliau Sombartas 
šiuo požiūriu silpniausiame iš savo didesnių veikalų Der Bour- 
geois (Mūnchen, 1913) gynė visiškai klaidingą „tezę“, prie ku- 
rios dar sugrįšime. Jį paveikė F. Kellerio darbas (Unternch- 
munęg und Mehrwert, Schriften der Gėrres-Gesellschaft, 12 Heft), 
kuris nepakyla iki kitų šiuolaikinių apologetiškų katalikų dar- 
bų lygio, nors jame ir esama daug gerų įžvalgų (jos šiuo 


požiūriu vis dėlto nėra naujos). 


20. Juk visai tvirtai nustatyta, kad pats darbas svetimoje 
šalyje yra vienas stipriausių jo intensyvinimo veiksnių (plg. 
taip pat šio skyriaus 13 pastabą). Ta pati mergina lenkė, ku-- 
rią jos tėvynėje pačios palankiausios galimybės uždirbti nega- 


* Palūkanų ėmimas, lupikavimas (lot.). 

lėjo išjudinti iš tradicionalistinės inercijos, labai pasikeičia ir 
gali būti neribotai išnaudojama, kai dirba samdine svetur. 
Tas pats reiškinys matomas ir tarp migruojančių italų darbi- 
ninkų. Nors čia, žinoma, prisideda auklėjamoji įžengimo į 
aukštesnę „kultūrinę aplinką“ įtaka, bet ji visai nėra lemia- 
moji. Tai matyti iš to, kad šį reiškinį galima stebėti ir tada, 
kai svetur dirbamas lygiai toks pat darbas kaip ir tėvynėje, o 
gyvenimas migrantų barakuose ir pan. net lemia tokį laikiną 
gyvenimo sąlygų pablogėjimą, kuris tėvynėje būtų visiškai 
nepakeliamas. Pats faktas, kad dirbama neįprastoje aplinkoje, 
čia palaužia tradicionalizmą ir „auklėja“. Vargu ar reikia nu- 
rodyti, kiek daug Amerikos ekonominė plėtra priklauso nuo 
tokių poveikių. Senovėje panašią reikšmę turėjo Babilono trem- 
tis — tai nesunku suprasti iš įrašų, tą patį matome pas per- 
sus. Bet akivaizdu, kad protestantams jų religinio savitumo 
įtaka yra savarankiškas veiksnys, ką rodo jau puritoniškų Nau- 
josios Anglijos kolonijų ekonominis savitumas, palyginti su 
katalikišku Merilendu, episkopaliniais Pietumis ir tarpkonfe- 
siniu Rod Ailendu. Panašų vaidmenį vaidina ir džainistų re- 
liginis savitumas Indijoje. 


21. Kaip žinoma, dauguma jos formų yra daugiau ar ma- 


žiau sušvelnintas kalvinizmas arba cvinglizmas. 


22. Beveik grynai liuteroniškame Hamburge vienintelis tur- 
tas, susikrautas dar XVII a., priklauso vienai garsiai reformatų 
šeimai (tai draugiškai nurodė prof. A. Wahlis). 


23. Čia nurodomas ryšys visai nėra kažkas „naujo“. Apie 
jį rašė jau Lavaleye, Matthew Arnoldas ir kiti. Atvirkščiai, 
„naujos“ yra visiškai nepagrįstos abejonės dėl jo egzistavimo. 


Mūsų uždavinys yra jį paaiškinti. 

24. Tam prieštarauja tas faktas, kad oficialusis pietizmas, 
kaip ir kitos religinės srovės dėl jose vyravusių patriarchali- 
nių nuotaikų, vėliau priešinosi tam tikriems kapitalistinės ūkio 
organizacijos „pažangiems pokyčiams“, pvz., perėjimui nuo 
namudinės gamybos prie fabrikų sistemos. Kaip dar dažnai 
matysime, reikia griežtai skirti tai, ko religinė srovė siekė kaip 
idealo ir kokie buvo jos įtakos gyvenimo būdui faktiniai pa- 
dariniai (apie darbininkų pietistų specifinį tinkamumą darbui 
žr. kiekybinius pavyzdžius, gautus iš vieno Vestfalijos fabri- 
ko. Jie pateikti mano straipsnyje Zur Psychophysik der gewer- 
blichen Arbeit. — In Archiv fir Sozialwissenschaft und Sozialpoli- 
tik, Bd. XXVIII, S. 263 ir toliau). 


Antras skyrius 
KAPITALIZMO „DVASIA“ 


1. Baigiamasis skyrius iš:  Necessary Hints to Those That 
Would Be Rich (parašyta 1736, Works, Sparks edition, Vol. 2, 
p. 80), visa kita iš: Advice to a Young Tradesman (1748, Sparks 
edition, p. 87). 


2. Der Amerikamide (Frankfurt, 1855). Kaip žinoma, ši 
Kūurnbergerio knyga yra Lenau Amerikos įspūdžių poetinė pa- 
rafrazė. Šiandien ši knyga vargu ar sukeltų estetinį pasiten- 
kinimą. Bet ji yra neprilygstama kaip dokumentas, rodantis 
vokiečių ir amerikiečių pasaulėjautos priešingumą (šiandien 
seniai jau nublankusį). Tai dokumentas to vidinio gyvenimo, 
kuris nuo viduramžių mistikos laikų, nepaisant nieko, išliko 
bendra vokiečių katalikų ir protestantų vertybe ir yra purito- 
niškos kapitalistinės energijos priešingybė. 

3. Sombartas šią citatą panaudojo kaip epigrafą skirsniui 
„Kapitalizmo genezė“ (Der moderne Kapitalismus, I. Aufl., Bd. 
I, 5.193, plg. S. 390). 


4. Savaime suprantama, tai nereiškia nei to, kad Jakobas 
Fuggeris buvo doroviškai indiferentiškas arba nereligingas 
žmogus, nei to, kad šie sakiniai perteikia visą Benjamino Fran- 
klino etiką. Vargu ar reikėjo Brentano citatų (Die Anfūnge des 
modernen Kapitalisimus, Mūnchen, 1916, S. 150 f.) norint apginti 
šį gerai žinomą filantropą nuo nesupratimo, kuriuo Brentano, 
atrodo, mane kaltina. Problema yra kaip tik priešinga: kaip 
toks filantropas galėjo skelbti būtent šiuos sakinius (jų itin iš- 


raiškingos formuluotės Brentano neperteikė) imoralisto stiliumi? 


5. Tuo skiriasi mano pateikiamas problemos formulavi- 
mas nuo Sombarto formuluotės. Labai didelė šio skirtumo 
praktinė reikšmė išryškės vėliau. Jau čia pažymėsime, kad 
Sombartas visai neišleido iš akių etinių kapitalistinio įmoni- 
ninko bruožų. Tačiau jo minčių kontekste jie atrodo esantys 
kapitalizmo padarinys, o mes siekdami savo tikslų turime 
išnagrinėti priešingą hipotezę. Galutinę išvadą galima sufor- 
muluoti tik užbaigus tyrimą. Sombarto koncepcija išdėstyta 
op. cit., Bd. I, S. 357, 380 ir t. t. Čia Sombarto apmąstymai 
turi sąlyčio taškų su ryškiais Simmelio kūrinio Pinigų filosofija 
(Philosophie des Geldes) paskutiniojo skyriaus įvaizdžiais. Apie 
Sombarto polemiką su manimi jo veikale Buržuna (Bourgcois) 
aš pasisakysiu toliau. Čia reikia atidėti kokią nors išsamesnę 


diskusiją. 


6. „Aš galutinai įsitikinau, kad teisingumas, sąžiningumas ir 
nuoširdumas Žmonių santykiuose yra nepaprastai svarbūs mū- 
sų gyvenimo laimei, nuo tos akimirkos apsisprendžiau ir užra- 


šiau į dienoraštį šį sprendimą: visą gyvenimą būti ištikimam 

šitoms dorybėms. Iš tikrųjų apreiškimas pats savaime neturė- 
jo man jokios reikšmės. Bet aš maniau taip: nors tam tikri 
veiksmai nėra blogi tik todel, kad juos draudžia apreikštas 
mokymas, arba geri todėl, kad jis liepia juos daryti, vis dėlto, 
atsižvelgus į visas aplinkybes, tie veiksmai greičiausiai galėjo 
būti uždrausti kaip tik todėl, kad jie yra savo prigimtimi Žža- 
lingi, arba galėjo būti mums paliepti todėl, kad yra naudingi.“ 


7. „Aš kiek galėdamas laikiausi nuošalyje, - kalbama apie 
biblioteką, įsteigtą Franklino iniciatyva, - ir skelbiau, jog, tai 
yra sumanymas „grupės draugų“, paprašiusių mane pasiūly- 
ti ją tiems, kuriuos laikė mėgėjais skaityti. Taip man reikalai 
ėjosi sklandžiau, ir aš, iškilus panašiems reikalams, pasinau- 
dodavau šiuo metodu ir vėliau. Kadangi mane dažnai lydė- 
davo sėkmė, aš galiu jį nuoširdžiai rekomenduoti. Už mažą 
momentinę savimeilės auką vėliau bus dosniai atlyginta. Jei- 
gu tam tikrą laiką lieka nežinoma, kam priklauso tikrieji nuo- 
pelnai, o koks nors tuščiagarbis išdrįs pasisavinti nuopelną, 
tada Žmonių pavydas pats sugrąžins teisingumą, nudrasky- 
damas tuščiagarbiui plunksnas ir atiduodamas jas tikrajam 


savininkui.“ 


8. Brentano (S. 125, 127, Anm. I) pasinaudoja šia pastaba 
kaip dingstimi sukritikuoti vėlesnius mano samprotavimus 
apie Žmogaus „racionalizavimą ir disciplinavimą“ kaip pa- 
saulietinės askezės rezultatą. Pasak Brentano, tai esanti „ra- 
cionalizacija“, kuri lemia „iracionalų gyvenimo būdą“. Ir tik- 
rai taip yra. Kas nors yra „iracionalu“ ne savaime, bet tam 
tikru „racionaliu“ požiūriu: nereligingam Žmogui „iracionalus“ 
yra religinis, o hedonistui - asketiškas gyvenimo būdas, nors 
šis, matuojamas jo paties galutine vertybe, irgi gali būti „ra- 
cionalizacija“. Kad ir koks būtų šio straipsnio indėlis, aš no- 
rėčiau parodyti, kiek daug aspektų turi tariamai vienareikš- 


mė „racionalumo“ sąvoka. 

9. Patarlių knyga 22, 29. Lutheris verčia: „in seinem 
Geschaft“, senuose vertimuose į anglų kalbą verčiama „busi- 
ness“. Žr. apie tai 3 sk. 1 pastabą. 


10. Dėl Brentano (op. cit., S. 150 f.) išsamios, bet netiks- 
lios Franklino, kurio etines dorybes aš neva ignoravau, apo- 
logijos, norėčiau atkreipti dėmesį į šią pastabą, kurios, mano 
nuomone, pakanka, kad ta apologija taptų nereikalinga. 


11. Aš pasinaudoju šia proga jau čia įpinti keletą „antikri- 
tinių“ pastabų. Visiškai nepagrįstas yra Sombarto teiginys (Der 
Bourgeois, Miinchen und Leipzig, 1913), kad ši Franklino „eti- 
ka“ „pažodžiui“ pakartojo didžiojo universalaus Renesanso 
genijaus Leono Battistos Alberti samprotavimus. Be teorinių 
darbų apie matematiką, plastiką, tapybą, architektūrą (visų 
pirma) ir meilę (pats jis nekentė moterų), Alberti parašė 4 kny- 
gų veikalą apie namų ūkį (della famiglia); rašydamas šias 
eilutes aš, deja, galiu pasinaudoti ne Mancini, bet tik senes- 
niuoju Bonucci leidimu. Aukščiau buvo pažodžiui perspaus- 
dinta Franklino veikalo ištrauka —- bet kur yra atitinkamos 
vietos Alberti veikaluose, ypač svarbiausia maksima „laikas 
yra pinigai“ bei su ja susiję pamokymai? Vienintelė bent iš 
tolo ją primenanti vieta yra, kiek žinau, pirmos Della fapniglia 
knygos pabaigoje (Bonucci leidimas, Vol. II, p. 353), kur abst- 
rakčiai kalbama apie pinigus kaip namų ūkio Nervus rerum“, 
su kuriuo reikia elgtis itin ūkiškai. Panašią mintį galima rasti 
jau Katono veikale De re rustica“*. Alberti pabrėžia, kad yra 
kilęs iš vienos kilmingiausių Florencijos aristokratų šeimų 
(„nobilissimi cavalieri“, - Della famiglia, p. 213, 228, 247, Bonuc- 


* Nervas (Iot.). 
** Apie žemės ūkį (lot.). 


182 


I dalis, 2 skyrius 


ci leidimas). Visiškai klaidingas Sombarto požiūris į Alberti, 
kad tai buvęs „maišyto kraujo žmogus“, kupinas kerštingo 
pavydo aristokratams, dėl nesantuokinio gimimo iš aristokra- 
tų giminių išstumtas buržua. Iš tikrųjų nesantuokinė kilmė 
nė kiek nemenkino jo padėties. Alberti charakterizuoja jo pa- 
tarimas užsiimti dideliu verslu, kuris vienas tinkąs nobile e 
onesta famiglia ir libero e nobile animo* (ibid., p. 209), be to, 
reikalingas mažiau darbo sąnaudų (plg. Del governo della fa- 
miglia, IV, p. 55; taip pat ir redakcijoje, skirtoje Pandollfini: 
todėl geriausias verslas esąs vilnos ir šilko supirkinėjimas!); jį 
charakterizuoja ir reikalavimas tvarkingai ir griežtai prižiūrė- 
ti namų ūkį, t.y. žiūrėti, kad išlaidos atitiktų pajamas. Tad 
„Santa masserizia“**, kuriam atstovaujama Gianozzo žodžiais, 
yra pirmiausia namų ūkio tvarkymo, o ne pasipelnymo princi- 
pas (tai Sombartas tikrai galėjo gerai suprasti). Taip pat ir 
diskutuojant apie pinigų esmę (ibidem) kalbama apie turto 
(pinigų arba possession“**), o ne apie kapitalo panaudojimą. 
Siekiant apsisaugoti nuo „Fortuna“ netikrumo, Alberti pata- 
ria anksti įprasti prie nuolatinės veiklos in cose magnifiche e 
ample**** (Della famiglia, p. 192), kuri, beje, vienintelė padeda 
dar ir ilgam išsaugoti sveikatą (ibid., p. 73-74). Jis pataria 
nedykinėti, nes tai pavojinga užimamai padėčiai, ir mokytis 
tinkamo savo luomui amato tam atvejui, jeigu ta padėtis pa- 
sikeistų (kita vertus, bet koks opera mercenaria“**** nepride- 
ra luomui: Della famięlia, I knyga, p. 209). Alberti skelbiamas 
„tranguilliti dell' animo“****** idealas ir jo stiprus polinkis į 


* Kilni ir garbinga šeima (it.), laisva ir kilni siela (it.). 
+ Šventasis ūkiškumas (it.). 

*** Valdos (it.). 

**** Dideliuose ir plačiuose dalykuose (it.). 

*+*** Samdomas darbas (it.). 

4444 Sielos ramybė (it.). 

epikūrietišką „Ad9e Bidoac“ (vivere a sė stesso*, ibid., p. 
262), ypač jo antipatija visokioms pareigybėms (ibid., p. 258) 
kaip pykčio, nerimo, nešvarių intrigų šaltiniui, jo svajonė apie 
kaimišką gyvenimą viloje, pasididžiavimas protėviais ir po- 
žiūris į šeimos garbę kaip svarbiausią matą ir vertybę (būtent 
todėl šeimos turtas turįs likti nepadalintas, kaip tai ir buvo 
būdinga Florencijai) —- visa tai puritono akyse būtų nuodė- 
minga „stabmeldystė“, o Benjaminui Franklinui — jam sveti- 
ma aristokratiška patetika. Verta dar atkreipti dėmesį į aukš- 
tą literatūrinės veiklos vertinimą (mat „industria“** — tai 
pirmiausia literatūrinis mokslinis darbas, kuris vienintelis esąs 
žmogui deramas užsiėmimas). Tik beraščio Gianozzo lūpo- 
mis teigiama, kad jam savo verte prilygsta masserizia - „ra- 
cionalus namų ūkis“ - kaip priemonė gyventi nepriklauso- 
mai nuo kitų ir nenuskursti. Ši iš vienuolių etikos (žr. žemiau) 
perimta sąvoka priskiriama senam kunigui (žr. ibid., p. 249). 
Tik palyginkime visa tai su Benjamino Franklino, o ypač jo 
protėvių puritonų etika bei gyvenimo būdu; tik palyginkime 
humanistiniam patriciatui skirtus Renesanso literatų raštus ir 
Franklino raštus, puritonų pamokslus bei traktatus, adresuo- 
tus buržuazinio viduriniojo sluoksnio masėms - komivojaže- 
riams, ir tuoj suvoksime, koks esminis jų skirtumas. Ekono- 
minis Alberti racionalizmas, visur grindžiamas antikos rašytojų 
citatomis, iš esmės labiausiai primena ekonomikos dalykų trak- 
tavimą Ksenofono (Alberti apie jį nežinojo), Katono, Varono 
ir Kolumelos (juos jis cituoja) raštuose. Bet Katonas ir Varo- 
nas, kitaip negu Alberti, daugiausia dėmesio skiria pašipelny- 
mui. Tik labai retai pasitaikantys Alberti samprotavimai apie 


fattori*** panaudojimą, apie jų drausmę ir darbo pasidalijimą, 


* Gyventi sau pačiam (sen. 97. ir it.). 
** Darbštumas (it.). 
*** Darbininkai (it.). 

apie valstiečių nepatikimumą tikrai labai primena Katono 
praktinės išminties principą, perkeltą iš vergvaldžio dvaro į 
laisvo darbo, namudinės gamybos ir žemės ūkio dalininkys- 
tės sritį. Sombarto teiginys, kad jau Katono ekonominis racio- 
nalizmas yra „nuosekliai iki galo išplėtotas“, tinkamai su- 
prantant šį teiginį nėra visiškai neteisingas (nors visiškai 
neteisinga yra jo nuoroda į stoikų etiką). Romėnų „diligens 
pater familias“* ir Alberti „massajo““* tikrai gali būti priskirti 
tai pačiai kategorijai. Katonui labiausiai būdinga tai, kad kai- 
mo dvarą jis vertina ir traktuoja kaip turto „investiciją“. Tie- 
sa, Alberti sąvoka „industria“ dėl krikščioniškos įtakos turi 
kitokį atspalvį. Ir būtent čia glūdi skirtumas. Iš vienuolių as- 
kezės kilusioje ir literatų vienuolių išplėtotoje „industria“ kon- 
cepcijoje glūdi užuomazga „etoso“, kuris buvo visiškai išplė- 
totas protestantiškoje grynai pasaulietiškoje askezėje (apie tai — 
vėliau! Iš čia kyla, kaip dar ne kartą pabrėšime, šių koncep- 
cijų giminystė. Beje, jų giminystė oficialiajai tomistinei bažny- 
čios doktrinai yra mažesnė už giminystę Florencijos ir Sienos 
elgetaujančių vienuolių ordinų etinėms pažiūroms). Katono ir 
paties Alberti samprotavimuose šio etoso nėra. Tai pamoky- 
mai, kaip praktiškai, apdairiai gyventi, bet ne etika. Franklinas 
irgi yra utilitaristas. Tačiau jo pamokslo jauniems pirkliams 
etinė patetika yra akivaizdi ir - o tai čia svarbiausia - būdin- 
ga. Nerūpestingas elgesys su pinigais jam reiškia tarsi kapi- 
talo embrionų „žudymą“ ir todėl esąs taip pat ir etiškumo 
trūkumas. i 

Sombartas vadina Alberti „dievobaimingu“. Kaip ir dau- 
gelis humanistų, Alberti buvo įšventintas į kunigus ir Romoje 
turėjo beneficiją. Tačiau jis savo siūlomo gyvenimo būdo vi- 


* Uolus šeimos tėvas (Iot.). 
** Šeimininkas (it.). 

siškai negrindė religiniais motyvais (jeigu nepaisysime dviejų 
visai blankių vietų). Vidinė abiejų (Alberti ir Franklino) gimi- 
nystė egzistuoja tik tiek, kiek Alberti dar nesivadovauja, o 
Franklinas jau nesivadovauja religinėmis koncepcijomis, kai 
pataria „būti ūkiškiems“. Bent jau formaliu požiūriu šioje sri- 
tyje jų abiejų samprotavimuose dominuoja utilitarizmas, o Al- 
berti patarime imtis vilnos ir šilko supirkimo atsiskleidžia ir 
merkantilinis socialinis utilitarizmas (mat „daug Žmonių gau- 
tų darbo“, - op. cit., p. 292). Šie Alberti samprotavimai yra 
labai geras pavyzdys vadinamojo imanentiško ekonominio „ra- 
cionalizmo“, kurį, kaip tikrą ekonominių sąlygų „atspindį“, 
galima rasti grynai „dalykiškų“ literatų raštuose visur ir vi- 
sais laikais: kinų klasikoje ir antikoje, Renesanso ir Švietimo 
laikais. Tikra tiesa, tiek antikos autoriai Katonas, Varonas, 
Kolumela, tiek ir Renesanso laikais Alberti ir į jį panašūs 
kūrėjai smarkiai išplėtojo, ypač teorijoje apie „industria“, ūki- 
rų ratio. Bet ar galima pamanyti, kad tokia literatų teorija ga- 
lėjo turėti tokią pat jėgą pertvarkyti gyvenimą kaip religinis 
tikėjimas, kuris kaip premiją už tam tikrą gyvenimo būdą (šiuo 
atveju už metodiškai racionalų) skiria išganymą? Ne tik visų 
denominacijų puritonai, bet ir džainistai, judėjai, kai kurios 
viduramžių asketiškos sektos, Wyclifas, Bohemijos broliai (hu- 
sitų sąjūdžio atgarsis), skopcai ir štundistai Rusijoje bei dau- 
gybė vienuolių ordinų gali, kad ir labai skirtingai, savo pa- 
vyzdžiu parodyti, kaip atrodo į religiją orientuojamas gyvenimo 
būdo (taip pat ir ūkinės veiklos) „racionalizavimas“. Šiek tiek 
užbėgant į priekį, svarbiausias skirtumas yra šis: religija pa- 
grįsta etika už jos skatinamą elgesį suteikia konkrečias ir la- 
bai veiksmingas - tol, kol religinis tikėjimas gyvas, - psicho- 
logines premijas (neekonominio pobūdžio), kokių tiesiog neturi 
tokios tik gyvenimo meno doktrinos kaip Alberti teorija. 
Tik tiek, kiek šitos premijos būna veiksmingos, o jų daromas 

poveikis dažnai atitrūksta (tai svarbiausias dalykas) nuo te- 
ologų doktrinos (ji savo ruožtu irgi tėra „doktrina“) - religinė 
etika daro savarankišką įtaką gyvenimo būdui ir kartu eko- 
nomikai. Aiškiai sakau, kad tai ir yra pagrindinė viso šio 
darbo tezė, ir aš nesitikėjau, kad ji bus šitaip visiškai igno- 
ruojama. Apie vėlyvųjų viduramžių teologinės etikos teoreti- 
kus (ypač Antoniną Florentietį ir Bernardiną Sienietį), kurie 
buvo palyginti „draugiški kapitalizmui“ ir kuriuos Sombartas 
taip pat suprato klaidingai, aš kalbėsiu kitoje vietoje. Aki- 
vaizdu, kad L. B. Alberti visiškai nepriklausė šiam būriui. 
Tik sąvoką „industria“ jis perėmė iš vienuolių samprotavi- 
mų - nesvarbu, per kokius tarpininkus. Alberti, Pandolfini ir 
kiti, panašūs į juos, nors ir oficialiai paklusnūs tradicinei baž- 
nyčiai, vidujai jau buvo išsilaisvinę iš jos. Nors jie ir buvo 
prisirišę prie vyraujančios krikščioniškos etikos, jų mąstymo 
būdas buvo aiškiai antikinis, „pagoniškas“. Brentano mano, 
kad aš „ignoravau“ šio mąstymo reikšmę modernios ekono- 
minės teorijos (ir modernios ekonominės politikos) raidai. Iš 
tikrųjų aš čią nenagrinėsiu šio priežastinio ryšio - mat jis 
tiesiog nėra veikalo apie „protestantiškąją etiką ir kapitalizmo 
dvasią“ tema. Kaip įrodysiu kita proga, aš visai neneigiu šio 
priežastinio ryšio reikšmės. Bet vis dėlto aš turėjau ir turiu 
svarių priežasčių laikytis šios nuomonės: to mąstymo būdo 
poveikio kryptis ir sritis buvo visai kitokios negu protestantiz- 
mo etikos (jos pirmtakai, turėję visai nemenką praktinę reikš- 
mę, buvo sektos ir Wyclifo bei husitų etika). Antikiniai, „pa- 
goniški“ elementai veikė 1 (atsirandančios buržuazijos) gyvenimo 
būdą, bet valstybės vyrų ir kunigaikščių politiką. Šias dvi prie- 
žasčių grandines, nors jos iš dalies, bet toli gražu ne visur 
sutampa, reikia griežtai atskirti iš pat pradžių. O dėl Benja- 
mino Franklino, tai jo ekonominiai traktatai, kurie kadaise 
Amerikoje buvo panaudojami kaip mokykliniai skaitiniai, pri- 

klauso gyvenimo praktikai dariusių įtaką kūrinių kategorijai. 
Tuo jie skiriasi nuo storų Alberti veikalų, žinomų tik moks- 
lininkams. Bet aš aiškiai citavau čia Frankliną kaip Žmogų, 
kuris pakyla virš jau spėjusio nusilpti puritoniško gyvenimo 
reglamentavimo, kaip ir apskritai anglų „švietimas“, kurio 


ryšiai su puritonizmu jau daug kartų buvo tyrinėti. 
y p ) 8 


12. Deja, Brentano (op. cit.) iš pat pradžių suplakė į viena 
visas siekio pasipelnyti (ir karu, ir taikiai) rūšis, o „kapitalis- 
tinio“ (kitaip negu, pvz., feodalinio) siekio pasipelnyti speci- 
finiu požymiu pripažino vien tik pinigų (o ne Žemės) troški- 
mą. Jis ne tik nepadarė jokių tolesnių skirčių, kurios 
vienintelės galėjo padėti sukurti aiškias sąvokas, bet ir iškėlė 
apie čia tyrinėjimui sudarytą (modernaus!) kapitalizmo „dva- 
sios“ sąvoką teiginį, kurio aš negaliu suprasti: neva mano 


prielaidose jau glūdi tai, kas turi būti įrodyta. 


13. Plg. visais atžvilgiais taiklias Sombarto pastabas: 
W.Sombart. Die deutsche Volkswirtschaft im neunzehnten Jahr- 
hundert, 1903, S. 123. Nors toliau dėstomi tyrimai svarbiau- 
siais požiūriais grindžiami daug ankstesniais darbais, vargu 
ar reikia itin pabrėžti, kiek jų formuluotės priklauso nuo to 
paprasto fakto, kad egzistuoja dideli Sombarto darbai su įžval- 
giomis formuluotėmis, netgi tada, ir kaip tik tada, kai einama 
kitu keliu. Tai privalo suvokti ir tas, kuris nuolatos ryžtingai 
prieštarauja Sombarto nuomonei ir visiškai atmeta kai kurias 


jo tezes. 


14. Į klausimą, kur yra jos veiksmingumo ribos, mes, ži- 
noma, nesigiliname. Nesvarstysime ir garsios teorijos, kurią 
pirmas pasiūlė Th. Brassey, teoriškai suformulavo Brentano, 
o G. von Schulze-Gavernitzas gynė istoriškai ir teoriškai. Ši 


teorija teigia, kad tarp didelio darbo užmokesčio ir didelio 

darbo našumo egzistuoja ryšys. Diskusija iš naujo prasidėjo, 
kai atsirado išsamūs Hasbacho tyrinėjimai, ir ji dar iki šiol 
nesibaigė. Mums pakanka to fakto, kuriuo niekas neabejojo ir 
kuriuo neįmanoma abejoti, kad mažas darbo užmokestis ir 
didelis pelnas, mažas darbo užmokestis ir palankios galimy- 
bės pramonės plėtrai tiesiogiai nesusiję ir kad apskritai gry- 
nai mechaniškos piniginės operacijos „neugdo“ kapitalistinės 
kultūros ir negarantuoja kapitalistinės ekonomikos. Visi pa- 


teikti pavyzdžiai yra grynai iliustratyvūs. 


15. Be gausių imigrantų iš senesnės kultūros sričių dažnai 
būdavo neįmanoma įdiegti taip pat ir kapitalistinės pramonės. 
Sombartas teisingai įžvelgia skirtumą tarp asmeninių „įgūdžių“ 
bei amato paslapčių ir moksliškai objektyvuotos modernios 
technikos. Bet atsirandant kapitalizmui, šito skirtumo beveik 
nebuvo. Maža to, moralinės kapitalistinio darbininko (tam tik- 
ru mastu - taip pat ir įmonininko) savybės dažnai turėdavo 
didesnę „vertę ZX retumo“, negu šimtmečių tradicijos su- 
stingdyti amatininko įgūdžiai. Ir netgi šiandien parenkant vie- 
tą, kur turi būti išdėstyta pramonė, ją iš dalies nulemia to- 
kios gyventojų savybės, kurios įgyjamos per ilgą tradiciją ir 
ugdymą intensyviam darbui. Ten, kur ši priklausomybė įžvel- 
giama, dėl šiandien dominuojančių mokslinių idėjų ji mielai 
aiškinama paveldėtomis rasinėmis savybėmis, o ne tradicija 
ir ugdymu. Mano nuomone, toks aiškinimas yra labai abejo- 


tinas. 


a 


16. Žr. 1 sk. 24 pastabą. 


17. Aukščiau išdėstytas pastabas galima klaidingai suprasti. 
Reiškiniai, apie kuriuos kalbame, neturi nieko bendra su tam 
tikros rūšies verslo Žmonių polinkiu išnaudoti savo tikslams 


teiginį „religija turi būti išsaugota liaudžiai“, taip pat su ne- 

retu buvusių plačių liuteronų dvasininkijos sluoksnių polin- 
kiu iš bendros simpatijos valdžiai imtis „juodosios policijos“ 
funkcijų, kai reikėdavo pasmerkti streiką kaip „nuodėmę“, 
profsąjungas apkaltinti „godumo“ kurstymu ir t. t. Tekste tu- 
rimi omenyje ne pavieniai, bet labai dažni ir, kaip mes pa- 
matysime toliau, tipiški faktai. 


18. W. Sombart. Der moderne Kapitalismus, Bd. L Aufl. I, 
S. 62. 


19. Op. cit., S. 195. 


20. Žinoma, kalbama apie Vakarams būdingą modernų ra- 
cionalios įmonės kapitalizmą, o ne apie jau tris tūkstantme- 
čius - nuo Kinijos, Indijos, Babilonijos, Graikijos, Romos, Flo- 
rencijos iki n.ūsų dienų - pasaulyje paplitusį lupikautojų, ka- 
rinių tiekėjų, pareigybių nuomininkų, mokesčių atpirkėjų, di- 
džiųjų pirklių ir finansinių magnatų kapitalizmą. Žr. įvadą. 


21. Aš noriu pabrėžti tik tai, kad neverta a priori tarti, 
jog tie patys socialiniai sluoksniai buvo pirminė terpė, kurioje 
radosi ir kapitalistinės įmonės technika, ir „profesionalaus dar- 
bo“ dvasia, suteikdavusi energijos kapitalizmo ekspansijai. Is- 
toriškai kalvinizmas buvo vienas iš auklėjimo „kapitalizmo 
dvasia“ faktorių. Bet, pvz., Nyderlanduose dėl priežasčių, ku- 
rias paaiškinsime vėliau, didieji piniguočiai dažniausiai būda- 
vo ne griežtieji kalvinistai, bet arminijonai. „Tipiški“ kapita- 
listinės etikos ir kalvinistų bažnyčios atstovai čia ir kitur bu- 
vw vidutinioji ir smulkioji buržuazija, tampanti įmonininkais. 
Bet tai kaip tik gerai atitinka mūsų teiginius: visais laikais 
buvo didelių piniguočių ir prekybininkų, tačiau racionali ka- 
pitalistinė pramoninio buržuazinio darbo organizacija atsiran- 
da tik pereinant iš viduramžių į naujuosius laikus. 

22. Žr. apie tai gerą J. Maliniako disertaciją, kurią jis ap- 
gynė Ciuriche: Die Entstehunę der Exportindustrie und des Un- 
ternehmerstandes in Zūrich im 16. und 17. Jahrhundert, Zūrich, 
1913. 


23. Toliau pateiktas vaizdas yra „idealiai tipiška“ kompi- 
liacija, sudaryta iš įvairių vietų įvairių pramonės šakų ele- 
mentų. Jis čia tik iliustracija, todėl, žinoma, neturi reikšmės, 
kad nė vienu atveju įvykių eiga nebuvo tiksliai tokia, kokia 


vaizduojama. 


24. Todėl nėra atsitiktinis dalykas, kad šiam pirmajam at- 
sirandančio racionalizmo laikotarpiui, pvz., pirmiesiems Vo- 
kietijos pramonės laimėjimams, būdingas visiškas kasdienio 


vartojimo stiliaus nuosmukis. 


25. Tuo neteigiu, kad tauriųjų metalų atsargų svyravimas 
neturėjo ekonominės reikšmės. 


26. Tai reiškia, kad kalbama apie tą verslininko tipą, kurį 
mes čia analizuojame, o ne apie kokį nors empirinį vidurkį 
(apie sąvoką „idealusis tipas“ Žr. mano samprotavimus: Ar- 
chiv fiir Sozialwissenschaft und Sozialpolitik, Bd. XIX, Heft I). 


27. Turbūt čia tinkama vieta visai trumpai panagrinėti jau 
cituoto F. Kellerio darbo pastabas (žr. 1 sk. 19 pastabą) bei 
su jomis susijusias Sombarto pastabas (kn. Bourgeois), kiek jos 
svarbios šiuo klausimu. Labai keista, kad Kelleris kritikuoja 
mano darbą, tardamas, jog aš pagrindiniu požymiu, skirian- 
čiu katalikų etiką nuo reformatų etikos, pripažįstu draudimą 
imti palūkanas —- analogiškų draudimų galima rasti beveik 
visose pasaulio religinėse etikose! Mano darbe kanoninis pa- 
lūkanų draudimas visai neminimas (išskyrus vieną atsitiktinę 
pastabą, visi nesusijusią su visa argumentacija). Juk galima 

kritikuoti tik tuos darbus, kurie perskaityti, o jeigu jie per- 
skaityti - tai nepamiršus juose išdėstytų minčių. Su usuraria 
pravitas kovojama per visą XVI a. hugenotų ir Nyderlandų 
bažnyčių istoriją. „Lombardiečiai“, t. y. bankininkai, dažnai 
būdavo neprileidžiami prie komunijos (žr. 1 sk. 13 pastabą). 
Liberalesnis Calvino požiūris (jis, beje, nesutrukdė į pirmąjį 
ordonansų projektą įrašyti nuostatus dėl lupikavimo) nugalė- 
jo tik Salmazijaus dėka. Tad ir ča katalikų ir kalvinistų nuo- 
statos nebuvo priešingos. Bet dar blogesni paties autoriaus 
argumentai, kurie nemaloniai skiriasi savo paviršutiniškumu 
nuo Funcko (jo, mano nuomone, Kelleris necituoja tiek, kiek 
derėtų) ir kitų katalikų mokslininkų darbų, taip pat nuo šian- 
dien jau pasenusių atskirais teiginiais, bet vis dar reikšmingų 
W. Endemanno tyrinėjimų. Tiesa, Kelleris išvengė tokių kraš- 
tutinumų, kurie būdingi W. Sombarto pastaboms (op. cit., 
S.321), kad „dievobaimingi vyrai“ (Sombartas turi omenyje 
pirmiausia Bernardiną Sienietį ir Antoniną Florentietį) „norė- 
jo visomis priemonėmis sužadinti verslo dvasią“ interpretuo- 
dami draudimą lupikauti (panašiai, kaip visame pasaulyje at- 
sitikdavo palūkanų draudimams) taip, jog jis nesutrikdytų 
„produktyvių“ (mūsų terminais) kapitalo investicijų (tik pra- 
bėgomis pasakysiu, kad Sombarto knyga yra „tezių knyga“ 
blogąja šio žodžio prasme, pažymėsiu, kad jis, viena vertus, 
priskiria romėnus „didvyrių tautoms“, o kita vertus (S. 267), 
teigia, jog jau Katonas „nuosekliai iki galo“ išplėtojo ekono- 
minį racionalizmą: tai juk yra jo paties požiūriu nesuderina- 
mos priešybės). Be to, Sombartas visiškai iškreipė draudimo 
lupikauti reikšmę, kurios čia detaliau neaptarsiu (anksčiau šis 
draudimas dažnai būdavo pernelyg išpučiamas, vėliau smar- 
kiai menkinamas, o dabar, katalikų multimilijonierių eroje, jis 


apologetiniais tikslais yra tiesiog apverstas aukštyn kojomis). 

Šį draudimą, kaip žinoma, tik praeitame šimtmetyje suspen- 
davo Congregatio S. Officii* (nepaisydama biblinio pagrin- 
do!), o būtent tik dėl temporum ratione habita** ir netiesiogiai: 
buvo uždrausta trikdyti einančius išpažinties klausimais apie 
usuraria pravitas, jeigu galima tikėtis, kad jie paklus taip pat 
ir vėl įsigaliojus šiam draudimui. Kas bent kiek išsamiau tyrė 
labai painią bažnytinės lupikavimo doktrinos istoriją ir Žino 
apie begalines diskusijas, ar leisti pirkti rentą, diskontuoti vek- 
selius ir sudarinėti kitokias sutartis, taip pat Žino, kad minė- 
tas Congregatio S. Officii potvarkis buvo išleistas dėl munici- 
palinės paskolos, tas negali teigti (S. 24), jog buvo draudžia- 
mos tik palūkanos už kreditą nelaimės atveju, jog draudimo 
tikslas buvo „išsaugoti kapitalą“ ir netgi skatinti „kapitalisti- 
nį verslą“ (S. 25). Tiesa yra ta, kad bažnyčia palyginti vėlai 
vėl prisiminė palūkanų draudimą. Kai tai įvyko, įprastos, gry- 
nai komercinės kapitalo investavimo formos buvo ne pasko- 
los už tvirtus procentus, bet foenus nauticum, commenda, 
societas maris, dare ad proficuum de mari (t. y. paskolos, už 
kurias procentai buvo nustatomi atsižvelgiant į rizikos laips- 
nį, į galimą pelną ir nuostolius. Kadangi tai buvo paskolos 
konkrečioms verslo operacijoms, jos tokios ir turėjo būti). Pa- 
lūkanų draudimas joms negaliojo (išimtis čia buvo pavienių 
griežtų kanonininkų aiškinimai). Bet vėliau, kai įsitvirtino ir 
įsigaliojo kapitalo investavimas už tvirtus procentus bei vek- 
selių diskontavimas, draudimas imti palūkanas tapo (taip pat 
ir vėliau) didele kliūtimi, kuriai įveikti pirklių gildijos ėmėsi 
visokiausių griežtų priemonių (juodieji sąrašai!). Bet ir šiuo 
atveju kanonininkų požiūris į draudimą imti palūkanas pa- 


prastai būdavo juridiškai grynai formalus, jiems visai nebuvo 


* Šventojo Sosto kongregacija (lot.). 
* Dėl laiko aplinkybių (/ot.). 

būdingas Kellerio jiems priskiriamas siekis „apsaugoti kapita- 
lą“. Pagaliau, kik apskritai galima nustatyti, koks buvo po- 
žiūris į kapitalizmą, šį požiūrį lėmė, viena vertus, tradiciona- 
lizmas, dažnai gana neaiškiai jaučiamas priešiškumas didė- 
jančiai mnuasmenintai, todėl sunkiai etiškai kontroliuojamai 
kapitalo galiai (šį priešiškumą atspindi Lutherio pasisakymas 
apie Fuggerį ir bankininkystę). Kita vertus, šiam požiūriui 
darė įtaką būtinumas prisitaikyti. Bet visa tai nėra mūsų pro- 
blema: kaip jau sakyta, draudimas imti palūkanas ir jo liki- 
mas mums yra reikšmingas ne daugiau kaip simptomas. 

Be jokios abejonės, Dunso Škoto sekėjų ir ypač kai kurių 
Kvatročento elgetaujančių vienuolių ordinų teologų, pirmiau- 
sia Bernardino Sieniečio ir Antonino Florentiečio - raciona- 
lios asketinės pakraipos literatų vienuolių - ūkinę etiką būtina 
atskirai tyrinėti ir negalima čia jos aptarti prabėgomis. Prie- 
šingu atveju man šioje antikritikoje tektų užbėgti už akių tam, 
ką turiu pasakyti apie katalikų ūkinę etiką jos teigiamo san- 
tykio su kapitalizmu požiūriu. Šie autoriai stengiasi - ir šiuo 
atžvilgiu jie yra kai kurių jėzuitų pirmtakai — etiškai pateisin- 
ti kaip leistiną (daugiau negali teigti ir Kelleris) pirklio pelną 
kaip atlyginimą už jo industria. 

Savaime suprantama, kad sąvoka „industria“ ir jos verti- 
nimas galų gale kyla iš vienuolių askezės. Tai pasakytina ir 
apie Alberti sąvoką „masserizia“, perimtą iš kunigų kalbos, 
kaip jis pats nurodo Gianozzo žodžiais. Tik vėliau išsamiau 
kalbėsime apie vienuolių etiką kaip pasaulietinių asketiškų 
protestantizmo atmainų pirmtakę (panašių sampratų užuomaz- 
gų antikos laikais galima rasti pas kinikus, vėlyvojo heleniz- 
mo antkapiniuose įrašuose ir - visai kitokiomis sąlygomis - 
Egipte). Bet šioje etikoje visiškai nėra (kaip ir Alberti veikale) 
mums svarbiausio dalyko - asketiniam protestantizmui bū- 

dingos (kaip vėliau pamatysime) sampratos, kad asmeninis 
išganymas, certitudo salutis, patikrinamas per profesinę veiklą. 
Tad čia nėra tų psichologinių premijų, kurias protestantų re- 
ligija skyrė už „industria“ ir kurių negalėjo duoti katalikybė, 
nes jos išganymo priemonės kitokios. Iš tikrųjų šiems auto- 
riams rūpi etinis mokymas, o ne praktiškos individualios pa- 
skatos, kurias lėmė interesas būti išganytam. Be to, jiems rū- 
pi (kaip labai lengva tai suprasti) pritaikyti doktriną praktikai, 
o ne išvedinėti ją iš pagrindinių religinių idėjų, o tai būdinga 
pasaulietinei askezei (beje, Antonino ir Bernardino pažiūros 
jau seniai išnagrinėtos kur kas geriau, negu tai padarė F. 
Kelleris). Ir netgi dėl šio pritaikymo iki šiol tebėra ginčijama- 
si. Ir vis dėlto šių vienuolių etinių sampratų reikšmė, verti- 
nant jas kaip simptomus, jokiu būdu nėra lygi nuliui. Bet tik- 
rųjų šitos religinės etikos, iš kurios kilo modernioji sąvoka pro- 
fesinis pašaukimas, „užuomazgų“ reikia ieškoti sektose ir hete- 
rodoksijoje, pirmiausia Wyclifo doktrinoje, nors jos reikšmę 
Brodnitzas (Englische Wirtschaftsgeschichte, Bd. I, 1918) labai 
kia stipri, kad puritonizmui po jo nebebuvo kas veikti. Mes 
negalime (ir neturime) gilintis į visus šiuos dalykus, nes šia- 
me darbe neįmanoma probėgšmais išsiaiškinti, ką ir kiek krikš- 
čioniškoji viduramžių etika iš tikrųjų jau buvo nuveikusi kur- 


dama kapitalistinės dvasios prielaidas. 


28. Žodžiai „unŠčv dneAniČoVTEC“ (Lk, 6, 35) ir jų verti- 
mas Vulgatoje „nihil inde sperantes*“ tikriausiai atsirado (taip 
teigia A. Merxas) iškreipus žodžius „unėėva dneAntGovtec“ 


€ neninen  desperantes*). Šiais žodžiais buvo reikalaujama 


* Nieko nesitikėdami (Iot.). 

skolinti visiems, taip pat ir neturtingiems broliams, visai ne- 
minint palūkanų. Dabar teigiama, kad sakinys „Deo placere 
vix potest“ yra arijoniškos kilmės (mūsų temai tai visai ne- 


svarbu). 


29. Kaip būdavo apeinamas draudimas lupikauti, rodo, 
pvz., arte di Calimala** statuto I knygos 65 skyrius (šiuo 
metu galiu remtis tik Emiliani-Giudici itališkąja redakcija: Stor. 
dei com. ital. Ea. III, p. 246): „Procurino i consoli con guelli 
frati, che parra loro, che perdono si faccia e come fare si possa 
il meglio per I'amore di ciascuno, del dono, merito o guider- 
dono, ovvero interesse per I'anno presente e secondo che al- 
tra volta fatto fue“***. Taigi cecho pareigūnai įpareigojami 
pasirūpinti atlaidais visiems cecho nariams. Pelno nemoralu- 
mą labai aiškiai parodo toliau pateikiamos instrukcijos, taip 
pat iškart prieš tai (63 sk.) duotas nurodymas užpajamuoti 
visas palūkanas ir pelną kaip „dovanas“. Šių dienų juoduo- 
sius biržos sąrašus, į kuriuos patenka besiskundžiantys skir- 
tumu tarp paskelbtos ir tikrosios pardavimo kainos, atitikda- 
vo dažnai pasitaikydavęs asmenų, besikreipiančių į bažnyčios 


teismą su exceptio usurariae pravitatis****, diskreditavimas. 


* Nieko nenuliūdindami (Iot.). 

** Kalimalo cechas (it.). 

** Tegul vyresnieji savo nuožiūra susitaria su vienuoliais, kaip visų 
bendram labui geriau gauti atleidimą už davimą, nuopelną ir atga- 
vimą, tai yra procentą šiais metais, kaip buvo daroma ir anksčiau 
(it.). 


**** Skundas dėl lupikavimo (lot). 

LUTHERONIŠKOJI PAŠAUKIMO SAMPRATA. 
TYRIMO UŽDAVINYS 


1. Iš senųjų kalbų tik hebrajų kalbos posakiai turi panašų 
atspalvį. Pirmiausia Žodis HDR D. Jis nusako dvasininko funk- 
cijas (Iš 35, 21; Neh 11; 22; 1 Krn 9, 13; 23, 4; 26, 30), darbą 
karaliaus tarnyboje (ypač 1 Sam 8, 16; 1 Krn 4, 23; 29, 6), 
karaliaus valdininko (Est 3, 9; 9, 3), darbų prižiūrėtojo (2 Kar 
12, 12), vergo (Pr 39, 11) tarnybą, lauko darbus (1 Krn 27, 26) 
amatininkų (Iš 31, 5; 35, 21; 1 Kar 7, 14), pirklių veiksmus 
(Ps 107, 23), o toje vietoje, kurią tuoj aptarsime (Sir 11, 20*), - 
kiekvieną „profesinę veiklą“. Šio žodžio šaknis yra 1X?, kuri 
reiškia siųsti, skirti, tad iš pat pradžių jis reiškė „uždavinį“. 
Pateiktos citatos aiškiai įrodo, kad žodis kilo iš Egipto ir iš 
jo pavyzdžiu sutvarkytos Saliamono baudžiavinės valstybės 
(Fronstaat) — jos baudžiavos ir prievolių biurokratijos sąvokų 
pasaulio. Kaip man kadaise paaiškino A. Merxas, šios šak- 
nies pirminė reikšmė buvo visiškai užmiršta jau senovėje, šiuo 
žodžiu buvo' pradėta vadinti kiekvieną „darbą“. Taip Žodis 
pasidarė visiškai bespalvis kaip ir mūsų „Beruf““**, kuriuo 
irgi iš pradžių būdavo įvardijamos dvasininkų funkcijos. Žo- 
dis M, kuris reiškia „nustatyta“, „skirta“, „užduotis“, irgi ran- 


* Čia ir žemiau M. Weberis turi omenyje Siracido knygos vietą, 
kurią J. J. Skvireckas išvertė taip: | 
Stipriai stovėk savo sandoroje, joje laikykis 
ir pasenk darydamas tai, kas tau įsakyta. 
Nesustok ties nusidėjėlių darbais, 
pasitikėk Dievu ir pasilik savo vietoje (Sir 11, 21-22). 
Eilių numeracija M. Weberio cituojamame Lutherio Biblijos ver- 
time ir J. J. Skvirecko vertime nesutampa: M. Weberio nurodomas 20 
ir 21 atitinka 21 ir 22 eilės J. J. Skvirecko vertime. Toliau tekste 
laikomasi M. Weberio numeracijos. 
** Pašaukimas, profesinis pašaukimas, profesija (vok.). 

damas Siracido 11, 20, o Septuagintoje išverstas kaip 
„ŠdaSnxn“, taip pat perimtas iš baudžiavos darbus prižiūrė- 
jusios biurokratijos kalbos, kaip ir DVY79177 (Iš 5, 13; plg. Iš 
5, 14; Septuagintoje šis žodis taip pat verčiamas kaip diaSnxn 
- „Užduotis“. Siracido 43, 10, Septuagintoje jis išverstas kaip 
xpiua ). Siracido 11, 20 jis aiškiai reiškia Dievo užduočių vyk- 
dymą - vadinasi, giminingas vokiškam „Beruf“. Žinių apie 
šią Siracido knygos vietą galima rasti Smendo knygoje (R. 
Smend. Die Weisheit des Jesus Sirach, Berlin, 1906) ir jo Index 
zur Weisheit des Jesus Sirach, Berlin, 1907, kur įtraukti Žo- 
džiai diaSnxn, Epyov, nOvoc (kaip žinoma, hebrajiškas Sira- 
cido knygos tekstas buvo prarastas, bet jį vėl atrado Schech- 
teris ir iš dalies papildė citatomis iš Talmudo. Lutheris jo 
neturėjo, ir abi hebrajiškos sąvokos p kalbai nepadarė jokios 
įtakos: žr. žemiau apie Pat 22, 29). Graikų kalboje apskritai 
nėra žodžio, kuris savo etiniu atspalviu prilygtų vokiškajam 
„Beruf“. Ta Siracido knygos vieta (11, 20 ir 21), kurią Luthe- 
ris visai pagal dabartinę mūsų vartoseną verčia kaip „bleibe 
in deinem Beruf“*, Septuagintoje verčiama tai kaip ėpyov, tai 
kaip movoc (vietoje, kuri, atrodo, yra visiškai iškreipta: heb- 
rajiškame originale kalbama apie Dievo pagalbos šviesą!). Pa- 
prastai senojoje graikų kalboje bendrąja „pareigų“ prasme var- 
totas žodis tt  npo6jxovra. Stoikų terminijoje panašų pras- 
minį atspalvį kartais turi žodis xdauatoc (į tai atkreipė mano 
dėmesį Alb. Dieterichas), nors jo leksinė reikšmė yra neutrali. 
Visi kiti žodžiai (tačiG ir kt.) neturi etinio atspalvio. Tai, ką 
mes vadiname „Beruf“, t.y. nuolatine specializuota veikla, kuri 
(paprastai) yra Žmogaus pajamų šaltinis ir kartu nuolatinis jo 


egzistavimo pagrindas, lotynų kalba įvardijama ne vien be- 


* Nekeisk savo profesijos (vok.). 

spalviu žodžiu „opus“. Reikšmės atspalvį, daugiau ar mažiau 
giminingą vokiško žodžio etiniam turiniui, turi žodžiai offi- 
cio (sudarytas iš opificium ir iš pradžių neturėjęs etinio at- 
spalvio, kurį jam suteikė Seneca de benef. IV, 18 = Beruf), 
munus, senovėje reiškęs piliečių bendruomenių prievoles, ir 
pagaliau - professio. Ši žodžio „professio“ reikšmė tikriausiai 
kilo iš viešosios teisės priedermių konteksto, o būtent - iš 
piliečių mokesčių deklaracijų senovėje. Vėliau jis reiškė „lais- 
vąsias profesijas“ moderniąja prasme (pvz., professio bene di- 
cendi*). Šia siauresniąja prasme žodis įgijo reikšmę, kuri ap- 
skritai yra visais atžvilgiais artima mūsų žodžio „Beruf“ reikš- 
mei (taip pat ir ta prasme, kuri yra vidujiškesnė; pvz., kai 
Ciceronas apie kurį nors asmenį sako: „non intelligit guid 
profiteatur“, tai turi omenyje, kad „jis nežino, koks jo tikrasis 
pašaukimas“). Tik, žinoma, tai suprantama grynai šio pasau- 
lio prasme, be jokio religinio atspalvio. Tai dar labiau tinka 
žodžiui „ars“, kuris Romos imperijos laikais reiškė „amatą“. 
Vulgatoje aukščiau nurodytos Jėzaus Siracido knygos vietos 
vieną kartą verčiamos kaip „opus“, o kitą - kaip „locus“ (II, 
21), 0 tai šiuo atveju turėtų maždaug reikšti „socialinę padė- 
tį“. Brentano visiškai teisingai pažymi, kad asketas Jeronimas 
papildė: „mandaturam tuorum““**. Bet jis - kaip ir kitur - 
neatkreipė dėmesio į tai, kad būtent tai ir parodo askctinę šios 
sąvokos kilmę: iki Reformacijos tai buvo nepasaulietinio, o 
po jos - pasaulietinio pobūdžio askezė. Nėra tiksliai nustaty- 
ta, iš kokio teksto vertė Jeronimas, neįmanoma įrodyti, kad 
įtakos neturėjo senoji liturginė žodžio nDN DD reikšmė - „prie- 
volės“. Romanų kalbose tik ispaniškas Žodis „vocacion“, iš 
pradžių vartotas dvasininko pareigoms nusakyti, reiškia vidi- 
1; pašaukimą, ir iš dalies jo reikšmė atitinka vokišką žodžio 
* Oratoriaus profesija (lot.). 
** Kas tau skirta (Iot.). 

reikšmę. Bet juo niekada nevadinama „profesija“ išorine pras- 
me. Biblijos „vertimuose“ į romanų kalbas ispaniškas Žodis 
vocaciėn, itališki žodžiais vocazione bei chiamamento varto- 
jami reikšme, kuri iš dalies atitinka liuteronų ir kalvinistų šio 
žodžio vartoseną, tik verčiant Naujojo Testamento žodį xAno(ę, 
reiškiantį Evangelijos šaukimą amžinajam išganymui. Vulga- 
toje jis išverstas Žodžiu „vocatio“. Keista, kad Brentano (op. 
cit.) teigia, jog šis faktas, kuriuo aš grindžiu sw požiūrį, 
rodo, kad „profesinio pašaukimo“ sąvoka poreformacine pras- 
me egzistavo dar iki Reformacijos. Bet apie tai negali būti ir 
kalbos: žodis xAnoę Hurėjo būti išverstas Žodžiu „vocatio“, 
tačiau kur ir kada šis Žodis mūsų šiandiene prasme buvo 
vartojamas viduramžiais? Tai, kad „vocatio“ nebuvo vartoja- 
mas pasaulietine prasme, ms vertimas egzistavo, ir įrodo 
mūsų požiūrį. Pvz., žodis „chiamamento“ nurodyta prasme 
vartojamas XV a. itališkame Biblijos vertime, išspausdintame 
Collezione di opere inedite e rare (Bologna, 1887). Be jo, varto- 
jamas Žodis „vocazione“, įprastas šių laikų itališkuose Bibli- 
jos vertimuose. Užtat romanų kalbų žodžių, reiškiančių „pro- 
fesiją“ išorinės, pasaulietinės, uždarbiavimo veiklos prasme, 
reikšmė, kaip rodo leksika, visiškai neturi religinės priemai- 
šos. Tai mielai ir išsamiai išaiškino mano gerbiamas draugas 
profesorius Baistas iš Freiburgo. Ir čia visai nesvarbu, ar šie 
žodžiai iš pat pradžių turėjo tam tikrą etinį atspalvį, ar jo 
neturėjo. Pastariesiems priklauso žodžiai, kilę iš ars, profesi- 
nio ir implicare (impiego). Aukščiau minėtos Jėzaus Siracido 
knygos vietose, kuriose Lutheris vartoja žodį „Beruf“, pran- 
cūziškame vertime yra žodis office, (11,20), labeur (11, 21) 
(kalvinistų vertimas); ispaniškame - obra (11, 20), „lugar“ (11, 
21) (pagal Vulgatą), o naujuose (protestantų) vertimuose - 
posto. Kadangi protestantai romanų šalyse buvo mažuma, tai 
jiems arba nepavyko, arba jie net ir nebandė labai kūrybiškai 

paveikti kalbą, kaip kad Lutheris pakeitė dar mažai akade- 
miškai racionalizuotą vokiečių kanceliarinę kalbą. 


2. Užtat Augsburgo išpažinime ši sąvoka yra tik iš dalies 
išplėtota ir implicitiška. XVI straipsnis (žr. Kolde's leidimą, p. 
43) skelbia: „Mat Evangelija... negriauna pasaulietinės valdžios, 
policijos ir santuokos, bet nori, kad į visa tai būtų žiūrima 
kaip į Dievo sukurtą tvarką ir kad, esant tokiai tvarkai, kiek- 
vienas savo profesijoje rodytų krikščionišką meilę ir darytų tei- 
singus gerus darbus“ (lotyniškame tekste parašyta tik tiek: et 
in talibus ordinationibus exercere caritatem, - ten pat, p. 42). 
Kadangi iš to daroma išvada, kad reikia klausyti vyresnybės, 
tai matyti, jog čia „Beruf“ pirmiausia suprantama bent jau kaip 
objektyvi tvarka, kaip ir 1 Kor 7, 20. Taip pat ir XXVII straips- 
nyje (Kolde's leidime, p. 83 apačioje) kalbama apie „Beruf“ 
(lot.: in vocatione sua) tik ryšium su Dievo nustatytais luo- 
mais: pastoriais, vyresnybe, kunigaikščių ir ponų luomu ir 
pan. Be to, vokiečių kalba apie tai rašoma tik Santarvės kny- 
gos redakcijoje, o Ed. princeps redakcijoje šio sakinio visai 
nėra. | 

Tik XXVI straipsnyje (Kolde, p. 81) šis Žodis vartojamas 
tokia prasme, kuri bent jau apima 7 mūsų šiandieninę sąvo- 
kos prasmę: „kūno marinimas turi padėti ne malonę pelnyti, 
bet užlaikyti kūną taip, kad jis nekliudytų daryti tai, kas 
kiekvienam įsakyta daryti savo profesijoje“ (lot.: juxta voca- 


tionem suam). 


3. Kaip nurodo žodynai ir kaip man draugiškai patvirtino 
ponai kolegos Braune ir Hoopsas, iki liuteriškojo Biblijos ver- 
timo žodžio „Beruf“ šiandieninė pasaulietine prasme nebuvo 
nė vienoje tų kalbų, kuriose jis vartojamas šiandien: „beroep“ 
(olandų), „calling“ (anglų), „kald“ (danų), „kallelse“ (švedų). 
Taip pat kaip ir „Beruf“ skambantys viduramžių vokiečių 

aukštaičių, vokiečių žemaičių ir olandų kalbos žodžiai reiškia 
tą patį, ką ir žodis „Ruf““ šių dienų vokiečių kalboje. Vėly- 
vųjų viduramžių laikais jis turi dar ir ypatingą reikšmę, Žy- 
mėdamas kandidato į dvasininko vietą - „Berufung“** (Voka- 
tion), kai tą daro įgaliotas asmuo. Šis ypatingas atvejis pa- 
prastai išskiriamas taip pat ir skandinavų kalbų žodynuose. 
Šia ypatinga reikšme kartais vartoja šį žodį ir Lutheris. Bet 
nors ši speciali žodžio vartosena irgi galėjo turėti įtakos vė- 
lesnei jo interpretacijai, vis dėlto moderni „Beruf“ sąvoka kal- 
biniu požiūriu kilusi iš Biblijos vertimų, būtent - iš protestan- 
tiškų vertimų. Tam tikrus panašaus aiškinimo pradmenis, ku- 
riuos minėsime vėliau, randame tik pas Tauleį (mirė 1361). 
Visos kalbos, kurioms esminį poveikį padarė protestantiški Bib- 
lijos vertimai, turi šitą žodį; visos kalbos, kurios tokios įtakos 
nepatyrė (pvz., romanų), jo arba neturi, arba nesuteikė jam 
šiandieninės reikšmės. 

Lutheris žodžiu „Beruf“ verčia dvi visiškai skirtingas są- 
vokas. Pirma, šitaip jis verčia Pauliaus vartojamą žodį xAnpoą 
kaip Dievo pašaukimą amžinajam išganymui. Tai jis daro vers- 
damas: 1 Kor 1, 26; Ef 1, 18; 4, 1, 4; 1 Tes 1, 11; Žyd 3, 1; 
2 Pt 1, 10. Čia kalbama apie grynai religinę pašaukimo sąvo- 
ką. Tą pašaukimą per apaštalų Evangelijas skelbia Dievas, ir 
sąvoka xAnotg neturi nieko bendra su pasaulietinėmis „pro- 
fesijomis“ šiuolaikine šio žodžio prasme. Vokiškuose Biblijos 
vertimuose šiuo atveju rašoma: „ruffunge“ (taip rašoma vi- 
suose Heidelbergo bibliotekos inkunabuluose); vietoje posa- 
kio „von Gott geruffet“*** vartojamas ir posakis „von Gott 
gefordert“****. Antra, jis vartoja žodį „Beruf“ versdamas (kaip 
jau minėta) 2 pastaboje minėtus Jėzaus Siracido knygos Žo- 


* Šauksmas (vok.). 

** Kvietimas, paskyrimas (vok.). 
*** Dievo pašauktas (vok.). 

*+** Dievo reikalavimas (vok.). 

džius. Tas vietas, kurios Septuagintoje išverstos iš hebrajų 
kalbos kaip ėv 10 Ėpyd Go00 TOMAGINU ir xa ĖuEVE 
to TOO Gou,  Lutheris verčia ne „dirbk savo darbą“, bet 
„beharre in deinem Beruf“* ir „bleibe in deinem Beruf“. Vė- 
lesniuose (autorizuotuose) katalikiškuose Biblijos vertimuose 
(pvz., Fleischūtzo vertime, išleistame Fuldoje 1781 m.), taip 
pat ir Naujojo Testamento atitinkamose vietose tiesiog seka- 
ma Lutheriu. Kiek aš matau, šitos Siracido knygos vietos liu- 
teriškas vertimas yra pirmas kartas, kai vokiečių kalbos Žodis 
„Beruf“ vartojamas jo šiandienine grynai pasaulietine prasme 
(prieš tai skelbiamą raginimą - otn91 šv ŠiaSnxn oov (II, 
20) -Lutheris verčia: „bleibe in Gottes Wort“**, nors Siracido 
14, 1 ir 43, 10 rodo, kad žodis šiaSnxn, atitinkantis hebrajų 
kalbos - Pn, kurį, sprendžiant iš citatų Talmude, vartojo Si- 
racidas, iš tikrųjų turėtų reikšti kažką panašaus į mūsų „Be- 
ruf“, būtent „likimą“ arba „skirtą darbą“). Kaip anksčiau mi- 
nėjome, žodžio „Beruf“ vėlesne bei šiandienine prasme vo- 
kiečių kalboje nebuvo. Kiek žinau, jo taip pat nevartojo ir 
ankstesnieji Biblijos vertėjai ar pamokslininkai. Vokiškuose Bib- 
lijos vertimuose Siracido knygoje vartojamas žodis „Werk“***. 
Ten, kur mes sakytume „Beruf“, Bertholdas iš Regensburgo 
savo pamoksluose vartoja žodį „Arbeit“****. Tad kalba čia 
vartojama taip pat kaip ir antikos laikais. Pirmoji man iki 
šiol žinoma vieta, kur pašaukimu vadinamas grynai pasaulie- 
tinis darbas, yra puikus Taulerio pamokslas apie Ef 4 (Basler 
Ausg. f. 117 v). Tiesa, ten vartojamas ne žodis „Beruf“, bet 
žodis „Ruf“: apie valstiečius, kurie eina „mėžti mėšlo“, sako- 
ma, kad jie dažnai „geriau klauso savo šauksmo, negu jo 


* Būk savo profesijos (vok.). 

** Laikykis Dievo žodžio (vok.). 
*** Darbas, kūrinys (vok.). 

**** Darbas (vok.). 

nepaisantys dvasininkų luomo asmenys“. Bet ši žodžio pras- 
mė į kasdienę kalbą neprasiskverbė. Ir nors Lutheris iš pra- 
džių svyravo tarp „Ruf“ ir „Beruf“, tiesioginė Taulerio įtaka 
nėra tikras dalykas, nors kai kuriuos kaip tik šio Taulerio 
pamokslo atgarsius galima rasti, pvz., Krikščionio laisvėje (Frei- 
heit eines Christenmenschen). Juk Lutheris, kitaip negu Tauleris 
(cituotoje vietoje), iš pradžių mevartojo šio Žodžio grynai pa- 
saulietine prasme (priešingai Denifle nuomonei, išsakytai kny- 
goe Luther, S. 163). 

Akivaizdu, kad Siracido patarimas, jeigu nekreipiame dė- 
mesio į bendro pobūdžio raginimą pasikliauti Dievu, Septu- 
agintos redakcijoje neturi nieko bendra su specifiškai religi- 
niu pasaulietinės „profesionalios“ veiklos pozityviu vertinimu 
(jeigu žodis xOvOG, t.y. „vargas“, esantis nukentėjusioje antro- 
je Knygos vietoje nebūtų iškreiptas, jis, ko gero, reikštų prie- 
šingą nuostatą). Tai, ką sako Jėzus Siracidas, tiesiog atitinka 
Psalmių pamokymą: „Turėk vilties Viešpatyje ir daryk gera, 
kad gyventumei žemėje ir naudotumeis saugumu““*. Tai aiš- 
kiausiai rodo palyginimas su perspėjimu 21 eilutėje**: nesu- 
stoti ties nusidėjėlių darbais, nes Dievo akyse lengva beturtį 
ūmai padaryti turtingą. Tik pradinis raginimas likti pn yra 
šiek tiek giminingas Evangelijų xAnonę, bet kaip tik čia Lut- 
heris žodžio „Beruf“ (graikiškam žodžiui ŠiaSnxn versti) ne- 
pavartojo. Tiltą tarp šių dviejų, atrodytų, visiškai skirtingų 
vietų Lutheris nutiesia versdamas vieną Pirmojo laiško korin- 
tiečiams vietą. 

Lutherio vertime (įprastuose šiuolaikiniuose leidimuose) vi- 
sas kontekstas, kuriame yra ta vieta, atrodo taip: (1 Kor 7, 
17) „... ein jeglicher, wie ihn der Herr berufen hat, also wandle 


* Ps 36 (37), 3 (Vert. J. J. Skvireckas). 
** Sir 11, 20. 

er... (18) Ist jemand beschnitten berufen, der zeuge keine Vor- 
haut. Ist jemand berufen in der Vorhaut, der lasse sich nicht 
beschneiden. (19) Die Beschneidung ist nichts und die Vor- 
haut ist nichts; sondem Gottes Gebot halten. (20) Ein jegli- 
cher bleibe in dem Beruf, in dem er berufen ist (kaip man 
sako ponas slaptasis patarėjas A. Merxas, posakis Ev 
xAnosi nr ėtAnSn yra, be abejonės, hebraizmas; Vulgatoje: in 
gua vocatione vocatus est). (21) Bist du ein Knecht berufen, 
sorge des nicht; doch kannst du frei werden, so brauche des 
viel lieber. (22) Denn wer ein Knecht berufen ist, der ist ein 
Gefreiter des Hernn; desgleichen wer ein Freier berufen ist, 
der ist ein Knecht Christi. (23) Ihr seid teuer erkauft; werdet 
nicht der Menschen Knechte. (24) Ein jeglicher, lieben Brūder, 
worinnen er berufen ist darinnen bleibe er bei Gott“*. 29 ei- 
lutėje yra nurodymas, kad „laikas trumpas“, o toliau dėstomi 
eschatologiniais lūkesčiais (31 eilutė) grindžiami nurodymai 
turintiems Žmonas gyventi taip, tarsi jų neturėtų, perkantiems 
pirkti taip, tarsi nieko neįsigytų ir t.t. Remdamasis senesniais 
vertimais į vokiečių kalbą, Lutheris dar 1523 m. šio skyriaus 
egzegezėje (Erl. Ausgabe, Bd. 51, S. 51) žodį xAnoG vertė 
žodžiu „Ruf“ ir tada interpretavo kaip „Stand““*. 

Iš tikrųjų akivaizdu, kad žodis xAnotg šioje, ir ik šioje, 


* „(18) Todėl kaip Viešpats kuriam paskyrė, kokį Dievas kurį 
pašaukė, to jis ir tesilaiko... . (19) Jei buvo pašauktas tikėti apipjaus- 
tytas Žmogus, tegu nesistengia nuslėpti apipjaustymo. Jei buvo pa- 
šauktas neapipjaustytas, tegu nedaro apipjaustymo. (20) Juk apipjaus- 
tymas yra niekas ir neapipjaustymas niekas, tiktai Dievo įsakymų 
vykdymas - viskas. (21) Tegul kiekvienas pasilieka toksai, koks buvo 
pašauktas. (22) Jei buvai pašauktas būdamas vergas, nesisielok, bet 
jei ir gali tapti laisvas, verčiau pasinaudok. (23) Viešpatyje pašauktas 
tikėti vergas yra Viešpaties išlaisvintasis. Panašiai ir pašauktas tikėti 
laisvasis yra Kristaus vergas. (24) Jūs brangiai nupirkti, nepasidary- 
kite žmonių vergais.“ - Vertė Č. Kavaliauskas (Šv. Raštas, IV. - Vil- 
nius: Vaga, 1992. - P. 373). 

** Padėtis, statusas, luomas (vok.). 

vietoje maždaug atitinka lotynų kalbos žodį „status“ ir vo- 
kiečių kalbos žodį „Stand“ (šeimyninė padėtis, vergo padėtis 
ir t.t.). Bet, Žinoma, nėra teisinga Brentano prielaida (op. cit., 
p. 137), kad jis yra žodžio „Beruf“ šiandienine prasme atitik- 
muo. Vargu ar Brentano atidžiai skaitė ir pačią šią vietą, ir 
ai, ką aš apie ją rašau. Kaip rodo leksinė medžiaga, žodis 
xAnotg, giminiškas savo šaknimi žodžiui ėxxAnowa, reiškian- 
čiam „sušauktą susirinkimą“, graikų literatūroje tik vieną kartą 
vartojamas reikšme, kuri bent iš tolo primena šiuolaikinę Žo- 
džio „Beruf“ reikšmę. Būtent jis šitaip vartojamas vienoje Dio- 
nisijo iš Halikarnaso raštų vietoje ir atitinka lotynišką žodį 
classis, kuris pats yra skolinys iš graikų kalbos ir reiškia ka- 
ro tarnybon šaukiamų piliečių dalį. Teofilaktas (B a.) in- 
EEE 1 Kor 7, 20 taip: ėv olo Bio XM Ev 010 
TEYUGTI XOI UWOoMiTEVKATU Gv ĖmoTEVOEV* (į šią vietą atkrei- 
pė mano dėmesį kolega ponas Deismannas). 

Kad ir kaip būtų, ir šioje vietoje žodis xAnot nėm šiuo- 
laikinio vokiečių kalbos žodžio „Beruf“ atitikmuo. Bet Luthe- 
ris, kuris, versdamas eschatologiškai motyvuotą raginimą kiek- 
vienam toliau užimti savo padėtį, žodį xAno verčia kaip 
„Beruf“, vėliau, versdamas apokrifus, kur yra tradicionalistiš- 
kai ir antichrematiškai motyvuotas Jėzaus Siracido patarimas 
niekam nekeisti savo veiklos, žodį novo; taip pat verčia kaip 
„Beruf“ jau vien dėl dalykinio tų patarimų panašumo. (Kaip tik 
tai yra svarbiausias ir būdingiausias dalykas. Kaip sakėme, 1 
Kor 7, 17 žodis xAnoG visai nevartojamas „profesijos“, t.y. 
tam tikros veiklos srities, prasme.) Tuo tarpu (maždaug tuo 
pat metu) 1530 m. Augsburgo išpažinime buvo įtvirtinta pro- 


* Kiekvienas tegul laikosi to siap to dalinio ir tos veiklos, 
kokios jis laikėsi (1 Kor 7, 20). C. Kavaliauskas verčia taip: „tegul 
kiekvienas pasilieka toksai, koks buvo pašauktas“. 

testantų dogma, kad katalikiškas pasaulietinės dorovės pra- 
nokimas neduoda jokios naudos. Ten buvo pavartotas posa- 
kis: „kiekvienas savo profesijoje“ (žr. 2 pastabą). Lutherio ver- 
time atsispindi ne tik šis faktas, bet ir tai, kad kaip tik XVI a. 
ketvirtojo dešimtmečio pradžioje vis stiprėjo Lutherio įsitiki- 
nimas, jog individą ribojanti tvarka yra šventa. Šis vertinimas 
plaukė iš vis griežtesnio Lutherio tikėjimo Dievo apvaizda 
net gyvenimo smulkmenose, taip pat iš stiprėjančio Lutherio 
polinkio suvokti pasaulietinę tvarką kaip Dievo nepakeičia- 
mai nustatytą. Viduramžiais lotynų kalba „vocatio“ reiškė pir- 
miausia Dievo šaukimą šventam vienuolyno arba kunigo gy- 
venimui. Dėl Augsburgo išpažinimo dogmos įtakos dabar tokį 
pobūdį Lutheriui įgijo pasaulietinis „profesionalus“ darbas. 
Dabar jis jau vertė Jėzaus Siracido žodžius nOvoc r ėpyov 
kaip „Beruf“, nors iki tol analogiškas terminas egzistavo tik 
lotyniškame vienuolio išverstame tekste. Bet dar prieš keletą 
metų Lutheris Patarlių knygos 22, 29 hebrajišką Žodį DK PD, 
kuris atitiko graikiško Jėzaus Siracido teksto žodį čpyov, ver- 
tė žodžiu „Geschūft“* (Septuagintoje - žpyov, Vulgatoje - opus; 
angliškose Biblijose - business, atitinkamai ir skandinaviškuose 
bei visuose kituose man žinomuose vertimuose). Šitaip jis šį 
hebrajišką žodį, kaip ir vokišką žodį „Beruf“ bei skandinaviš- 
kus žodžius „kald“, „kallelse“, reiškiančius pirmiausia dvasi- 
ninko pašaukimą, vertė ir kitose vietose (Pr 39, 11). Lutherio 
sudarytas žodis „Beruf“ mūsų šiandienine prasme iš pradžių 
buvo grynai liuteroniškas. Kalvinistai nepripažino apokrifų ka- 
noniniais. Tik vėliau, kai rūpestis „patikrinti“ savo išrinktu- 
mą malonei atsidūrė pirmoje vietoje, jie perėmė Lutherio pa- 
šaukimo sąvoką ir labai ją pabrėždavo. Bet pirmuose verti- 
muose (į romanų kalbas) kalvinistai neturėjo tinkamo žodžio 


* Užsiėmimas, verslas, sandėris (vok.). 

ir negalėjo jo įterpti į jau tuo metu susiklosčiusią kalbos var- 
toseną. 

Tad jau XVI a. „pašaukimo“ sąvoka šiandienine jos pras- 
me tvirtai įsišaknijo ir nebažnytinėje literatūroje. Iki Lutherio 
Biblijos vertėjai, versdami žodį xAno, vartojo žodį „Beru- 
fung“ (pvz., Heidelbergo 1462-1466, 1485 m. inkunabuluose, 
o Ecko 1537 m. Ingolstadto vertime parašyta: „in dem Ruf, 
worin er beruft ist“*. Vėlesniuose katalikiškuose vertimuose 
daugiausia sekama Lutherio pavyzdžiu. Anglijoje pirmajame 
Wyclifo Biblijos vertime (1382) atsiranda „cleping“ (senovinis 
angliškas žodis, kurį vėliau pakeitė skolinys „calling“). Tai 
žodis, kuris jau atitinka vėlesnę reformatų vartoseną: tai nėra 
atsitiktinumas, turint omenyje lolardų etikos pobūdį. Užtat 
Tindalio 1534 m. vertime idėja interpretuojama luominiu po- 
žiūriu: „in the same state wherein he was called“**, ji šitaip 
interpretuojama ir 1557 m. Ženevos Biblijoje. Oficialiame 1539 
m. Cranmerio vertime žodis „state“ pakeistas žodžiu „calling“. 
Būdinga, kad 1582 m. Rheimso Biblijoje (katalikiškoje), taip 
pat anglikoniškose Elžbietos I laikų rūmų Biblijose grįžta, re- 
miantis Vulgata, prie žodžio „vocation“. Jau Murray (žr. aukš- 
čiau) teisingai suprato, kad Anglijoje puritoniškos sąvokos 
„Calling“ (Beruf=trade) šaltinis buvo Cranmerio Biblijos verti- 
mas. XVI a. viduryje „calling“ buvo vartojamas kaip tik šia 
prasme, 1588 m. buvo kalbama apie „unlawful callings“***, 
1603 m. - apie „greater callings“ „aukštesniųjų“ profesijų pras- 
me ir t.t. (žr. Murray, op. cit.). Labai keista yra Brentano 
mintis (žr. op. cit., 139), jog viduramžiais žodis „vocatio“ ne- 


buvo verčiamas žodžiu „Beruf“ ir nebuvo žinoma ši sąvoka 


* Pašaukime, kuriam jis pašauktas (vok.). 
** Tame pačiame luome, į kurį buvo pašauktas (angl.). 
** Neteisėtos profesijos (angl.). 


208 


I dalis, 3 skyrius 


todėl, kad tik laisvieji galėjo paklusti „pašaukimui“, o laisvų 
taikių profesijų Žmonių tada mebuvo. Aš šio teiginio nesu- 
prantu, nes, kitaip negu antikos, visa viduramžių amatų so- 
cialinė organizacija rėmėsi laisvu darbu, o pirmiausia pirkliai 


beveik visur buvo laisvi. 


4. Šiuo atžvilgiu labai informatyvi K. Egero knyga Die Ans- 
chauunę Luthers vom Beruf (Giessen, 1900). Galbūt vienintelis 
jo, kaip ir kitų teologų, darbų trūkumas yra dar nepakanka- 
mai aiški „lex naturae“ sąvokos analizė (žr. apie tai E. Trėlt- 
scho parašytą Seebergo knygos Dogmengeschichte recenziją, iš- 
spausdintą Gėtt. Gel. Anz., 1902, o dabar ir pirmiausia atitin- 
kamas jo knygos Soziallehren der christlichen Kirchen, 1912, vietas). 


5. Kai Tomas Akvinietis Žmonių skirstymą į luomus ir 
profesijas skelbia esant Dievo apvaizdos darbu, jis turi ome- 
nyje objektyvų visuomenės kosmosą. Bet asmens konkrečios 
„profesijos“ (mūsų terminais; Tomas sako „ministerium“ arba 
„officium“) pasirinkimą lemia „causae naturales“ (Oaest. guod- 
libetal. VII art. 17 <: „Haec autem diversificatio hominum in 
diversis officiis contigit primo ex divina providentia, guae ita 
hominum status distribuit, ....secundo etiam ex causis naturali- 
bus, ex guibus contigit, guod in diversis hominibus sunt di- 
versae iuclinationes ad diversa officia.../*. Taip pat ir, pvz., B. 
Pascalis, apibūdindamas profesijas, remiasi principu, kad pro- 
fesijos pasirinkimą lemia atsitiktinumas (apie Pascalį žr.: A. 
Koster. Die Ethik Pascals, 1907). Kitaip šią problemą aiškina 


* Žmonių dalijimasis į įvairias profesijas priklausė, pirma, nuo: 
Dievo apvaizdos, kuri suskirstė žmones į luomus... Antra, jis priklau- 
sė nuo natūralių priežasčių, kurios lėmė, kad įvairūs Žmonės turi 
skirtingus polinkius į įvairias profesijas (lot.). 

tik pati nuosekliausia iš „organiškų“ religinių etinių teorijų — 
indiškoji etika. Tomistinės ir protestantiškos (taip pat vėlyvo- 
sios liuteroniškos, savo providencializmu labai giminingos to- 
mistinei) profesinio pašaukimo sampratų priešybė yra tokia 
aiški, kad kol kas pakaks šios citatos, nes katalikų pažiūras 
įvertinsime vėliau. Apie Tomą Akvinietį žr.: Maurenbrecher. 
Th. v. Aguinos Stellung zum Wirtschaftsleben seiner Zeit, 1898. 
Ten, kur atrodo, kad Lutherio ir Tomo pažiūros kai kuriais 
klausimais sutampa, tai veikiau galima paaiškinti ne Tomo, 
bet scholastikos apskritai įtaka Lutheriui. Mat Lutheris, kaip 
nurodo Denifle, nepakankamai gerai buvo susipažinęs su To- 
mo pažiūromis (žr. Denifle. Luther und Luthertum, 1903, S. 501, 
taip pat Kohler. Ein Wort zu Denifles Luther, 1904, S. 25 f.). 


6. Lutheris veikale Krikščionio laisvė (Von der Freiheit eines 
Christenmenschen) pagrįsdamas pasaulietines pareigas, supran- 
tamas kaip lex naturae (čia: natūrali pasaulio tvarka) pirmiau- 
sia remiasi (1) Žmogaus „dvejopa prigimtimi“, kurią lemia 
tai, kad (Erl. Ausg. 27, S. 188) žmogus yra faktiškai pririštas 
prie savo kūno ir socialinės bendruomenės. (2) Šioje situaci- 
joje Žmogus (S. 196), jagu yra tikintis krikščionis, nuspren- 
džia atsilyginti už Dievo malonę, plaukiančią iš Dievo abso- 
liučios meilės, meile artimui. Tai antras pagrindimas, susijęs su 
pirmuoju. (3) Kartu su šiuo labai netvirtu „tikėjimo“ ir „mei- 
lės“ susiejimu egzistuoja (S. 190) senas asketinis darbo pa- 
grindimas: tai priemonė, suteikianti „vidiniam“ žmogui galią 
valdyti kūną. (4) Toliau vėl randame kitaip suformuluotą „lex 
naturae“ (čia: prigimtinė dorovė) idėją: darbas yra instinktas, 
kurį Dievas įskiepijo (dar iki nuopuolio) Adomui; paklusda- 
mas šiam instinktui, jis „norėjęs vien įtikti Dievui“. (5) Paga- 
liau (S. 161 ir 199), remdamasis Mt 7, 18, Lutheris išsako 


mintį, kad uolus profesinis darbas yra ir turi būti tikėjimo 

paveikto naujo gyvenimo padarinys. Tačiau čia neplėtojama 
svarbiausia kalvinistinė „patikrinimo“ idėja. Tokių heteroge- 
niškų idėjinių elementų panaudojimą galima paaiškinti stip- 
riu jausmu, įkvėpusiu šį tekstą. 


7. „Mes tikimės gauti savo pietus ne dėl mėsininko, kepė- 
jo ar valstiečio palankumo, bet dėl to, kad jiems rūpi jų pa- 
čių nauda. Mes apeliuojame ne į jų meilę artimui, bet į jų 
savanaudiškumą, ir niekada jiems nekalbame apie savo po- 
reikius, bet tik apie jų naudą“ (Wealth of Nations, I, 2). 


8. „Omnia enim per te operabitur (Deus), mulgebit per te 
vaccam et servilissima guaegue opera faciet, ac maxima pa- 
riter et minima ipsi grata erunt“* (Pradžios knyga, Op. lat. 
exeg. ed. Elsperger VII, 213). Iki Lutherio šią mintį išsakė 
Tauleris, iš principo sutapatinęs dvasinio ir pasaulietinio „pa- 
šaukimo“ vertę. Šiuo požiūriu Lutherį ir vokiečių mistiką sie- 
ja priešprieša tomizmui. Tekstuose ši priešprieša atsiskleidžia 
taip: Tomas, laikydamasis požiūrio, būdingo elgetaujantiems 
vienuoliams, ir norėdamas apginti kontempliacijos dorovinę 
vertę, buvo priverstas interpretuoti Pauliaus sakinį „kas ne- 
dirba, tas nevalgo“ taip, kad darbas, būtinas lege naturae““, 
yra skirtas visai Žmonių giminei, o ne pavieniams Žmonėms. 
Specifinėmis elgetaujančių vienuolių, gyvenusių dėl materia- 
lių priežasčių miestuose, ypatybėmis gali būti paaiškinta dar- 
bo vertinimų gradacija, pradedant valstiečių opera servilia“**. 
Tokia gradacija buvo vienodai svetima tiek vokiečių misti- 
kams, tiek ir valstiečio sūnui Lutheriui. Mat jie, vienodai 


* Juk viskas vyksta Tavo (Dievo) valia: ir karvę melžia, ir niekin- 
giausią darbą dirba, ir visi darbai, maži ir dideli, prieš Tave yra 
lygūs (lot.). 

** Dėl gamtos dėsnių (lot.). 

*** Niekingi darbai (lot.). 

vertindami visas profesijas, suskirstymą į luomus laikė esant 
Dievo nustatytą. Svarbiausias vietas Tomo Akviniečio raštuo- 
se žr.: Maurenbrecher. Th. v. Aguinos Stellung zum Wirtschaf- 
tsleben seiner Zeit (Leipzig, 1898, S. 65). 


9. Tuo labiau stebina, kad kai kurie tyrinėtojai mano, jog 
tokia naujovė galėjo neturėti padarinių žmonių veiklai. Prisi- 
pažįstu, kad aš šio teiginio nesuprantu. 


10. „Tuštybė yra taip giliai įsišaknijusi į Žmonių širdis, 
jog netgi vežikas, virėjo padėjėjas, nešikas giriasi ir nori, kad 
jais Žavėtųsi“ (Faugeres leidimas I, 208; plg. Kėster, op. cit. S. 
17, 136 ff.). Apie principinį Port Rojalio ir jansenizmo požiūrį 
į „pašaukimą“, prie kurio dar trumpam sugrįšime, žr. puikų 
Dr. Pauliaus Honigsheimo darbą: Die Staats-und Soziallehren der 
franzėsischen Jansenisten im 17. Jahrhundert (Heidelberger histo- 
rische Dissertationen, 1914. Tai ištrauka iš platesnio darbo 
Vorgeschichte der franzosischen Aufklūrung. Plg. ypač S. 138 ff. 
ištraukoje). 


11. Apie Fuggerius jis mano taip: „Jeigu Žmogus per savo 
gyvenimą sukaupė tokį karališkai gausų turtą, jis to negalėjo 
padaryti teisingu ir Dievo leistinu būdu“. Iš esmės tai vals- 
tietiškas nepasitikėjimas kapitalu. Lygiai taip pat jis abejoja 
(Gr. Sermon v. Wucher, Erl. Ausg. 20, S. 109) dėl rentos pir- 
kimo dorovingumo, „nes tai yra naujas, ką tik išgalvotas da- 
lykas“: vadinasi, todėl, kad jis jam ekonomiškai nesupranta- 
mas, kaip kad ir šiuolaikiniam dvasininkui nesuprantamos bir- 
žos operacijos. 


12. Šitą prieštaravimą puikiai atskleidžia H. Levy (Die 
Grundlagen des 6konomischen Liberalisimus in der Geschichte der 
englischen Volkswirtschaft, Jena, 1912). Plg. taip pat Cromwellio 
kariuomenės levelerių 1653 m. peticiją prieš monopolijas ir 

kompanijas kn.: Gardiner. History of the Commonwealth, I, p. 
179. Laudo režimo tikslas buvo priešingas: karaliaus ir baž- 
nyčios vadovaujama „krikščioniška socialinė“ ekonomikos or- 
ganizacija, iš kurios karalius tikėjosi politinės ir fiskalinės-mo- 
nopolistinės naudos. Kaip tik prieš ją kovojo puritonai. 


13. Kas čia turima omenyje, galima paaiškinti Cromwellio 
1650 m. sausyje airiams paskelbto manifesto pavyzdžiu. Ma- 
nifestas, kuriuo Cromwellis pradėjo naikinamąjį karą su ai- 
riais, buvo atsakymas į airių (katalikų) dvasininkijos Klon- 
maknoizo 1649 m. gruodžio 4 ir 13 d. manifestus. Pagrindi- 
niai sakiniai skelbia: „Englishmen had good inheritances (bū- 
tent Airijoje) which many of them purchase with their money... 
they had good leases from Irishmen for long time to come, 
great stocks thereupon, houses and plantations erected at their 
cost and charge... You broke the union... at a time when Ire- 
land was in perfect peace and when through the cxample of 
English industry, through commerce and traffic, that which was 
in the nations hands was better to them than if all Ireland 
had been in their possession... Is God, will God be with you? 
I am confident he will not“*. Šis manifestas, primenantis ve- 
damuosius anglų laikraščių straipsnius karo su būrais laikais, 
yra būdingas ne tuo, kad čia karo teisiniu pagrindu skelbia- 
mi anglų kapitalistiniai „interesai“ — toks argumentas galėjo 
būti panaudotas ir, pvz., vykstant Venecijos ir Genujos dery- 
boms dėl įtakos sferų Rytuose pasidalijimo (nors čia aš tai 


* Anglai paveldėjo (Airijoje) daug turto, daug jo buvo įsigiję už 
savo pinigus... Jie buvo ilgam laikui išsinuomoję airių žemes, invesuo- 
dami daug kapitalo, įsirengdami savo sąskaita namus ir plantacijas... Jūs 
sužlugdėte sąjungą... tuo metu, kai Airijoje vyravo visiška taika, kai 
jūs, mokydamiesi iš anglų darbštumo, komercijos ir mainų dėka gyvenote 
geriau, negu gyventumėte vieni valdydami visą Airiją... Ar Dievas 
yra ir bus šu jumis? Aš įsitikinęs, kad ne (angl). 

pabrėžiau, labai keista, kad man taip prieštarauja Brentano, 
op. cit., S. 142). Šis tekstas ypatingas tuo, kad Cromwellis su 
didžiausiu subjektyviu įsitikinimu - tai žino kiekvienas, kas 
pažįsta jo charakterį, - šaukdamasis Dievo, morališkai pa- 
grindžia jų pavergimo teisėtumą tuo, kad anglų kapitalas iš- 
mokė airius dirbti. (Šis manifestas išspausdintas Th. Carlyle'o 
kn. Oliver Cromwell's Letters and Speeches, L., 1845. Jo ištrau- 
kos skelbiamos ir analizuojamos Gardinerio darbe History of 
the English Commonwealth and Protectorate, L., 1894-1901, v. I, 
p. 163 f. Vokišką vertimą galima rasti: F. Hėnig. Oliver Crom- 
well, Berlin, 1887-1887) 


14. Čia ne vieta analizuoti tai išsamiau. Žr. literatūrą, nu- 
rodytą šio skyriaus 16 pastaboje. 


15. Žr. pastabas puikioje Jūlicherio kn.: A. Jūlicher. Die 
Cleichnisreden Jesu, Freiburg, 1886-1899, Bd. 2, S. 108, 636. 


16. Detaliau apie toliau nušviečiamus dalykus žr.: Eger, 
op. cit. Jau čia galima nurodyti ir šiandien dar nepasenusį 
puikų Schneckenburgerio darbą: M. Schneckenburger. Verglei- 
chende Darstellung des lutherischen und reformierten Lehrbegriffes, 
Stuttgart, 1855). Pirmajame Luthardto knygos leidime (Ch. E. 
Luthardt. Die Ethik Luthers in ihren Grundzūgen, Leipzig, 1866), 
kurį aš turėjau, nenušviesta Lutherio pažiūrų raida. Taip pat 
žr.: R. Seeberg. Dogmengeschichte, Bd. II, S. 262. Straipsnis Be- 
ruf, skelbiamas Realenzyklopiūdie fiir protestantische Theologie und 
Kirche, yra bevertis, nes jame sąvoka ir jos genezė analizuo- 
jama ne moksliškai, bet dėstomos gana lėkštos pastabos apie 
visokiausius dalykus, moterų klausimą ir pan. Iš ekonomistų 
darbų apie Lutherį nurodysime tik šiuos: G. Schmoller. Zur 
Geschichte der national-6konomischen Ansichten in Deutschland 
wūihrend der Reformationsperiode. - In Zeitschrift fiir die gesamte 

Staatswissenschaft, 1860, Bd. 16, S. 461-716; H. Wiskemann. 
Darstellung der in Deutschland zur Zeit der Reformation herrschen- 
den nationalėkonomischen Ansichten, Leipzig, 1861; F. G. Ward. 
Darstellung und Wirdigung von Luthers Ansichten vom Staat 
und seinen wirtschaftlichen Aufgaben, Conrads Abh. XXI, Jena, 
1898. Kai kuriais aspektais puikioje literatūroje, išleistoje Re- 
formacijos jubiliejaus proga, kiek Žinau, nėra nieko tikrai nau- 
jo šiuo specialiu klausimu. Apie Lutherio (ir liuteronišką) so- 
cialinę etiką Žr., žinoma, pirmiausia atitinkamus Trėltscho kny- 
gos Die Soziallehren der christlichen Kirchen und Gruppen skyrius. 


17. Žr. Pirmojo laiško korintiečiams 7 skyriaus komentarą, 
parašytą 1523 m. (Erl. Ausg. 51, S. 1 £.). Čia Lutheris „visų 
profesijų“ laisvę prieš Dievą dar interpretuoja remdamasis šios 
vietos prasme: 1) žmonių nuostatai turi būti atmesti (vienuoliš- 
ki įžadai, mišrių santuokų draudimas ir t. t.). 2) Prisiimtus 
pasaulietinius įsipareigojimus artimui (pačius savaime indife- 
rentiškus Dievo akyse) būtina vykdyti artimo meilės vardan. Iš 
tikrųjų šiuose Lutheriui būdinguose samprotavimuose (pvz., 
S. 55, 56) kalbama apie lex naturae ir dieviško teisingumo 


dualizmą. 


18. Plg. tekstą iš Lutherio veikalo Apie prekybą ir lupikavi- 
mą (Von Kaufhandlung und Wucher, 1524), kurį Sombartas vi- 
sai pagrįstai panaudojo kaip epigrafą vaizduodamas „amatų 
dvasią“ (= tradicionalizmą): „Todėl tu turi stengtis neieškoti 
tokioje prekyboje nieko daugiau, išskyrus galimybę prasimai- 
tinti. Tu turi taip apskaičiuoti sąnaudas, vargą, darbą bei pa- 
vojus ir taip nustatyti prekės kainą, ją padidindamas arba 
sumažindamas, kad gautum atlyginimą už tą darbą ir vargą“ 
(Erl. Ausg. 40, S. 282). Šis principas visiškai atitinka tomizmo 


dvasią. 

19. Jau 1530 m. laiške H. v. Sternbergui, kur Lutheris 
dedikuoja jam 117-0s psalmės egzegezę, sakoma, kad (smul- 
kiųjų) bajorų „luomas“, nors ir doroviškai pagedęs, yra Die- 
vo įsteigtas (Erl. Ausg., S. 282 apačioje). Iš šio laiško aiškiai 
matyti (S. 282 viršuje), kad lemiamą reikšmę šiam požiūriui 
formuotis turėjo Mūnzerio sukelti neramumai. Žr. taip pat 
Eger, op. cit., 5. 150. 


20. Taip pat ir 111-os psalmės egzegezės 5 bei 6 eilučių 
(Erl. Ausg. 40, S. 215) išeities taškas yra polemika prieš vie- 
nuolynų iškėlimą virš pasaulietinės tvarkos. Bet dabar lex na- 
turae (priešinama pozityviai teisei, kurią kuria imperatorius 
ir teisininkai) tiesiogiai sutapatinama su Dievo teisingumu. Lex 
naturae - Dievo nustatyta ir aprėpia Žmonių suskirstymą į 
luomus (S. 215). Lutheris ryžtingai pabrėžia tik vienodą visų 
luomų vertę Diewo akyse. 


21. To jis ypač mokė savo darbuose: Apie susirinkimus ir 
bažnyčias (Von Konzilien und Kirchen); Trumpas išpažinimas apie 
šv. sakramentą (Kurzes Bekenntnis vom heiligen Sakrament, 1545). 


22. Mums labai svarbi kalvinizme dominuojanti krikščio- 
nio pasitikrinimo (Bewiihrunęg) savo išrinktumu profesinėje veik- 
loje ir gyvenime idėja Lutherio mokyme tampa šalutine. Tai 
parodo ši jo veikalo Apie susirinkimus ir bažnyčias (1539, Erl. 
Ausg. 25, S. 376) ištrauka: „Be šių septynių svarbiausių po- 
žymių (tikrajai bažnyčiai atpažinti)... yra dar ir išorinių požy- 
mių. Šventąją krikščionišką bažnyčią atpažįstame... jeigu nesa- 
me pasileidę ir girtuokliai, išpuikėliai, pasipūtėliai ir puošeivos, 
bet esame skaistūs, kuklūs ir nuosaikūs“. Lutherio nuomone, 
šie požymiai mažiau patikimi negu „aukščiau nurodytieji“ 
(tikėjimo grynumas, malda ir t. t.), „nes tokie dalykai būdin- 
gi ir kai kuriems pagonims, kurie kartais atrodo šventesni už 

krikščionis“. Kaip vėliau paaiškinsime, mažai kuo skyrėsi ir 
asmeninės Calvino pažiūros, bet puritonai manė kitaip. Kad 
ir kaip būtų, pasak Lutherio, krikščionis tarnauja Dievui tik 
„in vocatione“*, 0 ne „pz vocationem“ (žr.: Eger, S. 117 ff.). 
Kita vertus, vokiečių mistikų darbuose galima rasti pasitikri- 
mino idėjos (tiesa, interpretuojamos veikiau pietistiškai negu 
kalvinistiškai) užuomazgų (žr., pvz.: Seeberg. Dogmengeschich- 
te, S. 195, taip pat cituojamą ištrauką iš Suso bei aukščiau 
cituotus Taulerio pasisakymus). Tiesa, ji čia suprantama gry- 
nai psichologiškai. 


23. Jo galutinis požiūris išdėstytas keliuose Pradžios kny- 
gos egzegezės (Op. lat. exeget. ed. Elsperger) samprotavimuo- 
se: Vol. IV, p. 109. „Negue haec fuit levis tentatio, intentum 
esse suae vocationi et de aliis non esse curiosum... Paucissimi 
sunt, gui sua sorte vivant contenti... (p. 111 eod.) Nostrum 
autem est, ut vocanti Deo pareamus... (p. 112). Regula igitur 
haec servanda est, ut unusguisgue mancat in sua vocatione et 
suo dono contentus vivat, de aliis autem nom sit curiosus“**. Iš 
esmės tai visiškai atitinka Tomo Akviniečio tradicionalizmo 
formuluotę (Summa th., V, 2 gen, 118 art. 1 c): „Unde nacesse 
est, guod bonum hominis circa ea consistat in guadam men- 
sura, dum scilicet homo... guaerit habere exteriores divitias, 
prout sunt mecessariae ad vitam ejus secundum suam conditio- 
nem. Et ideo in excessu hujus mensurae consistit peccatum, 


dum scilicet aliguis supra „debitum modum vult eas vel ac- 


* Pašaukimas, profesija (Iot.). 

** Nelengvas išbandymas laikytis savo pašaukimo ir nekreipti dė- 
mesio į kitus... Labai maža tokių, kurie patenkinti savo dalia... (p. 
111). Bet mes turime klausyti Dievo balso... (p. 112). Todėl reikia 
vadovautis taisykle: tegu kiekvienas laikosi savo pašaukimo ir gyvena 
pasitenkindamas tuo, kas jam skirta, nesidomėdamas niekuo kitu (lot.). 

guirere vel retinere, guod pertinet ad avaritiam“*. Tomas Ak- 
vinietis nesaikingą troškimą pasipelnyti, peržengiantį ribas, 
kurias nustato luomui priderami poreikiai, vadina nuodėmin- 
gu remdamasis lex naturae, mat tokio troškimo siekiu (ratio) 
tampa išorinės gėrybės, o Lutheris jo nuodėmingumą kildina 
iš Dievo valios. Apie Lutherio pažiūras į tikėjimo ir pašauki- 
mo santykį žr. dar ir Vol. VII, p. 225: „... guando es fidelis, 
tum placent Deo etiam physica, carnalia, animalia, officia, 
sive edas, sive bibas, sive vigiles, sive dormias, guae mere 
corporalia et animalia sunt. Tanta res est fides... Verum est 
guidem, placere Deo etiam in impiis sedulitatem et industriam in 
officio** (toks aktyvumas profesiniame gyvenime yra dorybė 
lege naturae). Sed obstat incredulitas et vana gloria, ne possint 
opera sua referre ad gloriam Dei*** (primena kalvinistų for- 
muluotes)... Merentur igitur etiam impiorum bona opera in 
hac guidem vita praemia sua (prieštarauja Augustino „vitia 
specie virtutum palliata“****) sed non numerantur, non colli- 


guntur in altero“*****. 


24. „Bažnyčios pamokslų rinkinyje“ (Kirchenpostille, Erl. 
Ausg. 10, S. 233, 235-236) parašyta: „Kiekvienas yra kam nors 


* Iš to plaukia, kad gėris žmogui yra saikas, kai žmogus... siekia 
išorinių gėrybių tiek, kiek reikia jo padėčiai tinkamam gyvenimui. To 
saiko praradimas yra nuodėmė, nes įgydamas ir turėdamas daugiau, 
negu jam reikia, žmogus pasidaro godus (Iot.). 

** Jeigu tu tiki, tai Dievui patinka tavo fiziniai, kūniški, psichi- 
niai dalykai, ar tu valgai, ar geri, ar bendrauji, ar miegi - viskas, kas 
susiję su kūnu ar siela. Tai priklauso tikėjimui... Tiesa, Dievui patinka, 
kai ir netikėtai rūpestingai ir uoliai atlieka savo pareigas (lot.). 

*** Bet netikėjimas ir puikybė trukdo jiems darbais šlovinti Dievą 
(Iot.). 

*** Ydos, persirengusios dorybe (lot). 

***** Netikėlių geri darbai irgi atlyginami, bet tik šiame gyvenime 
(...), bet nieko nereiškia kitame (Iot.). 

pašauktas“. Šio pašaukimo (S. 236 parašyta tiesiog „įsaky- 
mo“) jis turi laukti ir jį atlikdamas tarnauti Dievui. Juk Dievą 


džiugina ne rezultatai, bet klusnumas. 


25. Tai patvirtina kai kurių dabartinių įmonininkų teigi- 
niai, kurie piešia vaizdą, priešingą tam, kurį matėme aptarda- 
mi pietizmo poveikį darbininkų ūkiškumui. Pvz., jie teigia, 
kad mūsų dienomis uolūs bažnyčios šalininkai namudininkai 
liuteronai neretai (pvz., Vestfalijoje) mąsto nepaprastai tradi- 
cionalistiškai. Net kai kalbama apie perėjimą prie fabrikinės 
sistemos, jie yra priešiški darbo metodų pakeitimams, nepai- 
sydami galimybių daugiau uždirbti. Savo priešiškumą jie grin- 
džia nuorodomis į anapus, kur visa tai nebeturės jokios reikš- 
mės. Matome, kad vien pavaldumas ir apeiginis bažnytiškumas 
dar neturi jokios esminės reikšmės gyvenimo būdui. Kapita- 
lizmo atsiradimo laikais savo vaidmenį suvaidino - ir mažes- 
niu mastu dar tebevaidina —- kur kas konkretesni religinio 


gyvenimo dalykai. 
26. Žr. Tauler, Basler Ausg., Bl. 161 f. 


27. Žr. labai nuotaikingą Taulerio pamokslą, kurį jau cita- 
vome, Fol. 17, 18, v. 20. 


28. Kadangi tai buvo vienintelis šių pastabų apie Lutherį 
tikslas, tai turime apsiriboti šia trumpa eskiziška apybraiža, 
kuri, Žinoma, jokiu būdu negali patenkinti kaip išsamus Lut- 


herio įvertinimas. 


29. Žinoma, tas, kuris pripažintų levelerių Anglijos istori- 
jos sampratą, būtų laimingas galėdamas ir šį reiškinį paaiš- 


kinti rasių skirtumais: jie manė esą anglosaksų atstovai, gi- 

nantys savo „birthright“* nuo Vilhelmo Užkariautojo ir nor- 
manų palikuonių. Lieka nusistebėti, kad iki šiol niekas plebė- 
jų - „Roundheads“ - nelaikė „apskritagalviais“ antropometri- 


ne prasme! 


30. Su tuo visų pirma susijęs anglų nacionalinis išdidu- 
mas, kuris yra Magna Charta** ir didžiųjų karų padarinys. 
Šaltiniai rodo, kad jau XV a. anglai, pamatę gražią merginą 
užsienietę, sakydavo tą patį, ką ir dabar sako: „She looks 
like an English girl““**. 


31. Tie skirtumai, Žinoma, išliko Anglijoje iki mūsų dienų. 
Kaip tik iki mūsų dienų „skvairai“ tebėra „merry old En- 
gland“**** atstovai, ir visą laikotarpį po Reformacijos laikų 
galima suprasti kaip dviejų anglų tipų kovą. Šiuo klausimu 
aš pritariu M. J. Bonuo pastaboms (paskelbtoms Frankfurter 
Zeitung) apie puikią Schulze-Givernitzo knygą, skirtą anglų im- 
perializmui: G. Schulze-Gavernitz. Britischer Imperialismus und 
englischer Freihandel zu Beginn des 20. Jahrhunderts, Leipzig, 
1906. Žr. taip pat: H. Levy. Studien iber das englische Volk. 
h Archiv fūr Sozialismus, 1918-1919. Bd. 46, S. 422-488, 
636-690. 


32. Keista, kad ji pakartotinai priskiriama man, nepaisant 
šių ir tolesnių nepakeistų pastabų, kurios, mano nuomone, 
yra pakankamai aiškios. 


* Prigimtinė teisė (angl.). 

** Didžioji laisvių chartija (angl.). 
*** Ji atrodo kaip anglė (angl.). 

**** Linksmoji senoji Anglija (angl.). 

ASKETINIO PROTESTANTIZMO 
PROFESINĖ ETIKA 


Pirmas skyrius 
RELIGINIAI PASAULIETINĖS ASKEZĖS PAGRINDAI 


1. Cvinglizmo mes nenagrinėjame atskirai, nes po trumpo 
laikotarpio, kai jo įtaka buvo nepaprastai didelė, jis greitai 
prarado savo reikšmę. „Arminijonai“, kurių dogimatinis savitu- 
mas buvo tai, kad jie atsisakė griežtos predestinacijos dog- 
mos formuluotės bei „pasaulietinės askezės“, subūrė sektą tik 
Olandijoje (ir Jungtinėse Amerikos Valstijose). Šiame skyriuje 
jie mūsų nedomina arba domina tik negatyviu aspektu, nes 
šiai konfesijai priklausė Olandijos pirklių patriciatas (apie tai 
vėliau). Arminijonų dogmatiką pripažino anglikonų bažnyčia 
ir dauguma metodistų atmainų, o jų „erastiška“ (t.y. ginanti 
valstybės suverenitetą taip pat ir bažnyčios reikaluose) nuo- 
stata buvo būdinga visoms vien politiškai suinteresuotoms ins- 
tancijoms: II parlamentui Anglijoje, Elžbietai I ir Nyderlandų 
Generaliniams luomams, o ypač - Oldenbarneveldtams. 


2. Apie „puritonizmo“ sąvokos raidą pirmiausia žr.: J. L. 
Sanford. Studies and Reflections of thie Great Rebellion, London, 
1886, p. 65 f. Visur, kur mes apskritai vartojame šią sąvoką, 
mes ją vartojame ta prasme, kurią ji įgavo XVII šimtmečio 
kasdienėje kalboje. „Puritonais“ vadiname asketinės pakrai- 
pos religinius sąjūdžius Olandijoje ir Anglijoje, ignoruodami 
bažnyčios organizavimo programų ir dogmų skirtumus ir ši- 

taip priskirdami jiems „independentus“, kongregacionistus, 
baptistus, menonitus ir kvakerius. 


3. Labai apmaudu, kad tai ignoruojama nagrinėjant visus 
šiuos klausimus. Kaip tik Sombartas, o ir Brentano nuolatos 
cituoja moralistų veikalus (daugiausia tuos, apie kuriuos su- 
žinojo iš manęs) kaip gyvenimo taisyklių kodeksus, nė karto 
neiškeldami klausimo, kurie iš tų kodeksų grindžiami sielos 
išganymu kaip premija, kuri vienintelė buvo veiksminga psi- 
chologiškai. 


4. Vargu ar reikia apskritai pabrėžti, kad ši apybraiža, 
kiek joje nagrinėjami grynai dogmatiniai klausimai, visur re- 
miasi literatūra, skirta bažnyčios ir dogmų istorijai, t.y. „ant- 
riniais šaltiniais“, ir todėl visai nepretenduoja į jokį „origina- 
lumą“. Savaime suprantama, kad aš stengiausi kiek galėda- 
mas įsigilinti į Reformacijos istorijos šaltinius. Bet būtų labai 
pretenzinga ignoruoti intensyvų ir subtilų daugelio dešimt- 
mečių teologų darbą, o ne vadovautis juo stengiantis suprasti 
šaltinius. Tai yra visiškai neišvengiama. Aš viliuosi, kad pri- 
verstinis apybraižos trumpumas nesąlygoja netikslių formu- 
luočių ir kad aš išvengiau bent rimtesnių dalykinių klaidų. 
Kiekvienas, kuris susipažinęs su svarbiausia teologine litera- 
tūra, „naujo“ ras apybraižoje tik tiek, kiek čia viskas sutelkta 
mums svarbiausiais klausimais. Ne visi jie - netgi svarbiausi, 
pvz., racionalus askezės pobūdis ir jos reikšmė moderniam „gy- 
venimo stiliui“, - buvo artimi autoriams teologams. Nuo to 
laiko, kai pasirodė šis darbas, šį ir apskritai sociologinį pro- 
blemos spektrą sistemingai išnagrinėjo E. Trėoltschas aukščiau 
cituotame veikale, kurio pirmtakai buvo jo veikalas Gerhard 
und Melanchton, taip pat gausios recenzijos žurnale Gėttinger 
Gelehrte Anzeigen. Dėl vietos stokos cituojama ne visa panau- 
dota literatūra, bet tk tie darbai, kuriais rėmiausi arba su 

kuriais susijusios atitinkamos apybraižos dalys. Neretai tai 
yra kaip tik ankstesniųjų autorių darbai, kuriuose aptariami 
čia mus dominantys klausimai. Kadangi vokiečių bibliotekos 
finansuojamos visiškai nepatenkinamai, tai „provincijoje“ tik 
kelioms trumpoms savaitėms iš Berlyno arba kitų didžiųjų 
bibliotekų galima gauti svarbiausius šaltinius ir darbus. Tai, 
pvz., Vočtas, Baxteris, Tyermano išleistas Wesley, visi meto- 
distų, baptistų ir kvakerių literatai, taip pat daugelis į Corpus 
Reformatorum neįtrauktų ankstyvojo Reformacijos periodo ra- 
šytojų. Norint atlikti kokį nors išsamų tyrimą, dažniausiai bū- 
tina aplankyti Anglijos ir ypač Amerikos bibliotekas. Žinoma, 
šiai apybraižai apskritai turėjo (ir galėjo) pakakti to, ką gali- 
ma gauti Vokietijoje. Amerikoje jau kuris laikas vyrauja tokia 
tendencija: universitetų, uoliai neigiančių savo „sektantišką“ 
praeitį, bibliotekos mažai įsigyja arba ir visai neįsigyja naujos 
tokio pobūdžio literatūros. Tai savitas bendros „sekuliarizaci- 
jos“ tendencijos bruožas. Ši tendencija gana greit pakeis isto- 
riškai paveldėtą tautos charakterį ir visiškai bei galutinai pa- 
keis kai kurių pamatinių šalies institucijų prasmę. Reikalin- 
gos literatūros dabar tenka ieškoti mažuose ortodoksaliuose 


sektų koledžuose provincijoje. 


5. Geriausi bendro pobūdžio veikalai apie Calviną ir kal- 
vinizmą yra Kampschulte's ir Ericho Marckso darbai. F. W. 
Kampschulte. Johan Calvin. Seine Kirche und sein Staat in Genf, 
Leipzig, 1869-1899; E. Marcks. Gaspard von Coligny. Sein Le- 
ben und das Frankreich seiner Zeit, Stuttgart, 1892. Ne visada 
kritiška ir nešališka yra D. Campbello knyga The Puritans in 
Holland, England and America, London, 1892. A. Piersono kny- 
ga Studien over Johan Kalviju, Amsterdam, 1881-1889, yra aiš- 
kiai antikalvinistiška. Apie kalvinizmo istoriją Olandijoje žr. 
Motley veikalus, taip pat Nyderlandų klasiką: Groen van 

Prinsterer. Handboek der geschiedenis van het Vaderland; La Hol- 
lande et VUinfluence de Calvin, 1864; Le parti antirėvolutionnaire et 
confessionnel dans Uėęelise des Pays-Bas, 1860 (apie šiuolaikinę 
Olandiją); taip pat: Fruin. Tien jaren uit den tachtigjarigen oorlog, 
1857, ir ypač: Naber. Calvinist of libertijus, 1884. Taip pat žr.: 
W. J. F. Nuyens. Geschiedenis van der kerkelyke an politieke 
geschillen in de Republiek de Vercenigde Provincien, Amsterdam, 
1866-1887. Apie XIX a. žr.: A. Kohler. Die niederlūndische re- 
formierte Kirche, Erlangen, 1856. Apie Prancūziją žr.: G. Po- 
lenz. Geschichte des franzūsischen Calvinismus, Gotha, 1857; H. 
M. Baird. History of the Rise of the Huguenots of France, N.., 
1879. Apie Angliją, be Carlyle'o, Macaulay, Massono ir Ran- 
ke's darbo Last not least, žr. pirmiausia įvairius toliau cituo- 
jamus Gardinerio ir Firtho darbus, taip pat: B. Taylor. A Ret- 
rospect of the Religious life in England (1854), ir puikią H. Wein- 
garteno knygą: Die Revolutionskirchen Englands, Leipzig, 1868, 
be to, Trėltscho straipsnį apie anglų „moralistus“ iš Realen- 
zyklopūdie fir Protestantische Theologie und Kirche (3. Aufl.), ir, 
savaime suprantama, jo paties Soziallchren der christlichen Kir- 
chen und Gruppen bei puikią E. Bernsteino esė jo veikale Ges- 
chichte des Sozializmus (Bd. I, Stuttgart, 1895, S. 506 f.). Ge- 
riausią bibliografiją (daugiau negu 7000 pavadinimų) pateikia 
Dexteris savo knygoje Congregationalism of the Last 300 Years, 
N.Y., 1880 (tiesa, ji skirta daugiausia bažnyčios organizacijos 
klausimams, bet ne vien jiems). Ši knyga smarkiai pranoksta 
šiuos darbus: Th. Price. The History of Protestant Nonconformity 
in England, London, 1838; H. S. Skeats. History of the Free 
Churches of England, 1688-1851, London, 1891, ir kitus. Apie 
Škotiją, pvz., žr.: K. H. Sack. Die Kirche von Schottland, 1844, 
ir literatūrą apie Johną Knoxą. Iš gausios literatūros apie ko- 
lonijas Amerikoje išskirtinos šios knygos: J. A. Doyle. The 
English in America, London, 1887; D. W. Howe. The Puritan 

Republic of the Massachusetts Bay in New England, Indianapolis, 
The Bowen-Merril-Co Publishers, 1899; J. Brown. The Pilgrim 
Fathers of New England, N. Y., 1895. Kitas nuorodas pateiksi- 
me toliau. Aiškindamas doktrinų skirtumus, autorius ypač 
dėkingas M. Schneckenburgeriui už jau anksčiau cituotą pa- 
skaitų ciklą. Pamatiniame Ritschlio veikale (A. Ritschl. Die 
christliche Lehre von der Rechtfertigung und Versėhnunę, Bonn, 
1870-1874, 3 Bde, čia cituojame pagal trečią leidimą) istorinis 
dėstymas yra labai gausus vertinimų. Tai parodo didelį auto- 
riaus savitumą, bet, pripažindamas jo mąstymo loginį skvar- 
bumą, skaitytojas jaučia tam tikrą nepasitikėjimą jo „objekty- 
vumu“. Pvz., tada, kai Ritschlis neigia Schneckenburgerio po- 
žiūrį, man dažnai kyla abejonių, ar jis tai daro pakankamai 
pagrįstai, nors aš pats nedrįstu daryti galutinio sprendimo. 
Maža to, Ritschlio vertinamojo pobūdžio išvadas, matyt, 1e- 
mia tai, ką iš gausybės jau paties Lutherio religinių idėjų ir 
nuotaikų jis priskiria „liuteriškam“ požiūriui. Tai tie dalykai, 
kurie, Ritschlio nuomone, liuteronoybei turi išliekamąją vertę. 
Tai tokia liuteronybė, kokia ji privalėjo (Ritschlio požiūriu) 
būti, bet ne tokia, kokia ji buwo iš tikrųjų. Turbūt nereikia 
atskirai priminti, kad visur buvo remiamasi Karlo Millerio, 
Seebergo ir kitų veikalais. Jeigu aš skaitytojui ir sau pačiam 
užkroviau pernelyg didelį kalną pastabų, tai galėtų paaiškinti 
mano ketinimas suteikti skaitytojui, kuris nėra teologas, gali- 
mybę, susipažinus su kai kuriais kitais artimais požiūriais, 


bent preliminariai patikrinti šios apybraižos idėjas. 


6. Toliau pagrindinis mūsų domėjimosi objektas visai ne- 
bus asketinių srovių kilmė, pirmtakai ir raidos istorija. Jų 
visiškai išplėtotą idėjinį turinį mes laikysime duotybe. 


7. Iš pat pradžių turiu primygtinai pabrėžti, kad čia to- 
liau nagrinėjamos me asmeninės Calvino pažiūros, bet kalviniz- 

ms — toks, koks jis buvo XVI a. pabaigoje ir XVII a. tose 
srityse, kur jis vyravo ir kurios buvo kapitalistinės kultūros 
židiniai. Vokietija iš pradžių buvo visai nuošalyje, nes gryna- 
sis kalvinizmas čia niekur plačiau nmevyravo. „Reformuotas“, 


žinoma, visai nereiškia „kalvinistiškas“. 


8. Karalienė nepatvirtino jau Cambridge'o universiteto su 
Kenterberio arkivyskupu suderintos 17-ojo anglikonų tikėji- 
mo išpažinimo (vadinamųjų 1595 m. Lambetho straipsnių) 
straipsnio deklaracijos. Ši deklaracija (kitaip negu oficiali re- 
dakcija) kategoriškai skelbė, kad Dievas predestinuoja taip pat 
ir pražūčiai. Kaip tik radikalai (Hanserd Knolly išpažinimas) 
teikė lemiamą reikšmę pražūties predestinacijai (kitaip negu 
švelnesnė doktrina, kuri teigia, kad Dievas „leidžia“ pražūti). 


9. Čia ir toliau cituojamų kalvinistinių tikėjimo išpažini- 
mų tikslų tekstą žr.: Karl Mūller. Die Bekenntnisschriften der 
reformierten Kirche, Leipzig, 1903. Kitos citatos bus atitinkamo- 


se vietose. 


10. Žr. Savojos ir (amerikietiškąją) Hanserd Knolly dekla- 
raciją. Apie hugenotų predestinacijos doktriną žr.: G. Polenz. 
Op. cit., 5. 545 ff. 


11. Apie Miltono teologiją žr.: R. Eibach. John Milton als 
Theologe. - In Theologische Studien und Kritiken, Bd. 52, 1879. 
Paviršutiniška yra Macaulay esė Critical and Historical Essays, 
vol. 1, 1830, susijusi su Sumnerio atliktu 1823 m. vėl atrasto 
Miltono darbo Doctrina Christiana vertimu. Išsamiau žr. šešių 
tomų Massono veikalą (D. Masson. The Life of John Milton, 
London, 1859-1894), kurio kompozicija yra kiek per daug sche- 
miška, ir jo pagrindu A. Sterno parašytą vokišką Miltono 
biografiją: A. Stern. Milton und seine Zeit, 1877-1899. Miltonas 

anksti išsižadėjo predestinacijos kaip dvigubo dekreto doktri- 
nos. Senatvėje jo krikščioniškas tikėjimas buvo labai laisvas. 
Miltono nepriklausomybė nuo jo laikmečio varžtų gali tam 
tikru mastu būti lyginama su Sebastiano Francko laisve. Tik 
Miltonas buvo praktiškos - pozityvios, o Franckas - kritiškos 
prigimties Žmogus. Miltonas buvo „puritonas“ tik plačiąja - 
racionalaus gyvenimo pasaulyje orientavimo į Dievo valią — 
prasme, kuri buvo tvirtas kalvinizmo palikimas ateinančioms 
kartoms. Visai panašia prasme „puritonu“ galima būtų pava- 
dinti ir Francką. Kadangi jie abu yra „nuošalyje“, mes apie 
juos daugiau nekalbėsime. 


12. „Hic est fidei summus gradus: credere Deum esse cle- 
mentem, gui tam paucos salvat, - justum, gui sua voluntate 
nos damnabiles facit“*, - skelbia garsioji De servo arbitrio iš- 
trauka. 


13. Iš esmės ir Lutheris, ir Calvinas dvejopai įsivaizdavo 
Dievą (žr. Ritschlio pastabas: A. Ritschl. Geschichte des Pietis- 
mus, Bonn, 1880-1886, taip pat Koėstlino straipsnį Gott. — In: 
Realenzyklopidie fiir protestantische Theologie und Kirche, 3. Aufl.). 
Pirma, tai gailestingas ir geras Tėvas, apreikštas Naujajame 
Testamente. Toks vaizdinys vyrauja pirmosiose Institutio Chris- 
tinna knygose. Bet už jo slepiasi „Deus absconditus“** - sa- 
varankiškai valdantis despotas. Kadangi Lutheris vis labiau 
vengė metafizinės refleksijos kaip nenaudingos ir pavojingos, 
jo mąstyme viršesnis tapo Naujojo Testamento Dievas. O Cal- 
vino mąstyme transcendentiško Dievo idėja ėmė valdyti gy- 
venimą. Tiesa, kalvinizmui vis labiau populiarėjant, ši idėja 


* Aukščiausias tikėjimo lygis yra tikėti, kad Dievas yra mielašir- 
dingas, išgelbėdamas tiek nedaug, ir yra teisingas, prakeikdamas mus 
savo valia (Iot.). 

** Paslėptas, slėpiningas Dievas (lot.). 

negalėjo išlikti, bet transcendentiško Dievo vietą užėmė ne 
dangiškasis Naujojo Testamento Tėvas, o Senojo Testamento 


Jehova. 


14. Dėl tolesnio dėstymo žr.: M. Scheibe. Calvins Prūdesti- 
nationslehre, Halle, 1897. Apie kalvinistų teologiją apskritai Žr.: 
H. Heppe. Dogmatic der evangelisch-reformierten Kirche, Elber- 
feld, 1861. 


15. Corpus Reformatorum, vol. 77, p. 186 ff. 


16. Maždaug šitokį kalvinistų doktrinos išdėstymą galima 
rasti kn.: Hoormnbeek. Theologia practica, Utrecht, 1663, LII, c. 
L De predestinatione. Būdinga, kad šis skirsnis yra iškart po 
pavadinimo De Deo“. Hoornbeekas visų pirma remiasi pir- 
muoju Laiško efeziečiams skyriumi. Čia mums nebūtina ana- 
lizuoti įvairius nenuoseklius bandymus predestinaciją ir Die- 
vo apvaizdą suderinti su individo atsakomybe ir išgelbėti em- 
pirinę valios „laisvę“. Šie bandymai prasidėjo dar tik for- 


muojantis doktrinai Augustino laikais. 


17. Dowdenas savo puikioje knygoje (Dowden.. Puritan and 
Anglicau, London, 1900, p. 234) formuluoja svarbiausią daly- 
ką: „the deepest community (su Dievu) is found not in ins- 
titutions or corporations or churches, but in the secrets of a 
solitary heart“**. Ši gili vidinė vienatvė būdinga ir Port Ro- 
jalio jansenistams, kurie tikėjo predestinacija. 


18. „Contra gui hujusmodi coetum (būtent bažnyčią, kuri 
yra gryno mokymo, sakramentų ir bažnytinės disciplinos bu- 


veinė) contemnunt ... salutis suae certi esse non possunt; et 


* Apie Dievą (lot.). 
** Didžiausią bendrumą (su Dievu) atrandame ne institucijose 
arba korporacijose ir bažnyčiose, bet vienišos širdies paslaptyse (angl.). 

gui in illo contemtu perseverat electus non est.“* Olevian. De 
substantia foederis gratuiti inter Deum et electos, 1558, p. 222. 


19. „Nors sakoma, jog Dievas pasiuntė savo sūnų, kad 
išganytų Žmonių giminę, — tai nebuvo jo tikslas, jis norėjo 
išgelbėti tik nedaugelį... ir aš jums sakau, kad Dievas mirė 
tik už išrinktuosius“ (pamokslas, pasakytas 1609 m. Bruke. 
Žr.: Rogge. Wtenbogaert II, p. 9. Plg: Nuyens, op. cit., II, S. 
232). Hanserd Knolly išpažinime painus yra ir Kristaus tarpi- 
ninkavimo pagrindimas. Visur daroma prielaida, kad Dievas 
galėjo išsiversti be šios priemonės. 


20. Apie šį procesą Žr. mano straipsnius apie „pasaulinių 
religijų ūkinę etiką“. Ten parodyta, kad senovės žydų etiką 
nuo jai giminingos egiptiečių bei babiloniečių etikos skyrė ir 
jos raidą nuo pranašų laikų lėmė šis pamatinis dalykas - 
sakramentų magijos kaip išganymo kelio neigimas. 


21. Pačiu nuosekliausiu požiūriu, krikšto reikia tik dėl po- 
zityvaus priesako, tačiau jis nėra būtina išganymo sąlyga. To- 
dd griežtai puritoniški škotų ir anglų independentai laikėsi 
tokio principo: akivaizdžiai Dievo atstumtų Žmonių vaikai ne- 
turi būti krikštijami (pvz., girtuoklių vaikai). Suaugusiįjį, kuris 
nori krikštytis, bet dar „nesubrendęs“ komunijai, 1586 m. 
(str.2, I) Edamo sinodas patarė krikštyti tik tada, jeigu jo 
elgesys nepriekaištingas, o noras krikštytis - „sonder super- 
stitie“**. 


22. Kaip puikiai parodo Dowdenas (op. cit.), šis negaty- 
vus požiūris į „juslinę kultūrą“ yra tiesiog esminis puritoniz- 


mo elementas. 


* Tas, kuris tokiu būdu niekina bažnyčią, negali būti tikras dėl 
išganymo. Tas, kuris užsispyręs niekina, nėra išrinktas (Iot.). 
*+ Neprietaringas (0l). 

23. Žodis „individualizmas“ aprėpia pačius įvairiausius da- 
lykus, kokius tik galima įsivaizduoti. Ką č2 laikome indivi- 
dualizmu, tikriausiai paaiškės iš tolesnių nuorodų. Liuterony- 
bė buvo vadinama „individualistine“ kita žodžio prasme, nes 
ji nepažįsta asketinio gyvenimo reglamentavimo. Vėl visai kita 
reikšme žodį vartoja, pvz., Dietrichas Schaferis (D. Schafer. 
Zur Beurteilunęg des Wormser Konkordats. - In Abh. der Berl. 
Akad., 1905), kai jis viduramžius vadina „ryškios individualy- 
bės“ laikais, nes iracionalūs tų įvykių, kurie domina istoriką, 
momentai tada turėjo tokią reikšmę, kurios jie nebeturi šian- 
dien. Jis teisus, bet galbūt taip pat yra teisūs ir tie, kuriems 
jis prieštarauja, nes, kalbėdamos apie „individualybę“ ir „in- 
dividualizmą“, abi pusės turi omenyje visiškai skirtingus da- 
lykus. Genialios Jacobo Burchhardto formuluotės šiandien jau 
yra iš dalies pasenusios, ir mokslui kaip tik dabar labai pra- 
verstų pamatinė istorinių sąvokų analizė. Su visiškai priešin- 
gu atveju susiduriame tada, kai šišas Žaisti paskatina kai ku- 
riuos istorikus „apibrėžti“ sąvoką tokiu plakatiniu stiliumi, 
kad galėtų ją kaip kokią etiketę priklijuoti tam tikrai istorinei 
epochai. 


24. Ji yra priešingybė ir vėlesniam katalikų mokymui, tik 
ne tokia ryški. Gilus Pascalio pesimizmas, grindžiamas taip 
pat predestinacijos doktrina, kyla iš jansenizmo. Iš jo kyląs 
nuo pasaulio bėgantis Pascalio individualizmas jokiu būdu 
nesutampa su oficialiu katalikišku požiūriu. Apie tai žr. 3 
skyriaus 10 pastaboje cituotą Honigsheimo veikalą apie pran- 
cūzų jansenistus. 


25. Dėl to paties perspėja jansenistai. 


26. Bailey. Praxis pietatis (vokiškas leidimas, Leipzig, 1724), 
p. 187. Panašios nuomonės yra ir Speneris (Ph. J. Spener. 

Theologische Bedenken, 3. Ausg., Halle, 1712): „Draugas retai 
pataria atsižvelgdamas į Dievo šlovę. Dažniausiai jis vado- 
vaujasi žemiškais (nebūtinai egoistiškais) ketinimais“. Th. 
Adamsas. (Works of the Puritan Divines, p. LI) filosofuoja: „He 
- the „knowing man“ - is blind in no man's cause, but best 
sighted in his own. He confines himself to the circle of his 
own affairs, and thrusts not his fingers in needless fires... He 
sees the falseness of it (pasaulio) and therefore learns to trust 
himself ever, others so far, as not be damaged by their di- 
sappointment“*. Bailey (Praxis pietatis, p. 176) toliau pataria 
kiekvieną rytą, išeinant į žmones, įsivaizduoti, kad eini į lau- 
kinį mišką, kupiną pavojų, ir prašyti Dievą „apgaubti apdai- 
rumo ir teisingumo apsiaustu“. Šis jausmas, būdingas visoms 
asketinėms srovėms, paskatino ir kai kuriuos pietistus gyven- 
ti pasaulyje atsiskyrėlių gyvenimą. Netgi Spangenbergas (hern- 
hutietiškoje) Idea fidei fratrum (1779, p. 328) primygtinai pri- 
mena Jer 17, 5: „Prakeiktas žmogus, kurs pasitiki žmogumi“**. 
Kad suvoktume savotišką šio požiūrio į gyvenimą mizantro- 
piškumą, verta atkreipti dėmesį, pvz., į Hoornbeeko aiškini- 
mą (Theol. pract., 1, p. 882), kaip reikia suprasti pareigą myleti 
priešą: „Denigue hoc magis nos ulciscimur, guo proximum, 
inultum nobis, tradimus ultori Deo... Ouo guis plus se ulcisci- 
tur, eo minus id pro ipso agit Deus“***. Tai tas pats „keršto 
atidėjimas“, kurį galima rasti Senojo Testamento tekstuose, 
parašytuose po tremties, - tai rafinuotas keršto jausmo su- 


* Jis - „nusimanantis žmogus“ - nėra aklas nė vieno Žmogaus 
reikalams, bet geriausiai mato savuosius. Jis apsiriboja savo reikalais 
ir be reikalo nekiša pirštų į ugnį... Jis mato jo (pasaulio) melagingu- 
mą ir todėl išmoksta visada pasitikėti savimi, o kitais - tik tiek, kad 
jam nepakenktų jų nusivylimas“ (angl.). 

** J. J. Skvirecko vertimas. 

*** Mes dar stipriau atkeršysime, jeigu, nekeršydami patys, ati- 
duosime artimą į keršytojo Dievo rankas... Kuo stipresnis bus nu- 
skriaustojo kerštas, tuo silpnesnis bus Dievo kerštas (lot.). 

stiprinimas ir interiorizavimas, palyginti su ankstesniuoju - 


„akis už akį“. Apie „artimo meilę“ žr. šio skyriaus 35 pastabą. 


27. Žinoma, išpažintis darė ne tk tokį poveikį. Pvz., 
Muthmanno teiginiai (A. Muthmann. Psychiatrisch-theologische 
Grenzfragen. — In Zeitschrift fr Religionspsychologie, 1907, Bd. I, 
Hf. 2, S. 65) pernelyg supaprastina labai sudėtingą psicholo- 
ginę išpažinties problemą. 


28. Kaip tik šs derinys yra labai svarbus norint įvertinti 
kalvinistinių socialinių organizacijų psichologinius pagrindus. 
Jo visos vadovaujasi vidiniais „individualistiškais“, „tikslin- 
gais“ arba „materialiai racionaliais“ motyvais. Individas nie- 
kada neįsitraukia į jas savo jausmais. Virš „sąmonės slenks- 
čio“ visada yra „Dievo šlovė“ ir savasis išganymas. Tai dar ir 
šiandien suteikia tam tikrų būdingų bruožų socialinei organi- 
zacijai tų tautų, kurių praeitis buvo puritoniška. 


29. Ši doktrina dėl jos antiautoritarinės tendencijos nuver- 
tinti iš esmės visą bažnyčios ir valstybės rūpinimąsi etikos ir 
sielos išganymo reikalais būdavo uždraudžiama. Tai padarė 
ir Nyderlandų Generaliniai luomai. Rezultatas visada būdavo 
sektantų būrelių atsiradimas (pvz., po 1614 m.). 


30. Apie Bunyaną žr.: J. A. Froude. Bunyan, London, 
1880. - In Morley. English men of letters. Žr. taip pat (pavir- 
šutinišką) apybraižą: T. B. Macaulay. John Bunyan. — In Cri- 
tical and Miscellaneous Essays, Philadelphia, 1841, vol. 1, p. 
227. Bunyanas yra abejingas kalvinizmo atšakų skirtumams, 
nors pats buvo griežtas kalvinistas baptistas. 


31. Visai tikėtina hipotezė, kad socialinį reformatų krikš- 
čionybės pobūdį smarkiai nulėmė kalvinistų idėja, jog dėl rei- 
kalavimo „tapti Kristaus kūnu“ (Calvin. Institutio christianae 

religionis, III, II, 10) būtina, norint būti išganytam, įstoti į ben- 
druomenę, gyvenančią pagal Dievo priesakus. Bet mūsų nuo- 
mone, problema yra šiek tiek kitokia. Ši dogmatinė idėja ga- 
lėjo atsirasti ir grynai institucinio tipo bažnyčioje. Kaip žino- 
ma, taip ir buvo. Pati savaime ši idėja neturi tokios psicho- 
loginės jėgos, kad sužadintų iniciatyvą telktis į bendruomenes 
ir suteiktų tiek stiprybės, kiek turėjo kalvinizmas. Šita ten- 
dencija kurti bendruomenes reiškėsi ir „pasaulyje“, ne tik Die- 
vo nustatytoje bažnytinėje bendruomenėje. Čia lemiamą vaid- 
menį vaidina tikėjimas — tai, kad krikščionis patikrina savo 
išrinktumą veikdamas „in majorem Dei gloriam“. O stiprus 
neprielankumas stabmeldystei ir visokiam asmeniniam prierai- 
šumui Žmonių santykiuose turėjo šitą energiją nepastebimai 
nukreipti dalykiško (neasmeninio) veikimo bėgiais. Krikščio- 
nis, kuris nori patikrinti, ar jam suteikta malonė, vadovaujasi 
Dievo iškeltais tikslais, o šie gali būti tik »ceasmeniniai. Puri- 
toniška, kaip ir apskritai asketiška, etika labai lengvai įtaria 
visokius grynai emocionalius, neracionalius, asmeninius Žžmo- 
nių santykius stabmeldyste. Kalbant apie draugystę, tai pa- 
kankamai aiškiai parodo ne tik tai, ką sakėme aukščiau, bet 
ir šitas perspėjimas: „It is an iirational act and not fit for a 
rational creature to love any one farther than reason will al- 
low us ... It very often taketh up mens minds so as to Kinder 
their love of God“* (Baxter. Christiau Directory IV, p. 253). Mes 
nuolatos sutiksime tokius argumentus. .Kalvinistą įkvepia idė- 
ja, kad Dievas sukūręs pasaulio tvarką nori ir socialinės tvar- 
kos savo šlovei, jam patinka ne kūrinija savaime, bet pagal jo 


valią tvarkoma kūrinija. Šventojo energija, kurią išlaisvino pre- 


* Tai yra iracionalus aktas, ir protingai būtybei nedera ką nors 
mylėti labiau, negu mums leidžia protas... Tokia meilė dažnai tiek 
užvaldo žmonių sielas, kad trukdo jiems myleti Dievą (angl.). 

destinacijos doktrina, visa įsilieja į siekį racionalizuoti pasau- 
lį. Puritonizme iš stabmeldystės neigimo kilo ir pati savaime 
nenauja idėja, kad „visuomeninė nauda“, arba, kaip vėlesniojo 
liberalaus racionalizmo dvasia formuluoja Baxteris (Christian 
Directory, IV, p. 262, remdamasis kiek pritempta citata iš Rom 
9,3), - „the good of the many“*, turi būti svarbesnė už „asme- 
ninę“ arba „privačią“ pavienių asmenų gerovę. Tradicinis ame- 
rikiečių nenoras būti asmeniniais tarnais, kuris kyla iš „de- 
mokratinės“ pasaulėjautos, yra susijęs (netiesiogiai) ir su šita 
tradicija. Su ja susijęs ir praeityje palyginti didesnis puritoniš- 
kų tautų imunitetas cezarizmui, taip pat ir anglams būdingas 
vidujai laisvas požiūris į savo didžiuosius valstybės vyrus. 
Viena vertus, jie juos „pripažįsta“, o kita vertus, jiems sveti- 
ma kokia nors isteriška meilė tiems veikėjams ir naivi mintis, 
kad „dėkingumas“ įpareigoja paklusti politiškai, - tai mes 
tiek teigiama, tiek ir neigiama prasme patyrėme Vokietijoje 
po 1878 m. Tikėti autoritetais yra nuodėmė, nes šitaip tikėti 
yra leistina tik neasmeniškai, tikėti tik Šv. Raštu; nuodėmė 
yra ir pernelyg garbinti švenčiausius ir žymiausius Žmones, 
nes tai keltų pavojų būtinybei paklusti Dievui; apie tai žr.: 
Baxter. Christian Directory, 2nd ed., 1678, I, p. 56. Su mūsų 
tema nėra susiję klausimai, ką politiškai reiškia „stabmeldys- 
tės“ (Kreaturvergėttlichung) išsižadėjimas ir principas, kad 
Bažnyčioje, o galiausiai ir visame gyvenime „viešpatauti“ turi 
tik Dievas. 


32. Dar daug kartų kalbėsime apie dogmatinių ir prakti- 
nių - psichologinių „padarinių“ santykį. Vargu ar reikia pa- 
brėžti, kad jie nėra tokie patys. 


* Daugumos gerovė (angl.). 

33. „Socialinė“, suprantama, be jokių sąsajų su šiuolaikine 
šio žodžio prasme. Turima omenyje veikla politinėse, bažny- 
tinėse ir kitokiose bendruomeninėse organizacijose. 


34. Geri darbai, kurie padaryti ne Diezwo garbei, bet sie- 
kiant kokio nors kito tikslo, yra nuodėmingi (Hanserd Knollys 
Confession, ch. XVI). 


35. Ką reiškia „artimo meilės neasmeniškumas“, kurį le- 
mia viso gyvenimo orientavimas vien į Dievą, pačių religinių 
bendruomenių gyvenime, galima gerai paaiškinti „China In- 
land Mission“* ir „International Missionaries Alliance“** veik- 
los pavyzdžiu (žr.: Warneck. Geschichte der protestantischen Mis- 
sion, 5. Aufl., 1899, S. 99, 111). Didelių misijų organizavimui 
buvo eikvojamos didžiulės sumos. Vien Kinijoje buvo pasi- 
telkta 1000 keliaujančių pamokslininkų misionierių, kurie tu- 
rėjo „siūlyti“ tikrąja šio žodžio prasme Evangeliją visiems pa- 
gonims, nes tai daryti liepęs Kristus ir su tuo siejo savo su- 
grįžimą. Ar misija paveikė pagonis ir jie atsivertė į krikščio- 
nybę ir todėl galėjo laukti palaimos, ar jie bent gramatiškai 
suprato misionieriaus kalbą - visa tai iš principo šalutiniai 
dalykai, tai Dievo reikalas ir apie tai sprendžia jis vienas. 
Hudsonas Tayloras mano (žr.: Warneck, op. cit.), kad Kinijoje 
yra maždaug 50 milijonų šeimų, o 1000 misionierių gali kas- 
dien kiekvienas „pasiekti“ 50 (!) šeimų, tad per 1000 dienų, 
greičiau negu per trejus metus, Evangelija būtų „pasiūlyta“ 
visiems kinams. Tai ta pati schema, kuria vadovaudamasis 
kalvinizmas įdiegė, pvz., savo bažnytinę discipliną: jos tikslas 
buvo ne globotinių sielų išganymas. Išganymas - vien Dievo 
(o in praxi - pačių tikinčiųjų) reikalas, ir jis visai nepriklauso- 


* Kinijos vidaus misija (angl). 
** Tarptautinė misionierių sąjunga (angl.). 

mas nuo bažnytinių drausmės priemonių. Šios drausmės tiks- 
las - gausinti Dievo šlovę. Kadangi šiuolaikinės misijos nėra 
tik kurios nors denominacijos veikla, tai kalvinizmas nėra at- 
sakingas už jas. (Pats Calvinas nepripažįsta misionierišką veik- 
lą esant privalomą, nes tolesnis bažnyčios plitimas yra „unius 
Dei opus“*.) Tačiau organizuojant šias misijas, aiškiai vado- 
vaujamasi iš puritoniškos etikos kylančiais vaizdiniais, kad 
artimą mylime vykdydami Dievo įsakymus vardan Dievo šlo- 
vės. Šitaip artimajam atiduodame tai, kas jam priklauso, o 
visa kita yra paties Dievo reikalas. Santykių su „artimuoju“ 
„Žmoniškumas“ tarytum nunyksta. Tai išryškėja pačiose įvai- 
riausiose situacijose. Kaip dar vieną tokios gyvenimo atmos- 
feros rudimentą pateiksime pavyzdį iš reformatų labdaringos 
veiklos, kuri tam tikrais atžvilgiais pagrįstai giriama. Dar ir 
XX a. Amsterdamo našlaičių prieglaudų vaikai, pasipuošę juo- 
dais ir raudonais dryžiais išmargintais rūbais arba pusiau rau- 
donais, pusiau žaliais švarkais ir kelnėmis, iškilmingai ke- 
liauja į bažnyčią. Jų rūbai panašūs į juokdario kostiumą. Pra- 
eityje tai tikrai buvo labai pamokomas reginys. Mat toks el- 
gesys su našlaičiais tarnavo Dievo šlovei būtent tiek, kiek jis 
turėjo įžeisti visus „Žmogiškus“ — asmeninius - jausmus. Kaip 
mes dar pamatysime, ši tendencija būdinga ir visoms priva- 
čios profesinės veiklos detalėms. Žinoma, visa tai reiškia tik 
tam tikrą tendenciją, ir vėliau mes patys padarysime tam tik- 
ras išlygas. Bet šią, be to, labai svarbią asketinio religingumo 
tendenciją reikėjo čia būtinai konstatuoti. 


36. Visais šiais atžvilgiais visiškai kitokia yra predestina- 
cinė Port Rojalio etika, nes jos orientacija yra mistinė ir n1cpa- 
saulietinė, vadinasi, katalikiška (žr.: Honigsheim, op. cit.). 


* Vien Dievo darbas (Ilot.). 

37. Hundeshagenas (žr.: Beitrūige zur Kirchenverfassungsges- 
chichte und Kirchenpolitik des Protestantismus, 1864, I, S. 37), 
išsako nuomonę, kuriai daug kas pritaria, kad predestinacijos 
dogma buvo teologų, bet ne liaudies doktrina. Bet tai teisin- 
ga tik tuo atveju, jeigu „tauta“ sutapatinama su tamsių Že- 
mesniųjų sluoksnių mase. Ir netgi tada tai teisinga tik iš da- 
lies. Kohleris nustatė (op. cit.), kad XIX a. penktajame 
dešimtmetyje būtent „masės“ (Olandijos smulkioji buržuazija) 
griežtai tikėjo predestinacija. Kiekvieną, kuris neigė dvigubą 
dekretą, tos masės laikė eretiku ir atstumtuoju. Paties Kėhle- 
rio klausinėjo, kuriuo laiko momentu jis atgimė (predestinaci- 
jos prasme). Tai buvo viena iš Da Costos likimo ir Kocko 
atsiskyrimo priežasčių. Reikalo esmę labai gerai išmanė ne 
tik Cromwellis, kurį jau Zelleris laikė šitos dogmos poveikio 
pavyzdžiu (Zeller. Das theologische System Zwinglis, 1853, S. 
17), bet ir jo šventieji. O Dordrechto ir Vestminsterio sinodų 
kanonai buvo nacionalinės reikšmės įvykiai. Cromwellio try- 
ers ir ejectors* praleisdavo tik pripažįstančius predestinaciją. 
Pats Baxteris, nors ir buvo jos priešininkas, pripažįsta (Life, I, 
p. 72), kad jie gerokai pakėlė dvasininkijos lygį. Visiškai ne- 
įmanomas dalykas, kad reformatai pietistai, kurie telkėsi į 
būrelius, nesuprato šios doktrinos esmės. Juk būtent ji subūrė 
juos ieškoti certitudo salutis. Ką reiškia arba ko nereiškia pre- 
destinacija, kai ji yra teologų doktrina, gali parodyti kataliky- 
bės bažnytinio mokymo pavyzdys, nes kaip nestabili ezoteri- 
nė teorija ji nebuvo katalikybei visai svetima (svarbiausia buvo 
tai, kad ji niekada nepripažino šio punkto: atskiras Žinogus 
turi laikyti save išrinktuoju ir tą išrinktumą pasitikrinti. Apie 
katalikų mokymą žr.: Ad. van Wyck. Tract. de praedestinatio- 


* Pareigūnai, tikrindavę kandidatų dvasinėms pareigybėms už- 
imti tinkamumą Cromwellio valdymo laikais Anglijoje. 

ne, Cėln, 1708. Čia ne vieta nagrinėti, kiek „korektiškas“ bu- 
vo Pascalio tikėjimas predestinacija. Hundeshagenas, kuriam 
predestinacijos doktrina nėra patraukli, įspūdžių semiasi dau- 
giausia iš Vokietijos. Jo antipatijos pagrindas yra grynai de- 
dukciškai susidaryta nuomonė, kad tikėjimo predestinacija pa- 
darinys turįs būti dorovinis fatalizmas ir antinomizmas. Šią 
nuomonę paneigė jau Zelleris (op. cit.). Antra vertus, negali- 
ma neigti, kad buvo galima ir šitokia jos interpretacija. Apie 
tai kalba Melanchthonas ir Wesley. Bet būdinga, kad abiem 
atvejais ši dogma siejama su emocionaliu religingumu. Kadan- 
gi šis religingumas stokojo racionalios patikrinimo idėjos, to- 
kia išvada iš tikrųjų buvo dėsninga. Tokias fatalistines išva- 
das iš tikrųjų padarė islamas. Bet kodėl? Islamas lemtį traktuoja 
predeterministiškai, o ne predestinacijos prasme, ji susijusi su 
likimu šiapus, o ne su išganymu anapus. Islame jokio vaid- 
mens nevaidino etiniu požiūriu svarbiausias dalykas - savo 
išrinktumo „patikrinimas“. Todėl iš šio tikėjimo galėjo kilti 
tik kario bebaimiškumas (kaip ir tikint į „Moirą“), o ne meto- 
diškas gyvenimas, kuriam čia nebuvo skirta religinė „premi- 
ja“. Žr.: E. Ullrich. Die Vorherbestimmungslehre im Islam und 
Christentum (Theol. diss.), 1912. Praktinis predestinacijos dok- 
trinos švelninimas (pvz., Baxteris tai darė) nelietė jos esmės 
tol, kol išliko idėja, kad Dievas išrenka konkretų individą sa- 
vo sprendimu, kuriuo jis turi įsitikrinti. 

Galų gale ši doktrina buvo visų didžiųjų puritonizmo (pa- 
čia plačiausia prasme) veikėjų atrama. Jos niūrus griežtumas 
lėmė jų dvasinę raidą jaunystėje. Ši doktrina darė didelę įta- 
ką Miltonui, kiek mažiau - Baxteriui, o dar vėliau —- labai 
laisvamaniškam Franklinui. Jų vėlesnis išsilaisvinimas iš griež- 
tos šitos doktrinos interpretacijos visiškai atitinka visą šito 
religinio sąjūdžio raidos eigą. Tačiau prie šios doktrinos nuo- 
latos sugrįždavo visi didieji bažnyčios revivals Olandijoje, taip 
pat ir dauguma Anglijos sąjūdžių. 

38. Tokia nuotaika dar tebevyrauja Bunyano Piligrim's Pro- 
gress. 


39. Net jeigu atsiribotume nuo predestinacijos dogmos, šis 
klausimas liuteronui jau rūpėjo mažiau negu kalvinistui - ne 
todėl, kad jam mažiau rūpėjo jo sielos išganymas, bet todėl, 
kad liuteronų bažnyčia ilgainiui vis labiau darėsi išganymo 
įstaiga, kur individas jautėsi saugus kaip jos veiklos objektas. 
Būdinga, kad tik pietizmas iškėlė šitą problemą ir liuterony- 
bėje. Tačiau pats certitudo salutis klausimas buvo tiesiog svar- 
biausias kiekvienos išganymo religijos, nepripažįstančios sak- 
ramentų, klausimas - tiek budizmo, džainizmo ar kurios nors 
kitos. To negalima pamiršti. Kaip tik iš čia kilo visi grynai 
religinio pobūdžio psichologiniai impulsai. 


40. Tai tiesiai sakoma Bucerui (Corpus Reformatorum, 29, 
883 f.). Taip pat Žžr.: Scheibe, op. cit., S. 30. 


41. Vestminsterio išpažinimas taip pat žada (XVIII, 2) išrink- 
tiesiems neklystamą tikrumą dėl malonės, nors mes su visais 
savo darbais ir tebebūname „niekam tikę vergai“ (XVI, 2), o 
kova su blogiu trunka visą gyvenimą. Taip pat ir išrinktasis 
dažnai ilgai turi kovoti dėl certitudo, kurį jam suteikia suvo- 
kimas, kad pareiga atlikta, - suvokimas, kuris niekada taip ir 
neapleidžia tikinčiojo. 


42. Žr., pvz.: Olevian. De substantia foederis gratuiti inter 
Deum ct electos, 1585, p. 257; Heidegger. Corpus theologiae, 
XXIV, 87 f.; žr. ir kitus tekstus: Heppe. Dogmatik der cv.-ref. 
Kirche, 1861, S. 425. 


43. Tikrasis Calvino mokslas kalba apie tikėjimą ir bendru- 
mo su Dievu per sakramentus suvokimą ir tik tarp kitko 
mini „kitus Dvasios vaisius“. Žr. Heppe, op. cit., p. 425. Nors 

Calvinas, kaip ir liuteronai, darbus laikė tikėjimo vaisiais, jis 
labai primygtinai neigė, kad darbai liudija Dievo malonę (Ins- 
bit. III, 2, 37, 38). Askezėi būdingas praktinis posūkis tikrinti 
tikėjimą darbais vyksta kartu pamažu keičiantis Calvino 
sampratai. Iš pradžių Calvinas (kaip ir Lutheris) aiškino, kad 
tikrosios bažnyčios požymiai yra mokymo grynumas ir sak- 
ramentai, o vėliau tiek pat sureikšmino „discipliną“. Kaip vy- 
ko ši raida, galima suprasti iš Heppe (op. cit., S. 194-195) 
tekstų, be to, iš to, kaip jau XVI a. pabaigoje būdavo įstojama 
į bendruomenę (pagrindinė sąlyga buvo sutartyje užfiksuoja- 
mas įsipareigojimas laikytis drausmės). 


44. Žr. apie tai Schneckenburgerio pastabas, op. cit., p. 48. 


45. Pvz., Baxteris vėl skiria - katalikų pavyzdžiu - „mor- 
tal“ ir „venial sin“*. Pirmoji rodo, kad žmogus neturi arba 
dar neturi malonės. Tokiu atveju malonę gali garantuoti tik 
visiškas Žmogaus conversion**. Antroji nėra nesuderinama su 


malonės suteikimu. 


46. Šitaip teigia Baxteris, Bailey, Sedgwickas, Hoornbee- 
kas. Jų nuomonės skiriasi daugeliu niuansų. Žr. taip pat 
Schneckenburgerio pateiktus pavyzdžius, op. cit., p. 262. 


47. Dažnai „malonės būsenos“ traktuojamos kaip savotiška 
luomo savybė (panašiai kaip ankstyvosios bažnyčios asketų 
luomas). Tą patį teigia ir Schortinghuisas. Žr. jo knygą Het 
innige christendom, 1740, kurią Generaliniai luomai uždraudė! 


48. Taip sakoma daugybėje Baxterio veikalo Christian Di- 
rectory vietų ir jo pabaigoje. Šis patarimas imtis profesinės 
veiklos, kad būtų įveikta savojo dorovinio menkavertiškumo 


* Mirtina ir atleistina nuodėmė (angl.). 
** Atsivertimas (angl.). 

baimė, primena Pascalį, kuris psichologiškai interpretavo pi- 
nigų troškimą ir profesinę askezę kaip priemones pasislėpti 
nuo savo dorovinio niekingumo. Pascalis tikėjimą predestina- 
cija ir įsitikinimą visų kūrinių prigimtiniu nuodėmingu nie- 
kingumu verčia „tarnauti“ pasaulio išsižadėjimui ir pataria 
kontempliuoti. Jo nuomone, tai vienintelės priemonės nusi- 
kratyti nuodėmės naštą ir įgyti tikrumą dėl išganymo. 

Dr. Paulius Honigsheimas jau cituotoje disertacijoje (ji yra 
dalis didesnio darbo, kuris tikriausiai bus tęsiamas) nuodug- 
niai išanalizavo, kaip teisingai interpretuoti katalikišką ir jan- 
senistinę pašaukimo sampratą. Jansenistų mokyme nėra nė 
pėdsako ryšio tarp tikrumo dėl išganymo ir pasaulietinės veik- 
los. Čia daug nuosekliau, negu liuteroniškoje ir netgi auten- 
tiškoje katalikiškoje doktrinoje, „pašaukimas“ prilyginamas su- 
sitaikymui su gyvenime užimama padėtimi. Šio susitaikymo 
reikia ne vien socialinei tvarkai (kaip aiškinama katalikybėje), 
bet ir sąžinės balsui (Honigsheim, op. cit., S. 139 f.). 


49. Schneckenburgerio pažiūromis remiamasi labai aiškiai 
parašytoje Lobsteino apybraižoje (žr.: P. Lobstein. Zum evan- 
gelischen Lebensideal in seiner lutherischen und reformierten 
Auspriigung. - In Theologische Abhandlungen fiir H. J. Holzmann, 
Tūbingen, 1902). Ją irgi verta palyginti su tuo, kas čia rašo- 
ma toliau. Lobsteino apybraiža buvo kritikuojama už tai, kad 
joje pernelyg pabrėžiamas „certitudo salutis“ leitmotyvas. Bet 
būtina skirti Calvino teologiją-nuo kalvinizmo, o teologinę sis- 
temą —- nuo sielovados poreikių. Visi religiniai sąjūdžiai, į 
kuriuos įsitraukdavo plačiosios masės, pradėdavo klausimu: 
„Kaip aš galiu įsitikinti, kad esu palaimintas?“ Kaip sakyta, 
šis klausimas yra svarbiausias ne tik šiuo atveju, bet ir ap- 
skritai religijos istorijoje, pvz., ir Indijoje. Ir kaip galėjo būti 
kitaip? 

50. Tiesa, negalima neigti, kad ši sąvoka buvo visiškai iš- 
plėtota tik vėlyvojoje liuteronybėje (Praetorius, Nicolai, Meiss- 
neris). (Ji randama ir pas Johannesą Gerhardą. Jis vartoja ją 
būtent čia nagrinėjama prasme.) Todėl Ritschlis ketvirtoje sa- 
vo kūrinio Pietizmo istorija (Geschichte des Pietismus, Bd. II, S. 
3f.) knygoje aiškina, kad liuteronybei pradėjus vartoti šią są- 
voką, buvo perimtas arba atgaivintas katalikiškas pamaldu- 
mas. Jis neneigia (S. 10), kad Lutheris ir katalikų mistikai 
sprendė tą pačią individo tikrumo dėl išganymo problemą, 
bet mano, kad sprendė ją priešingai. Aš, Žinoma, tikrai nega- 
liu išsakyti jokios savo nuomonės šiuo klausimu. Aišku, kiek- 
vienas jaučia, kad oras, kuriuo alsuoja Krikščionio laisvė skiria- 
si nuo saldaus koketavimo su „mieluoju Jėzulėliu“ vėlesnėje 
literatūroje ir nuo Taulerio religinės nuotaikos. Taip pat ir 
mistinių-religinių elementų išlaikymas Lutherio komunijos 
doktrinoje buvo grindžiamas visai kitais religiniais motyvais 
negu „bernardiniškas“ pamaldumas, kuriam būdinga „Gies- 
mių giesmės“ nuotaika, o ją Ritschlis laiko požiūrio į Kristų 
kaip į dangiškąjį „jaunikį“ šaltiniu. Tačiau ar vis dėlto ši 
komunijos doktrina neturėjo būti palanki vėl bundančiam mis- 
tiškam religingumui? 

Iš karto pažymėsime, kad visai nėra teisingas (op. cit., 
S.11) teiginys, jog mistiko laisvė reiškė tik atsiskyrimą nuo 
pasaulio. Tauleris labai įdomiuose religijos psichologijos po- 
žiūriu samprotavimuose nurodė, kad tų naktinių kontemplia- 
cijų, kurias jis rekomendavo, pvz., prasidėjus nemigai, prakti- 
nis rezultatas būna ir minčių apie pasaulietinę profesinę veik- 
lą surikiavimas. „Tik šitaip (per mistinę vienybę su Dievu naktį, 
prieš miegą) muskaidrinamas protas ir sustiprinamos smegenys. 
Tikrai su Dievu susivienijančio Žmogaus sieloje visą dieną 


bus taika ir Dievas: tada visi jo darbai bus tvarkingi. Todėl, 

jeigu Žmogus save taip apsaugojo (=pasiruošė), apšarvuoda- 
mas savo darbus ir save patį dorybe, tai, jam pradėjus veikti, 
jo darbai bus dori ir dieviški“ (Tauler. Predigten, Fol. 318). Kiek- 
vienu atveju matome tai, prie ko dar sugrįšime: mistinė kon- 
templiacija ir racionali pašaukimo samprata nėra nesuderinami 
dalykai. Priešingai būna tik tada, kai religingumas tampa is- 
teriškas, o tai toli gražu nebuvo būdinga nei visiems misti- 
kams, nei visiems pietistams. 


51. Žr. mano darbų apie „pasaulinių religijų ūkinę etiką“ 
įvadą. 


52. Ši prielaida suartina kalvinizmą su oficialiąja kataliky- 
be. Bet katalikai iš jos kildina atgailos sakramento, o refor- 
matai - praktinio pasitikrinimo per veiklą pasaulyje būtinybę. 


53. Pvz., jau Bezas (Th. Beza. De praedestinationis doctrina 
et vero uso tractatio (...) ex (...) praelectionibus in nonum Epistolae 
ad Romanos caput, a Raphael Eglino (...) excepta, Genevae, 1584, 
p. 133) rašo: „... sicut ex operibus vere bonis ad sanctificatio- 
nis donum, a sanctificatione ad fidem... ascendimus: ita ex 
certis illis effectis non guam vis vocationem, sed efficasem 
illam, et ex hac vocatione electionem et ex electione donum 
praedestinationis in Christo tam firmam guam immotus est 
Dei thronus certissima connexione effectorum et causarum col- 
ligimus...“* Atsargiai reikia spręsti tik apie pasmerkimo žen- 
klus, nes tai yra galutinė būsena (šiuo klausimu taip mąstė 
tik puritonai). Apie tai Žr. taip pat išsamius Schneckenburge- 


* „„ Kaip nuo tikrai šventų darbų kylame (...) prie šventumo, o 
nuo šventumo - prie tikėjimo, taip, pažindami padarinių ir priežas- 
čių ryšį, iš padarinių sprendžiame apie pašaukimo veiksmingumą, iš 
to pašaukimo - apie išrinktumą, o iš išrinktumo - apie predestinaciją 
Kristuje, kuri tokia pat tvirta, kiek nepajudinamas Dievo sostas (lot.). 

rio paaiškinimus (op. cit.). Tiesa, jis cituoja tik vienos rūšies 
literatūrą. Šis bruožas būdingas visai puritonų literatūrai. Bu- 
nyanas sako: „It will not be said: did you believe? - but: 
were you Doers, or Talkers only?“* Baxteris, kuris yra pačios 
švelniausios predestinacijos formos šalininkas, teigia (The Saints 
Everlasting Rest, Cap. XII), kad tikėjimas yra paklusimas Kris- 
tui širdimi ir darbais. Į prieštaravimą, kad valia nėra laisva ir 
kad tik vienas Dievas gali išganyti, jis atsakė: „Do what you 
are able first, and then complain of God for denying you 
grace if you have cause“** (žr.: Works of the Puritan Divines, IV, 
p. 155). Fulleris (bažnyčios istorikas) kėlė tik praktinio pasi- 
tikrinimo ir malonės būsenos požymių klausimą. Tą patį rašo 
Howe jau cituotoje vietoje. Peržiūrėdami Works of the Puritan 
Divines, randame įrodymų kiekviename žingsnyje. Neretai „at- 
siversti“ į puritonizmą paskatindavo katalikiškos asketinės lite- 
ratūros skaitymas. Taip atsitiko Baxteriui, perskaičiusiam jė- 
zuitų traktatą. Palyginti su paties Calvino doktrina, šios sam- 
pratos nebuvo visiška naujovė (plg. Inst. Christ. Rel., I ed., 
cap. I, 1536, p. 97, 112). Tik pats Calvinas teigė, kad šis ke- 
lias nėra patikimas siekiant tikrumo dėl malonės (ibid., p. 
147). Paprastai būdavo remiamasi 1 Jn 3,5 ir panašiomis iš- 
traukomis. Užbėgdami į priekį, nurodysime kad fides efficax 
reikalavo ne vien kalvinistai siaurąja šio žodžio prasme. Ly- 
giai taip pat tikėjimo vaisiai traktuojami baptistų tikėjimo iš- 
pažinimų straipsnyje apie predestinaciją: „and that its“ - at- 
gimimo - „proper evidence appears in the holy fruits of re- 
pentance and faith and newness of life“*** (7 str. išpažinimo, 


* Nebus paklausta: ar jūs tikite? Bet - ar jūs esate darbininkai, 
ar tik plepiai? (angl.) 

** Pirma padaryk, ką gali, o paskui, jeigu turi pagrindą, skųskis, 
kad Dievas nebuvo tau mielaširdingas (angl.). 

*** Ir tikrieji jo įrodymai yra šventieji atgailos ir tikėjimo vaisiai 
bei naujas gyvenimas (anęl.). 

paskelbto The Baptist Church Manual. Ed. by J. Brown Phila- 
delphia, Am. Bapt. Publ. Soc.). Lygiai taip pat prasideda ir 
traktatas Olijf-Tacxken, kuriam menonitų įtaka akivaizdi. Jį 1649 
m. priėmė Harlemo sinodas. Jo pirmasis puslapis prasideda 
klausimu: kaip atpažinti Dievo vaikus? Į šį klausimą atsako- 
ma taip (p. 10): „Nu al ist dat dasdanigh vruchtbare ghelove 
alleene zii het seker fondamentale kennteeken... om de cons- 
cientien der gelovigen in het nieuwe verbondt der genade 


Gods te versekeren“*. 


54. Apie lex naturae reikšmę socialinės etikos turiniui šiek 
tiek jau buvo aiškinta anksčiau. Čia mums rūpi ne dorovin- 


gos veiklos turinys, bet jos impulsas. 


55. Akivaizdu, kad šis vaizdinys padėjo Senojo Testamen- 


to Žydų dvasiai skverbtis į puritonizmą. 


56. Savojos deklaracijoje apie grynosios bažnyčios narius 
sakoma šitaip: jie yra „saints by cffectual calling, visibly mani- 
fested by their profession and walking“*. 


57. Žr.: Charnock. A Principle of Goodness. — In Works of 
the Puritan Divines, p. 175. 


58. Kaip kartą pasakė Sedgwickas, atsivertimas yra „pa- 
žodinis malonės dekreto nuorašas“. O Bailey moko: kas yra 
išrinktas, tas yra pašauktas paklusti ir pajėgia paklusti. Tik 
tie, kuriuos Diems pašaukia tikėjimui (tai patvirtina jų elge- 


* Dabar tik vaisingas tikėjimas yra fundamentalus požymis..., ku- 
riuo gali pasikliauti tikinčiųjų sąžinė naujoje sąjungoje Dievo malonės 
dėka (ol.). 

*+ Šventieji veiksmingojo pašaukimo dėka, o tai regimai pasireiškė 
jų profesijoje ir elgesyje (angl.). 

sys), yra tikrieji tikintieji, o ne tik „laikini tikintieji“, - moko 
(baptistinis) Hanserd Knolly išpažinimas. 


59. Plg., pvz., Baxterio knygos Christian Directory pabaigą. 


60. Pvz., taip daro Charnockas veikale Self-examination, pa- 


neigdamas katalikišką doktriną apie „dubitatio““*. 

61. Ši argumentacija nuolatos kartojama, pvz., Hoornbecko 
knygoje. Pvz., žr.: Hoornbeek. Theologia practica, II, p. 70, 72, 
182; I, p. 160. 


62. Pvz., Conf. Helvet, 16, sakoma: „et improprie his (dar- 
bus) salus adtribuitur““*. 


63. Apie visa, kas pasakyta, žr.: Schneckenburger, op. 
cit., S. 80 f. 


64. Neva jau šv. Augustinas sakė: „Si non praedestinatus 
fac ut praedestineris“***. 


65. Tai primena Goethe's posakį, kuris iš esmės reiškia tą 
patį: „Kaip galima save pažinti? Niekados - savistaba, bet tik 
veikla. Bandyk atlikti savo pareigą ir tuoj sužinosi, kas glūdi 
tavyje. Bet kas yra tavo pareiga? Dienos reikalai“. 


66. Pats Calvinas neabejoja, kad „šventumas“ privalo tu- 
rėti išraišką (Inst. christ. rel, IV, I, $ 2, 7, 9), bet vis dėlto 
žmogus negali įžvelgti ribos tarp to, kas šventa, ir to, kas 
nešventa. Mes turime tikėti, kad ten, kur skelbiamas grynas 
Dievo žodis, - bažnyčioje, organizuotoje ir valdomoje pagal 
Jo įstatymą, yra ir išrinktųjų, nors ir negalime jų atpažinti. 


* Abejonė (Iot.). 
** Ir netinka juos laikyti išganingais (lot.). 
*** Jeigu nesi predestinuotas, daryk, kad toks būtum (Iot.). 

67. Kalvinistų religingumas yra vienas iš daugelio religi- 
jos istorijos pavyzdžių, koks yra iš tam tikrų religinių idėjų 
kylančių loginių ir psichologinių išvadų ryšys su praktiniu re- 
liginiu elgesiu. Žinoma, iš predestinacijos idėjos logiškai kiltų 
fatalizmas. Bet kadangi buvo dar ir „pasitikrinimo“ idėja, psi- 
chologiniai šitos sampratos padariniai buvo tiesiog priešingi 
(kaip žinoma, iš esmės tuo pačiu pagrindu Nietzsche's sekė- 
jai amžinojo sugrįžimo idėjai priskiria teigiamą reikšmę eti- 
niu požiūriu). Tačiau jie kalba apie veikėjo atsakomybę už 
būsimą gyvenimą, su kuriuo veikėjo nesieja joks sąmonės ry- 
šys. O puritonai teigia: „tua res agitur“*. Jau Hoornbeekas tų 
laikų kalba elegantiškai aiškina išrinktumo malonei ir išrink- 
tojo veiklos santykį (Theol. pract., vol. I, p. 159): Electi nėra 
fatalistai kaip tik todėl, kad jie yra išrinktieji. Atimesdami fa- 
talistines išvadas, jie įrodo savo išrinktumą: „guos ipsa electio 
sollicitos reddit et diligentes officiorum““*. Praktinių interesų 
susipynimas neleidžia daryti fatalistinių išvadų, kurios logiš- 
kai lyg ir neišvengiamos (vis dėlto kartais jos iš tikrųjų būda- 
vo daromos). 

Kita vertus, kalvinizmas parodo, kad religijos idėjinio tu- 
rinio reikšmė yra kur kas didesnė, negu linkęs tai pripažinti, 
pvz., Williamas Jamesas (žr.: W. James. The Varieties of Reli- 
gious Experience, 1902, p. 444 f.). Racionalaus elemento religi- 
nėje metafizikoje reikšmę klasikiniu aiškumu parodo tas mil- 
žiniškas poveikis, kurį darė gyvenimui kalvinistinė Dievo 
sąvokos idėjinė sąranga. Puritonų Dievas vaidino istorijoje to- 
kį vaidmenį, kokio joks kitas dievas iki jo arba po jo nevai- 
dino todėl, kad jo veiksmingumą lėmė pirmiausia tie atribu- 
tai, kuriuos jam davė minties jėga (beje, kai Jamesas 


* Tavo paties reikalas (Iot.). 
** Pats išrinkimas juos daro uolius ir sąžiningus atliekant parei- 
gas (lot.). 

„pragmatiškai“ vertina religinių idėjų reikšmę pagal jų po- 
veikį gyvenimui, tada išryškėja autentiškas šio žymaus moks- 
lininko puritoniškos tėvynės idėjinis pasaulis). Savaime su- 
prantama, kad religinis išgyvenimas pats savaime yra 
iracionalus - kaip ir kiekvienas išgyvenimas. Aukščiausios for- 
mos - mistinis — išgyvenimas yra tiesiog išgyvenimas xat' 
EEoxnv*. Kaip puikiai parodė Jamesas, jį išskiria absoliutus 
nekomunikabilumas. Jis yra specifinio pobūdžio ir reiškiasi pa- 
žinimu, bet neįmanoma adekvačiai jo perteikti mūsų kalbos ir 
sąvokų aparato priemonėmis. Tiesa ir tai, kad kiekvienas reli- 
ginis išgyvenimas tuoj praranda savo turinį, kai mėginame 
suformuluoti jį racionaliai, — ir tuo labiau, kuo geriau pavyks- 
ta suformuoti jį sąvokomis. Jau XVII a. perkrikštų sektos Ži- 
nojo, kad čia glūdi visos racionaliosios teologijos tragiškų kon- 
fliktų priežastis. 

Bet šis iracionalumas, būdingas ne tik religiniam, bet ir 
(kitokiu mastu bei kitokia prasme) kiekvienam išgyvenimui, ne- 
sumenkina praktiniu požiūriu nepaprastai svarbaus klausimo, 
kokia yra ta idėjų sistema, kuri tarsi konfiskuoja ir į savo vagą 
nukreipia tiesioginį religinį išgyvenimą. Juk del to tais laikais, 
kai bažnyčia daro didelę įtaką gyvenimui ir skatina labai do- 
mėtis dogmatikos klausimais, išsirutulioja dauguma praktiš- 
kai labai svarbių etinių išvadų skirtumų, kurie atsiranda tarp 
įvairių žemės religijų. Kiekvienas, kuris susipažinęs su istori- 
jos šaltiniais, žino, kaip neįtikėtinai smarkiai — vertinant nū- 
dienos mastu — ir pasauliečiai domėjosi dogmomis didžiųjų 
religinių kovų laikais. Su šiuo domėjimusi galima lyginti tik 
irgi iš esmės prietaringą šių laikų proletariato supratimą, ką 
gali padaryti ir įrodyti „mokslas“. 


* Gryniausia, ryškiausia forma (gr.). 

68. Į klausimą: „Whether to make salvation our end be 
not mercenary or legal?“ Baxteris (The Saints“ Everlastinę Rest, 
I, 6) atsako: „It is properly mercenary when we expect it as 
wages for work done... Otherwise it is only such a mercena- 
rism as Christ commandeth ... and if seeking Christ be mer- 
cenary, I desire to be so mercenary ...“*. Beje, kai kurie iš 
kalvinistų, vadinamų ortodoksais, griebiasi visai tiesmukiško 
tikėjimo išganymu už darbus. Bailey (Praxis pietatis, p. 262) 
teigia, kad išmaldos davimas yra priemonė išvengti bausmės 
šiame pasaulyje. Kiti teologai patarė prakeiktiesiemms daryti ge- 
rus darbus motyvuodami tuo, kad prakeikimas tada gal bū- 
siąs lengvesnis. Išrinktiesiems jie siūlė daryti gerus darbus to- 
dėl, kad tada Dievas mylėtų juos ne be pagrindo, bet turėda- 
mas tam priežasčių, o už tai kaip nors bus atlyginta. Apolo- 
getai irgi padarė tam tikrų nedidelių nuolaidų, teigdami, kad 
nuo gerų darbų priklauso palaimos didumas (Schneckenbur- 
ger, op. cit., 5. 101). 


69. Stengdamiesi iš pradžių atskleisti būdingus skirtumus, 
ir čia esame priversti kalbėti „idealiai tipiškomis“ sąvokomis. 
Jos tam tikru aspektu prievartauja istorinę realybę, bet be jų 
apskritai būtų neįmanoma aiškiai ką nors formuluoti, nes yra 
daugybė išlygų. Reikėtų atskirai paaiškinti, kokiu mastu tėra 
tik reliatyvios tos priešingybės, kurias iš pradžių turime pa- 
brėžti kuo aiškiau. Savaime suprantama, kad ir oficialioji ka- 
talikų doktrina jau viduramžiais iškėlė viso gyvenimo sistemin- 
go sušventinimo idealą. Bet taip pat nekelia jokių abejonių, 
kad (1) kasdienė bažnyčios praktika, panaudodama savo 


* Ar pavertę išganymą mūsų tikslu, mes nesielgiame kaip sam- 
diniai ar ieškovai? - Mes esame tikri samdiniai, kai tikimės išgany- 
mo kaip užmokesčio už padarytą darbą... Kitais atvejais tai tokia sam- 
dinystė, kurią liepė Kristus... Ir jeigu ieškoti Kristaus reiškia būti 
samdiniu, aš noriu būti toks samdinys... (angl.). 

veiksmingiausią auklėjimo priemonę - išpažintį, skatino įtvir- 
tinti „nesistemišką“ gyvenimo būdą, kuris apibūdintas šiame 
tekste. Be to, (2) viduramžiškai pasauliečių katalikybei rigo- 
ristiškai šalta kalvinistų nuotaika ir jų uždarumas, paliekantis 
juos patiems sau, buvo svetimi dalykai. 


70. Kaip jau kartą buvo minėta, visų svarbiausia šito mo- 
mento reikšmė bus pamažu atskleista tik straipsniuose Pasau- 
linių religijų ūkinė etika. 


71. Tam tikru mastu tai galima pasakyti ir apie liutero- 
nus. Lutheris nenorėjo sunaikinti šio paskutinio sakramentų 
magijos likučio. 


72. Plg., pvz., Sedgwick. Buss-und Gnadenlehre (į vokiečių 
kalbą vertė Roscheris, 1689). Atgailautojas turi „tvirtą taisyklę“, 
kurios griežtai laikosi, pagal ją rikiuoja visą gyvenimą ir pats 
keičiasi. Jis gyvena apdairiai, budriai ir atsargiai - pagal įsta- 
tymą (S. 596). Tokį gyvenimą gali garantuoti tk tvirtas visiš- 
ks žmogaus pasikeitimas, kurį lemia jo išrinkimas malonei 
(S. 852). Tikroji atgaila visada atsiskleidžia elgesyje (S. 361). 
Kaip aiškina, pvz., Hoornbeekas (op. cit., I, IX cap.2), „mora- 
liškai“ geri darbai nuo „opera spiritualia“* skiriasi tuo, kad 
pastarieji yra atgimusio gyvenimo padarinys, kad jiems (op. 
cit., Vol. I, S. 160) būdinga nuolatinė pažanga, kurią gali lai- 
duoti tik antgamtinė Dievo malonė (op. cit., S. 150). Šventu- 
mas yra viso Žmogaus pasikeitimas Dievo malonės dėka (op. 
cit., S. 190 f.). Tai bendros viso protestantizmo idėjos. Jas, 
žinoma, galima atrasti ir tarp aukščiausių katalikybės idealų. 
Tačiau šitos idėjos turėjo praktinių padarinių tik tose purito- 
nizmo atšakose, kurios išpažino pasaulietinę askezę, ir tik ten 
už jas buvo pakankamai dosniai apdovanojama psichologiškai. 


* Dvasiniai darbai (lot.). 

73. Šiuo žodžiu iš pradžių buvo vadinamas (pvz., Voėto 
raštuose) tiksliai (prazis) pagal Biblijos priesakus gyvenančių 
„puikiųjų“ gyvenimas. Beje, XVII a. ir puritonai kartkartėmis 
buvo vadinami „metodistais“. 


74. Kaip pabrėžia puritonų pamokslininkai (žr., pvz., Bu- 
nyan. The Pharisee and the Publican. — In Works of Puritan 
Divines, p. 126), net jeigu įsivaizduotume neįmanomą dalyką, 
kad žmogus pats vienas pajėgia nuveikti tokį dalyką, ką Die- 
vas galėtų jam įskaityti kaip nuopelną, arba kad Žmogus gali 
net nuolat gyventi tobulą gyvenimą, - kokia nors vienintelė 
nuodėmė panaikina visus „nuopelnus“, kurie galėtų būti su- 
kaupti „gerais darbais“ per visą gyvenimą. Mat čia nėra, kaip 
kad katalikybėje, apskaičiuojamas bendras balansas (šis įvaiz- 
dis buvo įprastas jau senovėje). Visam gyvenimui iškelta griež- 
ta dilema: malonės būsena arba prakeikimas. Apie „balansą“ 
žr. 103 pastabą. 


75. Čia glūdi skirtumas nuo paprasto „Legality“ ir „Civi- 
lity“*, kuriuos Bunyanas pavadino Mr. „Worldly-Wiseman“** 
draugais, gyvenančiais „Morality“*** pavadintame mieste. 


76. Chamock. Self-examinationh (Works of the Puritan Divi- 
des, p. 172): „Reflectionh and knowledge of self is a prerogative 
Of a rabional nature“****. Ten pat yra išnaša: „Cogito, ergo 
sum, is the first principle of the new philosohy“*****. 


* Teisėtumas ir mandagumas (angl.). 

** Pasaulietinis išminčius (angl.). 

*** Moralė (angl.). 

“= Refleksija ir savižina yra racionalios prigimties prerogatyva 
(angl.). 

++** Mąstau — vadinasi, esu - pirmas naujosios filosofijos prin- 


cipas (lot. ir angl.). 

77. Čia ne vieta analizuoti giminystės ryšius tarp tam tik- 
rų asketinio protestantizmo idėjų ir Dunso Škoto teologijos, 
kuri niekada nevyravo, buvo tik toleruojama, o kartais būda- 
vo skelbiama eretiška. Vėlesnę pietistams būdingą antipatiją 
Aristotelio filosofijai reiškė —- kiek kitokia prasme - Lutheris, 
taip pat Calvinas, sąmoningai šiuo klausimu oponuodami ka- 
talikybei (Žžr.: Inst. Chr. II, c. 2, p. 4; IV, c. 17, p. 24). Visoms 
šioms kryptims būdinga teigti „valios pirmenybę“, kurią taip 
pavadino Kahlis. 


78. Panašiai askezės esmė apibūdinama ir straipsnyje As- 
kezė, kuris yra katalikiškame Bažnyčios leksikone (Kirchenlexi- 
kon). Toks apibūdinimas visiškai atitinka aukščiausias askezės 
istorines apraiškas. Taip pat ją apibrėžia ir Seebergas (Realen- 
zyklopūdie fiir protestantische Theologie und Kirche). Šio darbo 
tikslams šią sąvoką leistina vartoti taip, kaip ji čia vartojama. 
Man gerai žinoma, kad ji gali būti apibrėžta ir siauriau, ir 


plačiau, kas dažnai ir atsitinka. 


79. Hudibrase puritonai lyginami (1-oji giesmė; 18, 19) su 
pranciškonais. Genujos pasiuntinio Fieschi pranešime Crom- 
wellio armija vadinama „vienuolių“ sambūriu. 


80. Kadangi aš aiškiai pabrėžiau, kad egzistavo šitas vidi- 
nis ryšys tarp nepasaulietinės vienuoliškos askezės ir pasau- 
lietinės profesionalaus darbo askezės, tai esu apstulbęs, kad 
Brentano (op. cit., S. 134 ir kitur) savo tezę apie vienuolių 
darbo askezę panaudoja kaip argumentą prieė mane! Tai yra 
viso prieš mane nukreipto Brentano „ekskurso“ kulminacija. 
Bet kiekvienas gali matyti, kad kaip tik šis ryšys yra pagrin- 
dinė visos mano tezės prielaida: Reformacija racionalią krikš- 
čionišką askezę ir gyvenimo metodiką perkėlė iš vienuolynų 
į pasaulietinį profesinį gyvenimą. Žr. tolesnius samprotavi- 


mus, kuriuos aš palikau nepakeistus. 

81. Jau Sanfordas, op. cit. (kaip ir daugelis iki jo ir po jo) 
kildino „reserve“* iš puritonizmo. Apie šį idealą žr. taip pat 
Jameso Bryce'o pastabas apie amerikiečių koledžą antrame jo 
veikalo Arnerican Commonwealth tome. 

Dėl asketinio „savikontrolės“ principo puritonizmas tapo 
ir modernios karinės drausmės „tėvu“ (apie Moritzą Oranietį 
kaip modernių institucijų kūrėją Žžr.: G. Roloff. Preussische 
Jahrbiicher, 1903, Bd. III, S. 255). Cromwellio „ironsides““*, 
kurie iškėlę pistoletus, bet be įsakymo nešaudydami greitai 
risčia puldavo priešą, buvo pranašesni už „kavalierius“ ne 
dervišams būdinga aistra, bet, atvirkščiai, šalta savitvarda, ku- 
rios dėka jie visada likdavo vado rankose. O riteriškai aud- 
ringa „kavalierių“ ataka kiekvieną kartą paversdavo karinį 
dalinį atomų krūva. Apie tai žr.: Firth. Cromwells Army, 1902. 


82. Taip kalbama daugelyje pranešimų apie eretikų puri- 
tonų tardymus. Juos pateikia: D. Neal. The History of the Pu- 
ritaus, London, 1730; T. Crosby. The History of the English 
Baptists, 1739-1740). 


83. Pirmiausia žr.: W. Windelband. Ueber Willensfreiheit, 
S. 77 £. 


64. Tiktai ne toks grynas. Su šiais racionaliais elementais 
visaip kryžiuojasi kontempliacija, kuri kartais būna jausmin- 
ga. Bet užtat ir kontempliacija taip pat metodiškai reglamen- 


tuojama. 


85. Richardas Baxteris teigia, kad nuodėmė yra viskas, kas 
prieštarauja Dievo mums duoto „reason“*** padiktuotoms nor- 


* Santūrumas (angl.). 
** Geležinšoniai (angl.). 
*** Protas (angl.). 

moms: ne tik aistros, nuodėmingos dėl savo turinio, bet ir 
visi kuriuo nors atžvilgiu beprasmiški ar besaikiai afektai pa- 
tys savaime, nes jie naikina „countenance“*. Kadangi tai yra 
grynai kūriniški procesai, jie nutraukia bet kokios veiklos ir 
nuovokos racionalų ryšį su Dievu ir jį įžeidžia. Žr., pvz., kas 
sakoma apie pykčio nuodėmingumą (Christian Directory, 2nd 
ed., 1678, I, p. 285). Šiuo klausimu cituojamas Tauleris (p. 
287). Apie baimės nuodėmingumą žr.: ibid., p. 287, I skiltis. 
Labai pabrėžiama (I, p. 310, 316, I skiltis ir kt.), kad tai yra 
stabmeldystė (idolatry), kai mūsų apetitas pasidaro „rule or 
measure of eating“**. Tokiuose aiškinimuose pirmiausia ci- 
tuojamos Saliamono patarlės, taip pat Plutarcho Apie sielos 
ramybę (De tranguilitate animi), o neretai — ir asketinė vidu- 
ramžių literatūra: Šv. Bernardas, Bonaventūras ir kiti. Vargu 
ar gali būti dar griežtesnė priešingybė posmui: „Kas nemėgs- 
ta vyno, merginų ir dainos...“, negu tai, ką gauname, kai 
idolatry paskelbiami us jusliniai džiaugsmai, išskyrus tuos, 
kuriuos galima pateisinti higieniškai. Šiuo atveju jie (kaip ir 
sportas, taip pat ir kitos „recreations“***) yra leistini (apie tai 
dar kalbėsime). Atkreipiame dėmesį, kad čia ir kitur cituoti 
šaltiniai nėra nei dogmatiniai, nei mokomieji veikalai. Jie at- 
sirado iš sielovados praktikos ir gerai parodo jos poveikį. 


86. Prabėgomis pasakysiu, kad aš labai apgailestaučiau, 
jeigu kas nors šiame dėstyme įžvelgtų kurios nors religingu- 
mo formos vertinimą. Tokie ketinimai man visiškai svetimi. 
Man rūpi tik tam tikrų religijos bruožų poveikis. Grynai reli- 
giniu požiūriu tie bruožai galbūt yra santykinai šalutiniai, 
tačiau jie svarbūs praktiniam elgesiui. 


* Savitvarda (augl.). 
** Valgymo taisyklė arba matas (angl.). 
*** Poilsio pramogos (angl.). 

87. Žr. apie tai E. Trėltscho straipsnį Moralisten, englis- 
che.- In Realenzyklopūdie fiir protestantische Theologie und Kir- 
che, 3. Aufl. 


88. Kaip veikė visiškai konkrečios religinės idėjos ir situaci- 
jos, kurios dažnai suvokiamos kaip „istoriniai atsitiktinumai“, 
itin aiškiai parodo tai, kad iš reformatų kilę pietistai kartais 
tiesiog apgailestaudavo, jog nėra vienuolynų. Beje, „komunisti- 
niai“ Labadie eksperimentai buvo tik vienuoliško gyvenimo 
surogatas. 


89. Tai randame jau kai kuriuose Reformacijos laikų tikė- 
jimo išpažinimuose. Nors Ritschlis (Pietismus, I, S. 258 ff.) 
vėlesnę raidą laiko Reformacijos idėjų išsigimimu, jis negin- 
čija, kad, pvz., Conf. Gall. 25, 26; Conf. Belg. 9; Conf. Helv. 
post., 17, „apibrėžia konkrečius empirinius reformuotos baž- 
nyčios požymius, ir nustato, kad šiai tikrajai bažnyčiai negali 
priklausyti tikintieji, nepasižymintys doroviniu aktyvumu“ (žr. 
šio sk. 43 pastabą). 


90. „Bless God that we are not of the many“* (Th. Adams. 
Works of the Puritan Divines, p. 138). 


91. Kartu Anglijoje stiprią paramą gavo istoriškai labai 
svarbi „birthright“ idėja: „The first born which are written in 
heaven... As the first born is not to be defeated in his inhe- 
ritance and the enrolled names are never to be oblitterated, 
so certainly shall they inherit eternal life“** (Th. Adams. Works 
of the Puritan Divines, p. XIV). 


* Ačiū Dievui, kad mes nepriklausome daugumai (angl.). 

** Pirmagimiai, kurie užrašyti danguje... Kadangi pirmagimis ne- 
gali prarasti savo paveldo ir įrašyti vardai niekada nebus ištrinti, tai 
jie tikrai paveldės amžinąjį gyvenimą (angl.). 

92. Liuteroniškas atgailos ir apgailestavimo jausmas yra vi- 
dujai svetimas asketiniam kalvinizmui: tiesa, ne teoriškai, bet 
praktiškai. Prakeiktajam jis yra etiškai bevertis, neduoda jo- 
kios naudos, o tam, kuris tikras dėl savo išrinktumo, nuodė- 
mė, kurią jis pripažįsta, yra jo atsilikimo ir nepakankamo 
šventumo požymis. Jis dėl jos nesigaili, bet nmekenča jos ir 
stengiasi ją įveikti darbais dėl Dievo šlovės. Plg. Howeso 
(Cromwellio kapeliono 1656-1658 m.) samprotavimus: (Of 
men's enmity against God and of reconciliation between God and 
Man. - In Works of the English Puritan Divines, p. 237): „The 
carnal mind is enemity against God. It is the mind, therefore, 
not as speculative merely, but as practical and active, that 
must be renewed“. Ibid., p. 246: Reconciliation... must begin 
in 1) a deep conviction... of your former enemity... I have 
been alienated from God... 2) (p. 251) a clear and lively ap- 
prehension... of the monstrous iniguity and wickedness the- 
reof“*. Čia kalbama tik apie neapykantą nuodėmei, o ne nu- 
sidėjėliui. Bet jau garsusis hercogienės Renatos d'Este („Eleo- 
noros“ motinos) laiškas Calvinui rodo, kaip ši neapykanta 
nukreipiama į asmenį. Ji lyg tarp kitko rašo, kad nekęstų tėvo 
ir sutuoktinio, jaigu įsitikintų, kad jie priklauso -prakeiktie- 
siems. Kartu tai iliustruoja, ką anksčiau (p. 93) sakėme apie 
vidinį individo atsiskyrimą nuo bendrijų, kurias sieja „natū- 
ralūs“ jausmai. Šio atsiskyrimo priežastis - išrinktumo malo- 
nei doktrina. 


93. „None but those who give evidence of being regenera- 
td or holy persons, ought to be received or counted fit mem- 


* Kūniškas protas yra Dievui priešiškas. Todėl jis turi pasikeisti — 
ne tik teorinis protas, bet ir praktinis bei veiklusis. Susitaikymas... 
turi prasidėti (1) giliu įsitikinimu..., kad jūs buvote Dievui priešiškas... 
Aš buvau swrtimas Dievui... (2) Reikia aiškiai ir gyvai suprasti, koks 
tai pasibaisėtinas blogis ir nuodėmė (aungl.). 

bers of visible churches. Where this is wanting, the very es- 
sence Of a church is lost“*, - taip formuluoja šį principą kalvi- 
nistas independentas Owenas, Oxfordo vicekancleris Crom- 
wellio laikais (Investigation into He Origin of Evang. Church). 
Žr. taip pat mano straipsnį Protestantiškos sektos ir kapitalizmo 
dvasia (Die protestantische Sekten und der Geist des Kapitalis- 
mus). 


94. Žr. ką tik nurodytą mano straipsnį. 


95. Žr.: Catėchisme Genevois, p. 149. Bailey. Praxis pietatis: 
„Gyvenime mes turime elgtis taip, lyg mus valdytų tik vie- 
nas Mozė“ (p. 125). 


96. Reformatams Įstatymas yra ideali norma, o liuteronus 
jis nužemina kaip nepasiekiama norma. Kad pažadintų rei- 
kiamą nusižeminimą, liuteronų katekizmuose Įstatymas papras- 
tai pateikiamas iki Evangelijos, o reformatų katekizmuose — 
po Evangelijos. Reformatai priekaištavo liuteronams, kad jie 
„tiesiog bijo tapti šventaisiais“ (MGhleris), o liuteronai prie- 
kaištavo reformatams dėl „vergiško paklusimo Įstatymui“ ir 
puikybės. 


97. Studies and Reflections of the Great Rebellion, p. 79 f. 


98. Čia visų pirma priskirtina Giesmių giesmė, kurią puri- 
tonai labiausiai ignoravo. Jos rytietiška erotika paveikė tam 
tikros rūšies religingumo raidą, pvz., šv. Bernardo. 


99. Apie šios savikontrolės būtinumą žr. jau cituotą Char- 
nocko pamokslą apie Antrąjį laišką korintiečiams 13, 5. - In 
Works of the Puritan Divines, p. 161 f. 

* Į regimą bažnyčią turi būti priimami arba laikomi jos tinkamais 


nariais tik tie, kurie gali įrodyti, kad atgimė arba yra šventi. Kur taip 
nėra, prarandama pati bažnyčios esmė (angl.). 

100. Tai siūlo dauguma moralinių teologų, pvz., Baxteris 
(Christian Directory II, p. 77 ff.). Bet jis neneigia ir „pavojų“. 


101. Žinoma, dorovinė „buhalterija“ buvo plačiai paplitusi 
ir kitur. Bet trūko akcento, kad ji yra vienintelė priemonė pa- 
žind amžiną Dievo sprendimą apie išrinkimą arba prakeiki- 
mą. Kartu nebuvo ir svarbiausios psichologinės premijos už 
šią kruopščią bei sąžiningą „kalkuliaciją“. 


102. Kaip tik tai buvo lemiamas šitokio elgesio skirtingu- 
mas nuo kitų, išoriškai panašių elgesio tipų. 


103. Ir Baxteris Dievo neregimumą aiškina taip (Saints Ever- 
lasting Rest, cap. XII): „Kaip galime susirašinėdami pelningai 
prekiauti su svetimšaliu, kurio nematėme, taip „palaimingąja 
prekyba“ su neregimu Dievu galime įsigyti „brangų perlą“. 
Šitie komerciniai palyginimai tikrai būdingi kalvinizmui, ku- 
ris Žmogui leidžia „išsiderėti“ savo palaimą. Jie pakeičia pa- 
lyginimus iš teismų, būdingus senovės moralistams ir liutero- 
nybei. Žr., pvz., taip pat tokią pamokslo ištrauką: „We rec- 
kon the value of a thing by that which a wise man will give 
for it, who is not ignorant of it nor under necessity. Christ, 
the Wisdom of God, gave himself, his own precious blood, 
to redeem souls and he knew what they were and had no 
need of them“* (Matthew Henry. The Worth of the Soul. - In 
Works of the Puritan Divines, p. 313). 


104. Todėl jau pats Lutheris sakė: „Ašaros svarbiau už 


veiksmą, ir kančia pranoksta bet kokį darbą“. 


* Mes nustatome daikto vertę pagal tai, kiek už jį duotų išmin- 
tingas Žmogus, kuris apie tą daiktą išmano ir kuriam tas daiktas 
nėra būtinai reikalingas. Kristus, Dievo išmintis, atidavė save, savo 
brangų kraują mūsų sieloms atpirkti. Jis žinojo, kokios jos yra, ir jos 
nebuvo jam būtinai reikalingos (angl.). 

105. Tai labai aiškiai atsiskleidžia ir liuteronybės etinės 
teorijos raidoje. Apie ją žr.: Hoenicke. Studien zur altprotestan- 
tischen Ethik, Berlin, 1902, taip pat vertingą E.Trėltscho recen- 
ziją (Gott. gel. Anzeigen, 1902, Nr. 8). Lutherio doktrina savo 
žodine forma dažnai yra labai artima senajai ortodoksaliai kal- 
vinistinei doktrinai. Tačiau nuolat vis išryškėdavo kitokia re- 
liginė orientacija. Melanchthonas, norėdamas susieti dorovę 
su tikėjimu, kaip svarbiausią iškėlė atgailos sąvoką. Įstatymo 
sąlygota atgaila turi būti pirma tikėjimo, o po jo turi eiti geri 
darbai — antraip šis tikėjimas nebus tikras, žmogų nuteisinan- 
tis tikėjimas. Tai beveik puritoniškos formuluotės. Melanchtho- 
nas teigė, kad ir žemiškame gyvenime tam tikru mastu yra 
pasiekiama santykinė tobulybė; iš pradžių jis netgi mokė, kad 
žmogus nuteisinamas tam, kad jis pajėgtų daryti gerus dar- 
bus, o tobulėjimas suteikia mažų mažiausiai tiek šiapusės pa- 
laimos, kiek jos gali duoti tikėjimas. Taip pat ir vėlesnieji 
liuteronų dogmatikai dėsto išoriškai į reformatų pažiūras vi- 
siškai panašią idėją, kad geri darbai yra būtini tikėjimo vai- 
siai, o tikėjimas sukuria naują gyvenimą. Atsakydamas į klau- 
simą, kas yra „geri darbai“, jau Melanchthonas, o dar labiau 
vėlesnieji liuteronai rėmėsi Įstatymu. Pradines Lutherio idėjas 
primena tik mažesnis bibliokratijos griežtumas (vadovaujamasi 
atskiromis Senojo Testamento normomis). Dekalogas, kaip 
svarbiausių prigimtinio dorovinio įstatymo principų kodeksas, 
iš esmės liko Žmogaus veiklos norma. Tačiau tarp jo įstaty- 
minės galios ir nuolatos pabrėžiamo teiginio, kad nuteisini- 
mui yra reikšmingas tik tikėjimas, nebuvo jokio patikimo tilto. 
Tokio tilto nebuvo jau vien todėl, kad šitas tikėjimas psicho- 
logiškai visiškai skyrėsi (žr. aukščiau) nuo kalvinistų tikėji- 
mo. Autentiškas Lutherio požiūris pačiais ankstyviausiais Re- 
formacijos laikais buvo atmestas. Bažnyčia, kuri save laikė 
išganymo įstaiga, turėjo jį atmesti, bet nebuvo pasirinktas joks 

kitas požiūris. Konkrečiau, asketinis viso gyvenimo racionali- 
zavimas negalėjo būti paskelbtas žmogaus doroviniu uždavi- 
niu jau vien dėl baimės prarasti dogmatinį pagrindą (sola 
fide!). Juk nebuvo stimulo leisti, kad išrinktumo patikrinimo 
idėja įgytų tokią reikšmę, kokią jai kalvinizme garantavo iš- 
rinktumo doktrina. Metodiškos dorovės plėtrai turėjo kliudyti 
ir maginė sakramentų interpretacija, kuri yra nesuderinama 
su išrinkimo malonei doktrina. Kaip tik tokia interpretacija 
sutapatino regeneratio - arba jo pradžią - su krikštu. Ši in- 
terpretacija kartu su prielaida, jog malonė yra universali, darė 
mažiau juntamą atstumą tarp status naturalis* ir malonės būk- 
lės, tuo labiau, kad liuteronai labai sureikšmino prigimtinę 
nuodėmę. Metodiškos dorovės ugdymui ne mažiau trukdo ir 
vien tik teisminis nuteisinimo akto interpretavimas, kuris rė- 
mėsi prielaida, kad Dievo sprendimai gali pasikeisti dėl kon- 
krečių atsivertusio nusidėjėlio atgailos aktų poveikio, ir būtent 
šią interpretaciją vis labiau pabrėždavo Melanchthonas. Visas 
jo doktrinos, suteikiančios vis didesnę reikšmę atgailai, pasi- 
keitimas buvo glaudžiai susijęs su „valios laisvės“ pripažini- 
mu. Visa tai ir nulėmė liuteroniško gyvenimo būdo nemeto- 
diškumą. Jau vien todėl, kad išliko išpažintis, eilinio liutero- 
no supratimu, išganymo turinį turėjo sudaryti konkretūs ma- 
lonės aktai už konkrečias nuodėmes, ir jis nebuvo siejamas 
su šventųjų aristokratija, kuri pati įsitikina savo išganymu. 
Taigi procesas negalėjo baigtis nei Inisva nuo Įstatymo doro- 
ve, nei į Įstatymą orientuota racionalia askeze. Įstatymas to- 
liau buvo statutas ir ideali norma, nesusijusi organiškai su 
„tikėjimu“. Be to, kadangi buvo bijoma, kad griežta bibliok- 
ratija gali nukrypti į tikėjimą išganymu už darbus, konkretus 
Įstatymo turinys pasiliko neapibrėžtas ir netikslus, svarbiau- 


* Prigimtinė būklė (Iot.). 

sia - nesistemiškas. Tai, ką Troltschas sako (op. cit.) apie 
liuteronų etinę teoriją, tinka ir jų gyvenimui: „Jis liko nieka- 
da iki galo neįgyvendinamų užmojų suma“. Tuos užmojus 
„Siejo tik pavieniai, padriki, nepatikimi nurodymai“, o ne sie- 
kis „įgyvendinti juos vienoje rišlioje gyvenimo visumoje“. Kaip 
buvo paties Lutherio gyvenime (žr. aukščiau), tie užmojai ga- 
lų gale reiškė prisitaikymą prie esamos gyvenimo situacijos 
tiek dideliuose, tiek ir mažuose dalykuose. Dažnai nusiskun- 
džiama vokiečių „prisitaikymu“ prie svetimų kultūrų, jų po- 
linkiu greitai keisti savo tautybę. Tai dideliu mastu paaiški- 
nama tam tikrais nacijos politinio likimo vingiais 7 šiuo rai- 
dos procesu, kuris dar ir šiandien daro įtaką visam mūsų 
gyvenimui. Subjektyviai kultūra buvo menkai įsisąmoninama 
todel, kad tai iš esmės vyko kaip pasyvus įsisąmoninimas to, 
ką liepia „vyresnybė“. 


106. Apie tuos dalykus žr., pvz., Tholucko plepalų knygą 
Vorgeschichte des Rationalismus, Berlin, 1865. 


107. Apie visai kitokią predestinacijos (teisingiau, prede- 
terminacijos) doktrinos įtaką islame ir jos priežastis Žr. anks- 
čiau cituotą teologijos disertaciją, kurią Heidelberge apgynė 
F. Ulrichas (Die Vorherbestimmungslehre in Islam und Christen- 
tum, 1912). Apie jansenistų predestinacijos doktriną žr. P. Ho- 
nigsheim, op. cit. 


108. Žr. mano straipsnį ' Protestantiškos sektos ir kapitalizmo 


dvasia. 


109. Ritschlis (Ritschl. Geschichte des Pietismus, I, S. 152) 
teigia (beje, remdamasis tik Nyderlandų pavyzdžiais), kad iki 
Labadie laikų kalvinistai pietistai nuo nepietistų skyrėsi tuo, 
kad pietistai (1) telkėsi į būrelius; (2) pietistinė „kūrinijos nie- 

kingumo“ idėjos samprata „prieštaravo evangeliniam suinte- 
resuotumui palaima“; (3) pietistai stengėsi „įsitikinti malone 
per švelnius santykius su Viešpačiu Jėzumi“, o tai prieštara- 
vo reformatų mokymui. Tais ankstyvaisiais laikais trečiasis 
požymis tinka tik vienam iš Ritschlio minimų pietizmo atsto- 
vų. „Kūrinijos niekingumo“ idėja pati savaime buvo tikras 
kalvinistinės dvasios kūdikis. Ji tik ten išvesdavo iš įprasto 
protestantizmo vagos, kur paskatindavo bėgti iš pasaulio. Pa- 
galiau Dordrechto sinodas iš dalies pats nurodė steigti būre- 
lius (ypač katechetiniais tikslais). 

Iš tų pietistinio religingumo požymių, kuriuos savo kny- 
goje išanalizavo Ritschlis, svarbūs yra šie: (1) „precisizmas“, 
suprantamas kaip tikslus vadovavimasis Biblija visuose išori- 
nio gyvenimo dalykuose. Jį kartais gina Gisbertas Vočtas. (2) 
Nuteisinimas ir susitaikymas su Dievu aiškinami ne kaip tiks- 
las sau, bet kaip priemonė gyventi asketišką ir šventą gyveni- 
mą. Tokio požiūrio laikėsi Lodensteynas, bet apie jį užsiminė 
taip pat ir Melanchthonas (žr. šio sk. 105 pastabą). (3) Aukš- 
tas „atgailos kovos“ vertinimas. Pirmasis taip mokė W. Te- 
elinckas, pasak kurio, ji esanti tikrojo atgimimo požymis. (4) 
Komunijos atsisakymas, kai dalyvauja neatgimę asmenys (apie 
tai dar kalbėsime kitame kontekste), taip pat su tuo susijęs 
būrelių kūrimas nesilaikant Dordrechto kanonų. Šitaip atgai- 
vinamas „pranašavimas“, t. y. Šv. Raštą interpretuoja ne tik 
teologai, bet netgi moterys (Anna Maria Schūrmann). Visa tai 
yra nukrypimai, kartais net ir dideli, nuo reformatų mokymo 
ir. praktikos. Bet kai lyginame šiuos požymius su tomis sro- 
vėmis, kurių Ritschlis neaptarė, ypač su anglų puritonizmu, 
jie visi, išskyrus tik trečiąjį požymį, yra tik visai šio religin- 
gumo raidai būdingų tendencijų sustiprinimas. Ritschlio dės- 
tymo objektyvumui pakenkia tai, kad didysis mokslininkas 
nesusilaiko nuo asmeninių bažnytinio arba, galbūt tiksliau pa- 

sakius, religiškai politinio pobūdžio vertinimų. Jausdamas an- 
tipatiją visokiam specifiškai asketiniam religingumui, jis visus 
posūkius į tokį religingumą vadina grįžimu prie „kataliky- 
bės“. Bet kaip katalikybei, taip ir protestantizmui priklauso 
„all sorts and conditions of men“. Ir, be to, katalikų bažnyčia 
taip pat atmetė pasaulietinės askezės rigorizmą - jansenizmą, 
panašiai kaip pietizmas XVII a. neigė specifiškai katalikišką 
kvietizmą. 

Kad ir kaip būtų, mūsų ypatingu požiūriu pietizmas tik 
tada virsta ne kiekybiškai, bet kokybiškai kitokiu dariniu, kai 
sustiprėjusi „pasaulio“ baimė skatina bėgti iš privataus ūki- 
nio profesinio gyvenimo ir kurti būrelius vienuolišku-komu- 
nistiniu pagrindu (Labadie). Tokia permaina įvyksta ir tada, 
kai vardan kontempliacijos tyčia ignoruojamas pasaulietinis pro- 
fesinis darbas. Kaip praneša amžininkai, taip atsitikdavo pa- 
vieniams ekstremistiškai nusiteikusiems pietistams. Šitaip ypač 
dažnai būdavo tada, kai kontempliacija pradėdavo įgyti bruo- 
žą, kurį Ritschlis pavadino „bernardinizmu“, nes jis anks- 
čiausiai atsiskleidė šv. Bernardo Giesmių giesmės interpretaci- 
joje. Tai mistiškas nuotaikos religingumas, kuriuo siekiama 
„unio mystica“, turinčios kriptoseksualinį atspalvį. Jau vien 
religijos psichologijos požiūriu šis religingumas, be abejonės, 
yra „aliud““*, palyginti su reformatų religingumu, taip pat su 
asketiniu reformatų religingumu, kurį įkūnija tokie žmonės kaip 
Vočtas. Bet Ritschlis visur stengiasi šį kvietizmą susieti su 
pietistine askezc ir šitaip juos kartu pasmerkti. Todėl jis fik- 
suoja kiekvieną. katalikų mistikų arba asketų citatą, kurią tik 
randa pietistinėje literatūroje. Bet Bernardą, Bonaventūrą, To- 
mą Kempietį cituoja ir visiškai „neįtartini“ Anglijos ir Nyder- 
landų moralės teologai: visų protestantiškų bažnyčių santy- 


* Kitoks (lot.). 

kiai su katalikiška praeitimi buvo labai sudėtingi. Todėl, pri- 
klausomai nuo to, koks požiūris tampa svarbiausias, tai vie- 
na, tai kita protestantų bažnyčia atrodo artimesnė katalikybei 
arba tam tikriems jos aspektams. 


110. Mirbtas tikrai informatyviame straipsnyje Pietizmas (Re- 
alenzyklopūdie fiir protestantische Theologie und Kirche, 3 Aufl.) 
visiškai ignoruoja pietizmo pirmtakus ir jo atsiradimą aiškina 
vien kaip asmeninį Spenerio religinį išgyvenimą, kas daro 
kiek keistą įspūdį. Kaip įvadą į pietizmą vis dar verta skai- 
tyti Gustavo Freytago knygą Bildern aus der deutschen Vergan- 
genheit. Apie anglų pietizmo pradžią žr. tų laikų literatūrą, 
pvz.: W. Whitaker. Prima institutio disciplinague pietatis, 1750. 


111. Kaip žinoma, dėl šio požiūrio pietizmas galėjo tapti 
vienu iš pagrindinių tolerancijos idėjos skelbėjų. Tad šia proga 
apie ją įterpsime keletą pastabų. Jeigu paliktume nuošalyje 
humanistinį Švietimo indiferentiškumą, kuris pats vienas nie- 
kur nedarė didelės praktinės įtakos, pagrindiniai šios idėjos 
šaltiniai yra šie: (1) grynai politiniai valstybės interesai (ar- 
chetipas: Vilhelmas Oranietis). (2) Merkantilizmas (ypač ryš- 
kus pavyzdys yra Amsterdamo miestas, taip pat daugybė 
miestų, žemvaldžių ir potentatų, kurie mielai priimdavo sek- 
tantus kaip ekonominės pažangos skatintojus). (3) Radikalioji 
kalvinizmo kryptis. Juk predestinacijos dogma buvo nesude- 
rinama su požiūriu, kad valstybė gali tikrai padėti religijai 
savo netolerantiškumu. Šitaip ji juk negalėjo išgelbėti nė vie- 
nos sielos. Tik Dicvo garbės idėja bažnyčiai buvo dingstis rei- 
kalauti valstybės paramos erezijai nuslopinti. Tačiau kuo la- 
biau buvo pabrėžiamas reikalavimas, kad pamokslininkas ir 
visi leistieji prie komunijos turi priklausyti išrinktiesiems, tuo 
sunkiau buvo pakęsti valstybės kišimąsi skirstant pamoksli- 
ninkų vietas, taip pat pastorių vietų, kaip beneficijų, dalijimą 

universitetų auklėtiniams vien todėl, kad jie buvo teologiškai 
išprusę, nors ir galėjo būti neatgimę; ir apskritai tuo sunkiau 
buvo pakęsti kokį nors dažnai vargu ar pasikeitusių politinių 
valdovų kišimąsį į bendruomenės reikalus. Reformatų pietiz- 
mas dar labiau sustiprino šį požiūrį nuvertindamas dogmati- 
nio ortodoksalumo reikšmę ir silpnindamas teiginio „Extra 
ecclesiam nulla salus“ galią. Calvinas manė, kad su Dievo 
šlove galima suderinti tik pasmerktųjų pūjungimą bažnyčiai 
kaip Dievo steiginiui. Naujojoje Anglijoje buvo bandoma or- 
ganizuoti bažnyčią kaip patikrintų šventųjų aristokratiją. Bet 
jau radikalieji independentai atmetė bet kokį civilinės val- 
džios arba kokių nors hierarchinių galių kišimąsi į išrinktu- 
mo tikrinimą, kuris esąs galimas tik atskiroje bendruomenėje. 
Mintį, kad Dievo šlovė reikalauja pajungti bažnyčios draus- 
mei taip pat ir atstumtuosius, išstūmė kita mintis, kuri irgi 
egzistavo iš pat pradžių, bet buvo vis aistringiau pabrėžiama: 
dalijimasis komunija su Dievo atstumtuoju įžeidžia Dievo šlo- 
vę. Tai turėjo skatinti voliuntarizmą, nes skatino kurti „belie- 
vers" Church“ — religinę bendruomenę, kuriai priklausė vien 
atgimusieji. Iš šių idėjų ryžtingiausias išvadas padarė kalvi- 
nistai baptistai, kuriems priklausė, pvz., „šventųjų parlamen- 
to“ vadovas Praisegodas Barebonas. Cromwellio kariuomenė 
stojo už sąžinės laisvę, o „šventųjų“ parlamentas - net už 
valstybės ir bažnyčios atskyrimą todėl, kad jo nariai buvo 
pamaldūs pietistai; taigi, jie pasisakė už sąžinės laisvę dėl 
pozityvių religinių priežasčių. 

Ketvirtas tolerancijos idėjos šaltinis buvo perkrikštų sektos, 
kurias aptarsime vėliau. Jos atkakliausiai ir nuosekliausiai nuo 
pat savo egzistavimo pradžios laikėsi principo, kad į bažny- 
čios bendruomenę galima priimti tik atgimusius individus. 
Todėl joms buvo pasibaisėtinas bet koks „įstaiginis“ bažny- 
čios pobūdis ir visoks pasaulietinės valdžios kišimasis. Tad ir 

čia besąlygiškos tolerancijos reikalavimas kilo pozityviu religi- 
niu pagrindu. 

Pirmasis, kuris stojo už besąlygišką toleranciją + bažny- 
čios atskyrimą nuo valstybės, buvo Johnas Browne'as. Tai įvy- 
ko beveik visa karta anksčiau iki baptistų, ir dvi kartas anks- 
čiau iki Rogero Williamso. Atrodo, kad pirmoji tokio tipo 
deklaracija, kurią paskelbė bažnytinė bendruomenė, buvo ang- 
lų baptistų 1612 m. arba 1613 m. Amsterdamo rezoliucija, 
skelbusi, kad „the magistrate is not to middle with religion 
or matters of conscience... because Christ is the King and 
lawgiver of the Church and conscience““*. 

Pirmasis bažnytinės bendruomenės oficialus dokumentas, 
kuriame reikalaujama kaip teisės, kad valstybė pozityviai gintų 
sąžinės laisvę, tikriausiai buvo 1644 m. (partikuliarinių) bap- 
tistų tikėjimo išpažinimo 44 straipsnis. 

Reikia dar kartą primygtinai pabrėžti: kartais ginamas po- 
žiūris, kad tolerancija pati savaime buvo palanki kapitalizmui, 
yra, žinoma, visiškai klaidingas. Religinė tolerancija nėra spe- 
cifiškai modernus arba vakarietiškas reiškinys. Ji ilgus laiko 
tarpsnius viešpatavo Kinijoje, Indijoje, didžiosiose Artimųjų 
Rytų imperijose helenizmo laikais, Romos imperijoje ir isla- 
miškose imperijose. Ją ribojo tik valstybės interesai (jie ir šian- 
dien lemia jos ribas), ir ji buvo kur kas platesnė, negu kur 
nors XVI-XVII a. pasaulyje. Mažiausiai tada ji buvo būdinga 
kraštams, kuriuose dominavo puritonizmas, pvz., Olandijai ir 
Zelandijai politinio ekonominio pakilimo laikais arba purito- 
niškai Anglijai ir Naujajai Anglijai. Vakarams, kaip ir Sasani- 
dų imperijai, buvo būdinga konfesinė netolerancija, kuri tam 


* Magistratas neturi kištis į religijos ar sąžinės reikalus..., kadangi 
Kristus yra Bažnyčios ir sąžinės karalius ir įstatymų kūrėjas (angl.). 

tikrose epochose viešpatavo ir Kinijoje, Japonijoje, Indijoje — 
daugiausia dėl politinių priežasčių. Tad tolerancija pati savai- 
me su kapitalizmu, žinoma, neturi nieko bendra. Viskas pri- 
klausė nuo to, kam ji buvo naudinga. 

Apie „believers“' Church“ reikalavimo padarinius plačiau 
kalbama mano straipsnyje Protestantiškos sektos ir kapitalizmo 
dvasia. 


112. Šią mintį praktiškai pritaikė, pvz., Cromwellio „try- 
ers“, kandidatų į pamokslininkų vietas egzaminuotojai. Jie 
bandydavo ne tik įvertinti jų dalykinį teologinį išsilavinimą, 
bet ir nustatyti, kokia subjektyvi jų būsena. Žr. taip pat ma- 
no straipsnį Protestantiškos sektos ir kapitalizmo dvasia. 


113. Pietizmui būdingą nepasitikėjimą Aristoteliu ir ap- 
skritai klasikine filosofija reiškė jau Calvinas (žr. Instit. II, 
cap. 2, p. 4; III, cap. 23, p. 4; IV, cap. 17, p. 24). Lutherio 
nepasitikėjimas iš pradžių nebuvo mažesnis, bet vėliau hu- 
manistų (visų pirma Melanchthono) įtaka bei neatidėliotinos 
pedagogikos bei apologetikos reikmės privertė jį blėsti. Žino- 
ma, taip pat ir Vestminsterio išpažinimas, kaip ir visa protes- 
tantų tradicija, mokė, kad viskas, kas būtina palaimai, yra 
pakankamai aiškiai išdėstyta Šv. Rašte ir nemokytam žmogui. 


114. Tam prieštaravo oficialioji bažnyčia, pvz., (trumpasis) 
Škotijos presbiterionų bažnyčios 1648 m. katekizmas (p. VII): 
namų maldose draudžiama dalyvauti šeimai nepriklausantiems 
asmenims, nes tai pažeidžia bažnyčios pareigūnų prerogaty- 
vas. Pietizmas, kaip ir bet kuris kitas asketinių bendruome- 
nių būrimasis, vadavo individą iš namų patriarchalizmo, ku- 
ris buvo bažnytinių pareigūnų prestižo interesų sąjunginin- 
kas, saitų. 

115. Aš čia turiu svarių priežasčių sąmoningai vengti gi- 
lintis į „psichologinius“ (psichologiją suprantu kaip specialų 
mokslą) šių religinės sąmonės turinių santykius ir net kuo 
labiau vengti atitinkamos terminijos. Visų pirma tikrai patiki- 
mų psichologijos, taip pat ir psichiatrijos sąvokų atsarga dar 
nepakankama, kad jas būtų galima pavartoti istoriniame mū- 
sų problemų tyrime nepakenkiant istorinio sprendimo objek- 
tyvumui. Psichologijos terminijos vartojimas vien tik gundytų 
diletantiško tarptautinių žodžių mokėjimo šydu apgaubti tie- 
siogiai suprantamus ir dažnai tiesiog trivialius faktus ir ši- 
taip sukurti apgaulingą didesnio konceptualinio tikslumo re- 
gimybę. Deja, tai buvo būdinga Lamprechtui. 

Vartoti psichopatologines sąvokas interpretuodamas tam 
tikrus istorinius masinius reiškinius rimčiau mėgina W. Hel- 
pachas (W. Helpach. Grundlinien zu einer Psychologie der Hys- 
terie, 1904, Kap. 12; Nervositūt und Kultur, 1903). Aš čia nega- 
liu mėginti pagrįsti savo nuomonės, kad ir šiam įvairiapusiš- 
kam autoriui pakenkė tam tikrų Lamprechto teorijų įtaka. 

Kiekvienas, kuris išmano bent populiariausią literatūrą, tik- 
riausiai Žino, kad schemiškos Lamprechto pastabos apie pie- 
tizmą (K. Lamprecht. Deutsche Geschichte, Bd. 7) yra visiškai 
bevertės, palyginti su ankstesne literatūra. 


116. Tai būdinga, pvz., Schortinghuiso „vidinės krikščio- 
nybės“ šalininkams. Religinės istorinės šio reiškinio ištakos 
yra Izaijo knygos vieta apie Dievo vergą ir 22 psalmė. 


117. Tai pasitaikydavo tarp olandų pietistų dėl Spinozos 
įtakos. 


1185. Labadie, Terteegen ir kt. 


119. Ši įtaka aiškiausiai matyti tada, kai Speneris (tik pa- 
galvokime: Speneris!) ginčija vyresnybės kompetenciją kon- 

troliuoti būrelius, išskyrus netvarkos ir piktnaudžiavimų at- 
vejus, nes tai esanti apaštališkos tvarkos garantuota pamatinė 
krikščionių teisė (Theologische Bedenken, II, S. 81 f.). Iš esmės 
tai puritoniškas požiūris į individo padėtį ir iš ex jure divi- 
no* kylančias ir todėl neatimamas jo teises. Ritschlis atkreipė 
dėmesį ir į šitą (Pietismus II, S. 157), ir kitą tekste paminėtą 
(op. cit., S. 115) ereziją. „Pamatinės teisės“ idėjos pozityvisti- 
nė (nepasakytume, filisteriška) kritika Ritschlio knygoje yra 
neistoriška, 0 šiai idėjai mes galų gale esame dėkingi už vis- 
ką, ką šiandien ir „didžiausias reakcionierius“ laiko savo in- 
dividualios laisvės minimumu. Bet, žinoma, Ritschliui reikia 
visiškai pritarti, kad nėra organiško šios idėjos ryšio su liu- 
teronišku Spenerio požiūriu. 

Patys būreliai (collegia pietatis), kuriuos teoriškai pagrin- 
dė Speneris savo garsioje Pia desideria ir kuriuos jis praktiškai 
sukūrė, iš esmės atitiko angliškus „prophesyings““*. Šie pir- 
mą kartą vyko per Jono iš Lasko Biblijos valandas Londone 
(1547) ir nuo to laiko yra nuolatinis puritoniškojo religingu- 
mo, persekiojamo už maištą prieš bažnyčios autoritetą, atri- 
butas. Pagaliau, kaip Žinoma, Speneris Ženevos bažnytinės 
drausmės išsižadėjimą grindžia tuo, kad jos atrama —- „trečia- 
sis luomas“ (status oeconomicus — pasauliečiai krikščionys) — 
nepriklausė liuteronų bažnyčios organizacijai. Kita vertus, Spe- 
neris yra liguistai liuteroniškas, mat ekskomunikacijos bylose 
pripažino pasaulietinės valdžios paskirtus konsistorijos narius 


pasauliečius „trečiojo luomo“ atstovais. 
120. Jau pats pavadinimas „pietizmas“, iš pradžių atsiradęs 


ten, kur buvo paplitusi liuteronybė, reiškia, kad amžininkams 


* Iš dieviškos teisės (lot.). 
** Pranašavimai (angl.). 

krito į akis tai, jog „pietas“* buvo paverstas metodišku nmuo- 


latiniu užsiemimu. 


121. Žinoma, reikia pripažinti, kad ši motyvacija pirmiau- 
sia būdinga kalvinizmui, bet ne tk jam. Ją ypač dažnai ga- 
lima rasti seniausiuose liuteroniškuose bažnyčios nuostatuose. 


122. Žyd 5, 13; 14 prasme. Žr.: Spener. Theol. Bedenken, I, 
S. 306. 


123. Be Bailey ir Baxterio (žr.: Consilia theologica, III, 6,1, 
dist. 1, 47; op. cit., dist. 3,6), Speneris itin vertino Tomą Kem- 
pietį ir pirmiausia Taulerį (jį ne visada suprasdavo: Consilia 
theologica, III, 6, 1, dist. 1, 1). Apie Taulerį jis nuodugniai 
rašo Cons. theol., I, 1, 1, Nr. 7. Lutherį jis kildina iš Taulerio. 


124. Žr. Ritschl, op. cit., II, S. 113. Speneris neigė vėles- 
niųjų pietistų (ir Lutherio) idėją, kad „atgailos kova“ yra vie- 
nintelis pakankamas tikro atsivertimo požymis (Theol. Beden- 
ken, III, S. 476). Apie sušventinimą kaip dėkingumo vaisių, 
kylantį iš tikėjimo susitaikymu (tai grynai liuteroniška for- 
muluotė, žr. 2 sk. 6 pastabą) Žr. tas vietas, kurias nurodo 
Ritschlis (op. cit., S. 115, Anm. 2). Apie certitudo salutis, vie- 
na vertus, žr. Theol. Bedenken, I, S. 324: „Tikrasis tikėjimas ne 
tiek jaučiamas, kiek pažįstamas iš jo vaisių (meilė ir paklusnu- 
mas Dievui). Bet, kita vertus, žr. Theol. Bedenken, I, S. 355 f.: 
„O dėl rūpesčio, kaip galima įsitikinti savo išganymo ir ma- 
lonės būkle, geriau pasitikėti „mūsų“ - liuteroniškomis - „kny- 
gomis“, o ne tomis, kurias parašė „anglų rašytojai“. Bet 


sanktifikacijos esmės klausimu jis pritarė anglams. 


* Pamaldumas (Iot.). 

125. Religiniai dienoraščiai, kuriuos rašyti pasiūlė A. H. 
Francke, ir čia buvo išoriniai ženklai. Metodiškos pratybos ir 
pripratimas prie šventumo turi jį stiprinti ir padėti atskirti gėrį 
nuo blogio - maždaug tokia yra pagrindinė Francke's knygos 
Apie krikščionio tobulybę (Von des Christen Vollkommenheit) tema. 


126. Šito racionalaus pietistinio tikėjimo Apvaizda nukry- 
pimas nuo jos tradicinės interpretacijos aiškiai išryškėjo gar- 
siajame Halės pietistų ginče su liuteroniškos ortodoksijos at- 
stovu Lėscheriu. Loscheris savo knygoje Timotheus Verinus ei- 
na taip toli, kad net visa, kas pasiekta žmogaus veikla, suprie- 
šina su Apvaizdos sprendimais. Francke visada laikėsi tokio 
požiūrio: aiškaus supratimo to, kas privalo atsitikti, blyksnį, 
įvykstantį ramiai laukiant sprendimo, reikia laikyti „Dievo žen- 
klu“. Šis požiūris yra visiškai analogiškas kvakerių psicholo- 
gijai ir atitinka bendrą asketinį požiūrį, kad racionali metodika 
yra kelias priartėti prie Dievo. Žinoma, Zinzendorfui tolimas 
Francke'i būdingas tikėjimas Apvaizda. Mat tada, kai jau rei- 
kėjo padaryti svarbiausią sprendimą, nuo kurio priklausė jo 
bendruomenės likimas, jis traukė burtus. 

Speneris (Theol. Bedenken, I, S. 314), apibūdindamas krikš- 
čionio „ramybę“, su kuria reikia pasikliauti Dievo veiksmais 
ir netrukdyti jiems savo skubota savavališka veikla, rėmėsi 
Tauleriu. Iš esmės toks yra ir Francke's požiūris. Visur maty- 
ti, kad pietistinis religingumas, ieškantis (šiapusės) ramybės, 
vis dėlto kur kas mažiau aktyvus negu -puritonizmas. Priešin- 
gai savo denominacijos etinę programą dar 1904 m. suformu- 
lavo vienas žymiausių baptistų (G.White'as laiške, kurį dar 
cituosime): „First righteousness, than peace“* (Baptist Handbo- 
ok, 1904, p. 107). 


* Iš pradžių teisingumas, paskui ramybė (angl.). 

127. Lect. paraenet., IV, p. 271. 


128. Ritschlis pirmiausia kritikuoja šias nuolatos pasikar- 
tojančias idėjas. Žr. 125 pastaboje nurodytą Francke'as knygą, 
kurioje jos dėstomos. 


129. „Terminizmas“ pasitaiko ir tarp anglų pietistų, m1epri- 
pažinusių predestinacijos. Pavyzdžiu gali būti Goodwinas. 
Apie jį ir kitus Žr.: Heppe. Geschichte des Pietisimus und der 
Mystic in der reformierten Kirche, Leiden, 1879. Ši knyga dar 
neprarado savo reikšmės Anglijos bei Nyderlandų istorijai ir 
pasirodžius Ritschlio standard work*. Dar XIX a. Kohlerio 
dažnai Nyderlanduose klausdavo, kokiu Iaiko momentu jis at- 
gimė (apie tai jis rašo knygoje, kurią cituoju savo straipsnyje 
Protestantiškos sektos ir kapitalizmo dvasia). 


130. Šitaip buvo mėginama išvengti liberalios liuteronų 
doktrinos išvados, kad malonę galima įgyti pakartotinai (ypač 
per dažnai pasitaikantį atsivertimą in extremis**). 


131. Speneris nepripažįsta, kad besąlygiškas „atsivertimo“ 
tikrumo požymis yra jo dienos ir valandos žinojimas. Žr.: 
Spener. Theol. Bed., II, 6, 1, S. 197. „Atgailos kova“ jam buvo 
tiek pat nežinoma, kaip Melanchthonui - Lutherio terrores 
conscientiae***. 


132. Žinoma, savo vaidmenį suvaidino ir visai askezei bū- 
dinga antiautoritetinė „visuotinės kunigystės“ interpretacija. 
Kartais pastoriui būdavo patariama atidėti nuodėmių atleidi- 
mą iki tol, kol bus „patikrintas“ atgailos tikrumas. Ritschlis 


tai teisingai vadina iš principo kalvinistiniu motyvu. 


* Čia: klasikinis veikalas (angl.). 
** Čia: mirties patale (Iot.). 
*** Siaubingi sąžinės priekaištai (Iot.). 


272 


II dalis, 1 skyrius 


133. Tuos punktus, kurie yra esminiai mums, lengviausia 
rasti Plitto veikale: Plitt. Zinzendorfs Theologie, Bd. I-III, Got- 
ha, 1869; ypač žr.: Bd. I, 5. 325, 345, 381, 412, 429, 433f.,444, 
448; Bd. II. S. 372, 381, 385, 409 f; Bd. III, S. 131, 167, 176; 
taip pat žr.:B. Becker. Zinzendorf und sein Christentum, Leip- 
zig, 1990, Buch 3, Kap. 3. 


134. Tiesa, Augsburgo išpažinimą jis pripažino tinkamu 
liuteroniško krikščioniško tikėjimo dokumentu tik su tokia 
išlyga: jeigu jis yra suvilgytas - kaip jis sako savo bjauria 
terminija — „balzamu žaizdoms gydyti“. Skaityti Zinzendor- 
f - tai žiauri bausmė, nes jo kalba ir jo išskydusios mintys 
daro dar blogesnį įspūdį, negu tas „krikščioniškas terpenti- 
nas“, kuris buvo toks atgrasus F. Th. Vischeriui (jo polemi- 
koje su Miuncheno „Christoterpe“). 


135. „Kiekvienoje religijoje broliais mes pripažįstame tik 
tuos, kurie, nusiprausę Kristaus krauju ir visiškai pasikeitę, to- 
liau siekia dvasios šventumo. Mes pripažįstame tik tokią regi- 
mą krikščionių bendruomenę, kurioje skelbiamas grynas ir 
švarus Dievo žodis ir kurioje jie pagal tą žodį šventai, lyg Die- 
vo vaikai, gyvena.“ Paskutinysis sakinys yra paimtas iš Lut- 
herio mažojo katekizmo. Bet, kaip pabrėžia jau Ritschlis, jis 
km atsako į klausimą, kaip šventinamas Dievo vardas, o čia 
juo atribojama šventųjų bažnyčia. 


136. Žr.: Plitt, op. cit, Bd. 1, S. 346. Dar ryžtingiau tai 
išreikšta Plitto (Plitt, 1, S. 381) cituojamame atsakyme į klau- 
simą: „Ar geri darbai yra būtini palaimai?“ — „Jie nereikalin- 
gi ir netgi žalingi. Palaimą pasiekus, jie reikalingi tiek, kiek 
tas, kuris jų nedaro, nėra ir palaimintas“. Tad ir čia jie yra 


ne reali būtinybė, bet (vienintelis!) pažinimo pagrindas. 

137. Pvz., tomis „krikščioniškos laisvės“ karikatūromis, ku- 
rias rūsčiai kritikuoja Ritschlis (op. cit., III, S. 381). 


138. Būtent išganymo doktrinoje stipriau pabrėždamas 
drausmės idėją; šią idėją jis pavertė ir savo sanktifikacijos 
metodo pagrindu, kai sektos Amerikoje neigiamai atsakė į jo 
misionieriškas pastangas suartėti. Nuo to laiko svarbiausiu 
hernhutiečių askezės tikslu tapo išsaugoti wikiškumą ir susi- 
taikėlišką kuklumą, o tai griežtai prieštaravo toms bendruo- 
menės tendencijoms, kurios buvo artimos puritonų askezei. 


139. Tačiau ta įtaka nebuvo beribė. Jau vien todėl negali- 
ma Zinzendorfo religingumo traktuoti kaip tam tikros „socia- 
lines psichologinės“ raidos pakopos, kaip tai daro Lamprech- 
tas. Be to, visą jo religingumą labiausiai paveikė ta aplinky- 
bė, kad jis buvo grafas su iš esmės feodaliniais instinktais. 
Kaip tik emocinis tokio religingumo aspektas „socialiniu psi- 
chologiniu“ požiūriu vienodai gerai atitiktų ir riterių luomo 
sentimentalaus dekadanso, ir „jautrumo“ laikus. Jeigu apskri- 
tai galima „socialine psichologija“ paaiškinti to emocinio re- 
ligingumo priešybę Vakarų Europos racionalizmui, tai svar- 
biausias faktorius buvo Rytų Vokietijos patriarchaliniai su- 


varžymai. 


140. Tai matyti iš Zinzendorfo ginčų su Dippeliu ir iš 
1764 m. sinodo pasisakymų (po Zinzendorfo mirties), kurie 
aiškiai atskleidžia hernhutiečių bendruomenės kaip išganymo 
įstaigos pobūdį. Žr. Ritschlio kritiką (op. cit., III, S. 443 £.). 


141. Žr., pvz., $ 151, 153, 160. Iš pastabų 311 p. matyti, 
kad, nepaisant tikros atgailos ir nuodėmių atleidimo, sušven- 
tinimas gali neįvykti. Tai atitinka liuteronišką išganymo dok- 
triną ir prieštarauja kalvinistinei (ir metodistinei) doktrinai. 

142. Žr. Zinzendorfo pasisakymus, kuriuos cituoja Plittas 
(op. cit., II, S. 345). Taip pat žr.: Spangenberg. Idea fidei, p. 325. 


143. Žr. Zinzendorfo pasisakymą apie Evangeliją pagal Ma- 
tą 20, 28. Jį cituoja Plittas (op. cit., S. 131): „Jeigu aš matau 
žmogų, kuriam Dievas davė puikią dovaną, aš džiaugiuosi ir 
su malonumu naudojuosiu ta dovana. Bet kai aš matau, kad 
žmogus nepatenkintas tuo, ką turi, ir nori dar puikesnio da- 
lyko, aš tai laikau to Žmogaus pražūties pradžia“. 

Zinzendorfas neigė (pvz., 1743 m. pokalbyje su Johnu Wes- 
ley), kad įmanoma sanktifikacijos pažanga, nes jis tapatino 
sanktifikaciją su nuteisinimu ir manė, kad ji reiškiasi tik ermio- 
ciniame ryšyje su Kristumi (žr. Plitt, op. cit., S. 413). Dievo 
„įrankio“ jausmo vietą užėmė dievybės „turėjimas“: tai - mis- 
tika, o ne askezė (ta prasme, kurią aš aiškinu ciklo Pasaulinių 
religijų ūkinė etika įvade). Žinoma, ir puritonas (kaip aš ten 
aiškinu) iš tikrųjų siekia tam tikros dabartinės, šiapusės savo 
asmens būklės (habitus). Bet šita būklė, interpretuojama kaip 
certitudo salutis, jam yra gyvas jausmas, kad jis yra Dievo įrankis. 


144. Bet dėl šio konteksto toks darbas nebuvo nuodugniai 
etiškai pagrįstas. Zinzendorfas nepripažįsta Lutherio idėjos, 
kad „tarnyba Dievui“ dirbant profesinį darbą yra svarbiausias 
argumentas būti ištikimam savo profesijai. Tokia ištikimybė 
greičiau yra „atsilyginimas“ už „Išganytojo ištikimybę savo 
amatui“ (Plitt, op. cit., S. 411). 


145. Yra žinomas jo posakis: „Protingas Žmogus neturi 
būti netikintis, o tikintis Žmogus neturi būti neprotingas“, - 
iš kn.: Zinzendorf. Sokrates, d. i. Aufrichtige Anzeige verschicde- 
ner nicht sowohl unbekannter als vielimehr in Abfall geratener Haup- 
twahirheiten* (1725), taip pat jo pomėgis skaityti tokius auto- 
rius kaip Bayley. | 


* Sokratas, t. y. tiesus visokių, ne tiek nežinomų, kiek užmirštų 
pusiau tiesų išdėstymas (vok.). 

146. Apie aiškiai išreikštą protestantiškos askezės atstovų 
polinkį į matematiniu pagrindu racionalizuotą empirizmą yra 
žinoma, ir mes čia apie jį nuodugniau nekalbėsime. Apie 
mokslų posūkį prie matematiškai racionalizuoto, „tikslaus“ 
tyrimo ir to posūkio filosofinius motyvus bei priešingybę Ba- 
cono pažiūroms žr.: W. Windelband. Lehrbuch der Geschichte 
der Philosophie, 1892, S. 305-307. Ypač verta atkreipti dėmesį 
į pastabas 305 p. apačioje, kur įtikinamai paneigiama mintis, 
kad modernioji gamtotyra yra materialių ir technologinių in- 
teresų kūrinys. Žinoma, tarp šių reiškinių egzistuoja labai svar- 
būs ryšiai, bet jie yra daug sudėtingesni. Žr. taip pat: W. 
Windelband. Geschichte der neueren Philosophie, Bd. I, S. 40 f. 

Svarbiausia protestantų požiūrio idėja — ją galbūt aiškiau- 
siai išdėsto Speneris (Theol. Bedenken, I, S. 232, III, S. 260) - 
yra tokia: kaip krikščionis yra pažįstamas iš jo tikėjimo vai- 
sių, taip ir Dievą bei Jo ketinimus galima pažinti tik per Jo 
darbus. Todėl visa puritoniška, baptistinė ir pietistinė krikš- 
čionybė teikė pirmenybę fizikai ir kitoms, tokį pat metodą 
taikančioms matematinės gamtotyros disciplinoms. Buvo tiki- 
ma, kad nuo Dievo nustatytų gamtos dėsnių empirinio paži- 
nimo bus galima pakilti prie pasaulio „prasmės“ supratimo. 
Šios prasmės neįmanoma suprasti loginėmis spekuliacijomis, 
nes Dievo apreiškimas yra fragmentiškas (tai kalvinistų idė- 
ja). XVII a. empirizmas buvo askezei priemonė ieškoti „Dievo 
gamtoje“. Jai atrodė, kad empirizmas veda pre Dievo, o filo- 
sofinė spekuliacija - nuo Dievo. Spenerio nuomone, didžiau- 
sią žalą krikščionybei padarė Aristotelio filosofija. Bet kuri 
kita filosofija yra geresnė, ypač „platoniškoji“ (Spener. Consilia 
theologica, III, 6, 1, dist. 2., Nr. 13.). Žr. toliau būdingą ištrau- 
ką: „Unde pro Cartesio guid dicam non habeo (jis jo neskai- 


tė), semper tamen optavi et opto, ut Deus viros excitet, gui 

veram philosophiam vel tandem oculis sisterent, i gua nul- 
lius hominis attenderctur auctoritas, sed sana tantum rmagistri 
nescia ratio“* (Spener. Consilia theologica, II, 5, Nr. 2). 

Gerai žinoma, kokią reikšmę šitos asketinio protestantiz- 
mo pažiūros turėjo ugdymo ir ypač renliuio lavinimo raidai. 
Šios pažiūros kartu su požiūriu į „fides implicita“ sudarė 
protestantizmo pedagoginę programą. 


147. „Tai žmonės, kuriems jų palaimą sudaro daugmaž 
šie keturi. dalykai: (I) tapti ... mažiems, niekinamiems, pajuo- 
kiamiems ...; (2) ignoruoti ... visus jausmus, kurių nereikia 
tarnaujant Viešpačiui ...; (3) arba nieko neturėti, arba tuoj pat 
išdalyti tai, ką gauni ..; (4) dirbti kaip padieniams darbinin- 
kams ne dėl užmokesčio, bet vardan pašaukimo Viešpaties ir 
artimo reikalui ...“ (Rel. Reden., II, S. 180; Plitt, op. cit. I, S. 
445). Ne visi gali ir ne visiems leidžiama tapti „mokiniais“, o 
tik tiems, kuriuos pašaukia Viešpats. Bet Zinzendorfas pats 
pripažįsta (Plitt, op. cit., I, S. 449), kad ir tokiu atveju iškyla 
sunkumų, kadangi Kalno pamokslas formaliai yra skirtas vi- 
siems žmonėms. Šio „laisvo meilės akosmizmo giminystė“ su 
senaisiais perkrikštų idealais yra akivaizdi. 


148. Juk jausmingas religingumo interiorizavimas visai ne- 
buvo svetimas ir epigonų laikmečio liuteronybei. Čia pagrin- 
dinis skirtumas buvo asketizmas — gyvenimo reglamentavimas, 
kuris, liuteronų nuomone, priminė „išganymą už darbus“. 


149. Speneris teigia, kad „baimė širdyje“ yra geresnis ma- 
lonės požymis negu „tikrumas“ (Spener. Theol. Bedenken, I, S. 


* Nieko negalėčiau pasakyti apie Descartes'ą, bet visada troškau 
ir trokštu, kad Dievas paskatintų Žmones įsigilinti į tikrąją filosofiją, 
kurioje nieko nereiškia jokio žmogaus autoritetas, bet tiktai sveikas pro- 
tas, nepripažįstantis jokio mokytojo (lot.). 

324). Žinoma, ir puritonų autoriai primygtinai įspėjo dėl „ap- 
gaulingo tikrumo“, bet vis dėlto predestinacijos doktrina, kiek 
ji darė įtaką sielovadai, nuolat veikė priešingai. 


150. Juk visur psichologinis išpažinties poveikis buvo indi- 
vido išvadavimas nuo atsakomybės už savo paties elgesį, o 
kartu — ir nuo rigoristinių asketizmo reikalavimų. Kaip tik 
todėl ir reikėjo išpažinties. 


151. Jau Ritschlis, analizuodamas Viurtembergo pietizmą 
(op. cit., Bd. III), parodė, kokią didelę įtaką grynai politiniai 
momentai darė ir pietizmo plitimui, ir pietistinio religingumo 


savitumui. 


152. Žr. Zinzendorfo pasisakymą, pacituotą šio sk. 147 
pastaboje. 


153. Savaime suprantama, kad patriarchališkas yra ir kal- 
vinizmas, bent jau pirminis. Baxterio autobiografijoje aiškiai 
parodytas ryšys tarp Baxterio veiklos sėkmės ir patriarchali- 
nio amatų pobūdžio Kiderminsteryje. Žr. tą autobiografijos 
vietą, kuri cituojama veikale Works of the Puritan. Divines, p. 
XXXVIII: „The town liveth upon the weaving of Kiddermins- 
ter stuffs, and as they stand in their loom, they can .set a 
book before them, or edify each other...“* Vis dėlto patriar- 
chalizmas reformatų ir tuo labiau perkrikštų etikos dirvoje 
yra kitoks negu pietistų patriarchalizmas. Tačiau šią proble- 
mą galima aptarinėti tik kitame kontekste. 


154. A. Ritschl. Die christliche Lehre von der Rechtfertigunę 
und Versėhnunę, 3. Aufl., I, S. 598. Kai Friedrichas Wilhelmas 


* Miestas gyvena iš audimo, perdirbdamas Kiderminsterio žalia- 
vas. Stovėdami prie savo staklių, jie gali pasidėti priešais knygą arba 
mokyti vienas kitą... (angl.). 

I pavadino pietizmą užsiėmimu, pritinkančiu rantje, tai dau- 
giau sužinome apie šį karalių, negu apie Spenerio ir Franc- 
ke's pietizmą. Beje, ir pats karalius gerai žinojo, kam jį įsilei- 
do į savo valstybę tolerancijos ediktu. 


155. Bendrai pažinčiai su metodizmu labai gerai tinka pui- 
kus Loofso straipsnis Metodizmas. - Realenzyklopūdie der prot. 
Theologie und Kirche, 3. Aufl. Tinkami ir Jacoby (ypač Hand- 
buch des Methodismus), Kolde, Jūngsto ir Southey darbai. Apie 
Wesley žr.: Tyerman. Life and Times of John Wesley, London, 
1870, f. Populiari yra Watsono knyga Life of Wesley, išversta 
į vokiečių kalbą. 

Vieną geriausių bibliotekų apie metodizmo istoriją turi 
Šiaurės Vakarų universitetas (Northwestern University) Evans- 
tone prie Čikagos. Savotiška jungiamoji grandis tarp klasiki- 
nio puritonizmo ir metodizmo buvo religinis poetas Isaacas 
Wattsas, kuris buvo Oliverio, o paskui Richardo Cromwellio 
kapeliono Howe draugas. Sakoma, kad jo patarimo prašęs 
Whitefieldas (žr.: Skears. The Free Churches of England, 1891, 
p. 254). 


156. Paliekant nuošaly tas įtakas, kurias asmeniškai paty- 
rė Wesley, šitą giminystę istoriškai lėmė, viena vertus, pre- 
destinacijos dogmos nunykimas, o kita vertus - galingas „so- 
la fide“ atgimimas tarp metodizmo kūrėjų. Bet visų pirma ją 
išreiškė specifiškai misionicriškas metodizmo pobūdis. Todėl 
jis atgaivino (pakeisdamas) tam tikrus viduramžių laikų „pa- 
žadinančio“ pamokslo metodus ir derino juos su pietistinė- 
mis formomis. Šis reiškinys tikrai nepriklauso bendrai raidos 
krypčiai „subjektyvizmo“ link, nes šiuo atžvilgiu jį pranoko 
ne tik pietizmas, bet ir bernardiniškas viduramžių pamaldu- 


mas. 

157. Šitaip ir pats Wesley apibūdino metodiško tikėjimo 


poveikį. Giminystė su Zinzendorfo „palaima“ yra akivaizdi. 


158. Pateikiama, pvz., Watsono knygoje Leben Wesleys, 
S. 331. 


159. M. Schneckenburger. Vorlesungen iūber die Lehrbegriffe 
der kleineren protestantischen Kirchenparteiei, Hrsg. von Hun- 
deshagen, Frankfurt, 1863, S. 147. 


160. Whitefieldas, kuris vadovavo predestinacijos šalinin- 
kų grupei, iširusiai po jo mirties (ji nebuvo organizuota), iš 
esmės atmetė Wesley „tobulybės doktriną“. Iš tikrųjų ji buvo 
tik kalvinistų pasitikrinimo idėjos surogatas. 


161. Schneckenburger, op. cit., S. 145. Kiek kitaip rašo 
Loofs, op. cit. Abiejų išvados yra tipiškos visiems panašaus 


pobūdžio tikėjimams. 


162. Taip darė 1770 m. konferencija. Jau pirmoji 1744 m. 
konferencija pripažino, kad Biblijos žodžius visiškai galima 
priskirti tiek kalvinizmui, tiek ir antinomizmui. Kadangi jie 
neaiškūs, nevalia vieniems nuo kitų atsiskirti dėl doktrinos 
skirtumų, kol pripažįstama Biblijos kaip praktinės normos 


reikšmė. 


163. Metodistus nuo hernhutiečių skyrė mokymas, kad ne- 
nuodėminga tobulybė yra galima, šį mokymą atmetė ir Zin- 
zendorfas. Antra vertus, Wesley hernhutiečių religingumo emo- 
cionalumą laikė „mistika“, o Lutherio pažiūras į „Įstatymą“ 
vadino „šventvagiškomis“. Čia matyti riba, kuri neišvengia- 
mai toliau skyrė kiekvieną racionalų religinį gyvenimo būdą 


nuo liuteronybės. 

164. Johnas Wesley kartą pabrėžė, kad visi — kvakeriai, 
presbiterionai ir anglikonai — reikalauja tikėti dogmomis ir 
tik metodistai yra išimtis. Zr. taip pat apibendrinančią Skeat- 
so apžvalgą: Skeats. History of the Free Churches of England, 
1688-1851. 


165. Žr., pvz., Dexter. Congregationalism, p. 455 f. 


166. Bet, žinoma, gali jam pakenkti, panašiai, kaip jis šian- 
dien veikia Amerikos negrus. Galbūt dažnai ryškų metodistų 
emocionalumo patologiškumą, palyginti su santykinai švelniu 
pietistų jausmingumu, galima paaiškinti ne tik grynai istori- 
nėmis priežastimis ir proceso viešumu, bet ir tuo, kad tose 
srityse, kur buvo paplitęs metodizmas, asketiškumas buvo per- 
smelkęs gyvenimą. Tačiau atsakyti į šį klausimą derėtų neu- 
rologams. 


167. Loofsas (op. cit., S. 750) primygtinai pabrėžia, kad 
metodizmas nuo kitų asketinių sąjūdžių skiriasi tuo, jog jis 
atsirado po Švietimo epochos Anglijoje. Jis gretina jį su pie- 
tizmo renesansu (žinoma, silpnesniu) Vokietijoje pirmame 
XIX a. trečdalyje. Bet vis dėlto galima jį - kaip tai daro Rit- 
schlis (Lehre von der Rechtfertigung und Versėhnunę, Bd. I, S. 
568 f.) - gretinti ir su Zinzendorfo pietizmu. Juk jis, priešin- 
gai negu Spenerio ir Francke's pietizmas, taip pat jau buvo 
reakcija į Švietimą. Bet, kaip mes matėme, ši reakcija įgauna 
visai kitą kryptį negu hernhutiečių sąjūdyje —- bent jau tiek, 
kiek darė įtaką Zinzendorfas. 


168. Kaip liudija cituojama p. 157 Johno Wesley raštų iš- 
trauka, metodizmas šitą idėją plėtojo visai taip pat ir su to- 


kiais pat padariniais kaip ir kitos asketinės denominacijos. 

169. Tuo pačiu metu, kaip buvo parodyta, jie sušvelnina 
nuoseklią asketinę puritonizmo etiką. O juk jeigu šios religi- 
nės koncepcijos būtų interpretuojamos, kaip kad mėgstama 
daryti, tik kaip kapitalizmo raidos „padariniai“ arba „atspin- 
džiai“, turėtų būti kaip tik atvirkščiai. 


170. Tarp baptistų tik vadinamieji „General Baptists“* ky- 
la iš senųjų perkrikštų. „Particular Baptists“**, kaip jau anks- 
čiau sakyta, buvo kalvinistai, kurie bažnyčios nariais iš prin- 
cipo pripažino tik atgimusiuosius arba asmeniškai į ją įstoju- 
sius. Todėl savo principais jie buvo voliuntaristai ir visų vals- 
tybinių bažnyčių priešininkai, nors tikrovėje Cromwellio lai- 
kais jie ne visada buvo nuoseklūs. Nors jie, kaip ir General 
Baptists, yra istoriškai svarbūs kaip perkrikštų tradicijos at- 
stovai, jų dogmos neduoda jokios dingsties atskirai jas ana- 
lizuoti. Formaliu požiūriu, kvakeriai yra nauja sekta, kurią 
sukūrė George'as Foxas ir jo šalininkai. Tačiau nekelia abejo- 
nių, kad jų pagrindinės idėjos tik tęsė perkrikštų tradicijas. 
Geriausią jų istorijos įvadą, kuriame parodomi ir jų ryšiai su 
baptistais ir menonitais, parašė Robertas Barclay (žr.: R. Barc- 
lay. The Inner Life of the Religious Societies of the Commonwe- 
alth, 1876). Apie baptistų istoriją žr.: H. M. Dexter. The True 
Story of John Smyth, the Se-Baptist, as Told by Himself and His 
Contemporarices, Boston, 1881 (apie tai rašo ir J. C. Lang. - In 
Bapt. Ouart. Review, 1883, p. I f.); J. Murch. A History of the 
Presb. and Gen. Bapt. Ch. in the W. of Engl., London, 1835; A. 
H. Newman. Hist. of the Bapt. Ch. in the U. S., New York, 
1894 (Am. Church Hist. Ser., vol. 2); Vedder. A Short Hist. of 
the Baptists, London, 1897; E. B. Bax. Rise and Fall of the Ana- 
baptists, New York, 1902; G. Lorimer. Baptists in History, 1902; 


* Bendrieji baptistai (angl.). 
** Individualūs baptistai (angl.). 

J. A. Seiss. Baptist System Examined. Luth. Publ. Soc., 1902. 
Kitą medžiagą žr.: Baptist Handbook, London 1896 f.; Baptist 
Manuals, Paris, 1891-1893; Baptist Ouart. Review; Bibliotheca sacra 
(Oberlin, 1900). Atrodo, kad geriausia baptistinė biblioteka yra 
Colgate college Niujorko valstijoje. Geriausiu kvakerių istori- 
jos rinkiniu laikomas tas, kurį saugo Devonshire House Lon- 
done (aš jo nepanaudojau). Šiuolaikinis oficialus ortodoksijos 
leidinys yra American Friend, kurį leidžia prof. Jonesas; ge- 
riausią kvakerių istoriją parašė Rowntree. Žr. taip pat: R. Jo- 
nes. George Fox. An Autobiography, Phil., 1903; A. C. Thomas. 
A Hist. of the Society of Friends in America, Phil., 1895; E. 
Grubb. Social Aspects of Ouaker Faith, London, 1899. Be to, yra 
gausi ir labai gera biografinė literatūra. 


171. Vienas iš daugelio Karlo Mūllerio nuopelnų (K. Mūller. 
Kirchensgeschichte, Bd. I-III) yra tai, kad jis savo veikale skyrė 
pelnytą vietą savaip didžiam, nors išoriškai neišvaizdžiam 
perkrikštų sąjūdžiui. Kaip joks kitas, šitas sąjūdis kentėjo nuo 
persekiojimų. Jį persekiojo visos bažnyčios, nes šis norėjo būti 
sekta specifine šio žodžio prasme. Net iki penktos kartos per- 
krikštus visame pasaulyje (pvz., Anglijoje) diskreditavo iš jo 
kilusio eschatologinio sąjūdžio katastrofa Miunsteryje. Kadangi 
perkrikštų sąjūdis visą laiką buvo slopinamas ir išstumiamas, 
tik praėjus daug laiko po susikūrimo jam pavyko nuosekliai 
suformuluoti savo religines idėjas. Todėl perkrikštai sukūrė 
du mažiau „teologijos“, negu leido jų pačių principai, truk- 
dantys tikėjimą paversti specialiu „mokslu“. Tai nekėlė sim- 
patijos ir mažai imponavo jau anų laikų teologijai kaip spe- 
cialiai disciplinai. Bet ne kitoks yra ir kai kurių vėlesniųjų 
laikų teologų požiūris. Ritschlis (žr. Pietismus, I, S. 221) kalba 
apie „perkrikštus“ neobjektyviai, netgi įžeidžiamai; net norisi 


jo teologinį požiūrį pavadinti „buržuaziniu“. Kai Ritschlis ra- 

šė savo darbą, jau prieš kelis dešimtmečius buvo išėjęs pui- 
kus Corneliuso veikalas (Cornelius. Geschichte des miinsteris- 
chen Aufruhrs, Bd. 1-2, 1855-1860). Ritschlis ir čia visur kon- 
statuoja nuosmukį (jo požiūriu) ir grįžimą į „katalikybę“ ir 
jaučia tiesioginę spiritualų ir pranciškonų observantų įtaką. 
Galbūt tokią įtaką kai kuriais atvejais ir galima atskleisti, ta- 
čiau vis dėlto tie ryšiai buvo labai menki. O pats svarbiau- 
sias istorijos faktas yra tas, kad oficialioji katalikų bažnyčia 
visada su didžiausiu nepasitikėjimu žiūrėjo į pasaulietinę as- 
kezę, kuri baigdavosi būrelių susidarymu. Todėl ji visaip sten- 
gėsi skatinti per šią askezę steigti ordinus, t.y. išstumti ją iš 
pasaulio arba įtraukti ją kaip antrarūšę askezę į pripažintus 
ordinus ir pajungti jų kontrolei. Kur katalikų bažnyčiai nepa- 
vyko to padaryti, ji jautė pavojų, kad subjektyvistinės asketi- 
nės dorovės puoselėjimas baigsis autoritetų neigimu ir ere7i- 
ja. Lygiai tą patį pagrįstai darė Elžbietos I bažnyčia su 
„prophesyings“, su pusiau pietistiniais Biblijos skaitymo būre- 
liais - net kai jų „conformism“ buvo visiškai neabejotinas. Tą 
patį skelbė Stuartai savo Book of sports, apie kurią kalbėsime 
vėliau. Tai įrodo daugybės eretinių sąjūdžių, tarp jų - humi- 
liatų ir beginų, istorija, taip pat šv. Pranciškaus likimas. El- 
getaujančių vienuolių, ypač pranciškonų, pamokslai visoke- 
riopai ruošė dirvą asketinei pasauliečių dorovei reformatų ir 
perkrikštų protestantizme. Kaip tik mūsų kontekste mes nuo- 
latos pabrėšime kaip labai pamokomas gausias giminystės są- 
sajas tarp Vakarų vienuolių askezės ir protestantiško asketiš- 
ko gyvenimo būdo. Bet galų gale tų sąsajų pagrindas yra tas, 
kad kickviena askezė, atsiradusi biblinės krikščionybės pagrin- 
du, tiesiog neišvengiamai privalo turėti tam tikrų bendrų bruo- 
žų. Be to, kiekvienai bet kurio tikėjimo askezei būtinos tam 
tikros išbandytos priemonės kūnui „marinti“. 

Dėl anksčiau pateiktos perkrikštų sąjūdžio charakteristi- 
kos dar reikia pridurti, kad ji trumpa todėl, jog perkrikštų 

etika turi tik labai nedidelę reikšmę šiame darbe nagrinėjamai 
problemai — „buržuazinės“ profesinio pašaukimo idėjos reli- 
ginių pagrindų raidai. Ši etika šiuo požiūriu nedavė nieko 
naujo. Daug svarbesnį - socialinį — šio sąjūdžio aspektą kol 
kas dar paliekame nuošaly. Būdas, kuriuo keliame mus do- 
minančią problemą, lemia tai, kad iš senojo perkrikštų sąjū- 
džio istorinio turinio čia galime pavaizduoti tik tai, kas vė- 
liau darė įtaką mus labiausiai dominančių sektų - baptistų, 
kvakerių ir (mažiau) menonitų - savitumui. 


172. Žr. šio sk. 93 pastabą. 


173. Apie šitos terminijos kilmę ir raidą žr.: A. Ritschl. 
Gesammelten Aufsūtzen, S. 69 f. 


174. Žinoma, perkrikštai nuolatos neigdavo, kad jie yra 
„Sekta“. Jie laikė save vienintele tikra bažnyčia, kaip ji supran- 
tama Laiške efeziečiams 5, 27. Bet mūsų terminijoje jie yra 
sekta ne vie1 todėl, kad jų nesieja jokie ryšiai su valstybe. 
Žinoma, dar kvakeriai (Barclay) bažnyčios ir valstybės santy- 
kius ankstyvaisiais krikščionybės laikais laikė idealiais, nes 
jie, kaip ir kai kurie pietistai (Tersteegen), neabejojo tik per- 
sekiojamos bažnyčios tyrumu. Tačiau gyvendami netikėliškoje 
valstybėje arba netgi būdami persekiojami, kalvinistai faute 
de mieux* turėjo stoti už bažnyčios ir valstybės atskyrimą, o 
tai panašiais atvejais darydavo ir katalikų bažnyčia. Jie yra 
„sekta“ ir ne todėl, kad į bažnyčią dė facto buvo priimama 
sudarant sutartį tarp bendruomenės ir kandidato. Juk forma- 
liai pagal senąją bažnyčios konstituciją taip buvo (dėl jų pra- 
dinės politinės padėties) ir Nyderlandų reformatų bendruo- 
menėse (apie tai žr.: Hoffman. Kirchenverfassungsrecht der nie- 
derl. Reformierten, Leipzig, 1902). 


*Neturint geresnio pasirinkimo (pranc.). 

Jie buvo sekta todėl, kad, jų manymu, religinė bendruo- 
menė galėjo būti organizuota k voliuntaristiškai, kaip sekta, 
o ne kaip įstaiga (bažnyčia), mat priešingu atveju į jos gretas 
patektų neatgimusių ir ji nutoltų nuo ankstyvosios krikščio- 
nybės pavyzdžio. Perkrikštų bendruomenė „bažnyčios“ sąvo- 
kai priskyrė tai, kas reformatams buvo realus faktas. Jau bu- 
vo nurodyta, kad ir juos visai aiškūs religiniai motyvai stūmė 
prie „believer's church“. Detaliau apie „bažnyčią“ ir „sektą“ 
žr. mano straipsnį Protestantiškos sektos ir kapitalizmo dvasia. 
Čia pavartotą „sektos“ sąvoką beveik tuo pačiu metu kaip ir 
aš - manau, kad nepriklausomai nuo manęs, - vartojo ir Kat- 
tenbuschas straipsnyje Sekta (žr.: Realenzyklopūdie der protestan- 
tischen Theologie und Kirche). Trėltschas šitą sąvoką pripažįsta 
ir detaliau aptaria (žr.: Troltsch. Soziallehren der christlichen 
Kirchen). Žr. taip pat mano įvadą straipsniams Pasaulinių re- 
ligijų ūkinė etika. 

175. Cornelius, op. cit., labai aiškiai parodė, koks svarbus 
buvo tas simbolis bažnyčios bendrumui išlaikyti, nes jis su- 
kūrė vienareikšmį ir aiškų to bendrumo požymį. 


176. Čia galime ignoruoti tam tikrus tokiai „teisminei“ 
sampratai artimus menonitų nuteisinimo doktrinos momentus. 


177. Ši mintis tikriausiai kelia religinį domėjimąsi klausi- 
mais, kaip reikia suprasti Kristaus įsikūnijimą ir jo santykį su 
skaisčiausia mergele Marija. Šių klausimų svarstymai, dažnai 
jie - vienintelė grynai dogmatinė dalis, keistai išskiriami jau 
seniausiuose perkrikštų dokumentuose (pvz., išpažinimuose, 
kurie išspausdinti kaip priedas: Cornelius, op. cit., Bd. II). 
Apie tai taip pat žr.: K. Mūller. Kirchengeschichte, II, I, S. 330. 
Panašūs religiniai interesai lėmė ir reformatų bei liuteronų 
christologijos skirtumus vadinamojoje communicatio idioma- 
tum* doktrinoje. 


* Čia: Kristaus žmogiškų ir dieviškų savybių santykis (Iot.). 

178. Šiuo principu iš pradžių buvo grindžiamas griežtas 
draudimas bendrauti su ekskomunikuotais, taip pat ir pasau- 
lietiniai dalykiniai santykiai. Šiuo klausimu dideles nuolaidas 
darė netgi kalvinistai, kurie laikėsi principo, kad dvasiniai 
draudimai neliečia pasaulietinių dalykinių santykių. Žr. ma- 
no straipsnį Protestantiškos sektos ir kapitalizmo dvasia. 


179. Yra žinoma, kaip šis principas atsispindėjo, atrodytų, 
nesvarbiose kvakerių išorinio elgesio detalėse (draudimas nu- 
siimti skrybėlę, klauptis, nusilenkti ir kreiptis daugiskaita). 
Tačiau pagrindinė idėja tam tikru mastu būdinga kiekvienai as- 
kezei. Askezė savo autentiškumu visada „priešiška autorite- 
tams“. Kalvinizmas šią idėją išreiškė principu, kad bažnyčioje 
turi viešpatauti tik Kristus. O kalbant apie pietizmą, pakanka 
prisiminti Spenerio pastangas pateisinti titulus remiantis Biblija. 

Kntalikiška askezė, kiek ji rūpėjo bažnytinei vyresnybei, neut- 
ralizavo šią tendenciją klusnumo įžadu, o pats klusnumas 
buvo interpretuojamas asketiškai. Šio principo „transformaci- 
ja“ protestantiškoje askezėje yra tas istorinis pagrindas, ku- 
riuo dar ir šiandien remiasi puritoniškų tautų demokratijos sa- 
vitumas, kuris skiria jas nuo „lotyniškos dvasios“ tautų. Ši 
demokratija istoriškai lėmė ir tą amerikiečių „nepagarbumą“, 
kuris vieniems yra atgrasus, o kitiems - patrauklus. 


180. Žinoma, šitas griežtas Biblijos laikymasis kvakeriams 
pirmiausia reiškė ištikimybę Naujajam Testamentui, o kur kas 
mažiau - Senajam Testamentui. Visos denominacijos ypač ver- 
tino Kalno pamokslą kaip socialinės etikos programą. 


181. Jau Schwenckfeldas išorines sakramentų apeigas lai- 
kė nesvarbiu dalyku, bet „General Baptists“ ir menonitai griež- 
tai laikėsi krikšto ir komunijos, o menonitai - dar ir kojų 


plovimo apeigų. Bet sakramentai apskritai prarado savo reikš- 

mę. Galima netgi sakyti, kad predestinacijos šalininkai buvo 
įtarūs dėl visų sakramentų, išskyrus komuniją. 


182. Šiuo klausimu perkrikštų denominacijos, ypač kvake- 
riai (žr.: Barclay. Apology for the True Christian Divinity, ed. 4, 
London, 1701; šia knyga man maloniai leido pasinaudoti Ed. 
Bernsteinas), rėmėsi Calvino posakiu (Inst. Christ. Theol., III, 
2), kuris iš tikrųjų liudija aiškų artimumą perkrikštų moky- 
mui. Nors tarp jų nebuvo istorinio ryšio, perkrikštų apreiški- 
mo esmės samprata glaudžiai siejosi su senesne skirtimi tarp 
„Dievo žodžio“, t. y. to, ką Dievas apreiškė patriarchams, 
pranašams, apaštalams, ir Šv. Rašto, t. y. to, ką jie užrašė. 
Kalvinistų mechanistinė įkvėpimo samprata ir griežta biblio- 
kratija atsirado kaip raidos, prasidėjusios tik XVI a., rezulta- 
tas. Tai buvo viena raidos kryptis. Kita, priešinga, vedė prie 
kvakerių „vidinės šviesos“ doktrinos, kylančios iš perkrikštų. 
Tų krypčių griežtas atsiskyrimas iš dalies buvo ir nuolatinių 
ginčų padarinys. 


183. Tai buvo labai pabrėžiama kritikuojant tam tikras so- 
cinistų tendencijas. „Prigimtinis“ protas visai nieko nežino apie 
Dievą (Barclay, op. cit., p. 102). Šitaip vėl pasikeitė vieta, 
kurią protestantizmas skyrė „lex naturae“. Iš principo nega- 
lėjo būti jokių „general rules“*, jokio moralinio kodekso, nes 
„pašaukimą“, kurį turi kiekvienas ir kuris yra individualus, 
Dievas parodo per sąžinę. Mes privalome daryti ne „gėrį“ 
apibendrinančio „prigimtinio“ proto prasme, bet vykdyti Die- 
vo valią, kaip ją į mūsų širdis įrašė naujoji sandora ir kaip ją 
atskleidžia mūsų sąžinė. Šitą dorovės iracionalumą, kylantį iš 
padidėjusios priešybės tarp Dievo ir kūrinijos, nusako šie pa- 


matiniai kvakerių etikos teiginiai: „What a man does contra- 


* Bendrosios taisyklės (angl.). 

ry to his faith, though his faith may be wrong, is no way ac- 
ceptable to God... Hough the thing might have been lawful to 
another“* (Barclay, op. cit., p. 487). Žinoma, šio principo ne- 
buvo galima laikytis praktiškai. Pvz., Barclay netgi manė, kad 
„Moral and perpetual statutes acknowledged by all Chris- 
tians“**, yra tolerancijos riba. Praktiškai amžininkai šitą kva- 
kerių etiką laikė tokia pat (nepaisant kai kurių ypatumų) kaip 
pietistų reformatų etika. Speneris ne kartą pažymėjo, kad „vis- 
kas, kas bažnyčioje yra gera, įtarinėjama kaip kvakeriškumas“. 
Atrodo, kad Speneris net pavydėjo kvakeriams šios šlovės 
(žr: Cons. Theol., III, 6, 1, dist. 2, Nr. 64). 

Draudimas prisiekti, grindžiamas nuoroda į Bibliją, jau 
parodo, kaip netoli buvo pažengta stengiantis išsilaisvinti iš 
Šv. Rašto žodžio. Čia nėra reikalo nagrinėti, kokią socialinę 
etinę reikšmę turėjo taisyklė, kurią kai kurie kvakeriai laikė 
visos krikščioniškosios etikos esmės išraiška: „Kaip norite, kad 
jums darytų Žmonės, taip ir jūs darykite jiems““***. 


184. Būtinumą numatyti šią galimybę Barclay grindžia tuo, 
kad be jos „there should never be a place known by Saints 
wherein they might be free of doubting and despair, which... 
is most absurd“****. Matome, kad su tuo siejamas certitudo 
salutis. Žr.: Barclay, op. cit., p. 20. 


185. Tad kalvinistinis ir kvakeriškas gyvenimo racionali- 


zavimas skiriasi savo atspalviais. Tačiau Baxterio laikais tas 


* Tai, ką Žmogus daro prieš savo tikėjimą, net jeigu tikėjimas būtų 
klaidingas, nėra priimtina Dievui... nors tai galėjo būti teisėta kitų at- 
žvilgiu (angl.). 

** Moraliniai nuolatiniai nuostatai, kuriuos pripažįsta visi krikš- 
čionys (angl.). i 

+ Lk 6, 31 (Č. Kavaliausko vert.). 

*** Nebūtų vietos, kur šventieji galėtų būti laisvi nuo abejonių 
ir nevilties, 0 tai... yra absoliučiai absurdiška (angl.). 

skirtumas jau nebuvo toks, kokį jis jį vaizdavo: pasak kvake- 
rių, „dvasia“ turi veikti sielą kaip kokį lavoną, o reformatų 
principas (kaip jis suformuluotas) teigia, kad „reason and spirit 
are conjunct principles“* (Christ. Dir. II, p. 76). 


186. Žr. labai kruopščiai parašytus Cramerio straipsnius 
Menno i Menonitai. - Realenzyklopūdie fiir Protestantische Theo- 
logie und Kirche, ypač S. 604. Šie straipsniai yra labai geri, bet 
ten pat skelbiamas straipsnis Baptistai yra lėkštas ir iš dalies 
netikslus. Jo autorius nežino, pvz., apie baptizmo istorijai bū- 
tinus Publications of the Hanserd Knollys Society. 


187. Pvz., Barclay (op. cit., p. 404) aiškina, kad valgymas, 
gėrimas ir pasipelnymas yra natural, o ne spiritual acts, ku- 
riuos galima atlikti ir be specialaus Dievo raginimo. Šitas sam- 
protavimas atsako į (būdingą) priekaištą: jeigu negalime mels- 
tis (kaip moko kvakeriai) be ypatingo „motion of the spi- 
rit“**, tai be atskiro Dievo paraginimo neturėtų būti leidžia- 
ma ir arti. 

Būdinga, žinoma, ir tai, jog net ir šių laikų kvakerių si- 
nodų rezoliucijose pasitaiko patarimas pasitraukti iš versli- 
ninkystės, kai sukaupta pakankamai turto, kad ramybėje nuo 
pasaulio sumaišties galima būtų gyventi vien Dievo karalys- 
tei, nors tokių idėjų tikrai galima rasti ir kitų denominacijų 
atstovų, taip pat ir kalvinistų doktrinose. Čia išryškėja tai, 
kad buržuazinės profesinės etikos šalininkams jos pripažini- 
mas reiškė pasaulietišką askezės, kuri iš pradžių buvo bėgi- 
amas iš pasaulio, interpretaciją. 


188. Dar kartą primygtinai rekomenduoju puikius E. Bern- 
steino samprotavimus (op. cit.) Labai schemišką Kautsky'o 


* Protas ir dvasia yra susiję principai (angl.). 
** Dvasios judesys (angl.). 

perkrikštų sąjūdžio interpretaciją bei visą jo „eretikų komu- 
nizmo“ teoriją (to paties pavadinimo veikalo pirmame tome) 
aptarsime kita proga. 


189. Veblenas savo įdomioje knygoje Theory of Business 
Enterprise, 1904, aiškina, kad šis devizas būdingas tik „anks- 
tyvajam kapitalizmui“. Tačiau ekonomikos „antžmogių“, ku- 
rie, kaip ir šių dienų „captains of industry“*, yra anapus 
gėrio ir blogio, buvo visada. O plačiame, žemiau jų plytinčia- 
me kapitalistinės veiklos sluoksnyje tas devizas galioja ir šian- 


dien. 


190. Pvz., Th. Adamsas teigia: „In civil actions it is good 
to be as thc many, in religious, to be as the best“** (Th. Adams. 
Works of the Puritan Divines, p. 138). Tai pasako kiek daugiau, 
negu norėjo pasakyti Adamsas. Tai reiškia, kad puritoniškas 
sąžiningumas yra formalistinis legalumas. Panašiai „tiesumas“ 
(Wahrhaftigkeit) arba „uprightness“, į kurį pratenduoja puri- 
toniškomis tapusios tautos, yra kažkas specifiškai kita, forma- 
liai ir refleksyviai perdaryta, palyginti su vokišku „garbini- 
mu“ (Ehrlichkeit). Vertingų pastabų šiuo klausimu pateikė 
vienas pedagogas: Preuss. Jahrb., Bd. 112, 1903, S. 226. Puri- 
toniškos etikos formalizmas savo ruožtu yra visiškai adekvatus 
jos prisirišimo prie Įstatymo padarinys. 


191. Šiuo klausimu kai kas pasakyta mano straipsnyje Pro- 
testantiškos sektos ir kapitalizmo dvasia. 


192. Tai priežastis, kodėl ekonomikoje labai veiklios buvo 


(asketiškos) protestantiškos, bet ne katalikiškos mažurnos. 


* Pramonės kapitonai (angl.). 
*+ Pilietiniuose reikaluose reikia būti tokiam, kaip dauguma, o 
religiniuose — tokiam, kaip geriausieji (anęl.). 

193. Tai, kad dogmatinių pagrindų skirtumai buvo sude- 
rinami su viską lėmusiu interesu „įsitikinti“ savo išrinktumu, 
galų gale yra paaiškinama krikščionybės religiniu istoriniu sa- 


vitumu. Čia mes šito nenagrinėsime. 


194. „Since God hath gathered us to be a people...“* — 
šitaip sako, pvz., ir Barclay (op. cit., S. 357). Ir aš pats Ha- 
verfordo koledže girdėjau kvakerių pamokslą, kuriame dau- 
giausia dėmesio buvo skiriama „saints“=separati** interpreta- 


vimui. 


Antras skyrius 
ASKEZĖ IR KAPITALISTINĖ DVASIA 


1. Žr. puikią Dowdeno pateiktą charakteristiką (op. cit.). 
Apie Baxterio teologiją tuo periodu, kai jis pamažu atsisakė 
griežto tikėjimo „dvigubu dekretu“, galima pakankamai suži- 
noti iš įvado jo darbams, kuriuos paskelbė Jenkynas (žr.: Works 
of the Puritan Divines). 

Baxterio bandymas suderinti „universal redemption“*** ir 
„personal election'**** nieko nepatenkino. Mums svarbu tik 
tai, kad jis ir tada buvo personal election, t.y. etiškai svarbiau- 
sio predestinacijos doktrinos elemento šalininkas. Kita vertus, 
svarbu tai, kad jis sušvelnino teisminę nuteisinimo sampratą 


ir šitaip šiek tiek priartėjo prie perkrikštų. 


* Kadangi Dievas mus surinko, kad būtume tauta... (angl.). 
* „Šventieji“=atskirtieji (angl. ir lot.). 

*** Visuotinis atpirkimas (angl.). 

**** Asmeninis išrinkimas (angl.). 

2. Th. Adamso, Johno Howe, Matthew Henry, J. Janeway, 
St. Charnocko, Baxterio, Bunyano traktatai ir pamokslai pa- 
skelbti kiek savavališkai sudarytame dešimties tomų rinkiny- 
je Works of the Puritan Divines (London, 1845-1848). Bailey, 
Sedgwicko, Hoornbeeko darbų leidimai jau nurodyti anks- 


čiau, juos pirmą kartą cituojant. 


3. Lygiai taip pat galėtų būti panaudoti Voėto arba kitų 
kontinentinės Europos pasaulietinės askezės atstovų raštai. Vi- 
siškai klaidinga yra Brentano nuomonė, kad ši raida buvo 
būdinga tik anglosaksų šalims. Pasirinkdamas šiuos autorius, 
aš noriu suteikti žodį XVII a. antrosios pusės asketiniam są- 
jūdžiui (nors ir ne tik jam), kuris po to tuoj pat transforma- 
vosi į utilitarizmą. Šioje apybraižoje aš, deja, turiu atsisakyti 
patrauklaus uždavinio - iliustruoti asketinio protestantizmo 
gyvenimo stilių ir biografine literatūra. Šiuo atžvilgiu itin ver- 
tinga kvakerių literatūra, kuri pas mus dar palyginti mažai 


žinoma. 


4, Juk lygiai taip pat galima būtų pateikti ir Gisberto Voė- 
to raštus arba hugenotų sinodų medžiagą ar olandų baptistų 
literatūrą. Sombartas ir Brentano labai nevykusiai griebėsi bū- 
tent tų „ebionitiškų“ Baxterio ištraukų (beje, tų pačių, kurias 
aš pats smarkiai akcentavau), kad įrodytų man neabejotiną 
(kapitalistiniu požiūriu) jo teorijos „atsilikimą“. Bet (1) visa 
šia literatūra galima tinkamai remtis tik gerai ją išmanant. (2) 
Nevalia ignoruoti, ką būtent aš noriu parodyti: nepaisant „an- 
timamonistinės“ doktrinos, šio asketinio religingumo dvasia 
skatino rastis ekonominį racionalizmą (panašiai kaip buvo ir 
vienuolynų ūkiuose), nes ji premijavo svarbiausią dalyką - 
asketiškai sąlygotus racionalius impulsus. Svarbu yra vien tai, 


ir būtent tai yra viso mano darbo esmė. 

5. Tą patį sako Calvinas, kuris visai nebuvo buržuazinio 
turto šalininkas (apie aršius jo išpuolius prieš Veneciją ir Ant- 
verpeną žr: Comm. in Jes. Opp., III, 140 a, 308 a). 


6. Žr.: Saint's Everlasting Rest, cap. X, XII. Plg.: Bailey (Pra- 
xis pietatis, p. 182) arba Matthew Henry (The Worth of the 
Soul, Works of Pur. Div., p. 319). „Those that are eager in 
pursuit of worldly wealth despise their soul, not only becau- 
se the soul is neglected and the body preferred before it, but 
because it is employed in these pursuits: Psalm 127, 2“* (bet 
tame pačiame puslapyje yra mano žemiau cituojama pastaba, 
jog nuodėmė beprasmiškai leisti laiką, taip pat ir recreations). 
Tas pat būdinga ir visai anglų bei olandų puritonų literatū- 
rai. Žr., pvz., Hoornbeeko (op. cit., I, X, c. 18 ir 19) filipikas 
apie avaritia** (iš šių autorių raštų matyti, kad jiems darė 
įtaką ir sentimentalios pietistinės pažiūros: Žr. pagyrimus Die- 
vui patinkančiai tranguillitas animi***, kuri priešinama šio pa- 
saulio „sollicitudo““****). 

Remdamasis garsiu Biblijos posakiu, Bailey irgi mano, kad 
„turtingam nelengva tapti palaimintuoju“ (op. cit., p. 182). 
Taip pat ir metodistų katekizmai įspėja „nekaupti lobių šioje 
žemėje“. Pietizme tai yra savaime suprantamas dalykas. Ir 
kvakeriai manė ne kitaip. Pvz., Barclay aiškina: „... and the- 
refore beware of such temptations as to use their callings as 
an engine to be richer“***** (žr.: op. cit., p. 517). 


* Tie, kurie godžiai siekia šio pasaulio turtų, paniekina savo sie- 
lą, ir ne vien todėl, kad jie teikia pirmenybę kūnui, bet ir todėl, kad 
jie panaudoja ją šito siekdami: Ps 127, 2 (angl.). 

*+ Šykštumas (Iot.). 

** Sielos ramybė (Iot.). 

**** Nerimas (Iot.). 

**** Ir todėl venkite pagundos pasinaudoti savo pašaukimu kaip 
įrankiu praturtėti (angl.). 

7. Juk taip pat griežtai buvo smerkiamas ne tik turtas, bet 
ir instinktyvus siekimas praturtėti (arba tai, kas buvo šitaip 
suprantama). Nyderlanduose Pietų Olandijos sinodas 1574 m. 
į pateiktą klausimą atsakė šitaip: „lombardininkų“ negalima 
leisti prie komunijos, nors jų verslą leidžia įstatymas. Deven- 
terio provincinis sinodas 1598 m. (str. 24) šį draudimą pritai- 
kė ir „lombardų“ tarnautojams. Gorichemo sinodas 1606 m. 
nustatė griežtas ir žeminančias sąlygas, kuriomis „lupikauto- 
jų“ Žinomas galima leisti prie komunijos. Dar 1644 ir 1657 m. 
buvo aiškinamasi, ar lombardų savininkus galima leisti prie 
komunijos (visi šie faktai yra argumentas prieš tai, ką teigia 
Brentano nurodydamas savo protėvius katalikus, nors visoje 
Europoje ir Azijoje tūkstantmečiais buvo iš svetur kilusių pir- 
klių ir bankininkų). Be to, dar Gisbertas Voėtas (De usuris. - 
In Selectae disputationes theologicae, IV, 1667, p. 665) norėjo 
neleisti „trapezitų“ (Iombardiečių, pjemontiečių) prie komuni- 
jos. Ne kitaip buvo ir hugenotų sinoduose. Šios rūšies kapi- 
talistiniai sluoksniai visai nebuvo tipiški atstovai tos mąstyse- 
nos ir gyvenimo būdo, kuriuos čia nagrinėjame. Jie nebuvo 
nauji ir palyginti su antika bei viduramžiais. 


8. Ši mintis detaliai plėtojama The Saints“ Everlasting Rest 
10 skyriuje: „Kas nori ilgai ilsėtis tame „prieglobstyje“, koks 
yra Dievo duotas turtas, tą Dievas nubaudžia ir šiame gyve- 
nime. Soti ramybė, kurią suteikia turtas, beveik visada prana- 
šauja katastrofą. Net jeigu mes turėtume viską, ką galėtume 
turėti šiame pasaulyje, ar tai jau būtų viskas, ką mes viltu- 
mės turėti? Žemėje neįmanoma išsivaduoti iš geismų, nes taip 
neturi būti Dievo valia“. 


9. Žr. Christ. Dir., I, p. 375-376: „It is for action that God 
maintaineth us and our activities: work is the moral as well 
as the natural end of power. It is action that God is most 

served and honoured by... The public welfare or the g00d of 
many is to be valued above our own“*. Čia ir glūdi galimybė 
vėliau pereiti nuo Dievo valios prie grynai utilitaristinių vė- 
lesnės liberaliosios teorijos pažiūrų. Apie religinius utilitariz- 
mo šaltinius žr. žemiau, taip pat aukščiau - 4 sk. 146 pastabą. 


10. Nuo Kliuni laikų priesakas tylėti, kylantis iš biblinio 
grasinimo nubausti už „kiekvieną nereikalingą žodį“, yra iš- 
mėginta savikontrolės ugdymo priemonė. Taip pat ir Baxteris 
plačiau rašo apie nereikalingo kalbėjimo nuodėmę. Šio drau- 
dimo poveikį charakteriui įvertino jau Sanfordas (op. cit., p. 
90 f.). Amžininkų taip stipriai jaučiami puritonų „melancho- 
ly“ ir „moroseness“** atsirado būtent kaip „status naturalis“ 
laisvumo įveikimo padarinys. Čia prisidėjo taip pat ir draudi- 
mas neapgalvotai kalbėti. 

Washingtonas Irvingas (Bracebridge Hall, cap. XXX) šiuos 
bruožus lėmusios priežasties iš dalies ieško kapitalizmo „cal- 
culating spirit“***, o iš dalies juos aiškina politinės laisvės, 
kuri ugdė atsakingumą už save, poveikiu. Jam galima prieš- 
tarauti — mat romanų tautose tos pačios priežastys šių pada- 
rinių nesukėlė. O Anglijoje situacija buvo tokia: (1) puritoniz- 
mas padėjo savo šalininkams sukurti laisvas institucijas ir vis 
dėlto paversti savo šalį didžiąja valstybe. (2) Jis „įprotį skai- 
čiuoti“ („Rechenhaftigkeit“ - taip Sombartas vadina tą „cal- 
culating spirit“), kuris iš tikrųjų yra esminis kapitalizmo ele- 
mentas, pavertė iš ūkininkavimo priemonės viso gyvenimo bū- 


do principu. 


* Dievas palaiko mus ir mūsų pastangas tam, kad mes galėtume 
veikti: darbas yra ir moralinis, ir prigimtinis galios tikslas... Dievui 
geriausiai tarnaujame ir jį šloviname veiksmu... Visuomenės gerovę arba 
daugumos gėrį reikia vertinti labiau už mūsų pačių gerovę (angl). 

** Niūrumas (angl.). 

** Apskaičiuojanti dvasia (angl.). 

11. Op. cit., L, p. 111. 
12. Op. cit., I, p. 383 f. 
13. Panašiai apie laiko vertę rašo Barclay (op. cit., p. 14). 


14. Žr.: Baxter, op. cit., p. 79: „Keep up a high esteem of 
time and be every day more careful that you lose none of 
your time, then you are that you lose none of your gold and 
silver. And if vain recreation, dressings, feastings, idle talk, 
unproitable company, or sleep, be any of them temptations 
to rob you of any Of your time, accordingly heighten your 
watchfulness“*. „Those that are prodigal of their time despi- 
se their own souls“**, - mano Metthew Henry (Worth of the 
Soul. — In Works of Puritan Divines, p. 315). Ir čia protestantų 
askezė juda seniai nutiestais ir išbandytais bėgiais. Mes įpra- 
tome būdingu modernaus specialisto bruožu laikyti tai, kad 
jis „neturi laiko“, ir kapitalistinio išsivystymo lygį (pvz., jau 
Goethe Vilhelmo Meisterio klajonių metuose) apibūdiname pagal 
tai, kad kas ketvirtį valandos laikrodžiai muša laiką (taip rašo 
ir Sombartas savo Moderniajame kapitalizme). Bet nepamirški- 
me, kad pirmasis žmogus, kuris (viduramžiais) gyveno skai- 
čiuodamas laiką, buvo vienuolis ir kad bažnyčios varpai pir- 
miausia turėjo tenkinti p poreikį skaičiuoti laiką. 


15. Žr. Baxterio samprotavimus apie pašaukimą (op. cit., 
I, p. 108 f.). Ten yra tokia ištrauka: „Ouestion: But may I not 
cast off the world that I may only think of my salvation? 


* Vertink laiką ir kiekvieną dieną rūpinkis neprarasti nė trupučio 
savo laiko labiau, negu tu rūpiniesi neprarasti savo aukso arba si- 
dabro. Ir jeigu tuščios pramogos, rūbai, puotos, tuščios kalbos, drau- 
gija, iš kurios nėra jokios naudos, ar miegas gundo tave gaišti laiką, 
būk budresnis (angl.). 

** Tie, kurie švaisto savo laiką, niekina savo pačių sielas (angl.). 

Answer: You may cast off all such excess of wordly cares or 
business as unnecessarily hinder you in spiritual things. But 
you may not cast off all bodily employment and mental la- 
bour in which you may serve the common good. Everyone as a 
member of Church or Commonwealth must employ their parts 
to the utmost for the good of the Church and the Common- 
wealth. To neglect this and say: I will pray and meditate, is 
as if your servant should refuse your greatest work and tie 
himself to some lesser, easier part. And God hath commanded 
you some way or other to labour for your daily bread and not 
to live as drones of the sweat of others only“*. Čia cituojamas 
Dievo įsakymas Adomui: „Savo veido prakaite...“ ir Pauliaus 
pamokymas: „Kas nedirba, tas nevalgo“. Apie kvakerius nuo 
seno žinoma, kad net labiausiai pasiturintys jų sluoksniai 
spaudė savo sūnus išmokti profesijos (dėl etinių, o ne dėl 
utilitarinių — kaip pataria Alberti - sumetimų). 


16. Šiuo atveju pietizmas dėl savo emocionalaus pobūdžio 
yra kitokių pažiūrų. Nors Speneris (Theol. Bedenken, III, S. 
445) visiškai liuteriška dvasia pabrėžia, kad profesinis darbas 
yra tarnyba Dievui, jis nė kiek neabejoja (tai irgi yra liuteriš- 
ka), kad profesinių reikalų sąmyšis atitraukia nuo Dievo. Tai 
labai būdinga priešingybė puritonizmui. 


* Klausimas: bet ar aš negaliu pasitraukti iš pasaulio, kad galvo- 
čiau tik apie savo išganymą? Atsakymas: tau leista mesti visus per- 
dėtus pasaulietiškus rūpesčius ir veiklą, kurie be jokio reikalo trukdo 
tau dvasiniuose dalykuose. Bet tau neleista atsisakyti viso to fizinio 
ir protinio darbo, kuriuo tu gali prisidėti prie bendro labo. Kiekvienas 
bažnyčios arba visuomenės narys turi kiek tik gali panaudoti savo 
jėgas bažnyčios ir visuomenės labui. To vengdamas ir sakydamas: aš 
melsiuos ir medituosiu, tu pasielgtum taip pat, kaip ir tavo tarnas 
atsisakydamas swarbiausio darbo ir griebdamasis menkesnio ir leng- 
vesnio. Ir Dievas tau įsakė vienaip ar kitaip užsidirbti kasdienę duoną ir 
negyventi kaip tranui vien iš kitų prakaito (angl.). 

17. Op. cit., I, p. 242: „It's they that are lazy in their 
callings that can find no time for holy duties“*. Iš čia ir 
požiūris, kad asketinių dorybių buveinė yra daugiausia rmies- 
ti — racionaliam pasipelnymui atsidėjusios buržuazijos gyve- 
namoji vieta. Taip Baxteris savo Autobiografijoje (ištrauka iš: 
Works of the Puritan Divines, p. XXXVIII) apie Kiderminsterio 
audėjus sako: „And their constant converse and traffic with 
London doth much to promote civility and piety among tra- 
desmen“**. Šių dienų dvasininkus, bent jau Vokietijoje, nu- 
stebins, kad sostinės artumas turi stiprinti dorybę. Tačiau ir 
pietizmui būdingos panašios pažiūros. Kartą Speneris savo 
jaunesniam kolegai rašė: „Bent jau paaiškės, kad tarp daugy- 
bės miesto žmonių, kurių dauguma yra visiškai pagedę, vis 
dėlto atsiras kelios geros sielos, kurios galės padaryti ką nors 
gera; deja, kaimuose kartais visoje bendruomenėje vargiai ra- 
si bent vieną tikrai gerą“ (Theol. Bed. I, 66, S. 303). Mat vals- 
tietis mažai tinka asketiškam racionaliam gyvenimui. Jo etinis 
šlovinimas yra labai modernus dalykas. Čia mes nesigiliname 
į klausimą, ką šis ir panašūs pasisakymai reiškia klausimo 
apie askezės klasinį sąlygotumą požiūriu. 


18. Imkime, pvz., tokias ištraukas: „Be wholly taken up 
in diligent business of your lawful callings when you are not 
exercised in the more immediate service of God“***. „Labour 
hard in your callings“****. „See that you have a calling which 


* Tie, kurie nėra uolūs atlikdami savo profesines pareigas, negali 
rasti laiko ir šventoms pareigoms (angl.). 

** Ir jų nuolatinis bendravimas ir prekyba su Londonu labai p 
ugdyti amatininkų mandagumą ir pamaldumą (angl.). 

*** Visą laiką uoliai dirbkite savo teisėtus darbus, kai nesate už- 
imti tiesiogine tamyba Dievui (angl.). 

*** Atkakliai dirbkite pagal savo pašaukimą (angl). 

will find you employment for all the time which Gods im- 
mediate service spareth“* (Baxter, op. cit., p. 336 f.). 


19. Neseniai Harnackas vėl ryžtingai pabrėžė, kad grynai 
etinis darbo ir jo „orumo“ vertinimas nėra nei krikščionybės 
specifinė, nei iš pat pradžių jai būdinga idėja (žr.: Mitteilungen 
des Evangelisch-Sozialen Kongresses, 14, Folge, 1905, Nr. 34, 
S. 48). 


20. Tik daug platesnė analizė gali paaiškinti, kuo grin- 
džiama ši svarbi priešingybė, kuri egzistuoja nuo benedikti- 
nų taisyklių laikų. 


21. Taip pat ir pietizme (žr.: Spener, op. cit., III, 5. 429, 
430). Pietizmui būdinga interpretacija yra tokia: ištikimybė 
profesijai, kuri mums skirta kaip bausmė už nuodėmę, turi 
padėti urmarinti valią. Profesinis darbas kaip meilės artimui 
išraiška yra dėkingumo pareiga už Dievo malonę (liuteroniš- 
ka idėja!), todėl Dievui nepatinka, kai jis dirbamas nenoriai ir 
su nepasitenkinimu (op. cit., III, S. 272). Tad krikščionis bus 
„savo darbe toks pat stropus kaip ir pasaulietis“ (III, S. 278). 
Akivaizdu, kad tai neatitinka puritoniško mąstymo. 


22. Pasak Baxterio, tikslas yra „a sober procreation of chil- 
dren“**. Panašiai manė Speneris, tačiau jis darė nuolaidų ties- 
mukiškam Lutherio požiūriui, kad šalutinis tikslas yra išvengti 
nedorovingumo, kurio kitaip neįmanoma įveikti. Lytinis gei- 
dulingumas yra nuodėmingas taip pat ir santuokoje. Pvz., 
Spenerio nuomone, jis atsirado tik kaip nuodėmės padarinys, 
kuris natūralų ir Dievo pageidaujamą dalyką pavertė kažkuo, 


* Žiūrėk, kad turėtum profesiją, kuria būtum užimtas visą laiką, 
liekantį nuo tiesioginės tarnybos Dievui (angl.). 
* Apgalvotas vaikų gimdymas (angl.). 

kas neišvengiamai susiję su nuodėmingais pojūčiais, ir kar- 
tu - pudendum. Kai kurių pietistinių srovių požiūriu, tobu- 
liausia krikščioniškos santuokos forma yra ta, kai išsaugoma 
skaistybė, po to - ta, kai lytiškai santykiaujama tik norint 
sulaukti vaikų, ir taip toliau iki tokių santuokų, kurios suda- 
romos grynai erotiniais arba grynai išoriniais motyvais. Eti- 
niu požiūriu jos nesiskiria nuo konkubinato. Šiose žemutinė- 
se pakopose santuoka, sudaryta grynai išoriniu pagrindu 
(nes ji vis dėlto grindžiama racionaliu apskaičiavimu), yra pra- 
našesnė už erotiškai motyvuotą santuoką. Hernhutiečių teori- 
jos ir praktikos čia nenagrinėsime. Racionalistinė filosofija (Chr. 
Wolffas) perėmė tokią asketinės teorijos sampratą, pasak ku- 
rios, to, kas skirta būti priemone tikslui siekti, t.y. geidulių ir 
jų patenkinimo, negalima paversti tikslu sau. 

Jau Franklinas perėjo prie grynai higieniškai orientuoto 
utilitarizmo. Jis laikosi šių laikų gydytojų etinių pažiūrų ir 
„Skaistybę“ supranta kaip lytinių santykių apribojimą tuo, kas 
pageidautina sveikatos požiūriu. Kaip Žinoma, jis teoriškai 
pasisakė šiuo klausimu. Ši evoliucija vykdavo visur, kur šie 
dalykai tapdavo grynai racionalių apmąstymų objektu. Purito- 
niškas ir higieniškas racionalizmas eina labai skirtingais ke- 
liais, bet čia jie „iškart supranta vienas kitą“. Vienas uolus 
„higieniškos prostitucijos“ šalininkas (buvo kalbama apie vie- 
šuosius namus ir jų reglamentavimą) savo pranešime moty- 
vavo dorovinį „nesantuokinių lytinių santykių“ leistinumą (jie 
esą naudingi higieniškai) nuoroda į tų santykių poetizavimą 
Fausto ir Margaritos istorijoje. Ir požiūris į Margaritą kaip į 
prostitutę, ir galingų žmogiškų aistrų sutapatinimas su svei- 
katai būtinais lytiniais santykiais visiškai atitinka puritonišką 
požiūrį. Jį atitinka ir, pvz., tikrai profesionalus požiūris, kurį 


kartais gina labai žymūs gydytojai, kad toks subtiliausias 

asmenybės ir kultūros problemas liečiantis klausimas, kaip 
lytinio susilaikymo reikšmė, priklauso „vien tik“ gydytojo (spe- 
cialisto) kompetencijai. Puritonui „specialistas“ yra teoretikas 
moralistas, o čia — higienos teoretikas. Bet šis filisteriškas prin- 
cipas, kad klausimą turi spręsti „kompetencija“, yra toks pats, 
nors klausimas ir sprendžiamas priešingai. Tačiau didžiulis 
puritoniškojo požiūrio idealizmas, nepaisant visokiausio da- 
vatkiškumo, turėjo pozityvių padarinių ir rasės išsaugojimo, 
ir grynai „higienos“ požiūriu. O moderniajai seksualinei hi- 
gienai, negalinčiai išvengti raginimo „atsikratyti prietarų“, gre- 
sia pavojus išmušti dugną tos statinės, į kurią ji pila. 

Čia, žinoma, lieka neatidėliojamas klausimas, kaip tokia 
racionali lytinių santykių interpretacija puritonizmo paveik- 
toms tautoms vis dėlto nesutrukdė sutaurinti ir dvasiškai etiš- 
kai išgryninti santuokinius santykius bei leido prasiskleisti 
riteriškumo santuokoje žiedams, - kitaip negu patriarchalinės 
atmosferos apgaubtoje Vokietijos visuomenėje, kur ši atmos- 
fera dar labai stipriai jaučiama netgi dvasios aristokratijos 
sluoksniuose (savo vaidmenį moters „emancipacijoje“ suvai- 
dino perkrikštų įtaka; taip pat ir čia pirmaisiais plyšiais pa- 
triarchalizmo sienoje tapo moters sąžinės laisvės gynimas ir 


„Visuotinės kunigystės“ idėjos skelbimas). 


23. Tai Baxteris nuolatos kartoja. Biblinis pagrindas yra 
arba tas, kurį Žinome iš Franklino (Patarlių knyga 22, 29), 
arba darbo šlovinimas Patarlių knygoje 31, 16. Plg. op. cit. I, 
S 382, 377 ir t. t. 


24. Netgi Zinzendorfas kartą sakė: „Dirbame ne tik tam, 
kad galėtume gyventi, bet gyvename tam, kad dirbtume. Ir 
jeigu Žmogus nebeturi darbo, tai jis kenčia arba užmiega“ 
(Plitt, op. cit., L, S. 428). 

25. Mormonų tikėjimo simbolis baigiamas (po citatų) irgi 
tokiais žodžiais: „Tačiau tingus arba aplaidus Žmogus negali 
būti krikščionis ir būti palaimintas. Jam skirta žūti ir būti 
išmestam iš avilio“. Tačiau stulbinamus šios sektos ekonomi- 
nius laimėjimus vis dėlto sąlygojo griežčiausia drausmė, su- 
derinusi vienuolyno ir manufaktūros bruožus. Ji vertė indivi- 
dą rinktis tarp darbo ir susinaikinimo. Su šia drausme, žino- 
ma, siejosi religinis entuziazmas, kuris vienintelis drausmę pa- 
darė galimą. 


26. Todėl jo simptomai kruopščiai analizuojami (op. cit., I, 
p. 380). „Sloth“* ir „idleness“** todėl yra tokios sunkios nuo- 
dėmės, kad jos ilgai trunka. Baxteris jas tiesiog apibūdina kaip 
„Malonės būklės griovėjas“ (op. cit., I, p. 279-280). Jos yra 
metodiško gyvenimo priešingybės. 


27. Žr. 3 sk. 5 pastabą. 


28. Baxter, op. cit., I, p. 108 f f. Ypač krinta į akis šios 
vietos: „Ouestion: But will not wealth excuse us? Answer: it 
may excuse you from some sordid sort of work by making 
you more serviceable to another, but you are no more excu- 
sed from the service of work... then the poorest man...“*** 
Taip pat (op. cit., I, p. 376): „Though they (turtingieji) have 
no outward want to urge them, they have as great a neces- 
sity to obey God... God had strictly commandeth it (dirbti) to 
all“****. Žr. 1 sk. 48 pastabą. 


* Tingumas (angl). 

** Dykinėjimas (angl.). 

*** Klausimas: bet argi turtas mūsų neišlaisvins? Atsakymas: jis 
gali jus išlaisvinti nuo kokio nors žemo darbo, padarydamas jus la- 
biau tinkamą kitam darbui, bet jis atleis jus nuo darbo tarnybos ne 
daugiau... negu didžiausią vargšą... (angl.). 

*+** Nors jiems (turtuoliams) nėra jokios išorinės būtinybės, jie 
taip pat privalo paklusti Dievui... Dievas griežtai paliepė dirbti vi- 
siems (angl.). 

29. Tą patį teigia Speneris (op. cit., III, S. 338, 425), kuris 
dėl šios priežasties abejoja noro anksčiau laiko išeiti į pensiją 
dorovingumu. Atsakydamas į priekaištą, kad palūkanų ėmi- 
mas nėra dorovingas (gyvenimas iš palūkanų palankus tingi- 
nystei), Speneris pabrėžia: tas, kuris gali gyventi iš palūkanų, 
privalo dirbti, nes taip įsakyta Dievo. 


30. Taip pat ir pietizme. Visada, kai iškyla profesijos pa- 
keitimo klausimas, Speneris argumentuoja, kad, kartą pasirin- 
kus tam tikrą profesiją, klusnumo Dievo apvaizdai pareiga 
yra nekeisti tos profesijos ir su ja susitaikyti. 


31. Savo darbe Pasaulinių religijų ūkinė etika aš parodžiau, 
su kokia visą gyvenimą aprėpiančia patetika imdų išganymo 
doktrina susiejo profesinį tradicionalizmą su atgimimo šan- 
sais. Kaip tik jos pavyzdžiu galime suvokti, kuo skiriasi eti- 
nės doktrinos sąvokos nuo tam tikrų psichologinių impulsų, 
kuriuos sukuria religija. Religingas indas galėjo įgyti palan- 
kius šansus atgimti vien tik griežtai tradiciškai atlikdamas sa- 
vo kastos pareigas. Tai buvo pats tvirčiausias religinis tradi- 
cionalizmo pagrindimas, kokį tik galima įsivaizduoti. Iš tik- 
rųjų šiuo atžvilgiu indiškoji etika yra pati nuosekliausia pu- 
ritonų etikos antitezė, kitu atžvilgiu (Iluominis tradicionaliz- 
mas) - tai nuosekliausia judaizmo antitezė. 


32. Baxter, op. cit., I, p. 377. 


33. Tačiau vis dėlto ji nėra iš jų istoriškai kildinama. Čia 
„veikiau atsispindi grynai kalvinistinis įsitikinimas, kad „pa- 
saulio“ kosmosas tarnauja Dievo šlovinimui, jo išaukštinimui. 
Utilitaristinė interpretacija, kad ekonominis kosmosas privalo 
tenkinti visų (good of the many, common good ir t. t.) gy- 
venimiškus poreikius, plaukė iš idėjos, kad bet kuri kita in- 
terpretacija baigiasi (aristokratiška) stabmeldyste arba tarnau- 

ja ne Dievo šlovei, bet kūrinijos „kultūros tikslams“. Dievo 
valia, išreikšta (žr. 1 sk. 35 pastabą) tikslingoje ekonominio 
kosmoso sąrangoje, kiek ji apskritai atsižvelgia į šiapusius tiks- 
lus, gali būti susijusi tik su „bendruoju“ gėriu - neasmeniška 
nauda. Tad utilitarizmas, kaip anksčiau sakyta, kyla iš „mei- 
lės artimui“ suasmeninimo. Jis yra puritoniško draudimo šlo- 
vinti pasaulį pripažįstant vien tik „in majorem Dei gloriam“ 
padarinys. Kaip stipriai ši idėja (pasak kurios, bet koks kū- 
rinio aukštinimas įžeidžia Dievą ir todėl yra besąlygiškai 
smerktinas) persmelkė visą asketinį protestantizmą, aiškiai pa- 
rodo Spenerio, kuris tikrai nebuvo „demokratiškai“ nusitei- 
kęs, abejonės ir vargas, kai jam reikėjo pateisinti kaip dčia- 
popov* titulus atsakant į daugybę užklausimų. Galų gale jis 
nusiramina tuo, kad netgi Biblijoje pretorių Festą apaštalai 
titulavo xpanotoc“. Politinis klausimo aspektas nesusijęs su 


mūsų nagrinėjama problema. 


34. Ir Th. Adamsas sako: „The inconstant man is a stran- 
ger in his own house“*** (Works of the Puritan Divines, p. 77). 


35. Žr. apie tai George'o Foxo pasisakymus (The Friends“ 
Library, ed. W. and Th. Evans, Philadelphia, 1837, vol. I, p. 
130). 


36. Žinoma, šio religinės etikos savitumo negalima laikyti 
realių ekonominių santykių atspindžiu. Viduramžių Italijoje 
profesinė specializacija buvo, žinoma, labiau išplėtota negu 


to meto Anglijoje. 


* Indiferentiškas dalykas (sen. gr.). 
** Geriausias, stipriausias (sen. gr.). 
** Nepastovus Žmogus yra svetimas savo paties namuose (angl.). 

3/. Kaip labai dažnai pabrėžiama puritonų literatūroje, Die- 
vas niekur neįsakė, kad artimą turime mylėti labiau už pačius 
save, bet tik kap pačius save. Tad egzistuoja taip pat ir pa- 
reiga mylėti save. Pvz., jeigu kas nors žino, kad jis pats savo 
turtą panaudoja tikslingiau ir šitaip suteiks Dievui daugiau 
garbės, negu tai galėtų padaryti jo artimas, tai meilė artimui 
neįpareigoja jo ką nors jam duoti. 


38. Šis požiūris yra artimas ir Speneriui. Tačiau jis pats 
yra labai santūrus netgi tada, kai kalbama apie (doroviškai 
itin pavojingos) pirklio profesijos pakeitimą į teologiją; jis netgi 
yra prieš tokį pakeitimą (op. cit., III, S. 435, 443; I, S. 524). 
Beje, dažnai kartojami atsakymai būtent į šį klausimą (ar leis- 
tina keisti profesiją) Spenerio pasisakymuose, kurie, žinoma, 
grindžiami konkrečiais atvejais, parodo, kokią didelę praktinę 
reikšmę kasdieniame gyvenime turėjo Pirmojo laiško Korin- 
tiečiams 7 interpretavimo skirtumai. 


39. Nieko panašaus nerandame bent jau Žymiausių konti- 
nento pietistų raštuose. Speneris svyravo dėl požiūrio į „pel- 
ną“ tarp liuteronybės („pramitimo“ nuostatos) ir merkantilis- 
tinės argumentacijos apie „komercijos klestėjimo“ naudą (op. 
cit., III, S. 330, 332; plg. I, S. 418: tabako auginimas duoda 
kraštui pinigų ir todėl yra naudingas, taigi, nenuodėmingas!) 
ir pan. (plg. III, S. 426, 427, 429, 434). Jis neužmiršta priminti, 
kad kvakerių ir menonitų pavyzdys rodo, jog galima pelnytis 
ir vis dėlto likti pamaldžiam, be to, ypač didelis pelnas — 
apie tai mes dar kalbėsime - gali būti tiesioginis dievobai- 
mingo sąžiningumo rezultatas (op. cit., S. 435). 


40. Šios Baxterio pažiūros na ekonominės aplinkos, ku- 
rioje jis gyveno, atspindys. Priešingai, savo autobiografijoje jis 


pabrėžia, kad jo misionieriškos veiklos tėvynėje sėkmę lėmė 

tai, jog Kiderminsteryje gyvenę prekybininkai nebuvo turtingi, 
o užsidirbdavo tik „food and rainment“* ir jog amatininkai 
meistrai gyveno ne geriau už savo darbininkus „from hand 
to mouth“**. „It is Ehe poor who receive the glad tidings of 
the Gospel.“*** Th. Adamsas apie pelno siekimą pažymi: „He 
(žinantis tiesą) knows... that money may make a man richer, 
not better, and thereupon chooseth rather to sleep with a 
good conscience than a full purse... therefore desires no more 
wealth tian an honest man may bear away“**** (Works of Pur. 
Div. LI). Bet kaip tik tiek uždirbti jis nori, ir tai reiškia, kad 
kiekvienas formaliai doras uždarbis yra ir teisėtas. 


41. Baxteris (op. cit., I, ch. X, tit. I, dis. 9 $ 24; vol. I, p. 
378, 2) Patarlių knygos 23, 4, eilutę „nevark, kad pralobtu- 
mei“ aiškina taip: „riches for our fleshly ends must not ul- 
timately be intended“*****. Smerkti reikia ne turtą, bet feoda- 
linę-senjorinę jo panaudojimo formą (žr. op. cit., I, p. 380, pa- 
stabą apie „debauched part of the gentry“******). 

Miltonas pirmajame Anglų tautos gynime (Defensio pro po- 
pulo Anglicauo) dėsto žinomą teoriją, kad tik „vidurinysis luo- 
mas“ galįs būti dorybės atrama. Miltono argumentas, jog ir 
„prabanga“, ir „skurdas“ trukdo ugdyti dorybę, rodo, kad 
„Vidurinįjį luomą“ jis suprato kaip „buržuazijos klasę“ ir prie- 


šino ją „aristokratijai“. 


* Maistui ir rūbams (angl.). 

** Vos pragyvendami (angl.). 

** Geroji Evangelijos Žinia geriausiai pasiekia vargšą (angl.). 

*** Jis (žinantis tiesą žmogus) žino, kad pinigai daro Žmogų 
turtingesnį, bet ne geresnį, ir todėl pasirenka miegą ir švarią sąžinę, 
o ne pilną piniginę... todėl jis nori turto ne daugiau, negu gali uždirb- 
ti doras žmogus (angl.). 

*** Galutinė turtų paskirtis neturi būti kūniški tikslai (angl). 

*+4*** Ištvirkusi bajorijos dalis (angl.). 

42. Tai yra svarbiausia. Čia vėl galime pateikti bendro 
pobūdžio pastabą: mums, žinoma, rūpi ne tiek tai, kokias 
išvadas konceptualiai suformulavo teologinė etinė teorija, kiek 
tai, kokia moralė vyravo realiame tikinčiųjų gyvenime - kaip 
praktiškai veikė profesinė religinės orientacijos etika. Bent ret- 
karčiais kazuistinėje katalikų, o būtent jėzuitų, literatūroje ga- 
lima perskaityti aiškinimus, kurie (pvz., palūkanų leistinumo 
klausimu, kurio mes čia neplėtojame) skamba panašiai kaip 
protestantų kazuistų pasisakymai. Nustatydami, kas „leisti- 
na“ ir „tikėtina“, jie, atrodo, eina netgi toliau (puritonams 
vėliau gana dažnai buvo priekaištaujama, kad jų etika iš es- 
mės yra visai panaši į jėzuitų etiką). Kalvinistai cituodavo 
katalikų moralinius teologus, ir ne vien Tomą Akvinietį, Ber- 
nardą Klervietį, Bonaventūrą, bet taip pat ir savo amžinin- 
kus. Katalikų kazuistai taip pat nuolatos atsižvelgdavo į ere- 
tikų etiką (šito mes čia nuodugniau neliesime). Jeigu atsiribo- 
jame nuo svarbiausio dalyko - nuo religinės premijos pasau- 
liečiams už asketiškąį gyvenimą, - tai didžiulis, būtent teorinis 
jų skirtumas buvo toks: katalikybėje šios nuolaidžios pažiū- 
ros buvo liberalių etinių teorijų, kurių nesankcionavo bažny- 
čios autoritetai, išdava. Tas teorijas atmetė kaip tik rimčiausi 
ir griežčiausi bažnyčios šalininkai. Atvirkščiai, protestantiško- 
ji pašaukimo idėja nukreipė į kapitalistinę verslininkystę pa- 
čius rimčiausius asketiško gyvenimo šalininkus. Tai, kas kata- 
likybėje buvo leidžiama tik su išlygomis, čia atrodė kažkas 
pozityvaus, doroviškai gera. Praktiškai labai svarbūs pamati- 
niai abiejų etinių teorijų skirtumai naujaisiais amžiais galuti- 
nai nusistovėjo po ginčo su jansenistais bei popiežiaus bulės 


Unigenitus paskelbimo. 

43. „You may labour in that manner as tendeth most to 
your success and lawful gain. You are bound to improve all 
your talents.“* Toliau yra aukščiau tekste išversta ištrauka. 

Siekimas susikaupti turto Dievo karalystėje su sėkmės sie- 
kimu žemiškoje profesinėje veikloje tiesiogiai gretinamas, pvz.: 
Janeway. Heaven upon earth. — In Works of the Puritan Divines, 
p. 275. 


44, Jau hercogo Christopho von Wūrtenbergo įteiktame 
Triento tarybai (liuteroniškame) išpažinime pateikiamas toks 
prieš skurdo įžidą argumentas: kas yra vargšas, tas tegul ken- 
čia, bet jeigu jis duoda įžadą likti vargšu, tai yra tas pats, 
kaip pasižadėti sirgti arba turėti blogą šlovę. 


45. Taip rašo Baxteris ir taip rašoma, pvz., hercogo Chris- 
topho išpažinime. Plg. tokias ištraukas, kaip ši: „... the vag- 
rant rogues whose lives are nothing but an exorbitant course; 
the main begging““*, etc. (Th. Adams. - In Works of Pur. 
Div., p. 259). Jau Calvinas griežtai uždraudė elgetauti, o olan- 
dų sinodai kovojo prieš laiškus ir atestatus, leidžiančius elge- 
tauti. Stuartų epochoje Karolio I laikais Laudo režimas siste- 
mingai vykdė valstybinės paramos vargšams ir įdarbinimo 
politiką, o puritonų lozungas buvo „giving alms is no chari- 
ty“***(taip vėliau Defoe pavadino vieną garsų savo kūrinį). 
XVII a. pabaigoje pradėjo formuotis „Workhouse““**** sistema 
bedarbiams įbauginti (žr.: Leonard. Early History of English 


* Tau leista dirbti darbą, kuris bus tau sėkmingiausias ir duos 
daugiausia teisėtos naudos. Tu primlai ugdyti visus savo sugebėji- 
mus (angl.). 

** Valkatos, kurių gyvenimas tėra tik prakeikimas, daugiausia“ 
elgetos (angl.). 

**+* Išmaldos dalijimas nėra labdara (angl.). 

**** Darbo namai (angl). 

Poor Relief, Cambridge, 1900; H. Levy. Die Grundlagen des ūko- 
nomischen Liberalisimus in der Geschichte der englischen Volks- 
wirtschaft, Jena, 1912, 5.69 ff.). 


46. Didžiosios Britanijos ir Airijos baptistų sąjungos pir- 
mininkas savo inauguracinėje kalboje 1903 m. Londono susi- 
rinkime pabrėžė: „The best men on the roll of our Puritan 
Churches were men of affairs, who believed, that religion 
should permeate the whole of life“* (Baptist Handbook, 1904, 
p.104). 


47. Būtent čia susiduriame su būdinga feodalinių pažiū- 
rų priešybe. Pasak šių pažiūrų, tik (politinio arba socialinio) 
parveniu palikuonims gali išeiti į naudą jų sėkmė ir nobilita- 
cija (tai charakteringai išreiškia ispanų žodis Hidalgo=hijo d'al- 
go=filius de aliguo, kur „aliguid“ yra iš protėvių paveldėtas 
turtas). Dėl greito amerikiečių „nacionalinio charakterio“ kei- 
timosi ir europėjimo tokie skirtumai šiandien blėsta, bet ir 
ten kaip dvasios laimėjimų simptomas šiandien vis dar šlovi- 
nama komercinė sėkmė ir pasipelnymas, jokios pagarbos nero- 
dant (paveldėtam) turtui. O Europoje (kaip kartą pažymėjo 
jau Jamesas Bryce'as) už pinigus iš tikrųjų galima nupirkti 
bet kokią socialinę pagarbą, jeigu tik savininkas mis nėra 
stovėjęs prie prekystalio ir savo turtą reikiamai transformuoja 
(įsteigia majoratą ir pan.). Pasisakymus prieš kraujo aristokra- 
tiją žr., pvz.: Th. Adams. - In Works of the Pur. Div., p. 216. 


48. Taip sakoma, pvz., apie familistų sektos įkūrėją Hen- 
driką Niklaesą, kuris buvo pirklys (Barclay. Inner Life of the 
Religions Communities of the Commonwealth, p. 34). 


* Geriausi žmonės mūsų puritonų bažnyčiose buvo verslininkai, 
kurie manė, kad religija turi persmelkti visą mūsų gyvenimą (angl.). 

49. Tuo visiškai neabejoja, pvz., Hoornbeekas, nurodyda- 
mas, kad ir Mt 5, 5, ir 1 Tim 4, 8, šventiesiems duodami 
grynai žemiški pažadai (Hoornbeek, vol. I, p. 193). Viską val- 
do Dievo apvaizda, tačiau labiausiai Ji rūpinasi savaisiais: 
„Super alios autem summa cura et modis singularissimis ver- 
satur Dei providentia circa fideles“*. Toliau paaiškinama, kaip 
nustatyti, kad sėkmę lėmė ne „communis providentia'**, bet 
tas ypatingas rūpestis. Taip pat ir Bailey (op. cit., p. 191) 
Dievo apvaizda aiškina profesinio darbo sėkmę. Kvakerių raš- 
tuose kartojamas nurodymas, kad prosperity*** „dažnai“ bū- 
na atlyginimas už Dievo palaimintą gyvenimą (žr., pvz., dar 
1848 m. panašų pasisakymą leidinyje Selection from the Chris- 
tian Advices, issued by the General Meeting of the Society of Friends 
in London, 6th ed., London, 1851, p. 209). Mes dar sugrįšime 
prie šio požiūrio sąsajos su kvakerių etika. 


50. Tai, kad puritonų požiūriui į gyvenimą labai būdinga 
orientacija į biblinius protėvius, gali įrodyti Th. Adamso pa- 
teikiama Jokūbo ir Ezavo ginčo analizė (Works of the Pur. 
Div., p. 235); „His (Essaus) folly may be argued from the 
base estimation of the birthright (ši vieta svarbi ir pirmagi- 
mystės teisės raidai, apie kurią kalbėsime vėliau), that he 
would so lightly pass from it and on 50 easy condition as a 
pottage“****. Bet jis pasielgęs dar ir klastingai, nusiskųsdamas 
apgaule ir nepripažindamas pardavimo teisėtu. Jis yra „cun- 


* Dievo apvaizda ypatingu rūpesčiu ir ypatingais būdais rūpinasi 
ištikimaisiais (lot.). 

** Visuotinė apvaizda (Iot.). 

** Klestėjimas (angl). 

**** Jo (Ezavo) kvailumas matyti iš to, kad jis mažai vertino 
pirmagimio teisę, nes taip lengvai jos atsisakė už tokią menką kainą 
kaip viralas (angl.). 

ning hunter, a man of fields“*, iracionalus nekultūringas žmo- 
gus, o Jokūbas yra „a plain man, dwelling in tents“**, „man 
of grace“***. K6hleris atskleidė (op. cit.), kad vidinės gimi- 
nystės judaizmui jausmas, kuris išreikštas ir Roosevelto dar- 
be, buvo plačiai paplitęs ir tarp Olandijos valstiečių. 

Bet, antra vertus, puritonai gerai suprato, koks priešingas 
jų mokymas žydų etikos praktinei dogmatikai. Tai aiškiai pa- 
rodo Prynneso raštas apie žydus (dėl Cromwellio mėginimų 
įtvirtinti toleranciją). Žr.: šio sk. 58 pastabą. 


51. Žr. Zur būuerlichen Glaubens — und Sittenlehre. Von ei- 
nem thūringischen Landpfarrer, 2. Auf., Gotha, 1890, S. 16. Čia 
pavaizduoti valstiečiai yra tipiški liuteronų bažnyčios kūriniai. 
Skaitydamas šią puikią knygą, aš paraštėse žodžiu „liutero- 
niškas“ pažymėdavau visas tas vietas, kuriose autorius rašo 


apie bendrą „valstietišką“ religingumą. 


52. Žr., pvz., citatą Ritschlio knygoje (Pietismus, II, S. 158). 
Speneris savo abejones dėl profesijos pakeitimo ir siekimo 
pasipelnyti irgi pagrindžia posakiais iš Siracido knygos (žr.: 
Spener. Theol. Bedenken, III, S. 426). 


53. Žinoma, pvz., Bailey pataria juos skaityti. Kartais jie 
cituojami, bet, aišku, retai. Aš neprisimenu (gal atsitiktinai) 


nė vienos tokios citatos iš Siracido knygos. 


54. Kai išorinė sėkmė lydi žmones, kurie aiškiai priklauso 
prakeiktiesiems, kalvinistas (pvz., Hoornbeekas) guodžiasi „už- 
kietėjimo teorija“, pasak kurios, Dievas skiria jiems tą sėkmę, 


kad jie surambėtų ir kuo tikriau pražūtų. 


* Gudraujantis medžiotojas, laukų žmogus (angl.). 
** Doras žmogus, gyvenantis palapinėse (angl.). 
** Dievo palaimintas (angl.). 

55. Apie šį momentą šiame kontekste mes išsamiau nekal- 
bėsime. Mus čia domina tik formalus „legalumo“ pobūdis. 
Apie Senojo Testamento etikos reikšmę lex naturae detaliau 
rašo Troltschas savo knygoje Die Soziallehren Der Christlichen 
Kirchen und Gruppen. 


56. Baxteris teigia (Christian Directory, III, p. 173 f.), kad 
Šv. Rašto etinės normos yra privalomos tiek, kiek jos yra 
„transcript of the Law of nature“* arba yra „express charac- 
ter of universality and perpetuity“**. 


57. Žr., pvz.: Dowden, op. cit., p. 39 (nuoroda į Bunyaną). 


58. Nuodugniau apie tai Žr. mano straipsniuose Pasaulinių 
religijų ūkinė etika. Čia negalime analizuoti, pvz., kokią di- 
džiulę įtaką žydų charakterio raidai darė antrasis Dievo įsaky- 
mas („nepasidaryk sau stabo“ ir t. t.), nulemdamas jo racio- 
nalumą ir svetimumą juslinei kultūrai. Galbūt verta pateikti 
tokį būdingą pavyzdį. Jungtinėse Amerikos Valstijose organi- 
zacija „Educational Alliance“ su dideliu užmoju ir labai sėk- 
mingai suamerikietina žydus imigrantus. Šitos organizacijos 
vadovas man sakė, kad visomis estetinio ir socialinio lavini- 
mo priemonėmis jie stengiasi ugdyti kultūringą žmogų, o svar- 
biausia čia - „išlaisvinti nuo antrojo įsakymo“. Puritonizme 
judėjišką draudimą kokiu nors būdu sužmoginti Dievą (žr. 
aukščiau) atitinka stabmeldystės draudimas, kuris šiek tiek 
kitoks, bet panašus. 

Kai kurie pagrindiniai puritoniškos dorovės bruožai yra 
giminingi ir talmudiniam judaizmui. Pvz., Talmude pabrėžia- 
ma (žr.: Wūnsche. Babyl. Talmud, II, S. 34), kad Dievas gau- 


* Prigimtinio įstatymo patvirtinimas (angl). 
** Aiškiai universalios ir nuolatinės (angl.). 

siau atlygina už gerą darbą, atliktą iš pareigos, negu už tą, 
kurio daryti Įstatymas meįpareigoja. Kitaip sakant, pareigos 
atlikimas be jokios meilės yra etiškai pranašesnis už jausmin- 
gą filantropiją. Šią nuostatą puritonų etika galėtų pripažint 
lygiai taip pat, kaip ją iš dalies pripažįsta Kantas, kuris buvo 
kilęs iš škotų ir kuriam jaunystėje didžiulę įtaką darė pietiz- 
mas (čia mes negalime aiškinti, kad ir daugelis jo formuluo- 
čių susiję su asketinio protestantizmo idėjomis). Bet vis dėlto 
Talmudo etika yra giliai nugrimzdusi į rytietišką orientaliz- 
mą. R. Tanchum ben Chanilai pasakė: „Niekada nekeisk pa- 
pročio“ (Gemara Mišnos, VII, I Fol., 86 b, Nr. 93. - Wūnsche. 
Babyl. Talmud; šioje vietoje kalbama apie padienių darbininkų 
maitinimą). Tai netaikytina tik svetimiesiems. 

Tačiau puritoniška „ištikimybės Įstatymui“ kaip išrinktu- 
mo patikrinimo samprata kur kas svariau motyvuoja pozityvią 
veiklą, palyginti su paprastu įsakymų vykdymu judaizme. Ži- 
noma, judaizmui nėra svetima mintis, kad sėkmė rodo Dievo 
palaiminimą. Tačiau judaizme dėl jo etikos dvilypumo (vidi- 
nės ir išorinės etikos) ši idėja įgijo visiškai kitokią religinę 
reikšmę, todėl šio svarbiausio aspekto atžvilgiu nėra nieko 
bendra tarp šių mokymų. Judaistinė etika leido svetimam da- 
ryti tai, ką draudė daryti broliui. Tokios ne „įsakytos“, bet tik 
„leistos“ veiklos sėkmė (jau vien dėl to) negalėjo būti religi- 
nio tikrumo požymis bei impulsas metodiškai organizuoti gy- 
venimą ta prasme, kaip tai darė puritonai. Apie visą šią pro- 
blemą, kurią tirdamas Sombartas savo knygoje Žydai ir ūkinis 
gyvenimas padarė daug klaidų, žr. mano Pasaulinių religijų ūkinė 
etika. O šiame darbe neverta gilintis į detales. Nors tai ir 
labai keistai skamba, žydų etika išliko labai tradicionalistiška. 
Čia ne vieta aiškintis, kaip smarkiai vidinę nuostatą pasaulio 
atžvilgiu pakeitė krikščioniška „malonės“ ir „išganymo“ in- 
terpretacija, kurioje visada glūdėjo naujų raidos galimybių 

užuomazgos. Apie „ištikimybę Įstatymui“, kaip jis supranta- 
mas Senajame Testamente, žr. taip pat: Ritschl. Rechtfertigunę 
und Versėlmung, II, S. 265. 

Anglų puritonai savo amžininkus žydus laikė atstovais to 
jų nekenčiamo kapitalizmo, kuris orientuotas į karą, valstybi- 
nius tiekimus, valstybines monopolijas, griunderiškas speku- 
liacijas, valdovų statybos ir finansų projektus. Iš esmės šią 
priešpriešą galima su išlygomis, kurių niekada neįmanoma 
išvengti, suformuluoti taip: žydų kapitalizmas buvo spekulia- 
cinis parijų kapitalizmas, o puritonų kapitalizmas buvo bur- 
žuazinė darbo organizacija. 


59. Baxteris mano (Christ. Dir., I, p. 165), kad Šv. Rašto 
tiesą galų gale įrodo „wonderful difference of the godly and 
ungodly“*, absoliutus skirtumas tarp „renewed man““** ir vi- 
sų kitų, taip pat akivaizdus ypatingas Dievo rūpinimasis iš- 
rinktųjų sielų išganymu (žinoma, jis gali reikštis jų „egzami- 


nais“). 


60. Tai nuotaikai apibūdinti užtenka paskaityti, kaip pai- 
niai alegoriją apie muitininką ir fariziejų aiškina netgi Buny- 
anas (žr. jo pamokslą The Pharisee and the Publican, op. cit., p. 
100 f.), kuris kartkartėmis priartėja prie Lutherio Krikščionio 
laisvės nuotaikos (pvz.: Bunyan. Of the Law and a Christian. — 
In Works of Pur. Div., p. 254). Kodėl fariziejus buvo pasmerk- 
tas? Todėl, kad iš tikrųjų jis nesilaiko Dievo įsakymų, nes jis, 
be abejonės, yra sektantas, kuriam rūpi tik išorinės smulkme- 
nos ir apeigos (p. 107). Bet svarbiausia, kad jis pats sau pri- 
skiria nuopelną ir vis dėlto, piktnaudžiaudamas Dievo vardu, 
dėkoja Dievui („kaip tai daro kvakeriai“) už savo dorybę. Jis 


* Stulbinantis skirtumas tarp dievobaimingųjų ir bedievių (angl.). 
** Atsinaujinęs žmogus (angl.). 

visas savo viltis nuodėmingai sieja su šia dorybe ir kartu 
implicitiškai neigia dieviškąją predestinaciją. Tad jo malda yra 
stabmeldiška ir nuodėminga. O muitininkas, kaip rodo jo nuo- 
širdi išpažintis, vidujai atgimė, nes „to a right and sincere 
conviction of sin there must be a conviction of the probability 
of mercy“* (p. 209), - tai grynai puritoniškas liuteroniško 
nuodėmingumo jausmo sušvelninimas. 


61. Ji paskelbta, pvz., Gardinerio darbe Constitutional Do- 
cuments. Šią kovą prieš (nepripažįstančią autoritetų) askezę 
galima lyginti su Port Rojalio ir jansenistų persekiojimais Liud- 
viko XIV iniciatyva. 


62. Calvino pažiūros šiuo klausimu dar buvo nuosaikios, 
bent jau dėl subtilesnių aristokratiškų gyvenimo džiaugsmų. 
Riba yra tik Biblija: kas ja vadovaujasi ir turi ramią sąžinę, 
tam nėra reikalo būti baimingai įtariam dėl savo kiekvieno 
impulso džiaugtis gyvenimu. Calvino samprotavimai, išdės- 
tyti jo Inst. Christ. Rel. X skyriuje (pvz.: „nec fugere ea guo- 
gue possumus guae videntur oblectationi magis guam neces- 
sitati inservire““**), patys savaime galėjo atverti duris ir labai 
liberaliai praktikai. To nebuvo ne vien dėl stiprėjančios epi- 
gonų baimės prarasti certitudo salutis, bet ir dėl tos aplinky- 
bės (ją aptarsime kitoje vietoje), kad „ecclesia militans“ srityje 
pagrindiniai kalvinistinės etikos atstovai buvo smulkieji bur- 
Žua. 


63. Pvz., Th. Adamsas (Works of the Puritan Divines, p. 3) 
pradeda pamokslą apie „three divine sisters“*** (meilė - pati 


* Teisingam ir nuoširdžiam nuodėmės išpažinimui yra būtinas 
įsitikinimas, kad malonė yra tikėtina (angl.). 

** Negalime visiškai išvengti to, kas daugiau tarnauja pramogai, 
negu būtinybei (Iot.). 

*+* Trys dieviškosios seserys (angl.). 

svarbiausia iš jų) nuoroda, kad ir Paris atidavęs obuolį Afro- 
ditei! 


64. Romanus ir panašias knygas skaityti draudžiama, nes 
tai esąs „wastetimes“* (žr.: Baxter. Christ. Dir., I, p. 51, 2-as 
stulpelis). 

Gerai Žinoma, kad Anglijoje po Elžbietos I laikų smuko 
ne tik drama, bet ir lyrika bei liaudies daina. Be abejo, vaiz- 
duojamojo meno srityje puritonizmas nedaug ką rado, ką jis 
būtų galėjęs slopinti. Tačiau krinta į akis tas ryškus muzikos 
nuosmukis nuo gana aukšto lygio (Anglijos vaidmuo muzi- 
kos istorijoje nebuvo nereikšmingas) prie to absoliutaus nu- 
lio, kurį tarp anglosaksų tautų matome vėliau, o dar ir šian- 
dien. Išskyrus negrų bažnyčias ir tuos profesionalius giedo- 
rius, kuriuos dabar kaip „attractions“** samdo bažnyčios (Tri- 
nity Church Bostone 1904 m. išmokėjo jiems 8000 $ per me- 
tus), šiandien Amerikoje galima išgirsti tik vokiečių ausiai 
nepakeliamą klyksmą, kuris vadinamas „bendruomenės gies- 
me“ (iš dalies panašūs procesai vyko ir Olandijoje). 


65. Kaip rodo sinodų sprendimai, tas pat vyko ir Olandi- 
joje (Žr. sprendimus dėl Gegužės medžio šventės kn.: Reit- 
sima'schen Saminlungę, VI, 78, 139, ir kt.). 


66. Peršasi mintis, jog „Senojo Testamento renesansas“ ir 
pietistų orientacija į tam tikrus priešiškus meno grožiui krikš- 
čioniškus jausmus, kurių -šaltinis galų gale yra Izaijo prana- 
šystė ir 22 Psalmė, suvaidino tam tikrą vaidmenį, kad būtų 
leista mene vaizduoti bjaurius dalykus. Tam tikrą įtaką darė 
ir puritonų priešiškumas stabmeldystei. Bet visos smulkme- 
nos dar nėra pakankamai ištirtos. Išoriškai panašius reiški- 


* Laiko gaišimas (angl.). 
** Jaukas (angl). 

nius Romos katalikų bažnyčioje sąlygojo visai kitokie (dema- 
gogiški) motyvai. Tiesa, jie lėmė visiškai kitokius meno rezul- 
tatus. Kiekvienas, stovėdamas prieš Rembrandto Saulių ir Do- 
vydą, tarsi tiesiogiai jaučia stiprų puritoniškos pasaulėjautos 
poveikį. Nuodugni įtakų, kurias patyrė Olandijos kultūra, ana- 
lizė Carlo Neumanno knygoje Rembrandtas tikriausiai pateikia 
viską, ką mes šiuo metu galime žinoti apie pozityvų, kūrybin- 
gą asketinio protestantizmo poveikį menui. 


67. Pačios įvairiausios priežastys, kurių čia negalime visų 
nurodyti, lėmė tai, kad Olandijoje kalvinistinė etika palyginti 
mažiau paveikė gyvenimo praktiką, o jau XVII a. pradžioje 
čia susilpnėjo asketizmo dvasia (1608 m. į Olandiją pabėgę 
anglų kongregacionistai piktinosi, kad šventadienio ramybės 
ten laikomasi nepakankamai griežtai), ypač štathalterio Fried- 
richo Wilhelmo laikais, ir apskritai olandų puritonizmo eks- 
pansijos jėga buvo silpnesnė. Šitokią raidą iš dalies lėmė po- 
litinė krašto santvarka (Olandija buvo atskirų miestų ir Že- 
mių sąjunga). Be to, karinis šalies pajėgumas buvo kur kas 
mažesnis (Išsivadavimo karas greitai buvo pradėtas kariauti 
už Amsterdamo pinigus samdomos kariuomenės rankomis: an- 
glų pamokslininkai, aiškindami babilonišką kalbų susimaišy- 
mą, kaip pavyzdį nurodydavo Olandijos kariuomenę). Tad 
suvertus kovos už tikėjimą naštą ant svetimų pečių, buvo 
prarasta ir galimybė dalyvauti politinėje valdžioje. Užtat Crom- 
wellio kariuomenė, sudaryta vien iš savanorių, jautėsi esanti 
piliečių kariuomenė, ir būtent šita kariuomenė į savo progra- 
mą įtraukė reikalavimą panaikinti karinę prievolę, nes kariauti 
galima tik Dievo šlovei už gerai įsisąmonintą reikalą, bet ne 
už valdovų įgeidžius. (Anglijos kariuomenės organizacija, var- 
tojant tradicines vokiškas sąvokas, yra „nedorovinga“, bet is- 
toriškai jos pradiniai motyvai buvo labai „dorovingi“. To rei- 

kalavo niekada nenugalėti kareiviai, kurie tik po Restauraci- 
jos stojo tarnauti karūnai.) Praėjus tik pusei kartos po Dor- 
drechto sinodo, olandų schutterijen*, kurie buvo kalvinizmo 
atrama didžiojo karo laikais, Halso paveiksluose tikrai neat- 
rodo „asketiškai“. Visą laiką sinodai protestavo dėl jų gyve-. 
nimo būdo. Olandiška sąvoka „smarkumas“ (Deftigkeit) — 
biurgeriškai racionalaus „padorumo“ ir luominės patricijų sa- 
vimonės mišinys. Dar ir šiandien Olandijos bažnyčiose vietos 
suskirstytos pagal klases, o tai liudija bažnyčių aristokratišką 
pobūdį. Miesto ūkio išlikimas trukdė plėtoti pramonę. Ji pa- 
kilo beveik vien pabėgėlių dėka, ir tik laikinai. Tačiau Olan- 
dijoje, kaip ir kitur, pasaulietinė kalvinizmo ir pietizmo aske- 
zė veikė ta pačia linkme. Kaip aiškina Groenas van Prinste- 
reris ištraukoje, kurią cituosime šio sk. 86 pastaboje, ji veikė 
ir kaip „asketinė prievarta taupyti“ ta prasme, kurią tuoj ap- 
tarsime. Žinoma, visai neatsitiktinai kalvinistinėje Olandijoje 
beveik visiškai nėra grožinės literatūros. Apie Olandiją Žr.: 
Busken-Huėčt Het land van Rembrandt; vertimas į vokiečių kal- 
bą: Rembrandts Heimat, Leipzig, 1886-1887. Olandų religingu- 
mo, kaip „asketinės prievartos taupyti“, reikšmė dar XVIII a. 
aiškiai parodyta, pvz., Albertuso Hallerio memuaruose. Apie 
olandų estetinių pažiūrų ir jų motyvų savitumą žr., pvz., au- 
tobiografinius Constantine'o Huyghenso užrašus (parašytus 
1629-1631 m.), kurie paskelbti kn.: Oud Holland, 1891 (jau 
minėtame Grocno van Prinstererio darbe La Hollande et Vinflu- 
ence de Calvin, 1864, nėra nieko esmingo mūsų problemos 
požiūriu). Nieuw-Nederlande** - kolonija Amerikoje — socia- 
liniu požiūriu buvo pusiau feodalinė „patronų“ - pirklių, sko- 
linusių kapitalą, viešpatija. Buvo sunku įkalbėti „mažuosius 
žmones“ ten persikelti, jie rinkosi Naująją Angliją. 


* Šauliai (0l..). 
*+ Naujieji Nyderlandai (0l.). 

68. Priminsime, kad puritoniškas municipalitetas uždarė 
teatrą Stratforde prie Eivono dar tebegyvenant ten Shakespe- 
are'ui. Jis ten praleido paskutiniuosius savo gyvenimo metus. 
(Shakespeare'as kiekviena proga reikšdavo savo neapykantą 
ir panieką puritonams.) Dar 1777 m. Birmingemo valdžia ne- 
leido mieste įsteigti teatro, motyvuodama tuo, kad jis skatina 
„tingumą“ ir trukdo prekybai (žr.: Ashley. Birmingham In- 
dustry and Commerce, 1913, p. 7, 8). 


69. Svarbiausia čia yra tai, kad puritonai pripažino tik 
alternatyvą: arba Dievo valia, arba žemiška tuštybė, todėl jiems 
negalėjo būti jokių „indiferentiškų“ dalykų. Kitokių pažiūrų 
šiuo klausimu buvo Calvinas: ką valgome, kaip rengiamės ir 
pan. - visa tai indiferentiški dalykai, jeigu tik siela nepatenka 
į geismų vergiją. Tiek jėzuitų, tiek Calvino požiūriu, laisvė 
nuo „pasaulio“ turi reikštis abejingu, beaistriu naudojimusi 
žemiškomis gėrybėmis (žr.: Calvin. Institutio Christianae Relig. 
I. Aufl., p. 409 f.). Akivaizdu, kad ši nuostata buvo artimesnė 


Lutheriui negu epigonų precisizmui. 


70. Kvakerių pažiūros šiuo klausimu yra žinomos. Tačiau 
jau XVII a. pradžioje imigrantų bendruomenėje Amsterdame 
visą dešimtmetį griaudėjo didžiausios audros dėl pastoriaus 
žmonos madingų skrybėlių ir apdarų (apie tai labai linksmai 
pasakojama kn.: Dexter. Congregationalism of the last 300 Years). 

Jau Sanfordas (op. cit.) nurodė, kad šių dienų vyrų „šu- 
kuosena“ yra paveldėta iš „Roundheads““, iš kurių tiek šai- 
pytasi. Jis aiškina, kad ir tiek pat išjuoktas puritonų vyriškas 


kostiumas iš principo taip pat nesiskiria nuo šiandieninio. 


* Apskritagalviai (angl.). 

71. Žr. apie tai jau cituotą Vebleno knygą The Theory of 
Business Enterprise. 


72. Mes nuolat sugrįžtame prie šios idėjos. Ja galima pa- 
aiškinti šį ir panašius posakius: „Every penny, which is paid 
upon yourselves and children and friends must be done as 
by God's own appointment and to serve and please Him. 
Watch narrowly, or else that thievish, carnal self will leave 
God nothing“* (Baxter, op. cit., I, p. 108). Tai ir yra svarbiau- 
sia: kas panaudojama asmeniniams tikslams, tas prarandama tar- 


naujant Dievo šlovei. 


73. Pvz., teisingai prisimenama (Dowden, op. cit.), kad 
Cromwellis išgelbėjo nuo sunaikinimo Rafaelio piešinius ir 
Mantegnos Cezario triumfą, o Karolis II norėjo juos parduoti. 
Kaip žinoma, Restauracijos laikų visuomenė Anglijos nacio- 
nalinę literatūrą taip pat vertino santūriai arba tiesiog neigia- 
mai. Iš tikrųjų Versalio įtaka rūmuose buvo visagalė. 

Šioje apybraižoje negalėtume išspręsti uždavinio detaliai 
išanalizuoti, kaip nereflektuotų kasdienio gyvenimo malonu- 
mų išsižadėjimas paveikė geriausių puritonizmo atstovų dva- 
sią ir jo mokslą išėjusius žmones. Washingtonas Irvingas įpras- 
tine anglų terminija šį poveikį nusako šitaip: „It (jis turi ome- 
nyje politinę laisvę, o mes pasakytume: puritonizmas) evin- 
ces less play of the fancy, but more power of the imagina- 
tion“** (Bracebridge Hall). Tereikia tik prisiminti škotų reikšmę 
Anglijos mokslui, literatūrai, technikos išradimams, ūkiniam 


* Kiekvienas pensas, kurį mokate už save, vaikus ir draugus, turi 
būti išleistas taip, lyg tai būtų padaryta tiesioginiu Dievo nurodymu, 
turi tarnauti jam ir patikti jam. Būk budrus, nes kitaip plėšrus kūniš- 
kasis aš nieko nepaliks Dievui (angl.). 

** Jai mažiau būdingas fantazijos žaismas, bet stipresnė jos vaiz- 


duotės jėga (angl.). 

gyvenimui ir pajusime, kad ši kiek per siaurai suformuluota 
pastaba yra teisinga. 

Mes čia nekalbėsime apie puritonų vaidmenį technikos ir 
empirinių mokslų raidoje. Šitas ryšys akivaizdus ir kasdie- 
niame gyvenime. Pvz., kvakeriams, pasak Barclay, yra lei- 
džiamos šios „recreations“: lankyti draugus, skaityti istori- 
nius veikalus, daryti matematikos ir fizikos eksperimentus, vers- 
tis sodininkyste, aptarinėti visuomeninius ir kitokius pasaulio 


įvykius ir pan. Mes jau aptarėme, kuo pagrįsta ši atranka. 


74. Tai labai puikiai išanalizuota Carlo Neumanno knygo- 
je Rembrandtas. Šis kūrinys apskritai yra svarbus dėl anksčiau 


pateiktų pastabų. 


75. Taip aiškina Baxteris anksčiau cituotoje ištraukoje (Bax- 


ter, op. cit., p. 108). 


76. Žr. žinomą pulkininko Hutchinsono charakteristiką 
biografijoje, kurią parašė jo našlė (ją dažnai cituoja, pvz., San- 
ford, op. cit., p. 57). Papasakojusi apie visas jo riteriškas do- 
rybes ir polinkį džiaugtis gyvenimu, ji rašo: „He was won- 
derfully neat, cleanly and genteel in his habit, and had a 
very good fancy in it; but he left of very early the wearing 
of anything that was costly...“*. 

Labai panašiai Baxteris savo kalboje, pasakytoje per Mary 
Hammer laidotuves (Works of the Pur. Div., p. 533), piešia 
nuo pasaulio neatsiskyrusios ir gerai išauklėtos puritonės ide- 
alą. Ji buvo šykšti dviem dalykams: (1) laikui ir (2) išlaidoms 


„pompai“ bei malonumams. 


* Jis buvo nepaprastai tvarkingas, švarus ir elegantiškas visais 
savo įpročiais ir turėjo labai gerą skonį; bet jis nuo pat jaunystės 
nedėvėjo jokių brangių rūbų... (angl.). 

77. Kartu su daugeliu kitų pavyzdžių aš itin prisimenu 
vieną fabrikantą. Jam nepaprastai gerai sekėsi verslas, ir se- 
natvėje jis buvo labai turtingas. Kai jam dėl sunkių virškini- 
mo sutrikimų gydytojai rekomendavo kasdien suvalgyti ke- 
lias austres, buvo labai sunku įtikinti jį paklausyti šio pata- 
rimo, nors visą gyvenimą jis skyrė dideles lėšas labdarai ir 
apskritai buvo dosnus. Tad čia susiduriame tik su liekana tos 
„asketiškos“ pasaulėjautos, kuri turto panaudojimą savo ma- 
lonumui laiko doroviškai abejotinu dalyku, o ne su kuo nors 
panašaus į „šykštumą“. 


78. Su tuo susijęs dirbtuvės, kontoros ir „verslo“ apskritai 
atskyrimas nuo šeimos buto; firmos ir vardo, komercinio ka- 
pitalo ir privataus turto atskyrimas bei tendencija paversti 
verslą (bent jau firmos turtą) „corpus mysticum““. 


79. Jau Sombartas savo knygoje Modernusis kapitalizmas (Der 
moderne Kapitalismus) teisingai nurodė šį būdingą reiškinį. Rei- 
kia tik atkreipti dėmesį, kad kaupti turtą gali skatinti du 
labai skirtingi psichologiniai akstinai. Vienas jų veikia nuo 
pat seniausių laikų. Jis dar stipriau ir tikriau reiškiasi fondų, 
šeimyninių dvarų, majoratų ir t.t. steigimu, negu siekimu ka- 
da nors mirti dideliame turte ir pirmiausia užtikrinti „verslo“ 
egzistavimą, net jeigu būtų pažeisti daugumos vaikų, turto 
paveldėtojų, interesai. Šiais atvejais susiduriame su noru ide- 
aliai pratęsti savo gyvenimą įr išsaugoti „splendor familiae“* 
po mirties. Tai yra tuštybė, kurios objektas yra, taip sakant, 
platesnioji įkūrėjo asmenybė. Kiekvienu atveju tai iš esmės 
egocentriški tikslai. Kitoks yra tas „buržuazinis“ motyvas, apie 
kuį /mes čia kalbame. Tai yra askezės principas „Išsižadėti 
privalai tu, privalai išsižadėti“, performuotas į pozityvią ka- 


* Šeimos didybė (Iot.). 

pitalistinę pasaulėžiūrą: „Pelnytis privalai tu, privalai pelny- 
tis“. Jis paprastas ir grynas savo iracionalumu, lyg koks ka- 
tegorinis imperatyvas. Puritonų motyvas čia yra tik Dievo 
šlovė ir sava pareiga, o ne žmogaus tuštybė. Šiandien toks 
motyvas yra tik pareiga savo „profesiniam pašaukimui“. Kam 
patinka iliustruoti idėjas jų griežčiausiomis išvadomis, tas ga- 
li prisiminti kai kurių Amerikos milijardierių teoriją, kad pel- 
nytų milijardų negalima palikti vaikams, antraip jie prarastų 
progą reikštis doriškai patys dirbdami ir užsidirbdami. Šian- 
dien, žinoma, tai tėra tik „teorinis“ muilo burbulas. 


80. Kaip mes nuolat pabrėžiame, tai yra galutinis, lemia- 
mas religinis motyvas (egzistuojantis kartu su grynai asketi- 
niu tikslu marinti kūną). Tai ypač aiškiai matyti pas kvakerius. 


81. Baxteris tai atmeta (Saints Everl. Rest., p. 12) remda- 
masis įprastu jėzuitų argumentu: kūnui reikia duoti, ko jam 
reikia, nes antraip tapsi jo vergu. 


82. Kaip keliais svarbiais aspektais parodė jau Weingarte- 
nas (žr. Enęlische Revolutionskirchen, 1868), tai buvo kvakerių 
sąjūdžio idealas jau iš pat pradžių. Tai labai aiškiai parodo 
ir detalūs Barclay'aus (op. cit., p. 519 ff., 533) aiškinimai. Rei- 
kia vengti: (I) kūriniškos tuštybės, t. y. pagyrūniškumo, bliz- 
gesio, taip pat daiktų, kurie neturi jokios praktinės paskirties 
arba yra vertinami tik dėl jų retumo (taigi, iš tuštybės); (2) 
nesąžiningo turto panaudojimo, t. y. pernelyg didelių išlaidų 
nesvarbiems poreikiams tenkinti, palyginti su būtinais gyve- 
nimo poreikiais ir su tuo, kas būtina ateičiai. Kvakeris buvo 
lyg vaikščiojantis „ribinio naudingumo dėsnis“. „Moderate use 
of the creature“* yra visiškai leistinas su sąlyga, kad tai ne- 


* Saikingas naudojimasis (angl.). 

ves į vanity*, tačiau reikia itin vertinti medžiagų kokybę ir 
patvarumą. Apie visa tai žr.: Morgenblatt fiūr gebildete Leser, 
1846, p. 216 ff. (apie kvakerių komfortą ir jų naudojamų me- 
džiagų patvarumą žr.: Schneckenburger. Vorlesungen, S. 96 f.). 


83. Jau anksčiau buvo sakyta, kad mes čia nesigiliname į 
religinių sąjūdžių klasinio sąlygotumo klausimą (apie tai žr. 
straipsnius Pasaulinių religijų ūkinė etika). Pvz., Baxteris visai 
nežiūrėjo į pasaulį per anų laikų buržuazijos akinius. Kad 
tuo įsitikintume, pakanka tik prisiminti, kaip jis surikiavo Die- 
vui patinkančias profesijas. Pirmiausia jis nurodo husband- 
man**, o toliau margai išrikiuojami mariners, clothiers, book- 
sellers, tailors*** ir t. t. Taip pat ir „mariners“ (tai itin būdin- 
ga) čia tikriausiai vadinami ne tik Žvejai, bet ir prekybos 
laivyno jūreiviai. 

Kitaip šiuo klausimu sakoma Talmude. Žr., pvz., Wiinsche. 
Babyl. Talmud, II, S. 20, 21, pateiktus Rabbi Eleasaro pasisaky- 
mus, kuriems, tiesa, buvo prieštaraujama. Visų jų prasmė to- 
kia: komercija yra geriau už žemdirbystę. Taip pat žr. (op. 
cit., II, 2, S. 68) patarimą, kaip investuoti kapitalą: 1/3 - į 
žemės nuosavybę, 1/3 - į prekes, 1/3 laikyti grynais. 

Tiems, kurių kauzalinę sąžinę gali nuraminti tik ekonomi- 
nė interpretacija (ji, deja, vis dar tebevadinama „materialisti- 
ne“), pažymėsiu: aš manau, kad ekonomikos plėtros įtaka 
religinių idėjų likimui buvo labai reikšminga. Vėliau aš mė- 
ginsiu parodyti, kokie mūsų nagrinėjamu atveju buvo tarpu- 
savio ryšiai bei prisitaikymo procesai. Tačiau tų religinių idė- 
jų neįmanoma dedukuoti iš ekonomikos. Nekelia jokių abejonių, 
kad jos pačios yra labai svarbūs „nacionalinio charakterio“ plas- 


* Tuštybė (anęl.). 
“+ Žemdirbys (angl.). 
*++* Jūrininkai, audėjai, knygų prekeiviai, siuvėjai (angl.). 

tiniai elementai ir kad joms pačioms savaime būdinga nomo- 
loginė autonomija ir determinuojanti galia. O svarbiausius liu- 
teronybės ir kalvinizmo skirtumus, kiek jie priklausė nuo ne- 
religinių motyvų, visų pirma sąlygojo dar ir politinės priežastys. 


84. Tai turi omenyje Bernsteinas savo jau aukščiau cituo- 
tame darbe rašydamas (S. 681 ir S. 625): „Askezė yra buržu- 
azinė dorybė“. Jo samprotavimai (op. cit.) yra pirmieji, ku- 
riuose šie svarbūs ryšiai buvo pirmą kartą nurodyti. Tik tie 
ryšiai buvo daug platesni, negu jis mano. Juk lemiamas da- 
lykas buvo ne vien kapitalo kaupimas, bet viso profesinio 
gyvenimo racionalizavimas. 

Kalbant apie Amerikos kolonijas, jau Doyle'as aiškiai pa- 
brėžė priešingybę tarp puritoniškos Šiaurės, kur dėl „asketi- 
nės prievartos taupyti“ visada buvo kapitalo investicijoms, ir 
padėties Pietuose. 


85. Doyle. The English in America, vol. II, chap. 1. Naujo- 
joje Anglijoje jau pirmoje kartoje po kolonijos įkūrimo egzis- 
tavo geležies bendrovės (1641), gelumbės rinka (1659) ir ap- 
skritai klestėjo amatai. Grynai ekonominiu požiūriu tai buvo 
anachronizmas. Situacija Naujojoje Anglijoje labai ryškiai sky- 
rėsi nuo padėties ir Pietuose, ir nekalvinistiniame Rod Ailen- 
de, kur egzistavo visiška sąžinės laisvė. Nors Rod Ailende 
buvo puikus uostas, dar 1686 m. Governor* ir Council** savo 
pranešime rašė: „The great obstruction concerning trade is 
the want of merchants and men of considerable estates 
amongst us“*** (Arnold. History of the State Rhode Island, 1859, 
p. 490). Vargu ar galima abejoti, kad čia savo vaidmenį su- 


* Gubernatorius (angl.). 


** Taryba (angl.). 
*** Didelė kliūtis prekybai yra tai, kad tarp mūsų nėra pirklių ir 
turtingų Žmonių (angl.). 

vaidino prievarta nuolat investuoti sutaupytą kapitalą ir pu- 
ritoniškas vartojimo ribojimas. Prie to prisidėjo bažnytinė 


drausmė, kurios vaidmens mes čia detaliau neaiškinsime. 


86. Apie labai greitą šių sluoksnių nykimą Nyderlanduose 
žr. Busken-Huėt (op. cit., Bd. II, Kap. III, IV). Vis dėlto Gro- 
enas van Prinstereris dar ir po Vestfalijos taikos sako: „De 
Nederlanders verkoopen veel en verbruiken wenig“* (Hand- 
boek der geschiedenis van het vaderland, $ 303, S. 254). 


87. Ranke (Englische Geschichte, IV, S. 197) cituoja vieno 
rojalisto aristokrato perduotą raštą Karoliui II, šiam įžengus į 
Londoną. Jame siūloma įstatymu uždrausti buržuaziniam ka- 
pitalui pirkti dvarus kaime. Tad tas kapitalas turėjo būti in- 
vestuotas tik į prekybą. 

Olandijos „regentai“, kaip „luomas“, išsiskyrė iš buržua- 
zinio miestų patriciato supirkinėdami senus riterių dvarus 
(apie tai Žr.: Fruin. Tien jaren uit tachtigjarigen oorlog, kur ci- 
tuojamas 1652 m. nusiskundimas, kad regentai nebe pirkliai, 
bet vien rentininkai). Žinoma, šie sluoksniai niekada nebuvo 
rimtai kalvinistiškai nusiteikę. Jau vien garsioji bajorystės ir 
titulų manija plačiuose Olandijos buržuazijos sluoksniuose ant- 
roje XVII a. pusėje rodo, kad bent šiuo laikotarpiu galima tik 
labai atsargiai kalbėti apie tai, jog padėtis Anglijoje ir Olan- 
dijoje visiškai skyrėsi. Paveldėtų pinigų jėga čia palaužė as- 


ketinę dvasią. 


88. Po to, kai buržua supirko daug dvarų, Anglijoje pra- 
sidėjo didžioji žemės ūkio epocha. 


89. Lendlordai anglikonai net ligi šio šimtmečio neretai 


vengdavo priimti nuomininkus nonkonformistus (šiuo metu 


* Nyderlandų gyventojai daug sutaupo ir mažai suvartoja (0l.). 

abi šios bažnytinės partijos yra maždaug vienodo dydžio, o 
anksčiau nonkonformistai nuolat būdavo mažuma). 


90. H. Levy taikliai nurodo (žr. jo straipsnį Archiv fir 
Sozialwissenschaft und Sozialpolitik, 1918-1919, Bd. 46, S. 605 f.), 
kad savo „charakteriu“, kiek apie jį galima spręsti iš daugy- 
bės bruožų, anglų tauta yra mažiau, negu kitos tautos, linkusi 
perimti asketinį etosą ir buržuazinės dorybes. Pagrindinis jos 
bruožas buvo (ir yra) tiesmukiškas ir paprastas gyvenimo 
džiaugsmas. Puritoniškos askezės galią jos viešpatavimo lai- 
kais parodo tai, kaip stulbinamai ji sutramdė šį savo šalininkų 


charakterio bruožą. 


91. Tai nuolat kartoja Doyle'as. Puritonų pozicijai lemia- 
mą įtaką darydavo religinis motyvas (nors, žinoma, ne vien 
tik jis). Masačusetso kolonija (vadovaujama Winthropo) suti- 
ko įsileisti džentelmenus ir netgi įsteigti aukštuosius atstovų 
rūmus su paveldima bajoryste tik su ta sąlyga, kad džentel- 
menai taps bažnyčios nariais. Kad būtų išlaikta bažnytinė draus- 
mė, kolonija buvo uždara. (Niu Hemšyrą ir Mainą koloniza- 
vo stambūs pirkliai anglikonai, kurie įkūrė didelius gyvuli- 
ninkystės ūkius. Socialiniai ryšiai čia buvo labai silpni.) Jau 
1632 m. buvo skundžiamasi Naujosios Anglijos gyventojų di- 
deliu „pelno troškimu“ (žr., pvz.: Weeden. Ekonomic and So- 
cial History of New England, I, p. 125). 


92. Tai pabrėžia jau Petty, op. cit. Visi tų laikų šaltiniai 
be išimties praneša, kad puritonų sektantai: baptistai, kvake- 
riai, menonitai buvo beturčiai arba smulkieji kapitalistai, ir 
priešina juos tiek stambiųjų pirklių aristokratijai, tiek ir fi- 
nansininkams avantiūristams. Bet būtent šis smulkiųjų kapita- 
listų sluoksnis, 0 ne monopolistai, valstybės tiekėjai, valstybės 


kreditoriai, kolonijinių ekspedicijų organizatoriai, promoters 

ir t. t. sukūrė tai, kas būdiuga Vakarų kapitalizmui, - buržu- 
azinę privačią pramoninio darbo organizaciją (žr., pvz.: Un- 
win. Industrial Organization in the 16th and 17th Centuries, Lon- 
don, 1914, p. 196). Parkerio veikalas Discourse Concerning Puritans 
(1641) liudija, kad ši priešingybė buvo jau Žinoma ir patiems 
amžininkams. Ten pat pabrėžiama ir tai, kad puritonai buvo 
projektų kūrėjų bei rūmininkų priešybė. 


93. Kaip tai atsispindėjo Pensilvanijos politikoje XVIII a., 
ypač Nepriklausomybės karo laikais, žr.: Sharpless. A (Ouaker 
Experiment in Government, Philadelphia, 1902. 


94. Žr.: Southey. Leben Wesleys, Kap. 29. Ištrauką man nu- 
rodė (aš apie ją nežinojau) prof. Ashley viename laiške 1913 m. 
Kartą ją jau citavo E. Trėoltschas (jam pasakiau apie šią iš- 
trauką). 


95. Šią ištrauką patariu perskaityti visiems tiems, kurie 
šiandien nori būti labiau informuoti ir protingesni už pačius 
šių sąjūdžių vadus ir amžininkus. Kaip matome, jie labai tiks- 
liai žinojo, ką darė ir kam kėlė pavojų. Tikrai neleistina taip 
lengvai neigti tokius visiškai neginčytinus ir ligi šiol niekieno 
neginčytus faktus, kaip tai, deja, darė kai kurie mano kriti- 
kai. Aš tik pabandžiau kiek nuodugniau ištirti vidines varo- 
mąsias tų faktų jėgas. Joks žmogus XVII a. niekada neabejojo 
šių ryšių egzistavimu (taip pat žr.: Manley. Usury of 676 Exa- 
mined, 1669, p. 137). Juos laikė savaime suprantamais ne tik 
jau anksčiau cituoti šių laikų autoriai, bet ir tokie poetai kaip 
H. Heine ir Keatsas, taip pat tokie mokslininkai kaip Macau- 
lay, Cunninghamas, Rogersas arba rašytojai, kaip Mathew Ar- 
noldas. Iš naujausios literatūros žr.: Ashley. Birmingham In- 
dustry and Commerce (1913). Šios knygos autorius laiške man 
visiškai pritarė. Apie visą problemą žr. šio sk. 90 pastaboje 
nurodytą H. Levy straipsnį. 

96. Geriausiu įrodymu, kad jau klasikinių laikų puritonai 
suprato šiuos ryšius, gali būti argumentas, kurį Bunyanas įde- 
da į Mr. Money-Love* lūpas: „Galima tapti religingam tam, 
kad praturtėtum, pvz., norint padidinti klientūrą, ir visai ne- 
svarbu tai, kodėl žmogus tapo religingas“ (Bunyan. Piligrim's 
Progress, ed. Tauschnitz, p. 114). 


97. Defoe buvo aršus nonkonformistas. 


98. Taip pat ir Speneris (Thecol. Bedenken, III, 426 f, 429, 
432 ff.) mano, kad pirklio profesija kupina pagundų ir pavo- 
jų. Bet vis dėlto į klausimą jis atsako taip: „Aš džiaugiuosi, 
kad mielas mano draugas neturi jokių skrupulų dėl pačios 
pirklio profesijos, bet laiko ją gyvenimo rūšimi, kokia ji yra - 
labai naudinga Žmonių giminei ir kartu su mele vykdanti 
Dievo valią“. Įvairiose kitose vietose tai nuodugniau grin- 
džiama merkantilistiniais argumentais. Kartą Speneris visai 
liuteriškai, remdamasis 1 Tim 6, 8 ir 9 bei Siracido knyga (žr. 
aukščiau!), pagrindiniu pavojumi paskelbia troškimą pratur- 
tėti ir reikalauja jo atsikratyti, vadinasi, pripažindamas „pra- 
mitimo“ doktriną (Theo! Bedenken, III, S. 435). Bet jis tuoj su- 
švelnina savo nuostatą nurodydamas sektantus, kurie klesti 
ir gyvena Dievo palaiminti (S. 175, A. 4). Turtas kaip uolaus 
profesinio darbo rezultatas jam irgi nekelia abejonių. Tačiau 
dėl Lutherio įtakos jis yra ne toks nuoseklus kaip Baxteris. 


99. Baxteris įspėja nesamdyti „servants“, „heavy, flegma- 
tic, sluggish, fleshly, slothful persons“** ir pataria pirmenybę 
teikti „godly servants“***. Ne tik todėl, kad „ungodly“ ser- 


* Pinigų mėgėjas (angl.). 
** Nerangūs, flegmatiški, rambūs, juslingi, lėti žmonės (angl.). 
*** Dievobaimingi tarnai (angl.). 

vants* būtų tik „eye-servants“**, bet visų pirma todėl, kad „a 
truly godly servant will do all your service in obedience to 
God, as if God himself had bid him do it“***. O kiti yra linkę „to 
make no great matter of conscience of it“****. Ir atvirkščiai, 
darbininko šventumo požymis yra ne išorinis religingumas, 
bet „conscience to do their duty“*****. Kaip matome, čia Die- 
vo ir darbdavio interesai įtartinai sutampa. Taip pat ir Spe- 
neriui, kuris primygtinai pataria pasilikti laiko apmąstymams 
apie Dievą, yra savaime suprantama (Theol. Bed., III, S. 272), 
kad darbininkai privalo tenkintis nepaprastu laisvo laiko mi- 
nimumu (netgi sekmadieniais). 

Anglų autoriai visiškai pagrįstai vadino imigrantus pro- 
testantus „kvalifikuoto darbo pionieriais“. Žr. taip pat liudi- 
jimus: H. Levy. Die Grundlagen des 6konomischen Liberalismus 
in der Geschichte der englischen Volkswirtschaft, S. 53. 


100. Labai akivaizdi buvo analogija tarp „neteisingos“ (ver- 
tinant žmogišku požiūriu) predestinacijos ir tokio pat netei- 
singo, bet lygiai taip pat Dievo pageidaujamo nelygaus gėry- 
bių paskirstymo. Ją pateikia, pvz., Hoornbeekas, op. cit., vol. 
I, p. 153. Be to, skurdas labai dažnai būna nuodėmingo tin- 
gumo požymis (taip teigia Baxteris, op. cit., I, S. 380). 


101. Th. Adamsas taip pat mano (Works of the Pur. Div., 
p. 158), kad Dievas tikriausiai todėl palieka tiek daug Žžmo- 
nių vargšais, nes Žino, jog jie neatsispirtų turto pagundoms, 


nes turtas pernelyg dažnai atitraukia žmones nuo religijos. 


* Bedieviai tamai (angl.). 

** Tarnai, kurie dirba tik prižiūrimi (angl). 

*** Tikrai dievobaimingas tarnas tarnaus Jums klausydamas Die 
vo, lyg vykdytų Jo paties paliepimą (angl.). 

*** Nepaversti to savo sąžinės reikalu (angl.). 

*4*** Sąžinė atlikti savo pareigą (angl.). 

102. Žr. aukščiau 99 pastabą ir ten pacituotą H. Levy dar- 
bą. Tą patį pabrėžia ir kiti autoriai (pvz., Manley, rašydamas 
apie hugenotus). 


103. To netrūko ir Anglijoje. Pvz., su tuo susijęs ir tas 
pietizmas, kuris, vadovaudamasis Law knygos Rimtas ragini- 
mas (Serious Call, 1728) idėjomis, propagavo skurdą, skaistybę 
ir (pradžioje) atsiskyrimą nuo pasaulio. 


104. Baxterio veiklos sėkmė Kiderminsterio bendruomenė- 
je, kuri iš pradžių buvo absoliučiai degradavusi, beveik netu- 
ri sau lygių sielovados istorijoje. Kartu ji yra tipiškas pavyz- 
dys, kaip askezė pratino žmones dirbti arba, marksizmo ter- 
minais sakant, gaminti „pridėtinę vertę“. Šitaip apskritai pirmą 
kartą buvo sudaryta galimybė kapitalistiškai išnaudoti Žmones 
(namudinėje pramonėje, audinių gamyboje). Toks yra prie- 
žastinis ryšys. Baxterio požiūriu, jo globotiniai, įsitraukdami 
į kapitalistinę organizaciją, padėjo jam įgyvendinti religinius 
ir etinius interesus. Kapitalizmo raidos požiūriu, tie interesai 
prisidėjo prie kapitalistinės „dvasios“ raidos. 


105. Ir dar vienas dalykas. Daug kalbama apie viduram- 
Žžių amatininko „džiaugimąsi“ savo „kūriniais“. Galima abe- 
joti, kiek jis buvo svarbus kaip psichologinis veiksnys. Ir vis 
dėlto šis teiginys nėra visiškai klaidingas. Tačiau, kad ir kaip 
būtų, askezė ntėmė iš darbo šį šiapusį pasaulietišką žavesį 
(šiandien kapitalizmas sunaikino jį visiems laikams) ir nu- 
kreipė jį anapus. Dievas pageidauja profesinės veiklos pačios 
savaime. Čia vis dar religiškai idealizuojamas šiandieninio dar- 
bo neasmeniškumas, kuris pavieniam žmogui neteikia jokio 
džiaugsmo. Kapitalizmui jo atsiradimo laikais reikėjo darbi- 
ninkų, kurie manytų, kad jų sąžinės pareiga paklusti ekonomi- 

niam išnaudojimui. Šiandien jis tvirtai sėdi balne ir gali pri- 
versti žmones dirbti be premijų aname pasaulyje. 


106. Apie šiuos prieštaravimus ir procesus žr. H. Levy 
knygą, kurią citavau anksčiau. Anglijoje viešoji nuomonė yra 
labai priešiška monopolijoms. Istoriškai šis priešiškumas atsi- 
rado, kai XVII a. politinė kova dėl valdžios prieš karūną (Il- 
gasis parlamentas pašalino savo narius monopolistus) pasitel- 
kė etinius puritonizmo motyvus ir ekonominius smulkios ir 
vidutinės buržuazijos interesus. 1652 m. rugpjūčio 2 d. Dec- 
laration of the Army“, taip pat 1653 m. sausio 28 d. levelerių 
peticija reikalauja panaikinti akcizus, muitus, netiesioginius 
mokesčius ir įvesti single tax estates*", bet pirmiausia jis rei- 
kalauja „free trade““**, t. y. pašalinti visus monopolistinius 
apribojimus tiek vidaus, tiek ir užsienio prekyboje. Jie skel- 
biami Žmogaus teisių pažeidimais. Panašių reikalavimų buvo 
jau „Didžiojoje remonstracijoje“. 


107. Apie tai žr.: H. Levy. Die Grundlagen des okonomischen 
liberalismus in der Geschichte der englischen Volkswirtschaft, 
S.51 ff. 


108. Kiek kitam kontekstui priklauso tai, kad iš puritoniz- 
mo kyla ir tie šio mentaliteto elementai, kurių religinės kil- 
mės čia netyrėme, o būtent teiginys „honesty is the best po- 
licy“ (Franklino samprotavimuose apie kreditą) - apie tai žr. 
mano straipsnį Protestantiškos sektos ir kapitalizmo dvasia. Čia 
aš tik pacituosiu E. Bernsteino nurodytą J. A. Rowntree pasta- 
bą: „Is it merely a coincidence, or is it a conseguence, that the 


* Armijos deklaracija (angl.). 
** Vieningas turto mokestis (angl.). 
*+** Laisvoji prekyba (angl.). 

lofty profession of spirituality made by the Friends has gone 
hand in hand with shrewdness and tact in the transaction of 
mundane affairs? Real piety favours the success of a trader 
by insuring his integrity, and fostering habits of prudence 
and forethought: - important items in obtaining that stan- 
ding and credit in the commercial world, which are reguisite 
for the steady accumulation of wealth“* (žr. mano straipsnį 
Protestantiškos sektos ir kapitalizmo dvasia). XVII a. buvo sako- 
ma: „doras kaip hugenotas“. Patarlės tada buvo kuriamos 
apie olandų pagarbą įstatymui (ja taip žavėjosi seras W. Tem- 
ple), o po šimtmečio - apie anglų sąžiningumą, nes konti- 


nentinės Europos tautos nepatyrė tokio etinio auklėjimo. 


109. Gera analizė pateikta kn.: Bielschowsky. Goethe, 1914, 
Bd. II, Kap. 18. Panašią mintį apie mokslinio „kosmoso“ raidą 
išsakė ir, pvz., Windelbandas, užbaigdamas savo veikalą Vo- 
kiečių filosofijos klestėjimo epocha (Bliitezeit der deutschen Philo- 
sophie. - In Geschichte der neueren Philosophie, Bd. 2). 


110. Žr: Saints“ Everlasting Rest, cap. XII. 


111. „Argi senis su savo 75 000 $ per metus negalėtų 
išeiti į poilsį? Ne! Parduotuvės fasadas turi būti praplatintas 
400 pėdų. Kodėl? Jis mano: „that beats everything“**. Vaka- 
rais, kai jo žmona ir duktė skaito, jis nori eiti miegoti. Sek- 
madieniais jis kas 5 minutės žiūri į laikrodį, kada gi pasi- 


* Su dideliu kvakerių dvasingumu koja kojon ėjo nuovoka ir 
taktas tvarkant pasaulietinius reikalus. Ar tai vien atsitiktinumas, ar 
buvo koks priežastinis ryšys? Tikras pamaldumas yra palankus pirklio 
sėkmei, nes garantuoja jo sąžiningumą ir ugdo Žmogaus atsargumą 
bei apdairumą. Tai svarbūs dalykai įgyjant tą padėtį ir kreditą ko- 
merciniame pasaulyje, kurie būtini nuolatiniam turto kaupimui (angl.). 

** Tai viską pranoksta (angl.). 

baigs diena. Štai koks neteisingas gyvenimas!“ Šiaip vieno 
Ohajo valstijos miesto didžiausio dry-good-man* žentas (imig- 
rantas iš Vokietijos) įvertino uošvio gyvenimą. Be jokios abe- 
jonės, senis visiškai nesuprastų šio vertinimo ir laikytų jį vo- 


kiško pasyvumo požymiu. 


112. Jau ši (čia palikta nepakeista) citata būtų galėjusi įti- 
kinti Brentano (op. cit.), kad aš niekada neabejojau, jog hu- 
manistinis racionalizmas turėjo savarankišką reikšmę. Neseniai 
Borinski's vėl primygtinai pabrėžė, kad ir humanizmas nebu- 
vo grynas „racionalizmas“. Žr.: K. Borinski. Die Wiedergeburt- 
sidee in der neueren Zeiten. - In Abhandl. der Mūnchener Akad. 
der Wissenschaften, 1919. 


113. Belowo akademinė kalba skirta ne šiai problemai, bet 
Reformacijai apskritai ir ypač - Lutherio Reformacijai (Below. 
Die Ursachen der Reformation, Freiburg, 1916). Dėl temos, ku- 
rios čia nagrinėjame, o ypač dėl tų diskusijų, kurias sukėlė 
mano darbas, dar nurodysiu Hermelinko darbą (Hermelink. 
Reformation und Gegenreformation, 1911). Tiesa, jis iš esmės skir- 


tas kitoms problemoms. 


114. Pateiktame tyrime sąmoningai domėtasi tik tais san- 
tykiais, kurie neabejojamai liudija religinių idėjų poveikį „ma- 
terialiam“ kultūros gyvenimui. Būtų lengva toliau pereiti prie 
„konstrukcijos“, kuri visus „būdingus“ moderniosios kultūros 
bruožus logiškai kildintų iš protestantiško racionalizmo. Ta- 
čiau šį dalyką geriau palikti tiems diletantams, kurie mano, 
kad „socialinė psichika“ yra „vientisa“ ir kad ją galima iš- 
reikšti viena formule. Dar pažymėsime, kad tą kapitalistinės 


* Prekiautojas galanterijos prekėmis (angl.). 

raidos laikotarpį, kuris buvo ii mūsų nagrinėjamo laikotar- 
pio, visur, žinoma, sąlygojo ir krikščionybės įtaka, kuri vie- 
nais aspektais tai raidai trukdė, o kitais - ją skatino. Ta įtaka 
turi būti išnagrinėta tolesniame skyriuje. Ar aukščiau nuro- 
dytas problemas dar galima nagrinėti šiame žurnale, nėra vi- 
sai aišku dėl šio žurnalo pobūdžio*. Kita vertus, aš neturiu 
didelio polinkio rašyti storas knygas, kurios tiek daug turėtų 
priklausyti nuo svetimų (teologinių ir istorinių) darbų, mat 
tokiu atveju tai būtų neišvengiama (pakartotiniame leidime 
aš palieku šiuos sakinius nepakeistus). 

Apie įtampą tarp gyvenimo idealo ir realybės „ankstyvojo 
kapitalizmo“ laikotarpiu ik Reformacijos žr.: J. Strieder. Stu- 
dien zur Geschichte der kapitalistischen Organisationsformen, 1914, 
Buch II (šis veikalas prieštarauja anksčiau cituotam Kellerio 
darbui, kuriuo rėmėsi Sombartas). 


115. Aš manau, kad šio sakinio bei prieš pat jį pateiktų 
pastabų galėtų pakakti, kad būtų pašalinti visi nesusipratimai 
dėl šio darbo tikslų. Aš nerandu jokios dingsties ką nors papil- 
dyti. Nutariau atsisakyti savo ketinimo tiesioginiame tęsinyje 
įgyvendinti aukščiau išdėstytą programą. Mano sprendimą iš 
dalies lėmė atsitiktinės priežastys, ypač E. Troltscho veikalo 
Krikščioniškų bažnyčių socialinės doktrinos (Soziallehren der -christ- 
lichen Kirchen) pasirodymas (daug ką iš to, ką turėjau pada- 
ryti aš, jis išaiškino geriau už mane, nes aš nesu teologas). 
Kita priežastis buvo ta, kad stengiausi nepalikti šių sampro- 
tavimų padrikų ir norėjau juos įtraukti į visos kultūros rai- 
dos kontekstą. Todėl nusprendžiau iš pradžių išdėstyti religi- 


* Weberis turi omenyje Archiv fiir Sozialwissenschaft und Sozialpo- 
litik, kuriame jo kūrinys Protestantiškoji etika ir kapitalizmo dvasia buvo 
išspausdintas pirmą kartą. 

jos ir visuomenės ryšių visuotinėje istorijoje lyginamųjų tyri- 
mų rezultatus. Jie čia pateikiami*. Prieš juos pateikiamas trum- 
pas proginis rašinys**, kuriame aiškinama anksčiau pavartota 
„Sektos“ sąvoka, o kartu analizuojama puritoniškos bažnyčios 
sampratos reikšmė naujųjų laikų kapitalistinei dvasiai. 


* M. Weberis turi omenyje religijos sociologijos tyrimus, sudaran- 
čius jo ciklą Pasaulinių religijų ūkinė etika ir įėjusius į jo Rinktinių 
religijos sociologijos raštų tritomį. 

“ Protestantiškos sektos ir kapitalizmo dvasia. Nurodytame tritomyje 
jis spausdinamas po Protestantiškoji etika ir kapitalizmo dvasia, prieš 
darbus, sudarančius ciklą Pasaulinių religijų ūkinė etika. 

„WEBERIO TEZĖS“ 
KILMĖ IR RECEPCIJA* 


Robinas Georgas Collingwoodas savo Autobiografijoje pa- 
siūlė istorines koncepcijas vertinti jų produktyvumo požiūriu. 
Istorinė koncepcija yra atsakymas į tam tikrą klausimą. Ne- 
produktyvi koncepcija yra „galutinis“ atsakymas į klausimą - 
toks, po kurio jokių naujų klausimų nebekyla. Tokį mokslinį 
tyrimą įkvepia tarsi savižudiška Tanato dvasia, nes kiekvie- 
nas rimtas tyrinėtojas paslapčia svajoja parašyti kaip tik tokį 
„galutinį“ tekstą, kuris jo temą „užbaigtų“. 

Jeigu tariame, kad produktyvi yra tokia koncepcija, kuri 
sulaukia gausios kritikos, kelia naujų klausimų ir skatina ra- 
šyti tekstus, tai Maxo Weberio kūrinį drąsiai galima būtų 
pavadinti rekordiniu. Protestantiškoji etika ir kapitalizmo dvasia 
paskatino kitus prirašyti tiek tekstų, kad vargu ar jie tilptų į 
solidžią monografiją. Tad visą esamą medžiagą! galima būtų 
surikiuoti remiantis tokiais aspektais: 1. Į kokius klausimus 


* Dėkoju Alexandro von Humboldto fondui už stipendiją, kuri 
leido pasinaudoti Mannheimo universiteto Socialinių mokslų fakulte- 
to prof. dr. Hartmuto Esserio svetingumu rengiant spaudai M. We- 
berio teksto vertimą ir rašant šias pastabas. | 

' Išsamią biografinę ir bibliografinę informaciją apie M. Weberio 
gyvenimą ir kūrybą skaitytojas gali rasti knygoje: Scaff L. A.  Ver- 
žiantis iš geležinio narvo. Max Weber ir moderniosios sociologijos atsi- 
radimas. — Vilnius: Pradai, 1995. 

M. Weberis savo darbe stengiasi atsakyti? 2. Kokios yra iš- 
keltų klausimų istorinės ar loginės prielaidos? 3. Kaip M. We- 
berio išvados vertinamos šiuolaikinėje istoriografijoje ir socio- 
logijoje? 4. Kokius naujus klausimus paskatino kelti M. We- 
berio kūrinys? 

Tai, kad tarp protestantizmo ir kapitalizmo egzistuoja są- 
ryšis, Europos socialinėje ir politinėje literatūroje buvo aiški- 
nama jau XVIII a. Tiesa, iki Wernerio Sombarto veikalo Mo- 
dernusis kapitalizmas pasirodymo 1902 m. apie jų sąryšį buvo 
kalbama nevartojant sąvokos „kapitalizmas“. Tiesiog buvo ži- 
noma, kad protestantiškos Šiaurės Vakarų Europos šalys 
(Olandija, Anglija) bei JAV buvo turtingesnės ir sparčiau plė- 
tojosi ekonomiškai negu katalikiški Pietų ir Rytų Europos kraš- 
tai. Taip pat buvo gerai žinoma, kad konfesiškai mišriuose 
kraštuose protestantai savo ekonominiais laimėjimais pranoksta 
katalikus, o nenusileidžia ir žydams. M. Weberis savo knygo- 
je šiuos faktus tik primena ir nepretenduoja į atradėjo vaid- 
menį. XIX a. paskutiniaisiais dešimtmečiais šie faktai buvo 
plačios ir aršios socialinės-politinės diskusijos objektas. Ši dis- 
kusija tiesiogiai ir paskatino M. Weberį imtis religijos socio- 
loginių tyrinėjimų. Nuo Reformacijos laikų. ka likų ir p 
tantų varžybos buvo Vokietijos politinės 5 jGs'a ašis. XIX a. 
pirmoje pusėje pagrindinis Vokietijos politikos klausimas bu- 
vo šalies suvienijimas. Suvienyti kraštą labiausiai pretendavo 
katalikiška Austrija, valdoma Habsburgų dinastijos, ir liutero- 
niška Prūsija, kurią valdė Hohenzollernų dinastija. Prūsijos 
kancleriui Bismarckui vadovaujant, ši kova baigėsi 1871 m. 
Vokietijos imperijos sukūrimu. Naujoje valstybėje katalikai jau- 
tėsi (o ir iš tiesų taip buvo) engiama mažuma. Nors jie su- 
darė 45 “o šalies gyventojų, tarp valdininkijos, profesūros ir 


2 Žr. Nipperdey T. Max Weber, Protestantism, and the Context of 
the Debate around 1900/Meber's Protestant Ethics. Origins, Evidence, Con- 
texts/Ed. by H. Lehmann, G. Roth. - Cambridge, 1995. - P. 73-81. 

karininkijos katalikų buvo kur kas mažiau?. Katalikų publi- 
cistai teigė, kad katalikai yra diskriminuojami, ir reikalavo 
lengvatų, panašių į tas, kuriomis pastaraisiais dešimtmečiais 
JAV buvo bandoma įveikti juodaodžių diskriminavimą. Kata- 
likai reikalavo, kad būtų nustatytos kvotos, garantuojančios, 
kad kiekvienai religinei bendruomenei būtų proporcingai at- 
stovaujama valdininkijoje, karininkijoje ir profesūroje. Katali- 
kų oponentai šiuos reikalavimus atmetė argumentuodami ly- 
giai taip pat kaip ir šiuolaikiniai JAV neokonservatoriai, 
kritikuojantys kvotų sistemą rasių lygybei įgyvendinti. Neva 
katalikai mažiau darbštūs, iniciatyvūs, kvalifikuoti, todėl kvo- 
tų sistema padarytų žalą „visuomenės interesams“ ir reikštų 
darbštesnių ir nagingesnių protestantų diskriminavimą ram- 
bių katalikų naudai. Protestantų publicistai savo teiginius grin- 
dė socialinės statistikos faktais — juos savo darbo pradžioje 
pateikia ir M. Weberis. Iš jų matyti, kad katalikų mažiau ne 
tik tarp valdininkų, bet ir tarp verslininkų. Galbūt protestan- 
tų dominavimą valdininkijoje galima paaiškinti diskriminaci- 
ja, tačiau toks aiškinimas netinka kalbant apie protestantų 
dominavimą verslininkystėje. Juk žydai, kurie turėjo dar dau- 
giau priežasčių skųstis diskriminacija, įstengė „atsigriebti“ ver- 
sle. Vadinasi, dėl savo menkesnės padėties katalikai yra kalti 
patys, — teigė protestantai. Iškilo klausimas, kokios būtent ka- 
talikų mąstysenos ir gyvensenos ypatybės lemia šį jų „atsili- 
kimą“ ir iš kur jos atsiranda? Savo darbo pradžioje M. We- 
beris dėsto ir kritikuoja daugybę atsakymų į šį klausimą. 
M. Weberis buvo kilęs iš protestantiškos šeimos. Jo sim- 
patijos protestantizmui akivaizdžios. Tačiau nedera Protestan- 
tiškąją etiką ir kapitalizmo dvasią laikyti viso labo senų laikų 
protestantų ir katalikų susirėmimo paminklu. Pirma, jo nuo-- 
stata šių susirėmimų akivaizdoje buvo labai savita. M. Webe- 
ris buvo labai kritiškas „prūsiškai“ Vokietijos imperijos san- 

tvarkai, laikė ją nedemokratiška, ugdančia ne piliečius, bet 
valdinius. Jam buvo priimtinesnė anglosaksiškų kraštų, ypač 
Anglijos, politinė santvarka. Anglosaksų kraštų pilietinės de- 
mokratijos tradicijas jis siejo su kalvinizmo ir protestantiškų 
sektų paveldu, o prūsiškąjį autoritarizmą kildino iš liuterony- 
bės. M. Weberis labai apgailestavo, kad Vokietijoje būtent liu- 
teronybei, o ne kalvinizmui istoriškai buvo lemta tapti veiks- 
niu, formuojančiu nacionalinę kultūrą ir nacionalinį charakte- 
rį. Todėl savo darbe jis labai griežtai skiria liuteroniškąją ir 
kalvinistinę protestantizmo atšakas, o asketinio protestantiz- 
mo ir protestantiškos etikos sąvokas sieja tik su kalvinizmu. 
Tad ano meto katalikų ir protestantų ideologinės kovos kon- 
tekste kūrinys Protestantiškoji etika ir kapitalizmo dvasia buvo 
ne tiek antikatalikiškas, kiek antiliuteroniškas ir antiprūsiškas 
ir gali būti vertinamas kaip Vokietijos protestantiškos kultū- 
ros tradicijos savikritikos liudijimas. 

Antra (ir tai svarbiausia), nors XIX a. antrosios pusės ka- 
talikų ir protestantų ginčų klausimai ir atsakymai yra M. We- 
berio teksto prielaida, tačiau pagrindinė šio teksto problema 
yra. nauja. Ji formuluojama sąvokomis, kurių nei katalikų, nei 
protestantų publicistai nevartojo. M. Weberis nagrinėjo eko- 
nomikos ir kultūros istorijos problemą. Visuomenės socialinės 
stratifikacijos faktus, dėl kurių ginčijosi katalikų ir protestan- 
tų autoriai, jis laiko socialinio-ekonominio lūžio, moksliškai 
vadinamo „kapitalizmo geneze“, paveldu. Faktai, kuriuos jis 
tiesiogiai tyrinėja, - tai ne jo epochos, o XV-XVII a. religijos 
ir ekonomikos istorijos faktai. Mūsų dienų ekonomikos isto- 
rikai sako, kad tai buvo „kapitalizmo genezės“ epocha. Ta- 
čiau tos epochos veikėjai nežinojo, kad jie gyvena „kapitaliz- 
mo genezės“ epochoje. Jie žinojo, kad yra turtingi ar vargšai, 
pirkliai ar amatininkai, bet nežinojo ir negalėjo žinoti, kad 
yra „kapitalistai“. Sąvoka „kapitalizmas“ Protestantiškosios eti- 


342 


„WEBERIO TEZĖS“ KILMĖ IR RECEPCIJA 


kos ir kapitalizmo dvasios pasirodymo laikais buvo tokia pat 
nauja ir madinga, kokia mums yra „postmodernizmo“, „ide- 
okratijos“ ar „intertekstualumo“ sąvokos. Norint tai įsisąmo- 
ninti, reikia tam tikrų pastangų, nes išgyvenome ilgą mark- 
sizmo tiesų absoliutinimo laikotarpį, kai buvome pratinami 
suvokti socialinę tikrovę per „kapitalizmo“ ir „socializmo“ 
antitezės prizmę. Jaučiame natūralų poreikį išsivaduoti nuo 
prievarta pirštų socialinės tikrovės suvokimo stereotipų ir ieš- 
kome naujo, ją suvokti padedančio žodyno. Bet nuo to netu- 
rėtų priklausyti atsakymas į klausimus, Ar kapitalizmo sąvo- 
ka tebėra produktyvi šiuolaikinei istorinei sociologijai. XIX a. 
pabaigoje ji, be abejo, buvo tokia, nes padėjo susisteminti dau- 
gybę ekonomikos istorijos faktų ir pažvelgti į juos kaip į vien- 
tiso socialinio-ekonominio proceso - kapitalizmo genezės - 
aspektus. Verta pažymėti, kad pats Karlas Marxas, būdamas 
kapitalizmo sąvokos kūrėjas, paties žodžio „kapitalizmas“ ne- 
vartojo. Jį populiarų padarė Maxo Weberio kolega Werneris 
Sombartas. Tiesioginis Protestantiškosios etikos ir kapitalizmo dva- 
sios problematikos šaltinis — jau minėta W. Sombarto knyga 
Modernusis kapitalizmas. Iš jos M. Weberis perėmė ir savo var- 
tojamas sąvokas. 

Pirmiausia tai „moderniojo kapitalizmo“ sąvoka. Kitaip ne- 
gu K. Marxas, kapitalizmą M. Weberis suvokė kaip universa- 
lų istorinį reiškinį'. Viename iš savo darbų jis nuodugniai 
aptarė antikinio kapitalizmo ypatumus*. Veikale Protestantiš- 
koji etika ir kapitalizmo dvasia jam rūpi ne kapitalizmo apskri- 
tai, bet ypatingos kapitalizmo formos - modernaus, vakarie- 
tiško, racionalaus kapitalizmo - genezė. Imdamas iš W. Som- 

* M. Weberis ir K. Marxas sąvoką „kapitalizmas“ suprato skirtin- 
gai. Apie tai žr.: Norkus Z. Racionalizmo sociologija: M. Vėberis prieš 
K. Marksą//Problemos. - 1990. — Nr. 43. - P. 3544. 


* Weber M. Agrarverhiiltnisse im Altertum//Gesammelte Autsūtze zur 
Sozial und Wirtschaftsgeschichte/ 2. Aufl. - Tūbingen, 1988. - S. 1-288. 

barto pavyzdį, M. Weberis skiria kapitalizmo ekonominę sis- 
temą ir jo „dvasią“. Modernaus kapitalizmo ekonominė siste- 
ma - tai visų pirma jam būdingos specifinės institucinės for- 
mos. Jas M. Weberis detaliau aptaria kituose veikaluose". Tai 
laisva rinka, įmonė, atskirta nuo namų ūkio, sisteminga bu- 
halterinė kapitalo apskaita, visų gamybos faktorių privati nuo- 
savybė, racionali teisė, laisvai samdoma darbo jėga, vertybi- 
nių popierių leidyba ir prekyba. Savo veikalo Protestantiškoji 
etika ir kapitalizmo dvasia pirmosios dalies antrame skyriuje M. 
Weberis aptaria tik vieną iš modemaus kapitalizmo bruožų - 
jo „dvasią“. Čia jis remiasi ją įkūnijančiu dokumentu - B. 
Franklino pamokymų knyga jaunuomenei. Šiuolaikinį skaity- 
toją Žodis „dvasia“ gali kiek trikdyti, juolab, kad pats M. 
Weberis jį vartoja kabutėse. Jis iš esmės draudžiamas šiuolai- 
kinių socialinių mokslų kalboje. Tačiau šis žodis reiškia maž- 
daug tą patį, ką ir Analų mokyklos istorikų įtvirtintas termi- 
nas „mentalitetas““ ar P. Bourdieu - „habitus““. 

Taigi M. Weberis teigia, kad moderniajam kapitalizmui jo 
raidos pradžioje buvo būdingas savitas mentalitetas, svetimas 
kitonts kapitalizmo formoms. Iš kur šis mentalitetas kilo, ko- 
kios jo atsiradimo priežastys? Tai ir yra pagrindinis M. We- 
berio veikalo klausimas, į kurį jis vienareikšmiai atsako: mo- 
dernusis kapitalistinis mentalitetas kilo iš asketinio protestan- 


* Visapusiškai M. Weberis savo kapitalizmo sampratą išdėstė 
steipsrtyje. Ūkio istorija (Kaunas, 1929). Žr. taip pat: Collins R. We- 
ber's Last Theory of Capitalism: A Systemnatization//American Sociological 
Review. = 1980. — Vol. 45. - No 6. - P. 925-945. | 

* Net grynai kalbiniu požiūriu žodis „mentalitetas“ yra bene ge- 
riausias vokiško žodžio „Gesinnung“, kurį M. Weberis vartoja kaip 
„dvasios“ („Geist“) sinonimą, vertimas. 

7 Vienoje vietoje M. Weberis rašo, kad posakis „kapitalizmo dva- 
sia“ - tai tik „ad hoc ir tik mano tikslams“ vartojamas „habitus“ 
pavadinimas. Žr.: Weber M. Antikritisches zum „Geist“ des Kapitalis- 
mus//kc Die protestantische Ethik II. Kritiken und Antikritiken/Rrsg. J. 
Winckelmann/2. Aufl. - Hamburg, 1972. - S. 157. 

tizmo religinės etikos. Kitaip sakant, modernusis kapitalisti- 
nis mentalitetas — tai supasaulietinta asketinio protestantizmo 
etika. Tai ir yra garsioji „Weberio tezė“. Antras klausimas, į 
kurį nerandame vienareikšmio atsakymo išverstoje knygoje, 
yra toks: kokią reikšmę asketinis protestantizmas turėjo mo- 
derniojo kapitalizmo genezei kaip ją nulėmusi priežastis? Ar 
modernusis kapitalizmas būtų atsiradęs, jeigu Reformacija būtų 
buvusi užgniaužta pačioje jos užuomazgoje? Pirmosios dalies 
trečiame skyriuje ir antroje dalyje Maxas Weberis dėsto savo 
argumentus, pagrindžiančius jo atsakymus į šiuos klausimus. 
Antrosios dalies antrame skyriuje M. Weberis nagrinėja dar 
ir tokį klausimą: kokias dar (ne vien ekonomines) modernio- 
sios Vakarų kultūros ypatybes galima paaiškinti asketinio pro- 
testantizmo įtaka? Šiame paragrafe tarsi numatoma vėlesnių 
M. Weberio religijos sociologijos tyrimų problematika, kur 
svarbiausias tampa jau ne vien „vakarietiško kapitalizmo“, 
bet „vakarietiško racionalizmo“ apskritai kilmės klausimas. 
Loginė knygos šerdis glūdi antrosios dalies pirmame sky- 
riuje, kur M. Weberis aiškina psichologinį asketinio protes- 
tantizmo idėjų poveikio žmogaus elgesiui mechanizmą. 
XVI-XVII a. žmonėms Dievo egzistavimas ir pomirtinis gyve- 
nimas buvo ne daugiau ar mažiau abejotina hipotezė, bet 
aksioma, grindžianti svarbiausius jų gyvenimo lūkesčius. Pa- 
grindinis Žmogaus gyvenimo tikslas buvo užsitikrinti dangiš- 
kąją palaimą. Kiek tai priklauso nuo Dievo malonės, o kiek - 
nuo paties žmogaus pastangų? Šis klausimas išreiškia vieną 
kebliausių monoteizmo teologinių problemų: koks yra Dievo 
visagalybės bei visažinystės ir žmogaus valios laisvės santy- 
kis? J. Calvinas į šį klausimą atsakė predestinacijos dogma: 
vieni žmonės dar negimę yra išrinkti išganymui, o kiti - pa- 
smerkti pragaro kančioms. Išrinktųjų labai maža. Apie tai, 
kiek jų yra, XVII a. spėliojo kai kurie puritonų teologai. Op- 

timistišku Arthuro Dento vertinimu, išganytas bus tik kas šim- 
tasis vyras ir tik kas tūkstantoji moteris. O Maxo Weberio 
cituojamas Bunyanas teigė, kad tik 1 iš 1000 vyrų yra išrink- 
tasis. Dėl moterų jis nebuvo toks tikras ir aiškino, kad gali 
tikėtis būti išganyta daugiausiai viena moteris iš 5000, o ma- 
žiausiai - viena iš 10 000*. Griežčiausiai šiuo klausimu pasi- 
sako Jehovos liudytojai, nurodydami tikslią išrinktųjų amži- 
najam gyvenimui danguje kvotą - 144 000. 

Predestinacijos dogma sukėlė tarp tikinčiųjų tikrumo kri- 
zę, nes protestantizmas paneigė tuos pomirtinę palaimą ga- 
rantuojančius būdus, kuriuos savo pomirtiniu likimu susirū- 
pinusiam „religiniam virtuozui“ (M. Weberio terminas) siūlė 
katalikybė: pasitraukimą iš pasaulietinio gyvenimo (vienuo- 
lystę) ir sakramentus. Pats Calvinas teigė, kad nėra jokių tik- 
rų požymių, iš kurių tikintysis galėtų atpažinti, jog priklauso 
išrinktiesiems. Tačiau jau XVII a. praktinei sielovadai skirtoje 
literatūroje (jos pavyzdys yra M. Weberio analizuojami R. Bax- 
terio raštai) kalvinistų teologai nurodo tokius požymius: ti- 
kintysis gali tikėtis priklausąs išrinktiesiems, jeigu jis sugeba 
sėkmingai dirbti savo pasaulietinį profesinį darbą. Sėkmingas 
profesinis darbas laikomas Dievo pašaukimu ir pagrindine 
priemone tikinčiajam pasitikrinti, ar jis yra tarp išganomųjų. 
Natūralus tokio darbo padarinys buvo turto ir kapitalo. kau- 
pimas bei socialinis mobilumas, kuris ir nulėmė tai, kad ir 
vėlesnėse kapitalistų kartose kiekybiškai dominavo kalvinis- 
tai ir kitų asketinio protestantizmo atšakų atstovai. Žinoma, 
turtingose šeimose užaugusių protestantiškų „tikėjimo riterių“ 
anūkų ir proanūkių pasaulietinis asketizmas dažniausiai pra- 


* Šiuos duomenis pateikia Hill Ch. A Tinker and a Poor Man: John 
Bunyan and His Church, 1628-1688. - New York, 1989. - P. 171. 
Nurodyta pagal: Zaret D. The Use and Abuse of Textual Data// Weber's 
Protestant Etluc. Origius, Evidence, Contexts. — P. 264. 

rasdavo savo pirmykštį nuoseklumą ir griežtumą. XVIII-XIX a. 
ėmė slūgti ir rūpinimasis pomirtinio gyvenimo reikalais. Ta- 
čiau profesionalumo ir gero darbo kultas išliko ir buvo veiks- 
mingas kaip pagrindinis sekuliariosios „kapitalizmo dvasios“ 
elementas. Ten, kur ta „dvasia“ tebėra gyva, profesinis dar- 
bas (taip pat ir verslas) nėra vien tik tikslinga ir racionali 
instrumentinė veikla, pateisinama išoriniais tikslais (ji nėra 
pateisinama vien kaip priemonė užsidirbti pragyvenimui ir 
maksimaliai vartoti). Toks darbas yra materialiai racionali, t.y. 
savikritiška, pati savaime vertinga veikla. 

Diskusijoje, kuri prasidėjo vos pasirodžius M. Weberio vei- 
kalui, dalyvavo dviejų disciplinų —- sociologijos ir istorijos — 
atstovai?. Istorikams labiausiai rūpėjo klausimas, ar M. Webe- 
rio koncepcija yra teisinga. Sociologai, kurie įsitraukė į disku- 
siją kiek vėliau, teigiamą atsakymą į šį klausimą dažniausiai 
laikė savaime suprantamu. Jie stengėsi apibendrinti M. We- 
berio kapitalizmo dvasios ir jos kilmės aiškinimą, paversti jį 
bendra teorija apie religijos vaidmenį socialinėje evoliucijoje. 
Istorikų diskusijoje galima išskirti tris etapus. Pirmajam pri- 
klauso kritiniai darbai, pasirodę iki M. Weberio mirties. Į 
juos spėjo atsakyti pats autorius'“. Tuos atsakymus randame 
knygos pastabose, kuriomis ji buvo papildyta 1919-1920 m., 
kai M. Weberis rengė spaudai savo Rinktinių religijos sociolo- 
gijos raštų tritomį, taip pat poleminiuose straipsniuose prieš 


* Istorikams priskiriu ir teologus, kurie šioje diskusijoje dalyvavo 
kaip religijos istorikai. 

“ M. Weberio pažiūroms iškart pritarė žymus to meto protestan- 
tų teologas Ernstas Troeltschas (1865-1923). Daugelis amžininkų ta- 
patino M. Weberio ir E. Troeltscho pažiūras ir aptariamą sampratą 
vadino „Weberio-Troeltscho teze“. Pats M. Weberis laikė E. Troelt- 
scho darbus vertingu papildymu, atskleidžiančiu protestantizmo po- 
veikį neekonominiams moderniosios kultūros aspektams. Žr.: Tro- 
eltsch E. Die Bedeutung des Protestantismus fr die Entwicklung der 
modernen Welt. —- Mūnchen, 1911. 

Karlą Fischerį ir Felixą Rachfahlį!. Šie vokiečių istorikai tei- 
gė, kad asketinis protestantizmas negalėjo daryti įtakos kapi- 
talizmo genezei, nes kapitalizmas atsirado anksčiau - XIV-XV 
a. Italijoje. Protestantizmas XVII a. tik prisitaikė prie jau eg- 
zistuojančio kapitalizmo. Jis negalėjo būti ir „kapitalizmo dva- 
sios“ šaltinis, nes tiek pradinis Calvino mokslas, tiek jo inter- 
pretacija sielovadinėje literatūroje buvo griežtai „antimamo- 
nistiški“, t.y. smerkė godumą ir apskritai žemiškų gėrybių 
siekimą. Išryškėjo ir esminiai pačios „kapitalizmo dvasios“ 
sampratos skirtumai. F. Rachfahlis svarbiausiu jos bruožu pri- 
pažino ne taupumą, bet komercinę nuovoką, sugebėjimą grei- 
tai orientuotis pagal rinkos konjūktūros svyravimus. Pasak 
W. Sombarto, svarbiausias jos bruožas - kalkuliuojantis mąs- 
tymas (vok. Rechenhafigkei:). Jo kilmę W. Sombartas siejo su 
žydų religija ir ūkine veikla. „Kaip Saulė eina Izraelis per 


Europą: kur jis ateina, ten kyla aukštyn naujo gyvenimo dai- 


" Žr.: Fischer K. H. Kritische Beitrage zu Professor Max Webers 
Abhandlunęg „Die protestantische Ethik und der Geist des Kapitalismus“ / / 
Archiv fir Sozialwissenschaft und Sozialpolitik. — 1907. — Bd. 25. - S. 
232; Weber M. Kritische Bemerkungen zu den vorstehenden. „Kritischen 
Beitrūgen“ //Archiv fiir Sozialwissenschaft und Sozialpolitik. - 1907. - 
Bd. 25. - S. 243-249; K. H. Fischer. Protestantische Etlik und „Geist 
des Kapitalismus“. Replik auf Herm Professor Max Webers Gegenkri- 
tik/ /Archiv fūr Sozialwissenschaft ud Sozialpolitik. — 1908. - Bd. 26. - 
S. 275-283; Rachfahl F. Kalvinismus und Kapitalismus//Internationale Wo- 
chenschrift fiir Wissenschaft, Kunst und Technik. — 1909. - Jg. 3. - S. 
1217-1238, 1249-1268, 1287-1300, 1319-1334, 1347-1366; Weber M. 
Antikritisches zum „Geist“ des Kapitalismus//Archiv fir Sozialwissenschaft 
und Sozialpolitik. - 1910. - Bd. 30. - S. 176-202; Rachfahl E. Nochimals 
Kalvinismus und Kapitalismus// Internationale Wochenschrift fiir Wissens- 
Chaft, Kunst und Technik - 1910. - Jg. 4. - S. 698-702, 717-734, 
755-768, 775-794; M. Weber. Antikritisches Schlusswort zum „Geist des 
Kapitalismus“//Archiv Fiir Sozialwissenschaft und Sozialpolitik. - 1910. - 
Bd. 31. - S. 554-599. Visus šiuos straipsnius J. Winckelmannas 1968 
m. išleido atskira knyga kaip priedą prie pagrindinio Protestantiško- 
sios etikos ir kapitalizmo dvasios teksto (žr. 7 išnašą). 

gai; ten, iš kur jis pasitraukia, nunyksta viskas, kas žydėjo 
anksčiau.“! 

Atsakydamas į šią kritiką, Maxas Weberis aiškino, kad 
kapitalizmas, koks jis egzistavo XIV-XV a. Italijoje, skyrėsi 
nuo to, kuris atsirado XVII a.: jis buvo politinis, avantiūris- 
tinis, spekuliacinis. Toks pat buvo ir žydų pirklių bei lupi- 
kautojų „parijų kapitalizmas“, kuris reiškėsi prekybos ir fi- 
nansų srityse. Nuo visų šių ikimoderniojo kapitalizmo atmai- 
nų racionalusis kapitalizmas, atsiradęs XVII a., skyrėsi tuo, 
kad jis pradėjo racionaliai tvarkyti ir organizuoti gamybą rin- 
kai. Asketinio protestantizmo etikos „antimamonizmas“ nėra 
kliūtis, trukdanti būtent ją laikyti „kapitalizmo dvasios“ šal- 
tiniu, nes protestantiškieji „tikėjimo riteriai“ praturtėjo nety- 
čia: kraudami savo lobį danguje, jie susikrovė jį žemėje. Ma- 
xo Weberio atsakymuose į kritiką randame vertingų patiksli- 
nimų itin daug maišaties sukėlusiu klausimu: kokiu mastu 
protestantizmas lėmė moderniojo kapitalizmo genezę kaip jos 
priežastis? M. Weberis pabrėžia, kad asketinis protestantiz- 
mas nebuvo 'pakankama moderniojo kapitalizmo atsiradimo 
sąlyga: „Savaime suprantama, kad (...) abu šie kultūros kom- 
ponentai (...) nebuvo vienas nuo kito „dėsningai“ priklauso- 
mi taip, kaip ten, kur yra X (asketinis protestantizmas), ten 
tiesiog be išimčių egzistuoja Y (kapitalistinė „dvasia“)“"?. As- 
ketinis protestantizmas padeda atsirasti racionaliam kapitaliz- 
mui tik tokioje aplinkoje, kur egzistuoja ir kitos (teisinės, po- 
litinės, technologinės, ekonominės) būtinos sąlygos. „Vargu 


ar galima priskirti man nuomonę, kad vi konfesinės pri- 


'2 Sombart W. Die Juden und das Wirtschaftsleben. - Leipzig, 1911: - 
S. 15. 

5 Weber M. Kritische Bemerkungen zu den vorstehenden. Kritischen 
Beitragen// Protestantische Ethik II. —- S. 29-30. 

klausomybės faktas gali taip paveikti ekonomikos raidą, kad 
baptistai sibiriečiai neišvengiamai taptų stambiais pirkėjais, o 
kalvinizmą išpažįstantys Sacharos gyventojai - fabrikantais“... 
O jeigu pagaliau kas nors dar iš manęs norėtų sužinoti, koks 
būtų buvęs hipotetinis kapitalistinės raidos (kaip ekonominės 
sistemos) likimas, jeigu nebūtų susiformavę specifiškai moder- 
nūs kapitalistinės „dvasios“ elementai..., tai apskritai į tą klau- 
simą sąžiningai galime atsakyti tik taip: mes to nežinome.“" 

F. Rachfahlio ir H. K. Fischerio argumentus kartojo ir kri- 
tinių darbų, pasirodžiusių jau po M. Weberio mirties (1920 m.) 
autoriai. Griežčiausi „Weberio tezės“ kritikai buvo R. Robert- 
sonas, A. Fanfani, A. Hyma, H. See, K. Samuelsonas ir kt.!“ 
M. Weberį kritikavo istorikai katalikai (A. Fanfani), istorikai 
marksistai (H. See), taip pat ir tie istorikai protestantai (A. 
Hyma), kurie manė, kad jų tikybą gali sukompromituoti jos 
siejimas su kapitalizmu. Tarpukario (1918-1939) ir pokario 
metais žodis „kapitalizmas“ buvo apaugęs neigiamomis emo- 
cinėmis reikšmėmis. Antikapitalistiškai nusiteikusiems ir kon- 
fesiškai angažuotiems tyrinėtojams šėtoniškos „kapitalizmo 
dvasios“ siejimas su krikščioniška etika buvo visiškai nepri- 
imtinas. Marksistai „Weberio tezę“ kritikavo kaip bandymą 
paneigti materialistinę istorijos sampratą. Antrajame diskusi- 


jos etape radosi ir „Weberio tezės“ gynėjų. Tai tyrinėtojai, 


E Ibid. - S. 30. 

" Ibid. - S. 324. 

"6 Robertson R. Aspects of the Rise of Economic Individualism: A 
Criticism of Max Weber and lis School. = Cambridge, 1933; Fontane A. 
Le origini dello spirito capitalistico in Italia. — Milano, 1933; Cattolicesi- 
mo e Protestantismo nella formazione storica del capitalismuo. - Milano, 
1934; Hyma A. Christianity, Capitalism and Cormmunism. = Ann Arbor, 
1937; See H. Les origines du capitalismue moderne. - Paris, 1926; Samu- 
elson K. Religion and Economic Action. — London, 1961; Lūthy H. La 
Bangue Protestantc eu France. - Paris, 1959-1961. - T. 1-2. 

kurie su didesnėmis ar mažesnėmis išlygomis pripažino tezę 
ir mėgino ją papildyti ar pakoreguoti''. Svarbesni šio laiko- 
tarpio poleminiai tekstai paskelbti R. W. Greeno, P. Besnar- 
do, C. Sevtartho ir W. M. Sprondelio sudarytose antologijo- 
se", o diskusijos eiga nušviesta E. Fischoffo ir L. Ray straips- 
niuose". 

Pratęsti diskusiją paskatino kanadiečio M. H. MacKinno- 
no straipsniai“. Jis kritikavo M. Weberį tuo aspektu, kurio 
anksčiau nedrįsdavo kiek nuodugniau aptarti Weberį kritika- 
vę istorikai, nes jautėsi pakankamai neišmaną teologijos isto- 
rijos. M. H. MacKinnonas teigia, kad M. Weberis neteisingai 
nušvietė kalvinistinės teologijos transformavimąsi XVI-XVII a. 
Vadinamojoje „sąjungos teologijoje“ (angl. covenant theology) 
predestinacijos dogma nebeturėjusi bent kiek didesnės reikš- 


7 Tawney R. H. Religion and the Rise of Capitalism. - London, 
1926; Freund J. The Sociology of Max Weber. — New York, 1969; Lit- 
tie D. Religion, Order and Law: A Study in Pre-Revolutionary England. - 
New York, 1969; Marshall G. Presbyteries and Profits. Calvinism and 
the Development of Capitalism in Scotland, 1560-1707. - Oxford, 1980; 
In Search of the Spirit of Capitalism. An Essay on Max Weber's Protes- 
tant Ethic Thesis. - London, 1982; Chaunu P. Le Temps des Reformes. - 
Paris, 1975. 

6 Protestantism and Capitalissm — the Weber Thesis and its Critics/ 
Ed. R. W. Green. - Boston, 1959; Protestantisme et capitalisme. La con- 
troverse post-weberienne/Ed. P. Besnard. - Paris, 1970; Seminar: Religion 
und Gesellschaftliche Entwicklung. Studien zur Protestantismus-Kapitalis- 
mus-These Max Webers/Hrsg. C. Seyfarth, W. M. Sprondel. - Frankfurt 
a. M., 1973. 

" Fischoff E. The Protestant Ethic and the Spirit of Capitalism — the 
History of Controversy//Social Research, 1944. — Vol. 2. - P. 53-77. 
Perspausdinta kn.: Weber M. Die Protestantische Ethik II. Kritiken und 
Antikritiken. - S. 346-379; Ray L. The Protestant Ethic Debate//Classic 
Disputes in Sociology. Ed. R., J. Anderson, J. A. Hughes, W. W. Sha- 
rock. - London, 1987. - P. 97-125. 

2 MacKinnon M. H. Part I: Calvinism and the Infallible Assurance 
of Grace: He Weber Thesis Reconsidered//The British Journal of Sociology, 
1988. - Vol. 39. - No 2. - P. 143-177; Part II: Weber's Exploration of 
Calvinism: He Undiscovered Provenance of Capitalism//Albid., 1988. - 
Vol. 39. - No 2. - P. 178-210. 

mės. Svarbiausia, M. Weberis neteisingai interpretavęs XVII 
a. kalvinistų ganytojišką literatūrą. Pasak M. H. MacKinnono, 
toje literatūroje pašaukimas buvo suprantamas kaip dvasinis, 
o ne kaip pasaulietinis pašaukimas. „Sąjungos teologija“ pri- 
pažino išganymui esant reikšmingus tik „dvasinius“ darbus 
(Biblijos skaitymą, maldas, dievobaimingus apmąstymus), bet 
ne pasaulietinės profesinės veiklos laimėjimus. Šioje literatū- 
roje vyrauja toks požiūris į pasaulietinio darbo reikšmę išga- 
nymui: tas, kuris nedirba ir veltėdžiauja, tas negali tikėtis 
būsiąs išganytas. Tačiau darbštumas ir profesiniai laimėjimai 
niekaip neįrodo asmens išrinktumo. „Sąjungos teologija“ siejo 
jį tik su dvasiniu uolumu. Tad XVII a. kalvinizmas negalėjęs 
premijuoti „pasauliečių asketų“ už profesinį uolumą tomis 
„psichologinėmis premijomis“, apie kurias rašo M. Weberis. 

Dėl M. H. MacKinnono teiginių buvo diskutuojama Vo- 
kietijos istorijos instituto Washingtone (JAV) 1990 m. gegužės 
3-5 d. surengtoje konferencijoje“. G. Oakesas aiškina“, kad 
M. H. MacKinnono kritika nėra mirtinai pavojinga M. Webe- 
rio koncepcijai. Net ir būdama teisinga, ji paliestų tik vėbe- 
riškąją kalvinizmo poveikio ūkinei veiklai sampratą. Pats M. 
Weberis nurodo, kad menonitų, baptistų ir kitose asketinio 
protestantizmo sektose predestinacijos dogma nebuvo reikš- 
minga. Tad religijos poveikio mechanizmas žmogaus elgesiui 
čia buvo kitoks. Kalvinizmas buvo bažnyčia: tikinčiųjų ben- 
druomenei galėjo priklausyti ir tie žmonės, dėl kurių buvo 
galima beveik neabejoti, kad jie nebus išganyti. Kalvinistas 
pasitikrina savo išrinktumą sėkmingu profesiniu darbu būda- 


* Konferencijos medžiaga paskelbta kn.: Weber's Protestant Ethic. 
Origins, Evidences, Context. Ed. H. Lehmann, G. Roth. - Cambridge, 
1995. 

2 Oakes G. The Thing that Would not Die: Notes of Refutation// 
Ibid.- P. 285-294. 

mas akistatoje su Dievu ir būdamas vidujai absoliučiai vieni- 
šas kitų bendruomenės narių atžvilgiu. O sektai gali priklau- 
syti tik neabejojamai išrinkti ar „atgimę“. Tad išrinktumo pa- 
tikrinimas čia yra ne vien paties tikinčiojo, bet ir bendruome- 
nės reikalas. Čia pasitikrinimas pirmiausia vyksta akistatoje 
su kitais bendruomenės nariais. Sektos nariais gali tapti tik 
tie, kurių elgesys nekelia abejonių, kad jie priklauso išrinktie- 
siems, t.y. atitinka tam tikrus griežtus kvalifikacinius reikala- 
vimus. Kur kas stipresnės sektos narių elgesio savitarpio kon- 
trolės padarinys yra jų ekonominis ir socialinis kilimas“. Bet 
reikia pridurti, kad šis elgesio kontrolės mechanizmas ir jo 
sociologiniai-ekonominiai padariniai nėra būdingi vien pro- 
testantiškoms sektoms. 

G. Oakesas kelia ir svarbų metodologinį klausimą: ar ga- 
lime spręsti apie religinių idėjų poveikį plačiosioms tikinčiųjų 
masėms remdamiesi religine literatūra? G. Oakesas reikalauja 
skirti idėjas, kurias kuria ir svarsto teologų elitas, kaip tas 
idėjas populiarina dvasininkai savo pamoksluose bei kaip tas 
idėjas suvokia, bei įsisąmonina ir jomis vadovaujasi tikinčiųjų 
masės kasdieniame gyvenime. Kitaip sakant, teologų religi- 
ja- tai ne tas pat, kas dvasininkų elito religija, o pastarosios 
nedera tapatinti su liaudies religija. Panašiai argumentuoja ir 
D. Zaret?. Abu M. H. MacKinnono kritikai mano, kad, ne- 


2 Šis „Weberio tezės“ variantas detaliau išplėtotas jo straipsnyje 
Protestantiškos sektos ir kapitalizmo dvasia, kurį jis parašė ir paskelbė 
pasirodžius Protestantiškajai etikai ir kapitalizmo dvasiai. Čia jis apiben- 
drino savo 1904 m. kelionės į JAV įspūdžius. Žr: M. Weber. Die 
protestantische Sekten und der Geist des Kapitalismus//Gesammelte Autsiitze 
zur Religions soziologie.- Tūbingen, 1988. - Bd. I., 9. Aufl., - S. 207- 
236. 

5 Zaret D. The Use and Abuse of Textual Data/MWeber's Protestant 
Ethic: Origins, Evidence, Contexts. — P. 245-272; The Heavenly Contract: 
Ideology and Organization in Pre-Revolutionary Puritanism. — Chicago, 
1985. 

priklausomai nuo to, kaip Calvino doktrina buvo interpretuo- 
jama dvasininkų savišvietai skirtoje sielovadinėje „sąjungos 
teologijos“ literatūroje, eiliniai puritonai ją suprato ir taikė 
būtent taip, kaip rašo M. Weberis: pasaulietinis darbas prily- 
ginamas maldai, o jo laimėjimai laikomi išrinktumo įrody- 
mais. 

Tačiau metodologinę G. Oakeso kritiką galima nukreipti 
ir prieš M. Weberį. Vokiečių sociologas irgi darė išvadas apie 
protestantų elito religinę sąmonę remdamasis religijos profe- 
sionalams skirta literatūra. Jeigu G. Oakeso metodologinė kri- 
tika teisinga, tai reikia pripažinti, kad M. Weberio koncepcija 
yra tik hipotezė, kuriai pagrįsti ar paneigti nepakanka nei jo 
paties, nei M. H. MacKinnono nurodytų istorijos šaltinių bei 
pateiktų duomenų. Kai kurie istorikai šią problemą įsisąmo- 
nino dar iki diskusijos, kurią sukėlė M. H. MacKinnono 
straipsniai. Pvz., G. Marshallas savo darbuose specialiai tik- 
rina M. Weberio koncepciją remdamasis XVII a. Škotijos isto- 
riniais šaltiniais“. G. Marshallas teigia, kad jo tyrimas patvir- 
tina M. Weberio teiginius. Kitokią išvadą daro K. von Greu- 
erzas, kuris ieškojo įrodymų, kad egzistuoja sąryšis tarp kal- 
vinistinės predestinacijos dogmos ir pasaulietinio asketizmo. 
Šių įrodymų jis sėmėsi iš XVII a. puritonų dienoraščių?. Jis 
rašo: „Kitaip negu Maxas Weberis, aš nematau absoliučios 
būtinybės susieti pasaulietinį asketizmą vien tik su predesti- 
nacionizmu, t. y. su tikėjimu dviguba predestinacija. Tačiau 
aš manau, kad toks asketizmas tikrai buvo būdingas XVII a. 


Anglijos protestantizmui, bent jau griežtesnei jo atmainai... 


4 Žr. 17 išnašą. 

5 Žr. Greyerz K. Biographical Evidence on Predestination, Covenant 
and Special Providence//Weber's Protestant Ethic. Origins, Evidence, Con- 
text. — P. 273-284; Vorschunęsglaube und Kosmologie. Studien zu englis- 
Chen Selbstzeugkissen des 17 Jahrhiunderts. - Gėttingen und Zūrich, 1990. 

Ar jis skatino vėberiškąją „kapitalizmo dvasią“, yra kitas klau- 
simas“. 

Diskusijai dėl „Weberio tezės“ iš pradžių didelę įtaką da- 
rė protestantų ir katalikų konfesiniai nesutarimai. Mūsų die- 
nomis jie nebėra tokie reikšmingi. Tai leidžia įžvelgti ir ištai- 
syti tam tikras M. Weberio tezės deformacijas, nulemtas mi- 
nėtų nesutarimų. Daugelio šių laikų religijos istorikų nuomo- 
ne", M. Weberis, atsižvelgdamas į tuos nesutarimus, perne- 
lyg griežtai supriešino asketinį protestantizmą su katalikybe 
ir su liuteronybe. Kalvinizmas ir kitos protestantizmo atša- 
kos, kurias M. Weberis vadina asketinio protestantizmo var- 
du, tikrai darė plačiosioms tikinčiųjų masėms tokį poveikį, 
kokį jam priskiria veikalo autorius: jos disciplinavo tikinčiuo- 
sius ir ugdė „buržuazinės dorybes“. Tačiau bažnytinės elge- 
sio kontrolės griežtinimas ir „auklėjamojo darbo“ stiprinimas 
yra reiškinys, būdingas visoms XVII a. krikščionybės sro- 
vėms*. „Asketiniam protestantizmui“ šiuo atžvilgiu galima 
priešpriešinti tik XV-XVI a., bet ne Kontrreformacijos laikų 
katalikybę. Ten, kur egzistavo palankios ekonominės, teisi- 
nės, politinės sąlygos, šis kasdienio gyvenimo religinės kon- 
trolės stiprinimas galėjo iš esmės padėti plėtotis „kapitalisti- 
nei dvasiai“. Ten, kur jų nebuvo, rezultatai galėjo būti prie- 


šingi. 


* Greyerz K. Biographical Evidence on Predestination, Covenant and 
Special Providence. - P. 283. 

7 Žr.: Benedict P. The Historiography of Continental Calvinism// 
Weber's Protestant: Ethic. Origins, Evidence, Context. — P. 309-310. 

28 Žr.: Lehmann H. Das Zeitalter des Absolutismus: Gottesgnadentumi 
und Kriegsnot. — Stuttgart, 1980; Ascetic Protestantisui and Economic 
Rationalism: Max Weber Revisited after Two Generations//Harvard Theo- 
logical Review. — 1987. - Vol. 80; J. Bossy. Christianity in He West 
(1400-1700). - Oxford, 1985; J. Delumeau. Le Catholicisme entre Luther 
et Voltaire. — Paris, 1971; Evennett H. O. The Spui* of He Counter — 
Reformation/Ed. J. Bossy. - Cambridge, 1968. 

Viena populiariausių temų šiuolaikinėje Vokietijos istorio- 
grafijoje — tai vadinamojo žmogaus disciplinavimo (vok. Dis- 
ziplinierung) ir civilizavimo istorija?. Jos perspektyvoje kas- 
dienio gyvenimo religinio disciplinavimo vajus XVII a. yra 
tik kur kas platesnio proceso uvertiūra. Šio proceso rezulta- 
tas — šiuolaikinis „standartinis europietis“, išmokytas gyventi 
pagal laikrodį, kontroliuoti savo emocijas ir fiziologines reak- 
cijas ir todėl galintis būti patikimas „didelės mašinos mažas 
sraigtelis“ savo darbovietėje - fabrike ar kontoroje. Bažnyčios 
ir sektos buvo ne vieninteliai veiksniai, ruošę „Žmogiškąją 
medžiagą“ moderniosios visuomenės „didelėms mašinoms“. 
Kiti žmogaus civilizavimo ir disciplinavimo veiksniai, formuo- 
jantis moderniesiems Vakarams, buvo privalomas pradinis 
mokslas, visuotinė karinė prievolė, psichiatrinės ligoninės ir 
kalėjimai. Šių civilizavimo ir disciplinavimo procesų tyrimų 
ir M. Foucault“ darbuose. Su M. Weberio kūrinio Protestan- 
tiškoji etika ir kapitalizmo dvasia problematika yra tiesiogiai su- 
siję R. Mertono ir lietuvių skaitytojui jau gerai pažįstamo 
M. Walzerio** darbai, kuriuose nušviečiamas asketinio protes- 


3 Žr. pvz.: Ordnung, Fleiss und Sparsamkeit. Texte und Dokumente 
zur Entstehunę der „biirgerlichen Tugenden“/Rrsg. P. Mūnch. - Mūnchen, 
1984; Treiber H., Steinert H. Die Fabrikation des zuverlūssigen Mens- 
chen. Ūber die „Wahlverwandschaft“ von Kloster — und Fabrikdisziplin. — 
Mūnchen, 1980; Dressen W. Die pidagogische Mashine. Zur Geschichte 
des industrialisiert Bewusstsein in Preussen/Deutschland. - Frankfurt a. 
M., 1982. 

4 Žr.: Elias N. Uber den Prozess der Zivilization: soziogenetische und 
psychogenetische Untersuchungen/ 2. Aufl. - Bern, 1969. - Bd, 1-2. 

“ Žr.: Foucault M. Folie et deraison: histoire de la Folie a Uage 
classigue. — Paris, 1961; Surveiller et punir: naissance de la prison. - 
Paris, 1975. Žr. taip pat: Neuenhaus P. Max Weber und Michel Fou- 
cault. Uber Macht und Herrschaft in der Moderne. — Pfaffenweiler, 1993. 

2 Žr. Walzer M. Kritikų draugija. Visuomenės kritika ir politinis 
nngažuotumas. — Vilnius: Pradai, 1992. 

tantizmo vaidmuo moderniosios gamtotyros ir politikos ge- 
nezėje?. 

Nedera užmiršti, kad Protestantiškoji etika ir kapitalizmo dva- 
sia yra tik pirmasis M. Weberio religijos istorinės sociologijos 
darbas. Jis tęsiamas straipsnių cikle Pasaulinių religijų ekono- 
minė ctika bei religijos sociologijai skirtame enciklopedinio 
M. Weberio veikalo Ukis ir visuomenė skyriuje. Istorikai daž- 
niausiai ignoruoja šį platesnį Protestantiškosios etikos ir kapita- 
lizmo dvasios kontekstą. Sociologai į šį veikalą žiūri kaip į 
vėlesnių religijos sociologijos tyrinėjimų užuomazgą. Todėl ne- 
sigilinant į vėlesnius M. Weberio darbus, neįmanoma paten- 
kinamai nušviesti, kaip jo veikalas Protestantiškoji etika ir ka- 
pitalizmo dvasia buvo traktuojamas sociologijoje. Kadangi šita- 
me straipsnyje negaliu nuodugniau aptarinėti M. Weberio re- 
ligijos sociologijos tyrimų, tai apsiribosiu keliomis bendro po- 
būdžio pastabomis. 

Žvelgiant iš vėlesnių M. Weberio religijos sociologijos dar- 
bų perspektyvos, racionalaus kapitalizmo genezė yra kur kas 
platesnio racionalizacijos proceso, aprėpiančio religiją, politi- 
ką, ekonomiką ir teisę, epizodas. Po Antrojo pasaulinio karo 
M. Weberio racionalizacijos teorijos idėjas perėmė moderniza- 
cijos teorija, kurios teorinis pamatas tada buvo struktūrinis 
funkcionalizmas. Modernizacijos teorijoje Protestantiškoji etika 
ir kapitalizmo dvasia bei kiti M. Weberio religijos sociologijos 
tyrimai buvo interpretuojami funkcionalizmo metodologijos 
dvasia. Toks interpretavimas vedė prie klausimų, būdingų 
funkcionalistinėms modernizacijos teorijoms: kokios religijos 
ypatybės lemia jos modernizaciją skatinantį (funkcionalų) ar 


“ Žr.: Merton R. K. Science, Technology and Society in the Sevėn- 
teenth Century England. - London, 1971; Walzer M. The Revolution of 
the Saints. —- Cambridge, 1965; The Heavenly Contract: Ideology and 
Organization in Pre-Revolutionary Puritanism. - Chicago, 1985,. 

stabdantį (disfunkcionalų) poveikį? Kokie yra asketinio pro- 
testantizmo etikos galimi funkciniai ekvivalentai, t.y. kokios 
religinės ar ideologinės doktrinos veikia Žmonių elgesį ir so- 
cialinę kaitą taip, kaip kadaise veikė asketinio protestantizmo 
religinė etika? Ieškodami protestantiškosios etikos funkcinių 
ekvivalentų, modernizacijos procesų „trečiojo pasaulio“ šaly- 
se tyrinėtojai dažnai griežtai kritikuoja M. Weberio veikale 
Pasaulinių religijų ūkinė etika pateikiamus Rytų religijų moder- 
nizacinio potencialo vertinimus“. Šiuo atžvilgiu itin paminė- 
tini S. N. Eisenstadto“, R. Bellah*“, A. Zingerle's*' darbai. „Pro- 
testantiškosios etikos“ analogų savo darbuose ieško ir C. Ge- 
ertzas“. 

Nuovokiam skaitytojui nereikia aiškinti, kad Maxas We- 
beris domėjosi pirmuoju moderniojo kapitalizmo raidos etapu. 


* M. Weberio religijos sociologijos darbų pažintinė vertė šiuolai- 
kinių socialinių mokslų požiūriu detaliai aptarta serijoje kolektyvinių 
darbų, kuriuos išleido Heidelbergo universiteto profesorius Wolfgan- 
gas Schluchteris: Max Webers Studie iiber das antike Judentum. Interpre- 
tation und Kritik/Hrsg. W. Schluchter. - Frankfurt a. M., 1981; Max 
Webers Studie iiber Konfuzianismus und Taoismus. Interpretation und Kri- 
tik/Hrsg. W. Schluchter. - Frankfurt a. M., 1983; Max Webers Studie 
tiber Hinduismus und Buddhisinus. Interpretation und Kritik/Hrsg. W. 
Schluchter. - Frankfurt a. M., 1984; Max Webers Sicht des antiken 
Christentuimus. Interpretation und Kritik/Rrsg. W. Schluchter. - Frank- 
furt a. M., 1985. 

*“ Žr.: Eisenstadt S. N. The Protestant Ethic Thesis in an Analytical 
and Comparative Framework/Ihie Protestant Ethic and Modernization. A 
Comparative View/Ed. S. N. Eisenstadt. - New York; London, 1968. — 
P. 3-—45. 

* Žr.: Bellah R. Reflections on the Protestant Ethic Analogy in Asia/ / 
The Protestant Ethic and Modernization, p. 243-251; Beyond Belicf. Essa- 
ys on Religion in a Post-Traditional World. — New York, 1970; Tokuga- 
wa Religion. The Values of Pre-Industrial Japan. - Glencoe, Jee, 1957. 

“ Žr.: Zingerle A. Max Weber und China. Herrschafts und religions- 
soziologischė Grundlagen zum Wandel der chinesischen Gesellschaft. — Ber- 
lin, 1972. 

3 Žr.: Geertz C. Islam Observed. Religious Development in Marocco 
and Indonesia. - Chicago, 1971. 

Nėra būtina, kad jo plitimui kitose visuomenėse dirvą pa- 
ruoštų religinė reformacija ar kultūrinė revoliucija. Galima pa- 
sakyti tik tiek, kad kapitalistinės raidos tempai bei rezultatai 
taip pat priklauso ir nuo visuomenės kultūrinių bei istorinių 
tradicijų, ir nuo „žmogiškojo faktoriaus“ savitumų. Kai šalyje 
nedominuoja puritoniškos dorybės, ūkinei veiklai plėtoti rei- 
kės tam tikrų papildomų išlaidų, kurios vadinamos „priežiū- 
ros“ ir „sandėrių“ kaštais. Nesąžiningiems darbininkams pri- 
žiūrėti reikės samdyti daugiau kontrolierių, mokėti kyšius bei 
išlaikyti imuniteto tarnybas, todėl padidės ir gaminamo pro- 
dukto savikaina. Bet dideli priežiūros ir sandėrių kaštai gali 
ir neatbaidyti užsienio investitorių, jeigu jie žinos, kad toje 
šalyje yra plati rinka ir pigios žaliavos. 

